
INDEN gondolkodó, a jelenségedet megfigyelő és érté- 

kelő ember előtt világos, hogy a magyar nemzet ismét 

válságos korszkainak egyikét éli. — Az ország területé- 
nel megcsonkítása, gazdasági létünk alapjainak megrendülése, 
bizonyos aggasztó közéleti tünetek egyaránt arra vallanal, hogy az 
átmeneti korszakok bűnei és hibái mind erősebben érvénye- 
sűlnek. — Megszűnt vagy csökkent azoknak az erőknek a hatása, 
amelyek nemzetünk történelmének megelőző fejezetében ural- 
kodtak és nem jutnak még teljes érvényesülésre azok az erő- 
tényezők, amelyek a következő fejlődési fokot jelentik. 

Ilyen megrázkódtatások többször érték nemzetünket abban az 
évezredben, amelyet a Kárpátok övezte területen töltött. Az 
események krónikásából az állami és társadalmi lét rejtett rugói- 
nal kutatójává vált történelem ma már azt tanítja, hogy a nagy 
katasztrófák:: a tatárdúlás, a török hódoltság, Bécs — túl- 
hatalma nem tisztán és talán nem is első sorban tőlünk idegen 
erők velünk szemben ellenséges fellépésére vezethetők vissza, 
hanem nemzetünk életerejének időleges csökkenésére, nemzeti 
társadalmunk egyes alkotó elemeinek gyengülésére, a szervezési 
elv csődjére. Mihelyt a megerősödött, új helyzetbe került tár- 
sadalom megtalálta az új szükségletekhez mért védekező szer- 
kezetet és az alkotásra képesítő szervezetet, megindult az 
emelkedés folyamata is. 

Ez ad reménységet arra, hogy ezúttal is fel fogjuk lelni az 
emelkedés hosszú, meredek és tövisekkel szegélyezett útját. 


Ahhoz azonban, hogy ismét felemelkedhessünk, nemzetünk, az 
őt hivatása teljesítésére képesítő állapotba jusson, ismernünk, kell 
a múltban elkövetett hibákat, a jelenlegi helyzetet és biztos 
célkitűzéseinknek kell lenni a jövőt illetőleg. 

A múlt hibáinak, jelderítése az oknyomozó történelemnek, 
a jövő irányának, meghatározása a politikának, a feladata. Mindkét 
irányban — ha a részletékre nézve vannak, is eltérések, — mégis 
kialakúlt már olyasvalami, amit egységes nemzeti meg- 
győződésnek nevezhetünk. Úgy a közelmúlttal, mint a jövővel 
számos vezető ember, könyv, folyóirat, cikk foglalkozik. 

Sajátságos, hogy a jelen csak a legutóbbi években, jóformán 
hónapokban került az érdeklődés középpontjába. Arról sokat 
beszéltünk, és írtunk,, hogy mit hogyan kellene tennünk, a jövő- 
ben és hogyan, kellett volna eljárnunk, a múltban, de az, hogy 
mi ma a magyar nemzet, hogyan él az ország határain belől 
és kívül, kellő méltatásra nem talált. Azt hittük, ismerjük ön- 
magunkat és ijedten riadunk fel, amikor valami nem várt köz- 
életi, gazdasági, társadalmi jelenség a magyar élet mélységeiből 
ismeretlen, képeket vetít elénk. 

Mai helyzetünk, csak, egy irányban nyert jóformán töké- 
letes megvilágítást. Gyönyörű, alapos munkák tárják elénk, azt a 
veszteséget, amelyet a trianoni békekötés okozott. Ennek a 
veszteségnek, a nemzetünket ért károsodásnak megállapítása 
feltétlenül szükséges volt, nemcsak, a külföld felvilágosítására, 
hanem saját magunk, számára is, hogy a különbséget ne csak 
érezzük, hanem tudjuk is. A terület megcsonkítása azonban már 
évtizedes; ez az évtized pedig a mai forrongó világban hosszú idő, 
amely alatt sok minden változott. — Okvetlenül — szük- 
séges tehát az, hogy az eredeti változásoknak mai hatásait és mai 
helyzetünket részletesen megismerjük. 

Minden dicséretet megérdemelnek, azok a leíró munkák, ame- 
lyeket különböző társaságok és mozgalmak — főleg külföldi 


barátaink használatára — szerkesztettek. Ezek azonban sok olyan 
részletet tartalmaznak, amelyre magyar olvasónak nincs szüksége 
és az egységes nézőpontoknak többnyire híján vannak. Nem 
felesleges tehát ez a kísérlet, amely Keleti Károly 1873-ban 
megjelent kitűnő műve nyomán, az általa akkor megjelölt uton 
haladva, az 1929. év Csonkamagyarországának társadalmát pró- 
bálja leírni. Természetes, hogy ez a gyenge kísérlet nemcsak 
értékében marad el előképe mögött, hanem módszerében is. 
Akkor nem állottak a közönség rendelkezésére a különöző 
statisztikai időszaki közlemények és összefoglaló szakmunkák, 
Keleti Károlynak tehát könyvében nagy statisztikai anyagot 
kellett feldolgoznia. Ez a tanulmány feltételezi az olvasónál a 
statisztikai adatok ismeretét és így csak azok elemzésére, össze- 
foglalására törekszik, inkább a leíró részleteteket helyezi előtérbe. 

Az érdemleges részek előtt még némi magyarázatot kíván 
a könyv célja, miután megírásának okát és jogosultságát igazoltuk. 

A jelenlegi helyzet tárgyilagos, gyűlölet és szépítés nélküli 
feltárása kettős célt szolgál. 

Az egyik cél az, hogy alkalmunk legyen Csonkamagyarország 
társadalmának a külfölddel való összehasonlítására. Mert bár- 
mennyire az a véleményünk, hogy nemzetünk romlását mindig saját 
sejtjeink megbetegedése okozta és bármennyire higyjük is azt, hogy 
azokban az esetekben, amikor a nemzet egészséges volt, 
a kívülről ránk szakadt veszedelmeket könnyebben védtük ki vagy 
viseltük el, mégis hangsúlyoznunk kell, hogy kis nemzetek 
a világpolitika függvényei és nem vezetői, tehát — sajátosságaik 
veszélyeztetése nélkül — alkalmazkodniok kell az általános irá- 
nyokhoz. Ez a magyar politikának Szent István óta állandóan ható, 
gyakran elhanyagolt, de azután annál erősebben, érvényesülő 
igazsága. 

A másik cél az, hogy alkalmat adjunk a csonkaországi és a 
trianoni határokon túl élő magyar társadalom összehasonlítására 


és az összehasonlítás alapján erősítsük, a két elem lelki egybe- 
olvadását. 

Hatalmas magyar tömegek, élnek, évtizedek óta túl az 
Óceánon. A trianoni békekötés negyedfélmilliónyi magyar test- 
vért szakított el tőlünk. Mindezek reájuk nézve idegen, olykor 
ellenséges államban élnek népi életet, míg Csonkamagyarország 
népe megaláztatásai közepette is nemzeti életet él. A trianoni 
határokon túl élő magyarokénak, eltérők a gazdasági érdekeik, 
mások, a kulturális nehézségeik, különbözik tőlünk társadalmi 
összetételük, és társadalmi értékelésük, összefűzi ellenben őket 
velünk, az a nemzeti érzés, amely határodat és távolságokat nem 
ismer. Csonkamagyarország a közelmúlt eseményei miatt érthető 
visszahatásként olyan jelenségeket és irányokat mutathat fel, 
amelyek, érthetetlenek, nem-magyar állampolgár testvéreink előtt 
és mi nehezen értjük, meg az ő egyes állásfoglalásaikat, mert 
megszoktuk, hogy nálunk az állam és a nemzet elvileg azonosult, és 
az állam akként került a nemzeti társadalom fölé, hogy annak 
önállóságát esetleg veszélyezteti ugyan, de nemzeti jellegét nem. 

Minthogy pedig feltétlenül szükséges a kétféle magyarság 
teljes egybeolvadása, lelkiismeretes vizsgálatnak, kell alávetniünk 
magunkat avégből, hogy mindazt kivessük magunkból, ami el- 
választhat bennünket a többi magyaroktól. Fel kell áldoznunk 
mindazt, ami nem lényeges, ami nem feltétlenül szükséges a 
csonkaország fennmaradásához és fejlődéséhez, ha ezzel az áldo- 
zattal a magyarok egységét szolgáljuk. 

Ez a könyv minden rendű, hivatású és társadalmi állású 
olvasóhoz szól. Szerzője arra törekszik, hogy tiszta tükörképet 
adjon és a bírálatot, az értékelést az olvasóra bízza. Az olvasótól 
várja azt, hogy Széchényi hazaszeretete, önkínzó kritikája, tettre- 
készsége éled fel benne és a kapott adatok, alapján saját kisebb 
vagy nagyobb működési körében a gyakorlati következtetéseket 
levonja. Különösen várja ezt a szerző azoktól az olvasókétól, akik 


a magyar ifjúsághoz tartoznak és akiknek cserkész és levente 
szervezeteiben a magyar jövő zálogát üdvözöljük. Ez a könyv a 
szenvedő, töprengő, kivezető utakat kereső, hazája sorsán ag- 
gódó, önerejét érző fiatalság számára szerény mécses annak az 
útnak a megvilágítására, amelynek lépcsőit rohammal csak a 
fiatalság bátorsága és lendülete veheti be. 


ELSŐFEJEZET 


A TANYA 


A tanya fogalma — A tanyai települési rendszer kialakulása — A 
tanyai lakosság száma, helyzete — A tanyavilág gazdasági és művelődési 
viszonyai — Az Alföld éghajlati viszonyai — Erdősítés; a szikprobléma 


területét és a szegedi vagy aradi vonalon idegen nyel- 

ven beszélő útitársra akad, rendszerint nem mulasztja el 
megemlíteni, hogy számára a Nagy Magyar Alföld kellemes 
csalódás. Azt hitte, hogy végeláthatatlan pusztaságokon visz majd 
útja, amelyeknek csendjét legfeljebb félvad ménesek, gulyák robaja 
veri fel és íme, a tovaszáguldó vonat felé szép gyümöl- 
csösök, kertek közül barátságos fehér házacskák integetnek, ame- 
lyekről csak úgy mosolyog a jólét, a megelégedés. 

A magyar útitárs ilyenkor büszkén emeli ki azt, hogy a 
benépesítés, ez a magasfokú gazdasági kultúra alig néhány év- 
tizedes; még élnek emberek, akik látták a legtöbb magyar tanya 
helyén a futóhomokot, Ázsiába illő pásztoréletet és saját tapasz- 
talataik alapján állapították meg a betyárromantika összes sallang- 
jainak hamis voltát. Idegen és honfitárs az eszmecsere végén 
kölcsönös megelégedésüket fejezik ki a dolgok ma érzékelhető 
rendjén és a magyar teremtő géniusz iránti csodálattal és a tanya- 
rendszer iránti tisztelettel folytatják útjukat. 

Valóban szerencse-e azonban, hogy a magyar glóbuszon a 
tanya megjelent és a trianoni határok között egyik uralkodó 

planétává vált? Valóban a megelégedés, boldogulás és jólét olyan 
otthonai-e ezek az álomként tovasuhanó és gyümölcsfavirágzásban 
valóban tündéri látványt nyújtó kis tanyaházak? 

Nagy és súlyos kérdések, amelyekre nehéz a felelet. 

Az, aki elsőnek irányította a figyelmet a tanyakérdésre, 
tömör kifejezési módján egyik értekezésében a tanyákról a követ- 
kező jellemzést adja: , Mintha csak a Kongó-vidék négerei között 
jártam volna, oly elmaradt ezeken a tanyai vidékeken a posta, 
iskola, orvosi szolgálat. Láttam tanyai gazdát, aki kocsiján párnák 
között vitte haldokló feleségét 20—25 km.-nyire fekvő községbe 
orvoshoz. Láttam gyermekeket, amint apjuk  csizmájában 
bukdácsoltak a barázdák között a 4—5 km.-nyire eső iskolába 
hogy megtanulják azt, hogyan kell öntudatos magyarnak lenni, 
hogyan kell a nemzet oszlopának lenni... Jártam tanyai iskolában, 
düledező és istállóhoz hasonló épületben, amelynek falára a tanító 
szénnel rajzolta a nekünk legszebb, legdrágább képet, 
Nagymagyarország térképét, hogy a gyermekeket más taneszköz 
híján a magyar föld ismeretére és szeretetére oktathassa. Az 
iskolaszéknél pedig panaszt emeltek ellene, hogy bepiszkította a 
falat és az mérlegelte, vajjon a tanító a maga költségéből be 
tudja-e meszeltetni a taneszközt." A tanyai jólétet és a tanyák 
közgazdasági hivatásának mikénti betöltését egyik legnevesebb 
mezőgazdasági üzemszakértőnk úgy jellemzi, hogy a tanyai gaz- 
dálkodás jelenleg dívó módja oka az Alföld középrészében min- 
denütt előforduló bajoknak." Arra vonatkozólag pedig, hogy a 
tanyák világa a magyar teremtő erő tervszerű megnyilatkozása-e, 
az Alföld erdősítésének apostola?" így nyilatkozik: , Rendszer nincs a 
tanyák birodalmában. Éppen a teljes rendszertelenség, a magára 
hagyatottság teremtette meg a tanyavilágot." Végül fordulhatunk 
ahhoz a szakértőhöz is, aki a legutóbbi években végzett nemzeti 
szempontból alig felbecsülhető értékű munkát a tanyák sivár 
földjén és aki — a tanyai életet úgy jellemzi, hogy az félnomád 

élet, amelybe a mindenkori kormányok mulasztása döntötte az 
embereket 

Ha azok az emberek, akik életük egyik főcéljának tekin- 
tették a tanyakérdés felderítését, így ítélik meg a helyzetet, úgy 
ennek a körülménynek gondolkozásra kell serkentenie bennünket. A 
tanya utóvégre nem alárendelt jelentőségű része a nemzettest- 
nek, nem néhány ezer ember jólétéről vagy balsorsáról, nem 
valami csekély nemzeti vagyontöredék helyes vagy helytelen fel- 
használásáról van szó. Azok a hatalmas tömegek, amelyeket 
városaink vonultatnak fel a statisztika számoszlopaiba, azok az 
óriási területek, amelyekkel büszkélkednek, első sorban a , tanya" 
fejezet alá esnek és csak a sajátságos történelmi és gazdasági fejlődés 
következtében öregbítik a városok adatait. 

Ma már Csonkamagyarország lakosságának kerek egyötöde 
(1990) él külterületen. Ez az arány egyes városok határában 
meglepő magasra szökik fel. A külterületen lakók száma Kiskun- 
halason 52.396, Kecskeméten 50.999, Szarvason 48.396, Kiskun- 
félegyházán 46.794, Makón 41.199, még Szegeden is 33.590." 

Hogyan került ez a rengeteg ember a tanyákra? Miként állott 
elő ez a sajátos települési rendszer, amelynek hasonmása 
Európában alig van és legfeljebb az Unió nyugati államaival 
vethető egybe? 

Mint annyi sok magyar közéleti jelenségnél, itt is a történelmi 
fejlődés mozzanata volt irányadó. A , puszta" eredetileg nem 
fizikai-földrajzi jellemzés, hanem az elpusztult falu helyét j elezte." 
A tanya pedig nem mindig, de rendszerint a pusztán. épült fel. 

Nem nyomhatja el a meghatottságot a vándor, ha a debre- 
ceni nagyerdő mellett a zeleméri templomromot meglátja, ha a 
hódmezővásárhelyi, szegedi tanyák világában épületek alapfalaira 
bukkan, ha szóba áll olyanokkal, akik az Alföldet szeretik, törté- 
netét ismerik. 

Hogy alakult ki a? Alföld mai képe, a tanyarendszer? 

A falvaknak elpusztulása, elhagyása a török hódoltság ide- 
jén és a városi lakosok legelőszükségletének növekedése okozta 
azt, hogy az alföldi városok az uratlanná vált területből mind 
nagyobb részt foglaltak el vagy — a legjobb esetben — szereztek 
meg az előző tulajdonostól jogszerű úton. Ekkor alakultak ki a 
megyényi városi határok, amelyekben a legeltetés és tervszerű 
erdőírtás csakhamar ott is homokos szavannát vagy épen sivata- 
got teremtett, ahol néhány emberöltővel azelőtt még magas szín- 
vonalú mezőgazdaság vagy őserdő tette szemgyönyörködtetővé a 
tájékot. 

Megszünvén az ok, meg kellett volna szűnnie az okozatnak is. 
A törökök kiűzése után semmi akadálya sem volt annak, hogy úgy a 
megmaradt és a parasztvárosokba szorult őslakosság, mint a 
dunántúli és felsőmagyarországi, főleg azonban külföldi telepesek 
ott vegyék fel az élet fonalát, ahol a mohácsi balvégzetű napon 
megszakadt. Az lett volna a természetes megoldás, hogy az 
elpusztult falvak újra felépüljenek és a rendes települési rend- 
szer keretein belől folytassa az őstermelő lakosság a termelés 
folyamatát. 

A Bánságban, amelyet koronatartománynak szánt a bécsi 
központi kormány, így is történt. A magyar anyaországról azon- 
ban ilyen gondoskodás nem volt. A városok nagy határai érintetlenül 
maradtak, a többi területen pedig létesültek ugyan falvak, de oly 
gyéren, oly nagy határokkal, hogy ezek a falvak akarva- 
nem akarva a városok utánzására voltak szorítva és az extenzív 
állattenyésztésről átmenet alkalmával azonos nehézségekkel állottak 
szemben. 

A változás pedig csakhamar beállott. Az állattenyésztés 
konjunktúrája elmúlt, a gabonaneműek előtérbe nyomultak. A 
legelőket mindenütt feltörték — ez is egyik oka volt az Alföld 
sajnálatos elszikesedésének — és hozzáláttak a legjobban fizető 

és emellett aránylag kevés munkát követelő búza termeléséhez. 
Bármennyire időhöz kötött is azonban a szántás, vetés, boronálás, 
aratás és bármily rövid időközt is jelent a gazdasági évben, mégsem 
volt lehetséges, hogy a gazda estére a városba visszamenjen; 
kis hajlékot kellett emelnie, amelybe saját maga és állatai a mező- 
gazdasági munka idején az idő viszontagságai elől megbújhatnak. 
Ez a hajlék eredetileg a szabadba vitt kemence, a tűzhely, amelyen az 
, egyszerű étket" készítették el. További lépés, amikor a módo- 
sabb gazda még bent marad a városban, — legfeljebb nagy munkaidőre 
költözik ki a tanyára — állatainak nagyrészét azon- 
ban kint tartja állandóan és az állatokkal költözik azok gondozója, majd 
ennek családja is. Ujabb lökést ad a tanyák  benépesíté- 
sére a parasztvárosok tömöttsége és a lakosság egyrészének el- 
szegényedése. A hazátlan napszámos, idénymunkás elem nem tud 
többé a városban elhelyezkedni: a kevés rendelkezésre álló bérház bére 
hihetetlenül emelkedik és így, ha tető alá akar jutni, a tanyákon kell 
keresnie elhelyezkedését. 

A városi magisztrátus ezt a kivándorlást minden módon 
akadályozza: a kemencéket összetöreti, az embereket karhatalom- 
mai veri szét, kényszeríti a városban maradásra. 

Hasztalan minden tilalom, minden kényszerrendszabály. Az 
élet itt is erősebb volt a hatalom gyakorlóinak rövidlátásánál: a 
városok emberfeleslege a közlekedési edények természettani tör- 
vényszerűségét követve igyekezett a városi határokon ugyanolyan 
népsűrűséget, termelési és művelődési viszonyokat előidézni, mint 
amilyen volt abban az időben a rendes falutelepülési vidékeken. 
Megindult a tanyaképződés, a tanyák sűrűsödése, még pedig nem is 
olyan régen: Hunfalvy szerint az ötvenes, Szeberényi szerint pedig 
éppen a hetvenes években." 

A közlekedő edények törvénye azonban a természettanban 
sem érvényesül feltétlenül. Ha az emelkedő karban valami el- 
háríthatatlan akadály áll szemben, a folyadék nem tudja elérni 

az egyenlő magasságú szintet. A tanyai és a falusi lakosság közötti 
kiegyenlítődést is akadályozza valami: a közigazgatási be- 
osztás vasbilincse. 

Úgy látszik, az ötvenes években a vezető emberek közül senki 
sem gondolt arra, hogy az Alföld szűz területén ugyanazt 
a települési módszert kellene alkalmazni, amely bevált az ország 
többi részén és virágzóvá tette századokkal ezelőtt az Alföldet is: a 
falutelepülést. Míg a XVIII. század a falualapítások hős- 
kora — gondoljunk csak a jászok, kunok kirajzásaira — addig a 
XIX. században a merev osztrák járszallagon járó községpolitikai 
rendszer és bürokratikus gondolkozás lehetőleg akadályozni igye- 
kezett a helyi tömörülést és ha az már megvolt, igen fukarkodott a 
községjelleg adományozásával. 

A város — amint láttuk — minden lehető eszközzel aka- 
dályozta a külterületre szivárgást. Amikor azután a folyamatot nem 
akadályozhatta meg többé, azzal bosszulta meg magát, hogy 
a tanyai lakosság közlekedési, közigazgatási, egészségügyi, műve- 
lődési, értékesítési lehetőségeit a legkisebb mértékre szorította 
vissza, illetőleg ebbéli érdekeik kielégítésére a legutóbbi időkig 
jóformán mit sem tett. Ahelyett, hogy elősegítették volna az óriási 
határokban a falu alakulását, még a tanyák primitív központjait is 
csak egy város: Szeged teremtette meg, a többi félté- 
kenyen őrködött azon, hogy a külterület lakosa valami hatósági 
jellegű ténykedésnek a helyszínén részese ne legyen." 


Ezért az önzésért kellett másfél millió magyart megfelelő út, 
iskola, orvos nélkül hagyni és arra ítélni, hogy rengeteg erőt 
fecséreljen el elsőrendű közigazgatási szükségleteinek kielégítésére, 
verítékes munkájának teljes gyümölcséhez soha se jusson. 

A magyar, sőt a világirodalomban sem eléggé méltatott az 


a hatás, amelyet a közigazgatási szervezet és települési rendszer az 
életviszonyok kialakulására gyakorol. Ahol szoros szomszédsági 

viszony a tömörülés alapja (falu), könnyű nemcsak a rendfentar- 
tás, hanem a művelődés, az egészség ápolása, a javak kicserélése is. 

A tanyavilágban mindennek az ellenkezőjével találkozunk. 
Még ha meg is van a jóindulat, akkor is anyagi lehetetlenség lett 
volna minden tanyának az úthálózatba bekapcsolódása. Már egy- 
magában ez a körülmény is meghatározza a termelés rendjét, be- 
folyásolja egyhangúságát és jövedelmezőségét. A népművelési és 
egészségügyi érdekek kielégítése még tanyai iskolák és vándor 
szervek kellő időben beiktatása mellett sem sikerült volna teljesen. 
Azt az energiaveszteséget pedig, hogy a hatóság a távol eső 
városházán székel, semmiféle eszközzel sem lehetett volna egyen- 
súlyozni. 

És ha a városi, nagyközségi határok még szabályos területek 
lennének, amelyek, központja a határ minden egyes részéről 
egyformán közelíthető meg! Az alföldi vármegyék térképe azon- 
ban a leglehetetlenebb exclavék és inclavék tarka szövedéke, asze- 
rint, hogy a mai anyaváros vagy anyaközség milyen megszűnt 
falvak határát szívta fel. 

Vessünk például futó pillantást Csongrád vármegye térképére. 
A vármegye testét nemcsak Hódmezővásárhely paradi-csomalma- 
alakú és Szentes egészen Békés megyéig felkanyarodó csipkézett 
határa tarkítja, hanem Szeged két teljesen különálló határrészlete 
is, amelyek közül az egyik a Budapest— Szegedi fővonal mentén 
hosszan húzódik el, (Felső tanyák) a másik legyező alakú része 
(Alsó tanyák) pedig egészen Szabadkáig terjedt. Hasonlóképen 
egész Csanád vármegyében keresztül húzódik északdéli irányban 
Makó határa, míg Békés vármegyében olyan jelenségeket látunk, 
mint a Jász-Nagykun-Szolnok vármegye szögletébe szorított, 
anyaközségétől (Füzesgyarmat) 22 km.-nyire fekvő, 
közigazgatásilag oda tartozó, de legutóbbi időkig még orvost is 
nélkülöző, több ezer lakossal bíró Bucsatelep. 

A kényszerűség kihajtotta az embert a tanyákra és az egybe- 

esett az ország, a termelés érdekeivel is." A szerencsétlen új 
honfoglaló azonban a közhatalom irányító keze helyett annak ökle 
súlyát tapasztalhatta csak. Nem támogatást kapott azért, 
hogy a nem teljesen sikerült lecsapolások túlhajtása, a városban 
tartott állatok trágyájának elmaradása miatt fokozatosan csökkenő 
termőerejű Alföldet az intenzív megmunkálással, a röghöz kap- 
csolódással javítani akarja, hanem büntetést. 

Hol volt az államhatalom, amikor tűrte ezeknek az idejüket 
múlt közigazgatási beosztásoknak megmaradását? Nem volt em- 
ber, aki már ezelőtt is észrevette volna azt, hogy a Szeged-Alsó- 
tanyai gazda, ha vonaton akar bemenni a városba, akkor el kell 
mennie Kelebiára, ott felülnie a vonatra, elmenni Kiskunhalasra, 
onnan Kiskunfélegyházára, ahonnan azután Szegedre juthat." A 
vasútat pedig igen indokolt használnia ősszel és tavasszal, mert ha 
az egész utat tengelyen teszi meg, lova, ökre igen könnyen 
rámehet. A kiskunhalasi balotai határrészből 5 g. terménynek a 
húsz kilométernyíre fekvő városba szállítása négy ökröt két napra 
köt le, — másnap t. i. pihentetni kell őket. A hódmező- 
vásárhelyi határban az őszi esőzések beálltával késő tavaszig kocsin 
egyáltalában lehetetlen közlekedni. 

A gazda házi szükségletének való kenyérlisztjéért, a hízla- 
lásra szánt sertéseinek etetésére szolgáló daráért napi járó utakat 
kell, hogy megtegyen és akkor is lóháton; legfeljebb 30—40 kg.-ot 
képes megőrletni." EZ a szomorú helyzet nemcsak az úthiányra 
vezethető vissza; az úthiány csak következmény, okozat. Az ok — 
az a körülmény, hogy mezőgazdasági művelés alatt álló területek a 
városi, tehát kereskedelmi és ipari életnek megfelelő közigazga- 
tási keretekbe szorítkoznak be, hogy nem gondoltunk ezen terület 
lakosainak célszerű csoportosítására. 

Alig van valami szomorúbb, meghatóbb látvány, mint ennek a 
másfélmillió embernek vergődése és hősi életküzdelme. Minden 
természeti és közéleti tényező összefogott ellenük: ennek dacára 

boldogulnak, szaporodnak, lépésről-lépésre foglalják a földet, kultúrát 
teremtenek ők, akik maguk is kultúrátlanok és csak életösztönükre, 
természetes tehetségeikre támaszkodhatnak. 

Ahhoz, hogy valamely népelem boldoguljon, hogy kedvezőt- 
len természeti tényezők, társadalmi berendezések káros hatásait 
ellensúlyozva emelkedjék, szellemi műveltség és anyagi jólét, vagy 
legalább is a megélhetés lehetősége szükséges. 

Hogy állunk ezekkel a tényezőkkel a tanyákon? 

Egyszerűbb emberek, főleg embertömegek fegyelmezéséhez, az 
ilyen egyének erkölcsi fejlődéséhez az eddigi tapasztalatok sze- 
rint nélkülözhetetlen a vallás. A tanyai ember azonban vallásáról 
csak igen elmosódó fogalmakkal rendelkezik, hiszen legtöbb he-lyen 
lelki gondozásáról szó sincs; a plébános vagy a protestáns lelkész 
bent ül a városban és ő papjával csak az élet három nagy 
fordulópontján: a keresztelő, a házasságkötés és a temetés alkal- 
mával jön összeköttetésbe, akkor is úgy, hogy a pap inkább forma- 
szerű közreműködését viszonyaihoz képest elég magas összeggel 
kell megfizetnie. Hogyan jöhetne létre ilyen körülmények kö- 
zött az a bensőséges, meleg viszony, amely az igazi lelkipásztort 
híveivel összeköti? Hogyan gyakorolhatná a vallás azt a vigasztaló, 
serkentő és fékező hatást, amely az elernyedt vagy félvad emberből 
hasznos állampolgárt formál? 

Az Alföldnek már egyházi beosztása is felette célszerűtlen: 
Szeged közvetlen közelében vannak a váci püspöki egyházmegyéhez 
tartozó r. kath. és a tiszántúli ref. egyházkerülethez tartozó 
református egyházközségek. 

Talán az ismeretek tömege pótolja a vallás-nyújtotta erkölcsi 
tanácsot? 

Szó sincs róla. Egy-két várostól eltekintve, régebben a tanyai 
lakosság iskoláztatásáról gondoskodás alig történt, aminek meg is 
látszik az eredménye: a külterületi felnőtt lakosság 60—7090-a 
analfabéta. ? A legutóbbi években dícséretreméltó törekvés nyil- 

vánult meg ennek a hiánynak eltüntetésére, az Alfölddel szemben 
fennálló becsületbeli kötelességnek legalább részbeni törlesztésére. Az 
1921 : XXX. törvénycikk végrehajtása során az 1926. év végéig 
361 tanyai iskola nyílt meg, aminek hatása, egy-két év tizedes 
távlatban nézve a dolgot, nem maradhat el. 

Ne higyjük azonban, hogy a tanyai iskolák százainak műkő- 
dése már a tanyák művelődését idézi elő. Szükséges az iskolák jó, 
megfelelő vezetése és kihasználásuk biztosítása. 

Ott ahol nagy uradalmi tanyán külön iskola van, aránylag 
könnyű a helyzet. Legfeljebb azt kifogásolhatjuk, hogy a tanyai 
iskola — a hivatalos jelentés szerint — többnyire ócska istállóból, 
vagy magtárból átalakított épület és felszerelése is többnyire egészen 
kezdetleges. Mégis van, működik, megközelíthető. 

Nehezebb probléma már azoknak a nagyobb tanyáknak az 
iskolaszükséglete, amelyeknek nincs külön iskolájuk. Az idézett 
törvény és végrehajtási utasítása — igen nemeslelkűen — köte-lezi 
ilyen esetekben a tulajdonost a gyermekeknek a legköze- 
lebbi körzeti iskolába való befuvarozására. Aki csak némileg 
ismeri a magyar gazda érzékenységét állatait és főleg lovát illetőleg 
— és ebben a tekintetben nincs különbség hitbizományos gróf, 
gazdatiszt és kisgazda között — nem ütődik meg azon, hogy ezt a 
törvényes rendelkezést vagy egyszerűen nem hajtják végre, vagy 
pedig az uradalmak előnyben részesítik a gyermektelen és idősebb 
alkalmazottakat és csak ilyeneket fogadnak fel." 

Szinte leküzdhetetlen nehézségbe ütközik a kistanyás gyer- 
mekeknek iskolázása. Hajnalban kell útra kelnie, 4—5 km.-t 
gyalogolnia atyja vagy bátyja csizmájában, mezítláb, vagy a hideg 
miatt rongyokba burkolt lábbal. Kimerülten érkezik az osztatlan, 
zsúfolt, nagyon is kifogásolható levegőjű iskolába, ahol a melegebb 
hőmérsék miatt átázott, havas ruhája gőzölögni kezd. Ebédre nem 
mehet haza; viszont népünk alacsony étkezési színvonala, a gazdasági 
munkások és az adóssággal küzdő új kisbirtokos vagy kis- 

bérlő szegénysége, egy-egy rossz termés hatása alatt a gyermekek 
nagyrésze, olykor többsége száraz kenyérnél egyebet nem hoz 
magával és ezzel kell estig kihúznia. 

Hogy ilyen körülmények között a tanítás nem lehet túlságosan 
eredményes, az természetes. Hozzájő még, hogy a tanterv 
sem teljesen simult eddig a szükségletekhez. A tanyai gyermek 
szókincse öt-hatszázas; ezzel szemben az előírt tankönyvek a városi 
gyermekek gondolkozásán és eszmekörén alapulnak. 

A tanyai ember — ha művelődni akar — lépten-nyomon 
nehézségekbe ütközik. A rádió valóságos Isten áldása a tanyán: 
egyelőre olyan költséges azonban, hogy a kisember még nem 
engedheti meg magának. Előfizet hírlapra: hallja és tapasztalja, hogy 
Budapesten a mezőgazdasági népesség ízlése szerint  napi- 
lapokat, folyóiratokat adnak ki. Nyáron még úgy-ahogy megkapja 
lapját, noha a postai szállítás — kivált, mióta a vasúti állomási 
elöljárók nem vállalják a postaügynökséget — nehézkes, döcögős és 
késedelmes. Amint azonban beáll az őszi eső, elmarad a lap is; 
nincs, aki ha nem is házhoz, de legalább közelébe szállítsa. Hogy 
lehetne a lap és levélposta elszállításáról álmodni, amikor a tanyás a 
sokszor súlyos  jogkövetkezményekkel járó hatósági  idézé- 
seket is több hetes késedelemmel kapja meg és a világeseményekről, 
sőt a szomszéd tanyákon történtekről is csak iskolába járó gyermeke 
révén értesül. Ősszel megszakad az a vékony fonál, amely a tanyák 
világát a külvilággal összeköti. 

A tanyai lakosság soraiban hemzsegnek a magyar őstehetsé- 
gek; a tanyás nemcsak a népművészet terén alkot figyelemre 
méltót, hanem leleményességével, ügyességével magárautaltságá- 
ban számtalan találmánnyal, üzemi fortéllyal könnyít során. 
Művelődése azonban iskolai lehetőségeinek eddigi csaknem teljes 
hiánya miatt oly csekély, hogy még az okszerű gazdálkodásra, 
számvetésre is alig teszi képessé. 

Ha ez nem így lenne, akkor nem vállalkoznék olyan  lehetet- 

lennek látszó kísérletekre, aminő az, hogy pénz nélkül, súlyos 
feltételek mellett kezd bele bérletbe, vagy pénzintézeti kölcsönnel 
vesz parcellázott földet és azon állat és felszerelés nélkül kezd 
gazdálkodni. Már pedig a tanyai lakosok túlnyomó többsége önálló 
életét így kezdi; a tanyák lakossága az utóbbi három év- tizedben 
nőtt meg rohamosan, amikor már nem az örökölt földekre történt a 
kivonulás, hanem a városi kisbérletekre vagy néhány — sajnos, 
igen . kevés — és drágán szétdarabolt  —  magán- 
nagybirtokra. 

A kezdő tanyás azután éveken át, családjával együtt, földbevájt 
putriban, félszerben húzza meg magát, megvonja magától a 
szükséges táplálékot, hogy a földje megműveléséhez szükséges 
állatokat megszerezze, berendezkedjék. Nem csoda azután, ha ez 
a kitűnő emberanyag elcsigázódik, elgyöngül és martalékává válik 
mindennemű betegségnek, elsősorban a , morbus hungaricus"-nak, a 
tüdővésznek. 

A műveltség egészségügyi vonatkozásai általában felette szo- 
morú benyomást keltenek. Nemcsak a felvilágosítás, az ismeretek 
hiánya az, ami feltűnik; a külső tényezőkben és egyes berende- 
zések hiányában rejlik a helyzet kulcsa. 

Ha általában kifogásolhatjuk a magyar földműves népelem 
építkezését és lakásviszonyait, úgy legerősebb szavakat a tanyákat 
illetőleg kell használnunk. Mindenki oda épít, ahová akar; kivétel 
nélküli szabály a földeletes szoba; a hatóság távollétében teljesen 
túlteszik magukat a kút és istállótávolságokon, az illemhelyekre 
vonatkozó szabályokon. A télére gondosan bedugaszolt ablakon át 
friss levegő nem hatol be, pedig a többnyire egyetlen szobát 
nemcsak a számos kisebb-nagyobb családtag, esetleg cseléd 
kigőzölgése és kapadohányfüstje, hanem a behozott aprójószág és az 
eltüzelt , magyar tőzeg" bűze teszi illatossá. 

, Pusztázó katonákat," pandúrokat régente is tartottak a 
városok, országosan ismert alakká vált Debrecen város pusztázó 

állatorvosa, ellenben a tanyai orvos és szülésznő még mindig fehér 
holló számba megy. Így azután nem lepődhetünk meg a kül- 
területi lakosság rossz egészségügyi viszonyain, különösen ijesztő 
magas csecsemőhalálozási arányszámán, amely évente véres csatá- 
val felérő veszteséget okoz a magyar nemzetnek. Tizenkilenc 
megvizsgált község és város belterületén az 1927. év nyári három 
hónapjában a belterületen 15.296, a külterületen 2?.799 volt a 
csecsemőhalandóság. 


A művelődés különböző tanyai vonatkozásairól ennyi talán 
elég. Vessünk most futó pillantást a gazdagodásra. 


Kétségtelen, hogy a tanya haladást jelentett az addigi legelő- 
gazdálkodáshoz képest. A legelőgazdálkodást igazán nem lehetett 
fenntartani. A mi Alföldünk klímája alatt, ahol a legelők július- 
ban mindig kiégnek és csak szeptember közepén veri fel őket 
ismét a fű, a legeltetés már jóformán inkább csak ősi hagyomány 
hoz való görcsös ragaszkodás, mint reális gazdálkodás."" Azon sem 
kételkedhetünk, hogy másfélmillió embernek a földdel köz- 
vetlen kapcsolatba juttatása, röghöz tapadása nem csak a tájék 
külső képét változtatta meg, hanem — bármennyi munkaegység 
fecsérlődött is el — jelentős munkaegyenértékként is mutatkozik. 
A sivó homok helyébe kerülő Helvétia-telep vagy Unghváry-féle 
kertek nemcsak a szemet gyönyörködtetik, hanem kenyeret adnak 
sok ezer embernek és jelentős tényezők szenvedő külkereskedelmi 
mérlegünk , követel" rovatában. 


Ha mindezt el is ismerjük, felvethetjük azért azt a kérdést, 
boldogul-e ennek a másfélmillió embernek túlnyomó többsége és 
termel-e annyit, amennyit az ország területének egynegyedén 
lehet? Vajjon az a 6227 kisbérlő, akikre Szeged városa annyi 
gondot fordít, megvan és meg lehet-e elégedve helyzetével és más 
települési, vagy szervezési rendszerben nem érne-e el nagyobb 
eredményt? Vajjon az a sok-sok ezer tanyás, akikkel még annyit 

sem törődnek, mint a szegediekkel, nem tehertétel-e gazdaságilag 
nemzeti életünkben? 

Régóta ismeretes, hogy az alföldi törv. városok külterületén 
nemcsak az analfabéták száma jelentősen nagyobb, mint a szom- 
szédos vármegyei törvényhatóságokban, hanem a búzatermésátlagok 
is jóval kisebbek. Ezzel is bizonyíthatjuk azt, hogy mezőgazdasági 
jellegű terület érdekeinek kielégítésére a legjobb városi igazgatás 
sem alkalmas. Nemcsak a szomszédos és többé-kevésbbé szintén 
tanyatelepülésü — vármegyékkel hasonlítjuk azonban össze 
a városi határokat, hanem az Alföldet, a tanyatelepülés fészkét, 
más országrészekkel. , Az Alföld híres búzatelepein kisebbek az 
átlagtermések mint a dunáninneni és -túli megyékben." , A magyar 
Alföld kimutathatólag sokkal kevésbbé szilárd bázisa a vár- 
ható terméseredménynek, mint az elcsatolt területek"." Számí- 
tásba kell vennünk azt is, hogyha el is fogadjuk a búzát standard- 
terméknek, viszont nem mellőzhetjük annak belátását sem, hogy 
a búza kiviteli lehetősége világgazdasági okok miatt állandóan 
csökken és így a kapás és ipari növényekre, valamint az állat- 
tenyésztésre kellene az Alföldön is támaszkodni. Az Alföld 
közepének: a Tisza-Kőrös torkolatának kevés csapadéka (450— 
500 mm.) meglehetősen mérsékli azonban a kapásnövényeket, 
kereskedelmi és iparnövényeket, ezt a hatást még fokozza a csa- 
padék kedvezőtlen megoszlása. Éppen ezért az Alföld szántóiból 
csak 13.7690 jut a melléktermékekre (ipari és kereskedelmi nö- 
vényekre). A Dunántúl a bevetett területhez viszonyítva 2.8 kat. 
holdra esik egy számos állat, az Alföldön 3.7 holdra. 

Ha ennek a jelenségcsoportnak okait vizsgáljuk, találunk 
olyanokat, amelyek a gazdasági renden és munkálkodáson kívül 
esnek, ha arra nagy hatással is vannak. Ilyen pl. a csapadékhiány, 
amelyet az Alföld minden részében tapasztalhatunk. Más okok 
azonban emberi nemtörődömségben vagy éppen mulasztásban 
találják forrásukat. 

Valóságos circulus vitiosusba jutunk. Azt kívánjuk a ta- 
nyástól, hogy kapásnövényeket termeljen, zsírállatot neveljen, ren- 
dezkedjék be tojás- és baromfiüzemre. Már vázoltuk azonban az 
alföldi utak állapotát és rámutattunk arra, hogy az összes szétszórt 
tanyáknak jó utakkal összekapcsolására gondolni sem lehet. A mai 
helyzetben az Alföld tanyavidékének nagyobb részén tehát, még ha 
meg is lenne a birtokosban az igyekezet és rendelkeznék megfelelő 
szaktudással és forgótőkével, az értékesítés szervezetlensége és sok 
esetben a lehetetlenséggel határos nehézsége miatt növényi és 
állati terményei a nyakán maradnának. 

Maradna tehát a kevesebb sikerrel kecsegtető kenyérmagter- 
melés. Ehhez első feltétel a talajnak megfelelő trágyázása. Trágya 
azonban nincs. Már Cserháti megemlíti az Alföld bajai között a 
trágyahiányt. Csupán a szegedi határban évi százezer mázsa 
trágyautánpótlás hiányzik. A természetes trágyahiányt, a kevés és 
nagyrészben városban istállózott állat tényezőjét még fokozza a 
mesterséges: az eltüzelés, népünknek ez a rossz szokása, amely 
annyira kihívja az itt utazó külföldiek bírálatát. 

A kenyérmagtermeléshez, még inkább a zöldtakarmányhoz, 
— amelynek erős igénybevétele nélkül az alföldi legelőviszonyok 
mellett állattenyésztésről beszélni sem lehet, — szükséges lenne 
ezenfelül az egyenletesebb időjárás és a több csapadék. Az utóbbi 
évek tapasztalatai alapján állíthatjuk, hogy nemcsak a sokat em- 
legetett , májusi esőtől," illetőleg májusi fagyhiánytól függ az 
ország sorsa, hanem a nyári szárazságtól is. 

A szárazföldi klíma túlzásait az Alföldön két tényezővel 
mérsékelhetnénk: előmozdíthatnánk mindazt, ami azt egyenlete- 
sebbé és főleg csapadékdúsabbá teszi és szembehelyezkedhetnénk 
mindazzal, ami a ma is észlelhető bajokat tetézi. 

Kétségtelen, hogy az éghajlat szélsőségeinek ellensúlyozására, a 
csapadék növelésére, a szél erejének megtörésére legalkalmasabb 
eszköz az erdő. , Az erdő, mintegy szivacs tartja a nyirkosságot 

és a lassú párolgással javítja az erdővel nem födött részek pára- 
szegény levegőjét." Jó szolgálatot tesznek a fasorok is. , A fasorok 
nem növelik a csapadékot, ellenben megtörik, mérséklik 
a szél erejét." Az erdőterület azonban az Alföldnek éppen 
tanyás részein igen csekély, pl. Csongrád vármegyében  mind- 
össze a terület 1.790-át fedi, Békésben 1.670, Biharban 1.496 
és még ott is, ahol az arány legkedvezőbb — a debreceni 11.490-os 
és a kecskeméti 990-os erdőterülettel — messze alól marad azon a 
mennyiségen, amely akár az éghajlatot döntően befolyásolni, akár a 
csapadékmennyiséget észrevehetően növelni tudná. Nem általános 
azonban a fasorok fellépése sem; a nyíregyházi  bokor- 
tanyák és a szegedi felsővárosi belsőtanyák inkább a kivételek 
közé tartoznak, amelyek kedvező képét nagyon is lerontják a 
teljesen fátlan, vigasztalan látványt nyújtó kuntanyák. 

A fátlanság annál súlyosabb beszámítás alá esik, mert a 
Nagy-Magyar-Alföld területének nagyrésze — a szakértők csak - 
nem egybehangzó állítása szerint — eredetileg erdő volt és a deb- 
receni, kecskeméti és kiskőrösi erdők tulajdonképen annak az ős- 
erdőnek maradékai, amelyet az állattenyésztés túlhajtása, majd a 
mindenáron szántóföldre törekvés tett tönkre. Az Alföld egyes 
vidékei még a török uralom alatt is, a lakosság számának csökke- 
nésével újra erdősödtek; könnyű szerrel lehetett volna tehát ezt a 
folyamatot gyorsítani és erősíteni. 

Az erdőpusztítás okozta a homok elhatalmasodását, azokat a 
homokfúvásokat, homokveréseket, amelyek a Duna— Tiszaközi 
gyümölcskultúra és akácültetések előtt sokszor harmadik határba 
hordták a vetést. 

Erdőre nemcsak a csapadék növelése, a határos terület be- 
árnyékolása, futóhomok megkötése miatt van szükség, hanem azért 
is, mert a legjobb eszközök közé tartozik a tanyavidék régen ismert, 
de újabban elhatalmasodott betegségének: a  szikesedésnek 
megakadályozására. A legjobb szakértő szerint nem éppen nél- 

külözhetetlen, hogy a nyári csapadék mennyisége teljesen fedezze a 
párolgásból származó veszteséget, ha a talaj a pótlásra szükséges 
nedvekkel rendelkezik. Erdőben és erdős vidéken pedig a levegő is 
párateltebb, a talaj is nedvesebb." 

Az erdősítés vagy legalább fásítás adhatja vissza az Alföld 
talajának azt a nedvességet, amelyet a talajbiológiai nézőpontból 
nem teljes körültekintéssel keresztülvitt és egyoldalú műszaki 
módon végrehajtott vízszabályozásokkal elvontunk tőle. Egyik 
kiváló földtani szakértőnk találóan mondja," hogy a síkságok 
vizeit szabályozni kell, de nem szabad azokról az összes vizeket 
eltávolítani. Nálunk erre figyelemmel nem voltak. , Tudjuk, hogy 
manapság az elszikesedés rendszerint az alföldi folyóvizek 
szabályozásával, az állóvizek és nyirkosabb területek lecsapolásával 
kapcsolatos és hogy annak bekövetkezésére ezek a munkálatok 
igen jelentékeny, sőt döntő befolyással voltak, sőt vannak." A 
talaj elvesztette védelmét a szárító szelekkel szemben, az altalaj 
nedvessége csökkent, bekövetkezett tehát a szikesedés, amely oly 
riasztó mérveket ölt, hogy a szikes területet már egymillió kat. 
holdra becsülik. Ennek növekedésében is része volt a legelők 
feltörésének is: olyan fátlan területeket, amelyek a vízlevezetések 
ellenére legelőnek használhatók voltak, felszántottak, a vékony 
termőréteget a megforgatás következtében mészréteggel borították és 
így minden célra hasznavehetetlenné tettek. Klasszikus ilyen eset a 
karcagi harmincezer holdas közlegelő sorsa, amely szántó- 
földként kimerült és annyira értéktelenné vált, hogy egyes bir- 
toktestek árveréskor rajtamaradtak a hitelező pénzintézeten. 

A vízlevezetés és ármentesítés intézői okultak a tapasztala- 
tokon és a most folyamatban levő munkálatoknál a talajélettani 
mozzanatokra már figyelemmel vannak; az erdőpusztítás azonban 
hellyel-közzel az Alföld fásításáról szóló törvény és az erdészeti 
igazgatás hősies erőfeszítései ellenére tovább folyik. Legszebb 
alföldi erdőnknek: a debreceni Nagyerdőnek tisztásain még min- 

dig 3.877 ,wvákáncsos"?" él, nagyrészt kunyhókban, földbevájt 
putrikban és pusztíttatja állataival a fiatal csemetéket, melyeknek 
gondozása lenne szerződésszerű kötelessége. Minthogy azonban a 
csemeték növekedésével tovább kellene vonulnia, természetesen 
igyekszik ennek az időpontnak minél inkábbi kitolására, így 
azután a halastó-gazdaság ellenére továbbra is megmarad a Hor- 
tobágy a kirgiz steppékre emlékeztető állapotában és nem kö- 
vetkezhet be — talajbeli előfeltételek hiányában — a leghelyesebb 
megoldás: földműves falvak letelepítése. 

Mindezek alapján megállapíthatjuk, hogy az éghajlat és talaj 
hátrányainak kiküszöbölésére édes-keveset tettünk, a káros té- 
nyezők érvényesülését ellenben előmozdítottuk. 

Ilyen körülmények között a tanyai rendszer és a tanyavidék 
sem a szellemi haladás, sem az anyagi fejlődés, termelés fokozása 
nézőpontjából nem nyújtja lakosainak azt, amire azoknak az egész 
magyarság boldogulását illetőleg igényük és szükségük van. 

Nem kerüli el figyelmüket az, hogy a tanyakérdés iránt az 
érdeklődés felébredt, szakértők, szaktanácskozások és a napisajtó 
azt állandóan ébren tartják. Azt sem tagadhatjuk, hogy vannak 
tanyavidékek, amelyek a tárgyalt hátrányok közül csak egynéme- 
lyiknek súlya alatt nyögnek és ezt a terhet is fokozatosan csök- 
kentik. Utóvégre azok a tagadhatatlan erőfeszítések, amelyeket az 
érdekelt tényezők a tanyai lakosság művelése, jobb orvosi ellátása, a 
kisvasutak építése, a közlekedés javítása, a termények ér- 
tékesítésének szervezése, az alföldi mezőgazdaság színvonalának 
emelése érdekében tettek — a dolog természete szerint mégsem 
maradhattak hatás és eredmény nélkül. 

Mindezt figyelembe véve és a helyzet javítására irányuló ösz- 
szes törekvések jelentőségét elismerve, meg kell állapítanunk, hogy a 
tanya mindaddig nem boldogulhat, amíg megfelelő szervezethez 
nem jut, amíg öncélú valósága a közhatalmi rend keretében is nem 
jut kifejezésre, amíg gyarmati helyzetéből ki nem emelkedik. 

Még ha teljes jóakarattal intézik is sorsát, ez sem pótolja az ön- 
meghatározó működést, saját ügyeiknek önmaguk által intézését; 
még kevésbbé szolgálhat javára az a rendszer, amely a város 
belterületének kényelmi és szépészeti feladataira veszi igénybe a 
tanyák anyagi erejét anélkül, hogy azok elsőrendű szükségleteinek 
kielégítéséről megfelelően gondoskodnék, amely minden jár- 
lat kiállításáért, állatszemléért a legtöbb helyen a városházára idézi 
a tanyást. 

Ideális megoldás tehát kétségkívül a községesítés lenne." A 
városok büszkesége szenvedne kissé a lakosság számának és a 
határ területének csökkenése által, de bőséges kárpótlást találná- 
nak a szaporodó lakosságú tanyaközség nagyobb gazdasági fel- 
vevőképességében, a város kereskedelmének felvirágzásában. A 
községesítéssel azonban csínján kell bánnunk; ha nem is kívánjuk 
meg a községi alakuláshoz a szoros szomszédsági viszonyt (hiszen ez 
a felsőmagyarországi és erdélyi községek többségénél sem volt 
meg), mégis szükséges a tanyaközség számára is egy mag, egy 
központ, amely a határ minden egyes pontjáról megközelíthető, 
ahol a tanyás hatóságot, templomot, iskolát, orvost, kereskedést 
talál. Ezeket a központokat kellene felhasználni és — ahol nin- 
csenek meg — megteremteni. Ha nem így járnánk el, igen 
könnyen tömegesen hívnánk életre az olyan álképleteket, mint pl. 
Kuncsorba, amely térképen szereplő nagyközség, a valóságban 
azonban hiába keressük, mert a megfelelő politikai iskolázáson 
át nem ment, a magánosságukban önzőkké vált tanyások mind- 
egyike azt kívánta, hogy a községháza éppen az ő tagján legyen és 
amikor valamennyi igény a dolog természete szerint nem bizonyult 
kielégítőnek, duzzogva különmaradt, nem volt hajlandó arra, hogy 
akár más középület emelését előmozdítsa, akár a községháza mellett 
építkezzék. 

A tanyarendszer a földbirtokviszonyok eredménye és függ- 
vénye; ha azokat teljesen felforgatni nem akarjuk, olyan meg- 

oldást kell keresnünk, amely - a valóságos viszonyokkal számolva 
— középúton áll az ideális cél és a mai káros helyzet között. Egy 
bizonyos: az, aki ezt a megoldást megtalálja és amellett az alföldi 
nagy latifundiumokon a termelés fokozására és mezőgazdasági 
népelemünk megnyugtatására, szaporítására és kivándorlási vágyá- 
nak megszüntetésére életképes, elegendő számú falut telepít, 
megérdemli majd, hogy IV. Bélával együtt emlegessék, mint új 
honalapítót. 


MÁSODIK FEJEZET 


A FALU 


A falu jelentősége — A község: közösség — Faluelemzések — A falu 
társadalmi tagozódása — A vezető réteg: a jegyző, lelkész, tanító — 
Alsóbbak és felsőbbek viszonya 


z utóbbi években a magyar közéletnek egyik legkiemel- 
kedőbb jelensége volt a falu és város viszonyának ki- 
alakulása. Míg a proletárdiktatúra alatt egyaránt szenvedett a falu és a 
város, S a városi lakosság — saját nélkülözéseit elfelejtve — örült 
annak, hogy a falusi lakosság terményeit visszatartotta, addig a 
proletárdiktatúra bukása után, az első illúziók elröppenésével, 
hamarosan jelentkezett a városi lakosság ellenérzése a falusiaknak 
szerinte önző magatartásával szemben. 

Nem tartozik ennek a fejezetnek keretébe annak vizsgálata, hogy 
az őstermelő részéről ez a magatartás jogosult vagy legalább menthető 
volt-e és hogy a mezőgazdasági termékek kötött forgalma vagy a 
kötött forgalomról való átmenet ideje alatt a mező- gazdaság 
megkapta-e — mindazt, — ami a termelés zavartalan — mene- 
tének biztosításához szükséges. 


Mi most a valósággal számolunk: azzal, hogy a falu a magyar 
közéletnek önálló tényezője lett; olyasvalami ez, amivel számolnia kell 
mindazoknak, akik a helyzetről tiszta képet akarnak nyerni és 
reálpolitikai alapra helyezkednek. A falu lett a nem városokban és nem 
tanyákon élő lakosság életének összefoglalója, érdekeinek és 
törekvéseinek kifejezője. 

Nem mindig volt ez így. A közelmúltban, még a világháborút 
közvetlenül megelőző években is a nem 
városi lakosság képviselője, jelképe a vármegye volt. Az emberek 
nem eszméltek annak tudatára, hogy a falvak mint öncélú, önálló 
életet élő egyedek, egységek léteznek. A vármegye volt az, amely a 
vidéki érdekeket hangoztatta, megvédte vagy elejtette; a 
vármegyének többnyire a valóságban csupán néhány tucat embert 
jelentő közönsége volt az a szerv, amely a vidéki lakosság 
képviseletében fellépett, tárgyalt, kifogásolt vagy helyeselt. 

Jogilag ma is ez a helyzet, hiszen törvényhatósági törvényünk 
csupán törvényhatóságoknak adja meg a módot arra, hogy , köz- 
érdekű, sőt országos dolgokkal is foglalkozzanak és kívánságaikat 
kifejezésre juttassák." A tételes jog szerint tehát a törvény- 
hatóság a területén lévő lakosság képviselete. Valójában azonban azt 
látjuk, hogy a vármegyei közgyűlésnek vagy akár a közigazgatási 
bizottságnak tárgyalásai iránt érdeklődés alig van; a vármegyei 
igazgatás hovatovább tisztviselői igazgatássá vált; a megyei 
üléstermekben viták, szenvedélyes nézeteltérések jóformán soha 
sincsenek, a magyar középosztály a megyétől nem látja meg az 
országot; a harctér áttevődött a községházára, ahol a nagy anyagi és 
részben művelődési kérdések eldőlnek, ahol a költségek tekintetében 
határozni kell. 

Amilyen mértékben tartotta meg a vármegye arisztokratikus 
jellegét és távolította el magától a szélesebb néprétegeket, ugyan- 
olyan mértékben szakadt meg gyökere ezekben a népelemekben. A 
volt jobbágy semmi kapcsolatot sem tudott teremteni sajátmaga és a 
fényes,  messzefekvő, csupán hatalmi mozzanatokat érzékeltető 
vármegye között; minden érdeklődésével tehát azon közület felé 
fordult, amelyben élt és amelynek fejlődése vagy visszaszorítása 
jelenti egyszersmind az ő anyagi és erkölcsi fejlődését vagy bal- 
sorsát, amelyben szava súllyal bír. Minthogy pedig a volt jobbágy 
világpolitikai és világgazdasági okok miatt hirtelen befolyáshoz 

jutott, amelyet a háborút közvetlenül követő terményértékesítési 
lehetőségek erősen gyarapították, természetszerűleg vele együtt 
nőtt faluja, színesedett a községi élet mezeje. 

Mi az a , falu," amelynek ilyen jelentőséget tulajdonítunk 
és amelyről az utóbbi években annyi pohárköszöntő, közgyűlési 
beszéd és vezércikk állapította meg, hogy a nemzeti életnek leg- 
fontosabb megnyilatkozása, a magyar faj fejlődésének igazi alapja? 

Az utolsó évtizedek, általánosító és mechanikus szemléletű 
irányának reánk vonatkozó egyik legnagyobb tévedése volt az, 
amely a falut fogalommá emelte, a tények világából kiragadta és 
közös tulajdonságokkal ruházta fel. Amint nincs két egyforma 
falevél, éppen úgy nincs két egyforma falu sem. 

Törvényhozás, közigazgatás, jogszolgáltatás, gazdasági élet 
vezető tényezői egyaránt az általánosított faluval akartak dol- 
gozni. Feltételezték, hogy kb. minden falu egyformán épült: 
közepén van a templom és a községháza, körülötte helyezkedtek el 
az egyes lakóházak és a belsőségeken túl van a mezőgazdaságilag 
művelt terület. Azt hitték, hogy nagyjából azonos minden falu 
társadalmi összetétele, anyagi ereje, mezőgazdasági rendje; azonos 
azonban valamennyi falu lakóinak szellemi színvonala, lelki össze- 
tétele is. Csak ebből a hiedelemből magyarázható az, hogy minden 
községre azonos terheket rakunk s azonos kötelezettségeket 
hárítunk reájuk, hogy mindegyiket egyenlő sejtnek vesszük a 
termelés, forgalombahozatal és fogyasztás összefüggésében. 

Törvényhozásunk hovatovább a falut csak végrehajtó hatalmi 
szervezetnek, a közigazgatási lánc utolsó szemének tekinti és 
ennek megfelelő elbánásban részesíti. A legtöbb kormányzati ág a 
törvényhozásnak ezt a tévedését nemcsak hogy nem javítja ki, 
hanem még tetézi. A faluból az összes többi elemek sötét 
háttérben maradnak; a hivatalos falu: községjegyző irodája lép 
előtérbe. Ez a kiemelkedés azonban a legtöbb esetben nem jelent 
előnyt, szükségletkielégítést. Özönével érkeznek a rendeletek, a 

megkeresések, amelyek mind az állami igazgatásnak az egyes em- 
berekkel összeköttetését, a felsőbb hatóságok akaratának érvénye- 
sítését szolgálják csak. Az egyes emberek, a falu lakosai ebben a 
bonyolult és nehézkes műveletben csupán mint anyag szerepelnek: 
még azok a közhatalmú működések is hivatalos szürkeségbe 
tompulnak, amelyek célbeli rendeltetése éppen az egyesek védelme, 
támogatása — lenne (egészségügy, — népművelés, —— kistermelők 
védelme). Az egyes falusi lakosoknak adóalany jellege dombo- 
rodik ki legjobban, mint ahogy a község is különböző célokra adózó, a 
célok — tekintetében — azonban — a döntéstől —— megfosztott 
közösséggé vált. így jellemző, hogy a községi bevételek jelen- 
tékeny részét — 93 millió pengőből 13 milliót" — a vármegye 
saját igazgatási céljaira veszi el, minthogy önálló adóztatási joga 
nincs. Ebből önként következik, hogy a községek a helyzettel 
elégedetlenek: a mindinkább művelődő és öntudatra ébredt falusi 
lakosság különösnek tartja azt, hogy ő fizeti a vármegyei tiszt- 
viselői kart és nem ő rendelkezik vele. Ez a helyzet ideig-óráig a 
hagyományokban és a hatalom gyakorlásában rejlő erővel 
fenntartható, de minden valószínűség szerint valamikor felbillenti a 
hatósági alá- és fölé-rendeltségi rendszert, a különböző rangú 
hatóságok és egymás fölé rendelt önkormányzati testületek társadalmi 
szövettani összetételét pedig megváltoztatja. 

Nemcsak a vármegye hárít azonban terhet a falura: meg- 
teszi azt a népoktatásügyi hatóság, a vízügyi hatóság, az egyházi 
hatóság és a különböző egyéb tényezők egész sorozata. Ha valamely 
közszükséglet kielégítésére hiányzik az anyagi eszköz, akkor szinte 
kivétel — nélküli szabállyá vált a tehernek a községre 
hárítása, ugyanarra a községre, amelynek egyetlen komoly jövedelmi 
forrása — községi háztartásunk egyoldalú fejlődése  következ- 
tében az egyes állami egyenesadókra kivetett pótadó, amelynek 
kulcsát viszont az egyenlősítésre törekvő és mechanikus szemléletű 
törvényhozás legfeljebb 5096-ban állapította meg? A falu leg- 

fontosabb ezidőszerinti közéleti tevékenysége: a közszükségletek 
fedezéséről való gondoskodás tehát költségvetési bűvészkedéssé, 
egyik fedezetnek a másik célra felhasználásává vált, amely körül- 
mény nemcsak zavarja a község közéletét és izgatottá teszi a 
közgyűlési terem légkörét, hanem lehetetlenné tett minden komoly 
beruházással járó, hosszabb időre szóló községfejlesztési törekvést is. 

Bármennyire központjává vált is az előbb említett körül- 
mények miatt a falusi életnek a községháza, bármennyire háttérbe 
szorítja a falu igazgatása a falu többi életnyilvánulásait, mégsem 
feledkezhetünk meg arról, hogy a falu nem tisztán, mégcsak nem is 
első sorban közigazgatási alakulat, végrehajtó hatalmi szerv, 
hanem társadalmi sejt, gazdasági közösség. Már maga a , község" 
név etimológiai és logikai magyarázatát adja a jelenségnek; a község 
közösség, közössége a szellemi és anyagi javaknak és főleg közössége 
a munkának. Ennek jele az is, hogy a közös tulajdon aránylag igen 
sokáig — fennmaradt; a közös tulajdon ma is  érzékel- 
hető maradéka az a 971 községi birtok, amelynek összes területe 
692.000 és az az 1.670 közbirtokossági birtok melyeknek ossz- 
területe 660.000 katasztrális hold." A közös birtoklást idézi vissza az 
ország egy részében ma is dívó nyomásos gazdasági rendszer, 
melyben egészen ősi népszokásoknak, mint a nyilazásnak nyomait is 
látjuk. 

A falu életét, a falu lakosainak lelki világát nem értheti 
meg az, aki erre a munkaközösségre nincs figyelemmel. A magyar 
kisgazda jellemzésénél látni fogjuk, mennyire fontos számára az 
anyagi boldogulás, milyen szerepet játszanak a gazdasági szem- 
pontok. Ez a falu hivatalos közéletében is visszatükröződik. 
Mezőgazdasági munka idején lehetetlen képviselőtestületi ülést 
tartani, éppen ezért az ilyen alkalmat szokták felhasználni arra, hogy 
a képviselőtestület többsége által nem helyeselt javaslatokat 
határozattá emeljék. Törvényhozásunk módot adott a politikai 
községnek a gazdálkodó községtől, a hivatási önkormányzattól 

való szétválasztására; a  gazdaközönség külön szervezkedhetik 
éppen úgy, mint ahogy külön szervezetet kell öltenie a szőlőtermelők 
összességének ( hegyközség") és külön alakulhat meg 
a legelőtársulat. Általános tapasztalat, hogy azokban a községekben, 
ahol a gazdaközönségnek önálló szervezete van, nemcsak a 
nem-gazdák érdekei iránt hiányzik az érzék, hanem a község 
ügyei iránt is az érdeklődés. Ez egészen természetes. Az egy-szerűbb 
ember energiáit, közügyek intézésére szánt idejét az a közület köti le, 
amelynek működése, célja közelebb áll az ő színvonalához, értékelő 
képességéhez. 

Amikor általános tapasztalatra hivatkozunk, tudjuk, hogy 
sikamlós térre tévedünk. Rendkívül óvatosan kell eljárni, amikor a 
falu életében általános törvényszerűségeket kutatunk, általános 
jelenségeket keresünk. 

Vannak általánosan érvényesülő tételek a falusi lakosság egyes 
csoportjainak életében, összealakulásában, behatásokra 
érzékenységében. Alig van azonban olyan valami, ami a falut, mint 
élő — szervezetet, mint összefoglaló egységet más hasonló 
egységekkel azonos síkra vetítse. 

Ha a falut meg akarjuk ismerni, nem marad más hátra, mint 
nagyon sok falunak, lehetőleg minden egyes falunak részletes 
tanulmányozása. Ha ezt tesszük, akkor tudjuk, hogy konkrét 
intézkedéseink sikerét mi mozdíthatja elő és milyen helyi körül- 
mények gátolhatják, hogy általános érvényű, a nemzet egészére 
kötelező megoldásokat az egyes falvakban milyen eszközökkel lehet 
elfogadtatni. 

Csonka-Magyarországon eltűntek azok az óriási különbségek, 
amelyek Nagy-Magyarországot jellemezték a falutelepülés terén. A 
nagy falvak mérleglapját lenyomó bácskai és bánáti, többezer 
lakosú falutelepülések éppen úgy idegen uralom alatt nyögnek, mint 
a háromszáz lakoson alóli, szoros szomszédsági viszonyt kevésbbé 
feltüntető — felvidéki és erdélyi  hegyifalvak. Maradt még 

azonban elég véglet az átlag érvényesülésének gyengítésére. A 
Békés vármegye területén levő és részben tanyai települési rend- 
szerrel vegyes 19 falu sorozata olyan kolosszusokat tüntet fel, 
mint Orosháza a maga 24.000 lakosával. Ezzel szemben Zala és 
Vas vármegyék egyes járásaiban szinte kivétel nélküli szabály az 
egymáshoz közel levő, 2—300 lakosú falvak tömege. Ezek 
a végletek két teljesen ellentétes típusú, gazdasági erejű, szellemi 
fejlettségű, sőt társadalmi összetételű falut tüntetnek fel. Ismét 
teljesen eltérő ettől a két típustól a Bükk-Mátravidéknek a Jász- 
ságra és Pest megye északi részeire is kiterjedő erőteljes, de nem 
túlnépes  községtípusa. Ezek a csoportok azonban számtalan 
változatot rejtenek magukban aszerint, hogy a falu vasút, víziút 
vagy legalább műút mellett fekszik-e vagy sem, hogyan működött 
elemi iskolája az elmúlt évtizedekben, milyen a lakosok vallása és 
egyházközségi élete, van-e a faluban nagybirtok és az milyen 
magatartást tanúsít stb., úgy, hogy végső sorban valóban csak az 
egyes községek egyénenkint való tárgyalásával érhetünk el 
eredményt. 

Értékes útmutatással szolgálnak azok a monográfiák, amelyek a 
Faluszövetség által kiírt pályázat eredményeként jelentek meg. 
Látszik rajtuk, hogy többnyire nem hivatásos írók tollából kerültek ki 
és olykor-olykor mellőzik a szembeszökőbb jelenségeket is; de 
közvetlenségük, tárgyi adataik és odavetett megjegyzéseik vaskos 
köteteknél többet mondanak. 

Öt ilyen leírás jelent meg; ez az öt község az ország külön- 
böző részein fekszik és teljesen eltérő viszonyokat tükröztet vissza. A 
bácskai Jánoshalmán 13.000-nél több ember lakik, akik 2.739 
lakóházban élnek és 33.000 holdat meghaladó határon gazdál- 
kodnak. A sokat emlegetett Göcsej vidék központja: a Zala 
vármegyei Nova lakossága alig haladja meg a másfélezret, a 
község határa a 2.200 holdnál nagyobb erdővel együtt a heted- 
félezer hold alatt marad. A Somogy megyei, népszokásairól és 

népművészetéről híres Csököly lakossága 1.600, a határ az 5.000 
holdat meghaladja. A szomszéd egykés Baranyában lévő Bisse 
apadó lakossága már csak 630, határa 3.200 hold. A Csongrád 
vármegyei Sándorfalva telepes község 5.690 lakosa viszont 2.200 
holdon szorong. 

Az öt község közül uradalmi község Jánoshalma, Nova és 
Sándorfalva. Nagybirtok van ezenfelül Bissén is. Ennek ellenére 
legrosszabb a helyzet minden tekintetben Csökölyön, ahol nagy- 
birtok a határban egyáltalán nincs. 

Az általános műveltség a termelésre is erős hatással van. 
Jánoshalmán a búzatermés átlaga 6—8 g. Nován ezzel szemben — 
lényegesen rosszabb talajon — 8— 10 ag. Feltűnő Nován az 
állatállomány nagysága; ennek megoszlása különben nyilvánvalóvá 
teszi a kisgazdaságoknak az állattenyésztés szempontjából való 
fontosságát: az uradalomnak 103 szarvasmarhája van, a kisgaz- 
dáknak 175, az uradalomnak 81 sertése, a kisgazdáknak 218. 

Ha elismerjük is azt, hogy a nagybirtok nem feltétlenül 
akadályozója valamely falu boldogulásának és a megvizsgált öt 
falu között van olyan, amelyik aránylag jó helyzetben van, akkor 
is rá kell mutatnunk arra, hogy vannak helyek, ahol a 
kötött birtok és a terjeszkedés lehetetlensége állandó elégedet- 
lenségnek, forrongásnak és szegénységnek a forrása. Ilyen pl. a 
szegedi nagy árvíz után épült Sándorfalva, amelynek földéhségét a 
szomszéd sövényházai határból 787 igénylő számára felhasznált 
2.001 kat. hold sem csillapítja. A vizsgálat alá vont községek 
közül ennél tűnik leginkább szembe az a különben országszerte 
észlelt körülmény, hogy a házhelyeket egészségügyi szempontból 
aggályos helyeken osztották ki és a község szabályozási tervének 
megállapítására a házhely-törvény végrehajtása során sem gon- 
doltak. Legtöbb község ugyanis egyetlen végnélküli hosszú utcából 
és egy-két keresztutcából áll. 

Mind az öt községnél említést érdemel a lakosság anyagias 

gondolkodása, anyagi boldogulásra törekvése. A vallásosság fokát 
illetőleg komoly aggályok merülnek fel; az önzés és irigység sok 
tekintetben érvényesül. Egészen szomorú a helyzet Csökölyön, 
ahol elharapódzott az egyke, az erkölcsök teljesen meglazultak; a 
zsugoriságig menő takarékosság sajátságosán elegyedik az egyes 
alkalmakkor kifejtett fényűzéssel, a gyermektől való irtózás a 
korai házassággal és szeretőtartással. 

Egyik-másik helyen említést érdemel a magasabb társadalmi 
rétegeknek, különösen a helyi intelligenciának nemtörődömsége, az 
alsóbb  néposztályokkal szemben tanúsított elutasító  maga- 
tartása, ami maga után vonta a velük szemben táplált bizal- 
matlanságot. 

öt község részletes rajza a viszonyoknak és embereknek eltérő 
képét adja. Hogyan lenne lehetséges az, hogy valamennyit 
egymással egyenlőnek tartsuk, azonos szabályok hatálya alá 
állítsuk! 

Kétségtelen, hogy a falu belső életében vannak közös 
vonások, amelyek minden faluban feltalálhatók. Ezek azonban a 
közigazgatásnak már érintett és túlzottan előtérbe nyomuló 
egyenlősítésén kívül abban merülnek ki, hogy bizonyos társadalmi 
tényezők, rétegek több-kevesebb hatállyal mindenütt  vissza- 
térnek. 

A falu lakosságát nem ugyan szám, hanem befolyás és 
feladatkör tekintetéből két részre tagolhatjuk. Az egyikbe tar- 
toznak a falusi művelt osztálybeli emberek: földesúr, gazdatiszt, 
jegyző, lelkész, tanító, a tehetős és befolyásos gazdák, a jobb 
iparosok. Szóval azok, akik az irányt megadják, akiknek állás- 
foglalásán múlik valamely kezdeményezés sikere vagy bukása. A 
másik részbe tartoznak a kevésbbé tehetős vagy valamely ok miatt 
tekintélyüket veszített gazdák,  kontáriparosok, a zsellérek, 
napszámosok, nincstelenek. 

A falusi honorácior-osztály már nem zárkózik el olyan me- 

revén a tehetős földmívesektől és iparosoktól, mint régebben. A 
falusi lelkészek nagyrésze egyszerű ember fia. A tanítók 
szívesen vesznek el módos gazdalányt és a községjegyzői kar 
jelentős hányada is a kisgazdák és kisiparosok fiaiból kerül ki. 
Ezzel szemben a tehetős kisgazda iskoláztatja fiát, sőt újabban 
leányát is; ezek közül sok a városban elvész, elfoglalja az alsóbb 
hivatali állásokat, hivatalnokné-nagyságos asszonnyá válik, jelentős 
százaléka azonban visszaözönlik a faluba és — ha a falusi 
környezet az iskolában szerzett kultúrigényekből sokat le is 
farag — mégis sokat megtart a városi csiszolódásból, modorból, 
külsőségekből. 

Az első csoportból legfeljebb a földbirtokos és gazdatiszt 
válik ki. Ezek tagadhatalanúl kevésbbé azonosítják magukat a 
faluval és a falusi felsőbb rétegekkel. Földesúr azonban Csonka- 
Magyarországon már igen kevés van; kimutatjuk, hogy a közép- 
birtokososztály csaknem megsemmisült, a falun élő nagybirto- 
kosok pedig, bármily szíves formában érintkezzenek is az emberekkel, 
oly elérhetetlen magasban vannak, hogy bensőségesebb viszony 
közöttük és környezetük között nem alakulhat ki. A gazdatiszt 
pedig — hivatása miatt — jóformán állandó érdekellentétben 
áll a falu többi lakosaival; uraságának anyagi javát védi a falusiak 
törekvéseivel szemben. Ilyen körülmények között csak egész 
kivételes egyéniségek szerezhetnek a gazdatiszti, különben rend- 
kívül érdemes karból népszerűséget és tarthatnak fenn közvetlen 
kapcsolatot a néppel. A gazdatiszt inkább a megyei tisztviselők- 
kel és a szomszéd város állami tisztviselőivel,  helyőrségének 
tisztjeivel érintkezik; az utóbbi időkben feltűnően megszaporodott 
a gazdatiszti családból származó vármegyei tisztviselők száma 
éppen úgy, mint ahogy már régóta értékes anyagot ad a gazda-- 
tiszti kar az állami közigazgatásnak és magánvállalatok igazga- 
tásának is. 

A tehetősebb kisgazdáról és kisiparosról majd a kispolgár 

elemzésénél emlékezünk meg; most vegyük sorba a falu vezető- 
ségének többi tagjait. 

Kétségkívül legkiemelkedőbb közülük a jegyző. Amilyen 
mértékben váltak azelőtt a magánélet bizonytalan útjain kielégített 
szükségletek közfeladatokká, amilyen ütemben terjesztette ki a 
közigazgatás működését mindig újabb területekre, ugyanúgy emel- 
kedett súlyban, befolyásban, társadalmi színvonalban, műveltségben 
a jegyző. 

A régi jobbágyközség írástudó ügyvivőjétől és a kiszolgált 
altisztből lett irnokszerű jegyzőtől rendkívüli a haladás a községi 
közigazgatás mai vezetőjéig. A magyar községi jegyző! saját- 
ságos, másutt fel nem található összekötő kapocs a hivatalos világ és 
a magánélet között, ö általa érvényesül az állami akarat, az ő 
közreműködésével válik tetté a felsőbb helyről írásban elrendelt 
intézkedés. Ő érintkezik az emberekkel: adót szed, hernyót írtat, 
iskolát meszeket, árkot tisztíttat. Végrehajtó közege a tanfel- 
ügyelőtől és a telekkönyvvezetőtől kezdve mindenkinek; mindezek 
holt képletek lennének a magyar közélet testén, ha a községi jegyző 
nem lenne. Ezzel azonban a jegyző hivatása és munkaköre 
nem merül ki; ezt utóvégre valamilyen, a községbe kirendelt állami 
végrehajtóközeg vagy megfelelően fizetett és a mainál nagyobb 
iskolai képzettségű községi bíró is megtehetné. Az érem másik és 
fényesebbik oldalán a társadalmi, gazdasági szervező munka, a 
felvilágosítás igéi vannak. A jegyző, aki nem elnöke a 
képviselőtestületnek, vezeti tulajdonképen annak tanácskozásait; ő 
indítványoz, magyaráz, lelkesít. Az ő agyában születnek meg a falu 
közintézményeinek eszméi; a megvalósításban övé a munka 
legnagyobb része, a vezetésben nyíltan vagy titokban az ő akarata 
érvényesül. A falusi ember ügyes-bajos dolgával ahhoz fordul, aki 
az ügyvédnél olcsóbban, sokszor ingyen látja el tanáccsal és készíti 
el az írásos beadványokat. Az így szerzett összeköttetések 
kamatoznak azután akkor, amikor nemesített vetőmag vagy faj- 


A JEGYZŐ HIVATÁSA 41 


gyümölcsoltványok  elterjesztéséről, gazdakör szervezéséről, a 
szövetkezet . megmentéséről, vagy a  leventemozgalom  beveze- 
téséről van szó. A jegyző az a tisztviselő, akinek nincs, 
mert nem is lehet hivatalos órája és akit kötelessége diplo- 
matává tesz, mert hivatását, a felsőbb hatóságok  határoza- 
tainak végrehajtását és a falu népének vezetését, tanítását csak úgy 
végezheti, , ha úgy felülről, — mint alulról — bizalommal 
találkozik. 

A jegyzői karnak biztos anyagi alapja adja a kari öntudatot, 
ezt még növeli a most már teljesen uralkodóvá vált, 1900-ban be- 
vezetett magasabb minősítés; az érettségizett, tartalékos tiszt 
jegyzők az úri társadalom tagjai, a mintaszerűen szervezett köz- 
igazgatási tanfolyamokon szerzett elméleti és gyakorlati ismeretek 
pedig a közigazgatás értékes elemévé teszik őket. Időközönkint 
emlegetett sérelmeik ellenére többségük olyan életszínvonalra emel- 
kedett, mint amilyen volt régen a vármegyei tisztviselőké; ez a 
körülmény azután modorukon, társadalmi szereplésükön is meg- 
látszik. 

Kétségtelen, hogy a jegyzők valóságos helyzete, életmódja, 
befolyása és jogi alárendeltségük között nagy ellentét van, amely 
állandó súrlódás forrása. Jogszabály szerint a járási főszolgabíró 
főnöke, fegyelmi hatósága, feltétlen parancsolója a jegyzőnek és ezt 
a mozzanatot mind ritkábbá váló esetekben olykor a társadalmi 
érintkezés terére is átviszi. Legtöbb helyen azonban az egykor 
létezett . válaszfal — leomlott. E mellett a jegyzők zöme 
szerencsésen tartja fenn a kapcsolatot a falu népével; már az a 
körülmény, hogy a jegyző is gazdálkodik és így érdekazonos- 
ságban van a többi földmívessel, közelebb hozza őt a lakosság 
többségéhez. 

Míg a jegyző a közhatalom gyakorlása, a közvetítés és a 
közigazgatásnak új területekre behatolása révén emelkedik be- 
folyásban, addig a legtöbb faluban a lelkész befolyása csökkenő- 

ben van. Ezen a körülményen a háború utáni éveknek vallásos 
megújhodása sem sokat változtatott; ennek erkölcsi előnyeit 
inkább a szerzetesek és a protestáns belmissziói tevékenység utazó 
apostolai aratják le. 

Míg alig van olyan jegyző, aki vezető részt ne venne a falu 
társadalmi életében, ne lenne alapítója, elnöke, titkára a szövet- 
kezetnek, a gazdakörnek, az olvasókörnek, a tűzoltóegyletnek, a 
leventeegyesületnek, addig a lelkészek közül nagyon sok olyant 
találunk, aki a templomon kívül alig szerepel és működését ki- 
zárólag az egyházi tevékenység ellátására szorítja." Szinte azt lehet 
megállapítani, hogy a falu életében vezető, egyesületi életben 
buzgólkodó lelkész olyan kivétel, mely erősiti a szabályt. 

A lelkész tagadhatatlan és a falu fejlődése szempontjából 
egyáltalán nem örvendetes háttérbe szorulásának okait két kö- 
rülményben találjuk meg. Az egyik az, hogy míg a jegyző immár 
csaknem három évtizede részesül megfelelő képzésben és hivatása 
is szinte kényszeríti a közügyekkel foglalkozásra, addig a lelkész- 
képzés egészen a legutóbbi időkig úgy történt, hogy a papnö- 
vendékeket a világtól távol, szigorúan zárt ajtók mögött készí- 
tették elő arra, hogy a hívőket majdan az örök üdvösség felé 
vezessék. Az a körülmény, hogy ezek a hívők e siralomvölgyében 
akarnak élni és itt kívánnak boldogulni is, úgy a katholikus, mint a 
kevésbbé zárt protestáns lelkészképzésben alig talált eddig 
méltatásra. Nem gondoltak az egyházi főhatóságok arra sem, hogy 
a papot a híveknek világi ügyekben való vezetésére is fel- 
vértezzék. Ez a körülmény azután számtalan tragikus összeütközés 
forrásává lesz; a lelkes fiatal pap érzi, hogy képzettségében és 
életporogrammjában űr van, ezt kitölteni igyekszik; rengeteg munka, 
csalódás és  önfegyelmezés árán ez sokszor sikerül is, az 
eredményt azonban nem élvezheti, mert a falu közéletében 
szereplése nem egyszer szemet szúr elanyagiasodott és minden 
változástól félő vagy teljesen a lelkiek felé tájékozódó egyházi 

felettesének. Ha számításba vesszük az alsó-papság nagyrészének 
nyomasztó anyagi helyzetét is, megértjük, hogy a fiatalabb papi 
nemzedékben miért van annyi önmagával meghasonlott, kedve- 
vesztett, jobb sorsra érdemes olyan egyén, aki a falu közéletében 
teljesen szenvedőleges magatartást tanúsít. 

Van azonban a lelkész háttérbe szorulásának egy merőben 
anyagi oka is: a párbér. Annak, aki a falusi életet nem ismeri, 
fogalma sincs arról, hogy a párbérnek milyen jelentősége van. 
Természetesen el szokták hallgatni a párbérrel kapcsolatos ne- 
hézségeket, nehogy úgy tűnjék fel az illető, mintha lelkész-, vagy 
éppen egyházellenes magatartást tanúsítana. 

A földmívest és zsellért már az a körülmény is kedvezőtlenül 
hangolja papjával szemben, hogy a katholikusoknál meglévő 
óriási egyházi vagyon és a protestánsoknál régóta rendszeresített, a 
katholikusoknál azonban csak a legújabb időben fellépett egy- 
házközségi adó mellett még más, rendszerint terményben teljesített 
szolgáltatásokra is köteles. Úgy fogják fel a helyzetet, mintha ez már 
túlfizetés lenne, az állandó és a pap közreműködését feltételező 
eseményeknél teljesített — esetenkinti anyagi áldozat  mel- 
lett. Még kedvezőtlenebbül hangolja a párbért fizetőket az, hogy a 
párbérnek fejadó jellege van: az anyagi helyzetre tekintet nélkül 
egyformán fizetik a hívők. Ez természetesen a  szegényeb- 
beket keseríti el. Végül a pap tekintélyének lerontására és a 
súrlódások előidézésére vezet a párbérnek, a kepének beszedési 
módja is: az a pap, aki a zsákot tartó egyházfival házról-házra jár és 
visszautasítja az  ócsuval kevert búzát, kicsinyes  nézetel- 
terésekbe bocsátkozik a neki járó és kimért kenyérmagvak minősége 
tekintetében, hasztalan erőlködik azon, hogy a következő vasárnap 
hívei előtt a lelki és erkölcsi élet titkait fejtse meg. 

A falusi intelligencia harmadik tagja: a tanító, nem foglalja 
el azt a helyet a falu társadalmában, amely őt joggal megilleti." 
Ennek azután a falu művelődésében is szomorú következményei 

vannak; a gyermek nem veszi komolyan annak szavát, akiről a 
szülői házban nem beszélnek a tisztelet hangján. Nem is igyek- 
szik tehát arra, hogy az ilyen ember által közölt ismeretekből a 
lehető legtöbbet és a lehető legjobban sajátítsa el. 

A tanító háttérbe szorulásának több oka van. Az egyik 
minden esetre az, hogy a vidéki vezető réteg a lelkészt mindig 
elismerte egyenrangúnak, ha társadalmilag nem is érintkezett vele, 
újabban a jegyzői kar kiemelkedő tagjait is , befogadja" — arra 
azonban alig van eset, hogy a vidéki úri társaságnak a művelt 
és jómodorú tanító is tagja lehessen, hogy vacsorákra, vadászatokra 
meghívják, hogy vele szemben a társas érintkezés külső formáit 
illetőleg engedményeket tegyenek. Ez a felsőbb rétegekből jövő 
előítélet, az érintkezésnek mindenki által észlelhető udvarias, de 
hideg és kissé lenéző módja megingatja a tanító helyzetét és arra 
kényszeríti, hogy társaságát műveltségben messze alatta álló kö- 
rökben keresse. 

Nem hagyható figyelmen kívül továbbá az a körülmény sem, 
hogy a falu népe külsőségek után indul és különösen nagy szerepet 
játszik értékítéletében a kocsival, lóval bírás, a gyalogjárási kény- 
szer hiánya. Aki a falusi sarat ismeri, ennek az értékmérőnek 
gyakorlati jelentőségét el is fogadja. Ezért törekvése minden 
parasztgazdának az, hogy lófogathoz jusson és ennek birtokában 
magát az ökrösgazdánál vagy a zsellérnél különbnek érzi; a szép 
sallangos fogaton járó földesúrnak, gazdatisztnek, a saját fogatát 
használó lelkésznek, sőt még a községi előfogattal rendelkező 
jegyzőnek is tekintélye van. A tanító azonban fuvarra szorul 
— sokszor szívességi fuvarra — vagy kerékpárt használ, ami a nép 
szemében őt a borbélysegéddel azonosítja. A legtöbb helyen a 
városban felnőtt, városi viszonyokat ismerő tanítónak kis kerten 
kívül egyéb termelési lehetősége nincs és nem egy esetben ezt a 
kertet sem tudja jól felhasználni. Rászorul tehát mások termé- 
nyeire; a falu azonban ahhoz szokott hozzá, hogy terményeit 

a városban adja el vagy pedig a helyszínén, de a faluba jövő és 
ott a termést összevásárló ügynöknek vagy kiskereskedőnek. 
Egyes kis tételeknek a faluban, falusi fogyasztás számára eladása 
tehát a kistermelő előtt nevetségesnek tűnik fel és ha erre mégis 
kapható, úgy az eladást szívességnek, a szívességet kérő felet pedig 
kevésbbé tekintélyesnek tartja. 

A tanító javadalmának eddigi csekélysége is csökkenti tekintélyét; 
valamint az a körülmény, hogy nagyon sok faluban a tanító 
egyszersmind kántor is. Népünk megtartott az ú. n. ázsiai 
büszkeségből annyit, hogy a pénzért éneklő vagy zenélő egyént 
mulattatónak és nem komoly tényezőnek tekinti; annak a kántornak, 
aki orgonál és énekel, aki pénzért vagy terményért köteles- 
ségszerűleg résztvesz temetésen, tanítóként sincs tekintélye és hatása. 
Általános a megfigyelés, hogy az állami tanítónak, aki nem 
kántorkodik, akivel nem rendelkezik feltétlenül a közelben lévő 
lelkész és iskolaszék, összehasonlíthatatlanul kedvezőbb a társadalmi 
helyzete, mint a felekezeti tanítónak. Egyenesen elszomorító a 
többnyire magasabb társadalmi osztályból származó falusi tanítónőnek 
a sorsa; ha nem saját falujába nevezik ki 
vagy valami jólelkű jegyzőné, protestáns lelkészné, háztartással bíró 
kartársnő meg nem könyörül rajta, a materiális  szükség- 
letek kielégítése is szinte leküzdhetetlen nehézségekbe ütközik 
Ilyen körülmények között az a kar, amely legtöbb külföldi államban 
a nagy művelődési és gazdasági mozgalmak falusi képviselője, sokszor 
kezdeményezője, amelynek erre a hivatásra teljes képzettsége is 
megvan, nálunk tétlenségre van kárhoztatva, nehézségekkel küzd és 
elkeseredésében sok esetben a rangon alóli házasság megoldását 
választja, amelynek segítségével legalább az anyagi jólétet annyira- 
amennyire biztosítja, amely azonban sokkal több esetben 
eredményezte a férj szellemi színvonalcsökkenését, az asszony 
családjának művelődését. A tanítónő pedig, ha 

a falun ritka diplomás legényemberek valamelyikével nem lép 
házasságra vagy férfi kartárssal nem alapít családot, vénlány 
marad és idővel teljesen eltompul mindennemű szellemi mozga- 
lommal szemben. 

Valamit javított a helyzeten a levente intézmény, melynek 
rövid pár év alatt is jelentős átalakító hatása volt a falu gon- 
dolkozására. Ahol a leventeoktató eltalálta a hangot, nemcsak 
mozgásban, külső viselkedésében vált szebbé a fiatalság, hanem 
fegyelmezettségben és gondolkodási képességben is emelkedett. 
Minthogy pedig sok helyen a tanító a leventeoktató, ez természe- 
tesen a tanító tekintélyét is növelte. 

A falu vezető társadalmának tagjai közül említést érdemel 
még az orvos és az állatorvos. Mindkettőnek nehéz a helyzete, de 
mindkettő nagy befolyásra tehet szert. Népünk az orvost a siker 
után ítéli meg és megkívánja tőle, hogy viselkedésében, életmód- 
jában hivatásának komolysága visszatükröződjék. Éppen ezért a 
társaságtól visszahúzódó, városi kultúráját ápoló, szigorú orvosnak 
talán nagyobb a befolyása," mint a gazdálkodó, nagyjövedelemre 
törő jó pajtásnak. Az állatorvosnak gyakorlata többnyire 
biztosabb alapon nyugszik, mint az emberorvosé és az anyagias 
gondolkozásúak előtt szava nagyobb súlyú; viszont a falu 
szeizmográfszerűen érzékeny értékítélete kifejezésre juttatja azt is, 
hogy a vezető rétegek — elég helytelenül — még mindig nem 
becsülik meg annyira az állatorvost, mint ahogy kellene. 

A többi diplomás ember a falu társadalma szempontjából 
elhanyagolható. A többnyire segéd nélküli gyógyszerészt hiva- 
tása leköti; az ügyvédek nehezen jutnak szerephez, sőt régebben 
az Alföldön uralkodó úrgyűlöletet egyesek egyenesen az ügy 
védek magatartására, illetőleg a velük szemben fennforgó, esetleg 
indokolatlan ellenszenvre vezették vissza. 

A diplomásokkal hovatovább azonos rétegbe kerülő, hozzájuk 
közeledő tehetősebb kisgazda- és iparosrétegről külön emlékezünk 

meg, úgyszintén külön foglalkozunk a falu társadalmának alsóbb 
rétegeivelis.  Szenteljünk most néhány szót a kétréteg viszo- 
nyának. 

Egymás mellett él a két réteg, de egymással nem érintkezik. 
Mulatságaik fejlettebb falvakban egyidőben vannak, de kü- 
lönböző helyeken. Az alsóbbak irigylik a felsőbbeket, a felsőbbek 
lenézik az alsóbbakat. Ennek ellenére egymás nélkül élni nem 
tudnak. Az alsóbbak minden mozgalmat, divatot átvesznek a 
felsőbbektől, a felsőbbeket semmi sem befolyásolja annyira, mint az 
a félelem, hogy valamit téve vagy elmulasztva a falu szájára 
kerülnek, vagyis az alsóbbak kíméletlen bírálatát tekintik irány- 
adónak és nem akarnak azoknak megbecsülésében alászállani. 

Ez az egyensúlyi helyzet emberileg talán elítélhető, de hasz- 
nos tényezője a falu életének. Jobb, mint a teljes széttagolódás és 
lépcső arra, hogy az irigységen és megvetésen alapuló viszony 
helyébe kölcsönös megbecsülés lépjen, ami az együtt katonás- 
kodott és együtt leventéskedő fiatalabb nemzedék körében már 
érezhető. Az altiszti rangot elért, vitézzé avatott gazdasági 
munkás már nem szorul háttérbe a volt közlegény telkesgazdával 
szemben; máról-holnapra hagyományok és ellentétek nem tün- 
hetnek el, de a falu élete ebből a nézőpontból is szinte forradalmi 
átalakuláson megy át. 


HARMADIK FEJEZET 


A VAROS 
A vároti jelleg — Veszteségűnk városokban — Budapest utánzása — 
A város társadalmi rétegeződése: a klikkek — Városba özönlés 


, VÁROS" hívó szóra külföldi ember előtt vagy gótikus 
[A gvteésátet zegzugos szűk utcák, betemetett vár- 

árkok, vagy zsibongó emberekkel tömött, bérpalotákkal 
szegélyezett, gyárkéményektől övezett települések jelennek meg. 
Mi, magyarok, ha önmagunkkal kísérletet végezünk, meglepetéssel 
vesszük észre, hogy a ,, város" mint olyan — jóformán hiányzik 
képzeteink közül és mindegyikünk arra a városszerű településre 
gondol, amelyet legjobban ismer, amelyhez anyagi vagy érzelmi 
kötelékek fűzik és amelynek sajátságait általánosítja minden 
városra. 

A város külföldön a polgári öntudat és önérzet kifejlesztője, a 
polgári jólét otthona volt. Az Artewelde Jakabok és Marnix 
Fülöpök büszkeségével védte meg magát a városi polgár úgy a 
hűbérúrral, mint a nemességgel szemben, hogy azután az abszolút 
királyi hatalommal társulva megtörje a nemességet és előkészítse 
a polgári szabadságnak kiterjesztését minden emberre, azt az 
állampolgári államot, amelyet azután a negyedik rend vett erős 
ostrom alá. Ha városaink történetében lapozgatunk, ilyen jelen- 
ségekkel, ilyen mozgalmakkal alig találkozunk. Elszigetelt eset az, 
amikor a királyukkal tartó budai polgárok kiátkozták a magyar 
főurakat pártoló pápát. Azt látjuk a megfakult levelekből, hogy 

városi polgárság olykor, a török időben, mutatott ugyan szük- 
keblüséget a menekült nemesekkel szemben, azonban igazi ön- 
érzetet, igazi ellenállást nem fejtett ki, a nemzet újjászületésének 
tragikus szépségű évtizedeiben nem a nemzeti eszme és nemzeti 
nyelv bajnokait, nem a polgári jogok kiterjesztésének híveit tá- 
mogatta, hanem megbízható, szinte leltárszerű eszköz volt a bécsi 
udvar kezében. 

Az utolsó évtizedekben ez a helyzet gyökeresen megváltozott. 
A hiányzó polgári rend kialakítása ugyan már elkésett kísérlet lett 
volna; megvolt azonban a remény arra, hogy a városokba 
koncentrálódó ipar nemcsak műveli munkásait, hanem magyarosítja 
is és a városokban lakó tisztviselők és szellemi szabadfog- 
lalkozásúak a nemzeti műveltség egymáshoz mindinkább közeledő 
szigeteit megerősítik. A korábbi múlttal szemben nem-magyar 
vidékeken a városok lettek nemcsak a magyar nyelvnek, hanem a 
magyar eszmének is gócpontjai és az a város-koszorú, amely a 
Nagy- és Kisalföldnek és a hegyvidéknek érintkezési pontjain 
létesült, azzal a reménnyel kecsegtetett, hogy Budapest egyed- 
uralmának megszűnte után a gazdasági és szellemi műveltség 
tájjellege mindenütt megfelelő székhelyre talál. 

A mai Magyarországnak városai jóformán nincsenek; a leg- 
nehezebben viselhető veszteség az, hogy Pozsony, Kassa, Nagy- 
várad, Kolozsvár és Temesvár az állami munkaközösségből kimaradt 
és a nemzeti munkaközösségnek csupán igen vékony fo- 
nalait tartja fenn. A mai Magyarországon a túlságosan fejlett 
fővároson kívül csupán két százezres város van: Szeged és Deb- 
recen. Ha levonjuk azonban külterületi lakosságukat, akkor ezek 
is középvárosokká zsugorodnak össze és ez a körülmény már 
egymagában is magyarázatát adja annak, hogy miért nem hatnak 
reánk ugyanúgy, mint az ősi koronázó város, vagy kuruc Kassa és 
kincses Kolozsvár. 


Városainkat általában két csoportra oszthatjuk. 

Az egyik csoportot azok a városok alkotják, amelyek régi múltra 
tekinthetnek vissza, századok óta adnak otthont iskoláknak, 
kereskedelemnek, iparnak, székhelyei népes hatóságoknak, hivata- 
loknak vagy — ha nincs is ilyen fényes múltjuk — rövid idő lázas 
erőfeszítéseivel, kiaknázva a forgalom szempontjából kedvező 
fekvésüket vagy egyéb előnyüket, igyekeznek a régi városok 
túlszárnyalására. Ezek a városok — tekintet nélkül nagyságukra és 
közjogi szervezetükre — az igazi városok. 

A második csoportba azok a városok tartoznak, amelyeket a 
törvényhatósági vagy községi törvény ilyenekül elismer ugyan; 
külsejük, lakosaik életmódja, foglalkozása azonban őket a nagy 
falvak sorába sülyeszti. Ezekhez a városokhoz sorakoznak azok 
is, amelyek valamikor jobb napokat láttak, azonban a forgalom 
elterelődése, a várost annak idején emelő mesterséges oknak meg- 
szünte visszafejlődést idéz elő és nemcsak a város külső képében, 
hanem a lakosság foglalkozási összetételében is megindul a 
dezurbanizálódás. 

Nem célunk és feladatunk, hogy bármelyik jelenséget is 
értékeljük. Valószínű, hogy a stagnáló városok lakossága is 
szeretne fejlődni és nem tisztán a fejlődő városok lakosságának 
érdeme az, hogy a körülmények szerencsés összetalálkozása a 
város emelkedését lehetővé teszi. Éppen ezért dicsérő és bíráló 
szándék nélkül hozhatjuk fel példaként az első csoportra Mis- 
kolcot,  Nyíregyházát,  Szombathelyt,  Ceglédet,  Kaposvárt, a 
másodikra pedig az alföldi városok többségét, Esztergomot, Baját. 

A városi élet szempontjából elsőrangú fontossága van a 
város külső képének. Nagyobb csín, tetszetősebb köz- és magán- 
épületek, csatornázott és a vízvezeték segélyével öntözött utcák, 
közkertek, sporttelepek, üdülési alkalmak szükségesek a meg- 
felelő egészségügyi berendezkedéseken felül ahhoz, hogy valamely 
települést városnak nevezhessünk. A történelmi adottság keretein 
belől — bizonyos — tömörülési irányzat, városi központ  ki- 

alakítását célzó törekvés jellemzi a várost; új városokban szabá- 
lyozási tervre sincs szükség, mert az utcák, terek nyitása, az építkezés 
előre megállapított okszerű terv alapján mehet végbe. 


Hány magyar városban látjuk a külső kép városiasságát? 
A vízvezeték és csatornázás még mindig ritka hazánkban. Huszon- 
öt városnak van vízvezetéke, nyolcnak csatornázása. Olyan 
városok, mint Miskolc, Eger is csak legutóbb vezették be, az 
alföldi városok pedig csaknem kivétel nélkül híján vannak. Ujjnyi 
vastag porréteg fedi a végnélküli hosszú utcák csenevész akácfáit és 
tavasztól őszig a nappali forgalmas órákban gondosan becsukott utcai 
ablakait. Park, közkert, ahova elvonulhatna a 
szegényebb ember is negyedórára, alig van; a magisztrátus tagjai 
többnyire azzal érvelnek, hogy minden valamire való embernek 
úgyis van szőlője, akinek pedig szőlője sincs, az igazán nem 
érdemel figyelmet. 


A legkevesebb helyen fordítottak gondot arra, hogy a ke 
vés megmaradt műemléket gondozzák és környezetét hozzá ha- 
sonlóvá tegyék. Országos hire van Sopronnak, Köszegnek, de alig 
tűnik fel például az, hogy Székesfehérvár nemes barokk 
püspöki palotája és a vele szemben álló patinás öreg épületek között 
felhőkarcolót . utánzó vasbetonház éktelenkedik. — Emlegetik 
azt a kellemes meglepetést, amit érez az utas, amikor Szombathelyen 
vagy Cegléden a vasútról a város belseje felé halad; a 
nelybenlévőknek azonban fel sem tűnik már az a hosszú, sivár és 
piszkos útvonal, amely a vasútállomást pl. Miskolcon vagy 
Esztergomban a várostól inkább elválasztja, mint azzal összeköti. 


A városiasodás híveinek meg kell ütődniük a debreceni Csapó- 
utcában, tehát a város közepén levő gazdasági udvarok 
szemetén és bűzén és nem nagyon épülhetnek azon, ha Nagy 
Lajos kedvelt városában: a most egyetemi székhellyé vált Pécsett, 
a gyönyörű Bazilika és érdekes török mecset közelében, a porló 

mészhegy kegyetlen porában, kis szőlőkapás házakból álló utcákban 
barangolnak. 

Igazi városias külső képe csonka országunkban csupán né- 
hány városnak van és ezek is csak egyes részeikben tekinthetők 
városnak. Az az imponáló átalakulás, amelyen a helyi jelleg 
kímélésével Debrecennek a vasútállomástól a Nagy-erdőig ter- 
jedő főútvonala átment: a növényültetés, portalanítás, középületek 
sorozata valóban városi jelleget adott a kálvinista Rómának. 
Általában azt tartja a várostudomány, hogy nagy város köze- 
lében város fejlődése lehetetlen. Ennek élénk cáfolata Nyír- 
egyháza, mely faluból vált jóformán néhány év alatt várossá 
és széles utcáival, köztereivel, élénk forgalmával Debrecen ver- 
senytársaként jelentkezik. 

Határozottan városi kép fogad Szegeden a Széchényi-téren és 
a Tisza-parti sétányon; a nagy árvíz következtében szabályosan 
újra épült város külső kereteit azonban betölteni nem tudja. Meg- 
lepő és az osztrák városokra emlékeztető hatással van az idegenre 
Szombathely, előkertes utcáival, lüktető életű, nagy bérházak 
szegélyezte főutcájával és előkelő főterével. Régi kultúra nyomai 
vannak Egerben, mely újabban újra fejlődésnek indult. Ezzel 
szemben, az egyes szép elemek ellenére sem fejlődnek a többi 
papi városok: Pécs, Kalocsa, Esztergom. Győr hatalmas gyár- 
telepei és sokatigérő kezdete után az idegen hasztalanul várja a 
városi hangulat fokozódását; a történelmi levegőjű székesegyház 
közvetlen környezete pl. határozottan kiábrándító. 

A város külső képét kiegészítené a város lakossága. Ha a 
lakosság külsejét tekintjük csak, akkor a városi jelleg érvényesü- 
lésével még meg lehetünk elégedve. Az alföldi parasztvárosoktól 
eltekintve ritka kivétel a csizmás, gazdálkodó, szérűskertjében ter- 
peszkedő polgár vagy az igénytelen szőlőbirtokos. A különböző 
társadalmi osztályokhoz tartozók egyaránt a nemzetközi divatot 
követik annyira, hogy a nőknél a társadalmi osztálytagozódás 

sem egykönnyen ismerhető fel. Legfeljebb azt a megjegyzést 
teheti az ember, hogy Budapesttől keletre és délre, mintha vala- 
mivel színesebb, sőt rikítóbb lenne a divat alkalmazása, egyéni kialakítása. 

Abban sincs hiba, hogy a lakosság a városiasságnak egyes 
külső — megnyilvánulási formáit fenntartja és hangsúlyozza. A 
legkisebb városban is van mozi, a nagyobb városokban pedig 
aránylagosan több. Kávéház is jócskán akad; minden nagyobb 
városban megtaláljuk a pesti előkelő kávéház  utánképződését, 
ahol a jobb társaság uzsonnázik és megtaláljuk a kis kávéházakat, 
amelyekben az üzletkötések történnek, olykor a kávéház szerény 
berendezésével arányban egyáltalában nem álló összegekben. A városi 
kultúra — legújabb jele: a strandfürdő, amellyel — ma már 
jóformán összes városaink dicsekedhetnek, olyanok is, amelyek folyóvíztől 
távol fekszenek, vízvezetékük nincs és a strandfürdő alapját elhagyott 
téglavető alkotja. 

Ha városaink életének keresztmetszetét nézzük, rájövünk 
arra, hogy a kapillaritás törvénye — legalább az életformákat 
illetőleg — a városokra is vonatkozik. Itt van pl. a korzózás kér- 
dése. A század elején még Budapesten élénk korzó-élet volt; aki 
a jó társaságban, politikai életben, vagy művészvilágban valamire tartotta 
magát, kötelességszerüen megjelent a Váci-utcában, 
Kossuth Lajos-utcában, tavasszal a Dunaparton és a Stefánia-úton. Amikor 
a főváros fejlődése, a társaság  széttagolódása és a  test- 
edző sportok felkarolása Pesten a  korzó-életet megszüntette, ezt 
a szokást a vidéki központok vették át. Most azonban már a város legjobb 
társaságát hiába keresnénk a debreceni vagy szegedi 
korzón; elfoglalta a helyüket a második garnitúra, míg a korzó kivirágzása 
a kisvárosokba került, ahol délben vagy este valóban találkoznak az 
emberek, holott azelőtt 15—20 évvel eszükbe 
sem jutott az, hogy a Főtér vagy Főutca bizonyos részén a nap bizonyos 
órájában fel és alá sétáljanak. 

Ugyanez észlelhető a társaskörökben és a sportot illetőleg 
is. Amint Budapesten az utóbbi években hanyatlott a klubélet, 
épen úgy hanyatlóban van már a vidéki nagyobb központokban, 
míg a kisebb városok kaszinói — ha mindjárt csekélyebb szel- 
lemi tartalommal is — de pezsgő életet mutatnak fel és a késő 
délutáni órákban hangosak a kártyacsatáktól, a kedélyes sörö- 
zésektől. 

A vidéki városok élete sajátszerű. Többé-kevésbbé Budapest 
életének utánzása éppen úgy, mint ahogy néhány szerencsésen 
elhelyezkedett, embertől eltekintve a vidéki városok felsőbb osz- 
tályainak tagjai átmeneti állapotnak tekintik vidéken  tartózko- 
dásukat és mindent megtesznek azért, hogy életüket a fővárosban 
folytathassák vagy fejezzék be. Ez a jelenség nemcsak a buda- 
pesti egyetemnek három vidéki egyetem mellett érthetetlen és 
indokolatlan túltömöttségében jelentkezik, hanem abban is, hogy 
csaknem minden tisztviselő — a  — központi kormányhatóságohoz 
való előléptetését, vagy legalább is Budapestre áthelyezést tűzi ki 
célúl, a jobb orvos, ügyvéd arról ábrándozik, hogy működési terét 
oda teszi át, a  vezetőember mandátumra áhítozik és azok az 
egyre gyérülő rétegek, amelyeknek pénzük és idejük van a 
szórakozásra — amennyiben nem mennek külföldre — ebbéli 
igényüket nem otthon, hanem Budapesten elégítik ki. 

Budapest irányítja a divatot, adja a hangulatot; budapesti 
napilapokat olvasnak mindenütt; irodalomban, "művészetben csak 
annak van fémjelzése, ami Pestről jön. Az utóbbi években 
nagyon  dícséretreméltó kísérletek történtek főleg az egyetemi 
városokban abban az irányban, hogy a tudományoknak és iro- 
dalomnak vidéki gócpontjait is megteremtsék. A tagadhatatlan 
jószándék és sok nemes erőfeszítés ellenére ezek a kísérletek 
jóformán eredménytelenek maradtak. A különböző  támogatá- 
sokkal kiadott folyóíratok olvasóközönsége jóformán a szerkesztők 
és munkatársak pesti ismerőseire szorítkozik; a vidéki tudományos 

mozgalmak irányítói, munkatársai hetenként feljönnek a csonka 
ország könnyen megközelíthető határszéleiről a székesfővárosba, 
a Centrál-Kávéházba. 

Általában a , felmenetel? legjobban jellemzi a vidéki váro- 
soknak és a fővárosnak a viszonyát. Alsókubinból és Sepsi- 
szentgyörgyből épúgy felmentek az emberek Pestre, mint ma 
Kiskunfélegyházáról vagy Dombóvárról. Az ország területének 
csökkenése és a legtöbb vonalon a háború előttinél jobb közle- 
kedés, az utazás világszerte való demokratizálódása idézi elő, hogy 
a felmenetel vágya és lehetősége sokkal erősebbé vált. 

Budapest utánzása nyilatkozik meg abban is, hogy a vidéki 
városok társadalma, amelyben többnyire nagy vagyoni és mű- 
veltségi különbségek nincsenek, a társadalmi élet szempontjából 
éppen olyan szigorúan elkülönült rétegekre oszlik, mint valamely 
világvárosé, sőt az egyes rétegek más rétegekben is érintkezést 
kereső tagjai számára a közeledés vidéken sokkal nehezebb. 

Ha elemezni akarjuk a vidéki város társadalmát és ebben 
az eljárásunkban — rendes módszerünktől eltérőleg — felülről 
lefelé haladunk, azt vesszük észre, hogy csaknem mindenütt van 
egy réteg, amely a város többi lakosaival és a városnak, mint 
közönségnek életével jóformán semmi kapcsolatot sem tart fenn. 
Ez a réteg a vármegyeház uraiból és a körülöttük csoporto- 
súlókból áll. 

A rendi világban a vármegyeháza a szabad királyi város 
területén is területenkívüliséget élvezett éppen úgy, mint a város- 
ban levő nemesi ingatlanok. Az 1848-as átalakulás és az el- 
nyomatás éveinek nagy olvasztótégelye a jogi válaszfalakat el- 
tüntethették, arra azonban már erejük nem volt, hogy a tár- 
sadalmi válaszfalak leomlását is elősegítsék. Legfeljebb arról 
lehet szó, hogy míg a régi, jogilag elkülönült rendbe aránylag 
könnyű volt a bejutás — hiszen a magyar nemesség ereje éppen 
tömegében, állandó felújulásában és nem exluzivításában rejlett 

— addig most a sáncokon belől elhelyezkedettek előzetes 
hozzájárulása kell ahhoz, hogy valaki a kitüntetettek körébe 
kerüljön és ezt a hozzájárulást csak kivételes egyéniségek erő- 
szakolhatják ki eréllyel, a többségnek a befogadást alkalmazko- 
dással kell kiérdemelnie. 

A vármegyeház körül csoportosulók magját a vármegyei 
tisztviselői kar és azok családja alkotja; hátvédjük a környék 
közép- és nagybirtokos osztálya, amely rövid városi látogatásai 
alkalmával csak velök érintkezik és amelynek neve, befolyása 
és költekezése a város kereskedő és iparos köreiben irigység, de 
tisztelet tárgya. Ebbe a körbe bejutni törekvése a város minden 
fölfelé menő irányzatot mutató lakosának. Ezt a vágyat ki- 
elégíteni azonban nem olyan könnyű dolog. A hatóságok ve- 
zetői (törvényszéki elnök, kir. ügyész, pénzügyigazgató, gazdasági 
felügyelő), hacsak személyükben valami komikus vonás nincs, 
bebocsáttatást nyernek családostul még abban az esetben is, ha 
erősen polgári hangzású nevet viselnek és bizonyos alkalmakkor 
plasztronjukon finom tőrszúrások nyoma marad. A többi köz- 
tisztviselők közül csak azok csatlakozhatnak, akik vagy nagyon 
jónevüek, vagy nagyon jó modorúak és vagyonosak, vagy az 
illető . megyében olyan  összeköttetésük van, amely megnyitja 
számukra az ajtókat. Feltétlenül ehhez a körhöz tartoznak a 
lovasított tisztek, ide értve a gyalogsági törzstiszteket is; a fő- 
fegyvernem többi tisztjei azonban, rendkívüli kivételektől elte- 
kintve, ép oly kevéssé lehetnek szívesen látott állandó vendégei 
az ehhez a körhöz tartozó családoknak, mint a középiskolai 
tanárok. 

Ez a réteg, a notabilitások köre dönt minden társas érintke- 
zési kérdésben és hajtja keresztül akaratát igen gyakran a köz- 
ügyekben is. A város társadalmának többi elemei irigylik, eset- 
leg gyűlölik őket, de ellentmondani nekik csak az mer, aki a 
társadalmi  érvényesülésről lemondott, avagy aki számára az 

teljesen értéktelen csecse-becse. A vezető réteggel csak a gazdák, 
a kisiparosok és kiskereskedők elszántabb része, valamint a mun- 
kásság száll szembe, de mindezek vezetőit is olykor lekenyerezi 
valamily népünnepélyen vagy gyűlésen odavetett néhány jó szó. 

A vezető réteg túlnyomó többsége szellemi életet alig él. 
Idejüket és erejüket leköti a reprezentálás, a hatalom birtokáért 
és megtartásáért folytatott harc számtalan változata vagy az az 
öröm, amellyel előnyös helyzetüket élvezik. Nagy ebédek, va- 
csorák sorozata foglalja le csaknem az egész évet; a vendég 
olyan felszolgálást és ételeket kap, amelyekhez külföldön csak 
főúri házaknál jut, noha meg kell figyelnie azt is, hogy ebben 
a különben előkelően gondolkozó körben is nagyon erős az 
egymásra-licitálás hajlama. Irodalom és művészet iránt kevés 
az érzék és kicsi az áldozatkészség. 

Ha eszmei javak szolgálatát keressük, akkor a két követ- 
kező réteghez kell leereszkednünk. 

A vezetőklikkben elhelyezkedni nem tudó tisztviselők, bírák, 
tanárok, ügyvédek, orvosok és a régi patinás nevű, de vagyoni 
erőben teljesen megfogyatkozott és kulturális hagyományokat 
is művelő nemesi családok alkotják városainkban azt az anyagot, 
amelyet úgy az egyetemes, mint a tájműveltség szempontjából 
legtöbbre kell becsülnünk. Kis mellékutcai háromablakos házak 
fogadószobáiból nem ritkán gondos Beethoven-interpretáció csen- 
dül ki az utcára és a szűkös városi lakásokba zsúfolt régi bieder- 
meier bútorok között szép, több nemzedéken át gyűjtött könyv- 
tárak maradékait pillantjuk meg. Ez az a réteg, amely ma is 
áldozna könyvre, színházra, ha volna miből és féltő gonddal 
ápolja azokat az emlékeket, amelyek legalább a múlton keresztül 
kapcsolatot teremtenek a  kultúrközösséggel. Évekig emlegetik 
egy-egy  operaelőadás, hangverseny személyes élményeit; nekik 
köszönhető, hogy a kaszinó könyvtára és a könyvkereskedő köl- 
csönkönyvtára felöleli a klasszikus írókat, az újabb irodalom javát 

is, és nem merül ki Courths-Mahlerekben és Jack London-regé- 
nyékben. Ennek a rétegnek férfiai beszélik meg a közügyeket 
a kaszinó játéktermének sarkában vagy végnélküli reggeli és esti 
sétáikon; belőlük kerül ki a szabad-lyceumok előadói kara, sőt 
hallgató közönsége is; az ő nőik találkozása alkalmával történik 
a legkevesebb emberszapulás és van szó a legtöbb komoly 
dologról. 

Ez a réteg talán nem is kívánna annyira felszívódni az 
első társaságba, mint a gazdag ügyvédek, orvosok, kereskedők 
tömege. A város legszebb, legdúsabban berendezett lakásaiban 
laknak; abban az időben, amikor még az első házaknál ripsz 
garnitúrák és ízléstelen olajnyomatok éktelenítették a szobákat, 
ők már perzsa szőnyeget, valódi olajfestményeket szereztek és 
élveztek. Őnáluk vannak a legjobban fizetett és legjobban el- 
rontott háztartási alkalmazottak; az ebbe a körbe tartozó nők 
mutatják be nemcsak az első pesti, hanem első párisi ruhamodellt 
is. Övék a tőke, a vállalkozó szellem és ezen a réven a város 
közgazdaságának, sőt közigazgatásának irányítása is. Minden 
kiválóságuk mellett sem érik el azonban azt, hogy az első tár- 
saság számbavehető leromlásának esetét kivéve abba tömegesebben 
nyerjenek bebocsáttatást. Nagyobb városban társas körük van, 
amelyet dacból fenntartottak, azonban nem használnak ki; 
kisebb városban az egyetlen  úrikaszinónak tagjai ugyan, 
azonban az már ritkán történik meg, hogy az első társaság 
konzervatív öreg urainak kártyajátszmájában állandó társak 
legyenek. 

Ez a túlnyomóan zsidókból álló réteg — kivált a fiatalabb 
évjáratok és a nők — bizonyos érdeklődéssel viseltetik nagy 
társadalomtudományi eszmék, irodalmi és művészeti alkotások, 
főleg azonban ezeknek szerzői és művészei iránt. Ezt az érdek- 
lődést azonban nem mindig ülteti el a magyar talajba és a 
magyar eredményekbe. Közülök kerültek ki egykor a Nyuga- 

tosok, nem egy fiatal vidéki talán otthonosabb Bergson böl- 
cseletében, Le Bon tömeglélektanában, mint saját közvetlen kör- 
nyezetében. Ez az egyedüli réteg, amelynek képzettsége és anyagi 
helyzete lehetővé tenné az irodalomnak és művészetnek helyi 
támogatását, vagy a karitatív működést; az utóbbit egyáltalában 
elhanyagolja, színházba, hangversenyre pedig Budapestre jár és 
törzsközönsége a  Vígszínháznak meg a Magyar Színháznak. 
Azzal nem igen törődik, hogy a hajdan szebb napokat látott és 
nemzeti hivatást teljesítő vidéki színészet súlyos válságban van, 
amelyből csak úgy tud menekülni nagy nehezen, hogy teljesen 
a könnyű múzsa szolgálatába állítja magát. 

Valamennyi eddig tárgyalt körtől távol áll és egyáltalában 
nem , rangsorozható" a városháza és környéke. Csonkamagyar- 
országon csak egyes városokban van meg a felvidéki és erdélyi 
büszke és művelt patrícius rendnek megfelelő réteg. Városaink 
többségében, főleg az alföldi városokban a polgári rend hiánya 
azt eredményezte, hogy nem századok hagyományai és művelő- 
dése, hanem tisztán a vagyon és az emberekkel bánni tudás 
alapján hágnak fel sokan a szerencse szekerére és alapítanak a 
város vezetésére, olykor kihasználására társaságot. 

A városháza körül csoportosulóknak éppen úgy magja a 
városi tisztviselői kar, mint a vármegyeháza közönségének a 
megyei tisztviselő. A kettő között a különbség első pillanatra 
felismerhető. Amint a városháza a legújabb megyeházaknál is 
feltalálható patinával szemben vagy új, kicsit rikító, azonban 
világosabb és hozzáférhetőbb épület, vagy pedig — elmaradt 
városokban — sötétebb, kényelmetlenebb, dohosabb és feltét- 
lenül csúnyább a vármegyeházánál, éppen úgy a városi tiszt- 
viselői kar is — a megyei urak egyöntetű gondolkozásával és 
viselkedésével szemben — két, egymással olykor birokra kelő 
elemet termelt ki önmagából. Nagy része tanultabb a vár- 
megyei tisztviselőknél; a városigazgatás bonyolultabb volta, az 

életviszonyok fejlettsége, a velök szemben támasztott nagyobb 
igény gondolkodóbbakká teszi őket; a régi ósdi, rossz levegőjű 
városházák hatása pedig felidézi másokban az alávetettség, kor- 
látoltság érzését. 

A polgármester, becéző nevén podeszta, jogilag első embere 
a városnak; ünnepélyes alkalmakkor őt illeti meg a legkietnel- 
kedőbb hely. Ezt a jogi elsőséget azonban a társadalmi hátra- 
szorítottság sok városban gyakorlatilag értéktelenné teszi. Olyan 
városokban, amelyek nem megyeszékhelyek, vagy ahol polgári 
hagyományok és önérzet kifejlődhettek — pl. Debrecenben — a 
polgármester és az ő köre minden téren vezetnek. A többi he- 
lyeken azonban a megyei klikkel szemben háttérbe szorulnak 
és ez a főoka a fejlődő és erősebb, önérzetesebb vezetőséghez 
jutó rendezett tanácsú városok törvényhatósággá átalakulás iránti 
vágyának. A megyei közigazgatás jogi felügyelete alig játszik 
szerepet, hiszen az a gazdasági viszonyok eltolódása óta hova- 
tovább formalitássá vált. 

A podeszta tekintélyének palástjába burkolóznak a többi 
városi tisztviselők is, akik közül a gazdasági tanácsos mindjobban 
kiemelkedik, körülbelül úgy, mint ahogy különleges helyzete van 
a nagy napilapok munkatársai között a közgazdasági rovatveze- 
tőnek. Jellemző, hogy a vármegyei tisztviselői karba egyes ide- 
geneknek sokkal könnyebb a bejutás, mint a városi tisztviselők 
közé, akik a megüresedő állásokat egymásnak, a tehetős, be- 
folyásos polgárok fiainak, vejeinek tartják fenn. A városi tiszt- 
viselő társadalmi hátterét a polgári családokból származó szellemi 
szabadfoglalkozásúak, főleg azonban nagykereskedők, önálló 
iparosok és városaink nagy részében a nagygazdák alkotják. 

Ez az utóbbi réteg sok tiszteletreméltó vonást őrzött meg a 
múltból és sok erényt szerzett a közelmúltban. Takarékossága 
és igénytelensége a bizonytalan időkben szerzett tapasztalatok 
eredménye; gazdasági műveltsége elegendő ahhoz, hogy a változott 

idők változó igényeihez alkalmazkodjék és vagyonállagát  fenn- 
tartsa. Óvakodván a kockázattól, nincsenek olyan nyereségei, 
első társasággal versenyző és azt külsőségekben gyakran 
legyőző kommerciális intellektuális rétegnek, viszont hátránya, 
hogy óvatossága önzővé, olykor rideggé teszi; aránylag kedvező 
helyzetét nem tudja felhasználni és élvezni. Ennek a rétegnek 
nagy lakásaiban épúgy megtaláljuk a valóságos használatnak egy- 
két szobára szorítását, mint a tehetős kisgazdáknál és tapasztal- 
hatjuk hogy szőlőjük, gyümölcsöskertjeik többnyire csak a ha- 
szon és nem az üdülés és szórakozás céljaira szolgálnak. 

Különleges jelentőséget nyer ez a réteg az alföldi, csupán 
szervezetükben városias helységekben. Az alföldi városok nagy 
gazdái egy-két nemzedékkel ezelőtt életigényükben, szokásban 
nem különböztek az ugyanottani napszámosoktól ; fiaikat a piacon 
össze lehetett téveszteni a munkakereső mezőgazdasági munkással. 
Ez az állapot gyökeresen megváltozott; ennek a rétegnek em- 
berei ruházkodásban és viselkedésben mindjobban  hasonulnak 
át a kaputosokhoz. Gondolkozásban azonban az áthasonúlás nem 
történt meg. A városi nagy- és középbirtokosok a legritkább 
esetben tanúsítanak szociális érzéket akár a város közügyeiben, 
akár saját alkalmazottaikkal szemben. Tőkeerejük és földéhségük 
révén birtokuk gyarapítására törekszenek és ezt a törekvésüket 
meg is valósítják; a megfigyelés szerint az alsóbb rétegek elé- 
gedetlensége és földigénye először azokon a helyeken lépett fel, 
ahol a határban nem egy nagybirtok van, hanem a gazdag 
parasztok akadályozzák meg az ingatlanforgalmat. Minthogy 
ők viselik az egyenes adó jórészét — jóllehet ez még mindig 
csekély százaléka az egész város adóterhének — görcsösen ragasz- 
kodnak a meglevőhöz és meghiúsítanak sok olyan kezdeményezést, 
amely a közterhek növelésével jár. 

Az eddig tárgyalt felsőbb rétegekkel szemben áll a városok 
lakossagának túlnyomó többsége. Ennek az összetétele a város 

nagysága és jellege szerint erősen változik. Győré pl. határo- 
zottan ipari munkás jellegű, amelyben kispolgári beszűrődések 
vannak, míg Szegeden vagy Debrecenben az agrár jelleg nyomul 
előtérbe. 

Valamennyi nagyobb városnál észlelhetünk olyan jelenséget, 
amely a városi élet irányának meghatározásában előbb-utóbb 
döntő jelentőségűvé válik: a kispolgárság (kisbirtokos, kisiparos 
elem) száma fokozatosan csökken és az ipari és mezőgazdasági 
munkásoké, napszámosoké, egyéb és ismeretlen foglalkozásúaké 
állandóan növekvőben van. 

Városaink kispolgári rétege meglehetősen szervezetlen; élet- 
módja középen áll a felsőbb osztályok és munkások életszínvonala 
között. Vidéki városainkban túlnyomó lévén a földszintes ház, 
a kispolgárság jelentős része ilyenekben lakik, sőt részben ház- 
birtokát is megőrizte, noha ebben a tekintetben éppen az utolsó 
években meglehetős eltolódások állottak elő. A családi, esetleg 
saját házban lakás révén egyes hagyományok megőrizhetők voltak 
és a családi élet is bensőségesebb maradhatott, mint a közvetlenül 
alatta álló osztályban. A túlnyomóan ipari jellegű városokban 
a kispolgárság szervezésére szolgáló kísérletek közül leginkább 
sikerült a különböző keresztényszocialista mozgalmak tevékeny 
sége, amelyeknek révén — habár alárendelt jelentőségű — be- 
folyáshoz jutnak a város közigazgatásában; a különben is szer- 
vezetlen társadalmú parasztvárosokban ellenben a kisbirtokosok 
külön szervezése jóformán meddő maradt; az agrár érdekazo- 
nosság elve alapján alakúlt gazdakörökben, gazdasági egyesü- 
letekben együtt működnek a nagygazdákkal és jobban ezek 
vezetése alá kerülnek, mint a falusi kisgazdák. 

Az ipari munkásság — minthogy iparjellegű vidéki váró- 
sainkat csaknem mind elvesztettük — a vidéken súlyt alig jelent 
és a többi alsó osztálytól nem különül el oly élesen, mint a 
székesfővárosban. A marxismus dogmaszerű tételei —— összekap- 


KISPOLGÁROK — MUNKÁSOK 63 


csolják ugyan a fővárosi és vidéki ipari munkást, azonban ha 
már a vidéki eredetű fővárosi munkásság is különös módosuláson 
megy át, úgy még kevésbbé érvényesülhetnek ezek az elvek 
a maguk hamisítatlan tisztaságában a vidéken. A vidéki és 
budapesti ipari munkás között az a lényegbe vágó különbség 
tehető, hogy a vidéki munkásnak életszükségletkielégítési lehe- 
tőségei, különösen lakásviszonyai a kereslet és kínálat viszonyának 
kialakulása következtében feltétlenül rosszabb összképet adnak. 
Legrosszabb azonban kétségkívül a vidéki városok lakosságából 
a — napszámosoknak, — mezőgazdasági — munkásoknak, bizonytalan 
foglalkozásuaknak a helyzete, akik sem a falusi élet nyújtotta 
lehetőségeket nem használhatják fel, sem ahhoz nem jutnak, 
hogy azokat a társadalmi és segítő berendezéseket igénybe vegyék, 
amelyeket a fővároson kívül csupán néhány nagyobb város nyújt 
lakosainak. 

A kisebb városokra vonatkozólag nincsenek adataink, 
amelyek a lakásviszonyokat és a nyomor kérdését megfelelően 
megvilágítanák, a haladó társadalmi kérdések iránt érzékkel bíró 
és aránylag jó életviszonyokat felmutató Szegedről azonban tud- 
juk, hogy a 80.000 belterületi lakosnak több, mint egy nyol- 
cada húzódott meg kifejezetten egészségtelen, nedves, földalatti 
vagy pincelakásban, amelyek száma a városban 3.170 volt." 

A városok életében az érdeklődés a várospolitikai kérdések 
iránt erős és össze sem hasonlítható a vármegyéknél tapasztalható 
erdeklődéshiánnyal. A városi képviselő testület vagy törvény- 
hatósági bizottság gyűlésterme látogatott; a helyi lapok cikkeket 
és a hírek között hasábokat szentelnek a létesítendő közműveknek, 
építendő iskoláknak, a városi költségvetésnek. A város lakosai 
között erős az érdek —, sőt az érzelmi kapcsolat is; az egyes 
varosban lakók az összetartozás érzését akkor is megőrzik, ha 
a várost elhagyják és tulajdonképpen már új lakóhelyük élet- 
viszonyaiba kellene belekapcsolódniuk. Különösen áll ez a tiszt- 

viselő elemre nézve, amelyről már Faguet megállapította, hogy 
a szűkebb haza fogalmát nála a hivatási kötöttség és a hosszabb 
ideig egyhelyben tartózkodás pótolja. 

Ezek után felvethetjük a kérdést, mily tömeget jelent Csonka- 
Magyarországon a városi népesség. 

Becslésünk szerint mintegy másfél milliót. Az 1920-as nép- 
számlálás szerint ugyanis a törvényhatósági jogú városok népes- 
sége a másfél milliót, a rendezett tanácsú városoké az egy milliót 
haladta meg. Levonva ebből Budapest akkori 928.996 főnyi 
népességét és a városok külterületének a tanyavilág rovatába 
illeszthető lakosait, hozzászámítva azonban a városias jellegű, de 
nagyközségi szervezettel bíró ipartelepeket, valamint az azóta 
bekövetkezett szaporodást, eredményként körülbelül az előbb 
megjelölt összeget kapjuk. 

Rendkívül jelentős a városi lakosság összetételének elemzése. 
A helybenszülöttek aránylag kis száma (Pécsett 3990 — még 
Debrecenben is csak 5190)" bizonyítja azt, hogy a faluról városba 
áramlás állandóan tart, aminek azonban nemcsak az a követ- 
kezménye, hogy a falu elveszti leginkább vállalkozó szellemű és 
erélyes lakosait, hanem az is, hogy a város értékes anyagot kap, 
olyat, amely származása, neveltetése és rokoni kapcsolatai révén 
biztosítja városnak és falunak összhangzó működését, 

A munkakereslet és a munkaképes fiatalságnak a városba tó- 
dulása nagyon előnyösen befolyásolja a korosztályoknak egymás- 
hoz való viszonyát, amely a városokban kedvezőbb, mint a 
falvakban. Hatással van továbbá a városok szaporodására is, 
minthogy a tulajdonképeni városi lakosság ebből a nézőpontból 
némileg aggályos képet ad." Ez ismét olyan jelenség, amelynek 
úgy előnyös, mint hátrányos következményei vannak; az előbbiek 
közül csak a fiatalabb korosztályok számára a városban megnyíló 
nagyobb érvényesülési és művelődési lehetőségeket emeljük ki, 
míg az utóbbiak közül az ötlik legjobban szembe, hogy ily módon 

az őstermelés nélkülözni kénytelen az intenzív gazdálkodásra való 
átmenethez szükséges, értékes munkáskezek egy részét. 

A város felszívó ereje azokban a gazdasági kapcsolatokban 
mutatkozik, amelyek környékével összefűzik és amelyek ér- 
tékelése kormányzati célkitűzéseinkben nem mindig jut kifeje- 
zésre. A város természetes vásárlója a környék mezőgazdasági 
termékeinek és állatállományának; a termelés és fogyasztás meg- 
felelő szervezésének hiányában ez a folyamat részben az idejüket 
múlt heti és országos vásárokon megy végbe. Ezek a sok időt 
rabló és nem mindig egészséges árképződést elősegítő intézmények 
azonban egyúttal lehetőséget nyújtanak arra is, hogy a környék- 
béli ember a városban ügyes-bajos dolgait elintézve, iparcikkek 
iránti szükségletét kielégítse. A  városainkat  elpiszkító  vá- 
sároknak tehát ma még nehezen pótolható hivatásuk is van; 
eltűnésük majd akkor fog végbemenni, amikor a környék is 
városiasodik és ilyen közvetítésre többé szükség nem lesz. 

KIEGYEZÉS korának első négy évtizedében teljes diadalt 

aratott a Széchényi és a magyar centralisták által 

megindított az a mozgalom, amely az elhanyagolt 
és vidékies Pestből és Budából világvárost, a magyar szellemi és 
gazdasági élet számára hatalmas székhelyet formált. 

Nemcsak a főváros lakosságának és a lakóházak számának 
amerikai arányú és világrészünkön jóformán példátlan emelke- 
dése érdemel ennél a pontnál bámulatot; sokkal inkább kihívja 
elismerésünket az a körülmény, hogy egy évszázad alatt a sem- 
miből tudományos intézetek emelkedtek, magas színvonalú iro- 
dalmi és művészi élet fakadt, az ipar és kereskedelem nagyszerű 
intézményei létesültek, a hiteléletnek és forgalomnak nemzetközi 
vonatkozásban is jelentős hálózata állott elő. 

A gyors ütemű fejlődés nemcsak nem keltett irigységet az 
ország többi részeiben, hanem előbb naiv, szinte gyermeki büsz- 
keséget, később őszinte csodálatot. Nem hiába törekedett a fő- 
városban megtelepedett irodalom és az innen kiinduló hírlapi 
szervezet Budapest megkedveltetésére; nem hiába foglalta a nagy 
mesemondó: Jókai népszerű regényeibe a főváros imádatát és 
követte őt ebben csaknem mindenki, Budapest valóban Mekkája 

lett a magyarnak, vágyódásának tárgya és célpontja, talán még 
nagyobb mérvben, mint ahogy a franciák esengenek Páris után. 

Ezt az idillikus állapotot már a XX. század első évtizedében 
viharfelhők zavarták meg. Az ország meglepetve vette észre, 
hogy szíve olykor idegen ritmusban dobog. — Az ipari központo- 
sítás nagy munkástömegeket hozott össze a fővárosban és kör- 
vekén; ezek részben külföldiek voltak, részben vidéki mező- 
gazdasági munkások, akiket az alacsony mezőgazdasági munka- 
bérek nem tudtak előbbi munkahelyükön visszatartani és akik, 
megfelelő előkészítés nélkül kerülvén a nagy városba, kritika 
nélkül merültek bele a munkásmozgalmakba. 

A meglepett szemlélő arra eszmélt, hogy míg a nagy véd- 
erővita folyamán a pesti utca még a nemzeti közvéleménynek 
adta meg a kissé lármás, de nagyon rokonszenves hátteret, addig 
már az 1906-os , nemzeti küzdelem" alkalmával a leginkább 
nacionalista sajtóorgánum szétrombolására vonult fel és a háború 
végén olyan forradalmat idézett elő, amelyről ma már pártatlanul 
és higgadtan állapíthatjuk meg, hogy a nemzet többségének nem 
kellett. A világváros messzire világító fénykévéje nemcsak a 
tehetségeket, az értékeket csalogatta ide, hanem azokat is, akik 
a nagy világosság melletti mély árnyékokat keresik: Budapest 
életét ellepték a gombamódra szaporodó és nagyrészt idegen ere- 
detű és nyelvű kiskereskedők, ügynökök, közvetítők; hiteléletét 
veszélyeztették a koronaszövetkezetek; a napisajtóban szóhoz 
kezdtek jutni megfelelő műveltség és erkölcsi felelősség nélküli 
elemek. 
leginkább kifejezésre, amely drámai jelenet vakító fényt vetett 
a főváros egy része és a vidék közt támadt szakadékra. A szük- 
séges és érthető visszahatás volt a vidék elzárkózása Budapesttől: 
a , bűnös Budapest" elszigetelése. Sokáig azonban ez sem tartha- 
tott a mai kormányzati és gazdasági rendszerben sokkal jobban 

egymásra vannak utalva a főváros és a vidék, semhogy tartósan 
nélkülözhetnék egymást és sokkal erősebben voltunk benne a köz- 
pontosításban, semhogy akár a kormányzati szétpontosítás teljes 
keresztülvitelét, akár hiteléletünk és forgalmi rendszerünk szét- 
bontását a siker legkisebb reményével is megkísérelhettük volna. 
Így azután az ellenszenv is letompúlt és ha ma a vidéki köz- 
pontok is öntudatra ébredtek, ez nem jelent többé ellentétet, 
csupán azt, hogy a főváros nem szorul rá az egész ország dédel- 
gető és féltő gondoskodására; Budapest és a vidék közt helyre- 
állt a rendes viszony. 

Ez a történelmi bevezetés megkönnyíti tulajdonképeni cé- 
lunknak elérését: annak a két kérdésnek vizsgálatát, hogy mi 
valójában Budapest és mit jelent a nemzet életében. 

Páris elemeiről könyvek jelentek meg, Budapest elemeit 
azonban, ha magunk nem szedjük össze, legfeljebb a szépiroda- 
lomból kutathatjuk fel. Ha akár egyik, akár másik eljárást vá- 
lasztjuk, meglepetéssel vesszük észre, hogy Budapest nem egység, 
nem valami határozott, körülhatárolt, egyöntetű alakulat, amelyet 
könnyű szerrel lehetne a nagyító lencséje alá helyezni. 

Első sorban figyelemmel kell lennünk arra, hogy Budapest 
az élet nézőpontjából sokkal több annál, amit a központi város- 
házáról igazgatnak. Kispestnek, Pesterzsébetnek és Újpestnek 
gyárai nemcsak gazdaságilag tartoznak a pesti gyárövhöz, hanem 
a városok is összenőttek az anyavárossal. Lakosaik nagy része 
Pesten dolgozik és gyáraikba sok budapesti jön ki naponta, 
flottáns népességük állandóan forog heti vagy havibéres laká- 
saiban, népesedési és egészségügyi viszonyaikat a fővárossal való 
állandó kapcsolat lényegesen befolyásolja, mint ahogy ők is be- 
folyást gyakorolnak ezekben a vonatkozásokban a fővárosra. Ha 
a kültelki szellemet és nyelvjárást budapestinek vesszük, — mint 
ahogy az irodalom bizonyos iránya teszi — úgy ennek kialakítá- 
sában és érvényesülésében is a környéknek legalább olyan része 

van, mint a szorosan vett fővárosnak. A fővároshoz tartozónak 
kell azonban vennünk a közelben levő üdülőhelyeket és tisztvi- 
selőtelepeket is, így Pestújhelyt, Rákoshegyet, Rákosligetet, sőt 
Rákosszentmihályt és Mátyásföldet is, amelyeknek önálló egyéni- 
sége, jellege nincs és amelyek csupán a más világvárosokban 
nkább a határon belől levő, nálunk azonban a megfelelő telek- 
politika késői bevezetése miatt kiszorult  kert-városrészeket 
pótolják." 

Ha a közigazgatási Budapestet elemezzük, akkor sem kapunk 
egységes képet. Nincs egységes közszellem. Amit helyesnek 
tart a krisztinai nyugdíjas számtanácsos, aligha találkozik a Ki- 
rály-utcai szatócs helyeslésével, jóllehet mindketten kispolgárok. 
Semmi esetre sem ért bármelyikükkel egyet a tripoliszi gyári- 
munkás és saját külön útjain jár a ker. szoc. vagy fajvédő 
józsefvárosi vagy fÍranzstádtler kisiparos. Ezért meddő minden 
olyan vállalkozás, amely a városi elemeket, vagy csak kispol- 
gárokat valahogy egyesíteni akarja, közös nevezőt keres számukra. 
Differenciálódásukban jelentenek értéket. 

Mélyreható és nemcsak a múltban gyökerező különbség van 
Buda és Pest között. A különbségnek nem lehet oka a lakosság 
összetétele sem; hiszen 1925-ben a hitfelekezeti megoszlásban 
csak az a különbség volt, hogy a jobbparti részen 9.396, a bal- 
parti részen pedig 2590 volt az izraelita, ami a jobbparton is 
aránylag magas százalék mellett egymagában döntő szerepet 
annál kevésbbé játszhat, mert a magyarság számaránya a nyelvi 
statisztikában jobbpart (91.090) és balpart (94.090) között 
csaknem azonos." A levegőben, a környezetben kell lennie va- 
laminek, ami még a budai új villanegyedekbe kerülőket is pár 
év alatt óvatosabbakká, kényelmesebbekké és kissé félszegekké 
15 teszt. 


Tévednénk azonban, ha akár Pestet, akár Budát egységes- 
nek gondolnánk. Ha Lesage sánta ördögével a tetők alá és 

falakon keresztül láthatnánk, oly társaság állana előttünk, amely, 
ben csak igen nehezen fedezhetnénk fel néhány tipust. Zárt 
egész volt azelőtt a Vár, főúri palotáival, csendes főtisztviselő 
vagy szerény kezelőtisztviselő lakosaival, az üzlettől visszavonult 
öreg, német anyanyelvű polgáraival; az épületeknek hivatalos 
célokra igénybevétele az utóbbi években a lakosságot jóformán 
kiűzte a Várból. Ugyanezek az elemek most inkább a Víziváros 
kacskaringós kis utcáiban találhatók fel, ahol a művészietlen 
restaurálások alól is kimosolyog egy-egy kecses barokk kapu vagy 
ablak. Körülbelől ugyanez a jellege a régi Óbudának is, míg 
Újlak gyárimunkás lakossága kevesebb helyi színt mutat fel és 
azonos a pesti jobb munkásnegyedek népével. A Gellért déli 
lejtője és a Kelenföld-Lágymányos egyenes utcáival, új bérhá- 
zaival és villáival a jó tisztviselői, intellektuális osztályok jelleg- 
zetes fészke lett, ellentétben az Andrássy-út környékével, ahol 
főleg a zsidó vagy zsidó eredetű jó jövedelmű orvosok, ügyvédek, 
vezető magántisztviselők, a kis palotákban pedig a közgazdasági 
élet vezetői ütöttek tanyát. A Belváros és belső Lipótváros tel- 
jesen City lett; az előkelő üzletek napközben odavonzzák a for- 
galmat, üzletzárás után azonban és vasárnap — a nagy szállo- 
dáktól eltekintve — tökéletes csend borúl erre a városrészre, 
amelyet a házak felső emeletein lakó kereskedők és szellemi 
szabad pályán levők nem zavarnak meg. A belső Terézváros 
és Erzsébetváros nem egy utcája külső képével és közönségével 
a ghettóra emlékeztet, míg a nagykörúton főleg a ghettóból ki- 
kerültek lázas versenye és szenzációhajhászása folyik, a Lipót- 
körúttól a Ferenc-körútig mindinkább csökkenő arányban. Ugyan- 
ezt a benyomást kelti a Rákóczi-út is. A József és Ferencváros 
belső részeiben még feltalálhatjuk, a nyolcvanas-kilencvenes évek 
Sipulusz által megörökített Pestjének nyomait; előkelő, bár most 
már egészben vagy részben leginkább egyesületek vagy idegen 
követségek által bérelt főúri paloták és magánpalotákat utánzó 

bérházak, nagy udvaras, kisipari műhelyeket magukban rejtő 
földszintes házak, amelyek udvarán tavasszal még mindig 
virít az orgona és nyár elején illatárt lehel ki magából az akác. 
Ezeknek a részeknek a tipikus lakossága is ilyen: előkelőséget 
hangsúlyozó tisztviselő és küzdő, de még lábán álló iparos. 
Ugyanezen kerületnek a körúton túli része már főleg és első- 
sorban munkásnegyed, amely azonban lényegesen különbözik attól 
az elesettségtől, amely a külső Lipótvárosban, sőt a Csikágóban 
is meglepi a bérkaszárnyák ajtaján kopogtatót. Pár utcával bel- 
jebb a Szabadság-tér környéke a , beérkezett," de vezetőszerepre 
még nem emelkedett üzletemberek és üzleti családok országa, 
míg az Óbuda-Ujlakhoz hasonlóan felében vidéki kispolgárok, 
felében munkások által lakott Kőbányát a főváros többi részeivel 
a külön fejezetet érdemlő és a legmagasabb rangútól a legalá- 
csonyabbig az osztályukat vesztetteket egybefoglaló barakk- és 
egyéb menekülttelepek kötik össze. 

Ha igyekezünk is arra, hogy a lehetőséghez képest felismer- 
jük az elkülöníthető, egymáshoz hasonló vagy egymástól elütő 
városrészeket, fáradozásunkat nem kíséri teljes siker. Megálla- 
pítottuk, hogy a budapesti ember nem képvisel olyan egységes 
típust, mint amilyen a legtöbb külföldi nagyváros lakója és 
székvárosunk sok, egyéni jellegét megőrzött részből áll. Ezek a 
részek azonban nem lehatárolt egészek, jellegzetes profilok; el- 
mosódó körvonalakban ismerhetjük csak fel őket és ismét egy- 
mástól egészen különböző embereket rejtenek magukban. Páris- 
ban pl. egyöntetű — a társadalmi osztálytagozódás ellenére — 
a Faubourg St. Germain-nek, vagy a Ouartier Latin-nek, Lon- 
donban a  Mayfairnek, — Chelseanek — vagy Whitechapelnek, 
Münchenben Schwabingnek lakossága. Nálunk ezzel szemben 
nagyon megjárná az, aki egy-egy városrész lakosságát egyöntetű- 
nek venne és pl. politikai vagy üzleti számítását erre alapítaná. 
A magyar természettől asszociatív, egyesületi életet nem él; a 

proletárdiktatúra utáni években azonban különösen a főváros 
lakosságát valóságos szervezkedési láz fogta el. Ennek a szer- 
vezkedésnek azután igen érdekes eredménye volt; teljesen tar- 
kává tette a főváros térképét. Kiderült pl., hogy ókonzervatív 
budai részeken is nemcsak zárt szociáldemokrata munkástömegek, 
hanem liberális elemek is vannak, míg meglepetéssel vette tudo- 
másul a szemlélő azt, hogy még az úgynevezett legsötétebb 
Erzsébetvárosban is határozottan fejlődő antiszemita szervezetek 
is létesültek. Nézetek, foglalkozás, életmód és életszínvonal 
tekintetében tehát egyik városrész sem egység. 

Ha azt vizsgáljuk, hogy mi Budapest, figyelemmel kell len- 
nünk még egy másik körülményre is: arra, hogy a főváros la- 
kosságának jelentős hányada Budapesten kívül született: az 1925- 
iki 960.000 lakosból 590.000;? nemcsak a rendőrök és közúti 
vasúti alkalmazottaknál szinte szabály a vidéki származás; jelen- 
tékeny a vidékiek hányada a gyárimunkástól kezdve a társadalom 
legelőkelőbb rétegéig. Ezen felül számításba kell vennünk azt 
is, hogy azok közül is, akik Budapesten pillantották meg először 
a napvilágot, sokan szívvel-lélekkel a falun csüngenek, a falu 
felé tájékozódnak. Nemcsak pihenő idejüket töltik ott, hanem 
rideg pesti bérlakásukba is annyit igyekeznek bevinni a falu 
levegőjéből, szokásaiból, amennyit csak lehetséges. Azzal a jelen- 
séggel szemben, hogy a falusi ember és főleg nő megdöbbentően 
hamar , pestiesedik" szókincsében, viseletében, ott van a másik 
jelenség, hogy a pesti emberek közül is csak igen kevés igaz 
nagyvárosit találunk. 

Amikor a fővárosi lakosság leírásánál ily sokszor emlegetjük 
a tisztviselőket, ezt tudatosan tesszük. 

A magyar statisztikai felvételeknek nagy hibájuk, hogy a 
statisztika tudományának igen jó szolgálatokat tesznek ugyan, 
a gyakorlati élet szempontjából azonban kevésbbé értékesíthetők 
és adataik a nem-statisztikusnak keveset mondanak. 


OSZTÁLYTAGOSULÁS 2 


Az osztálytagosúlásra például igen kis fényt vet az, hogy 
60 000 főnyi lakosságból mindössze 8.489 esik az őstermelés 
ROVATBA, 656 az ettől elválasztott bányászatra és kohászatra, 
328.711 embert ölel fel az ipar, 121.849-et a kereskedelem, 
52.383-at a közlekedés; 156.554 főnyi hatalmas tömegre rúg a 
polgári és egyházi közszolgálat és szabad foglalkozásúak tábora; 
10361 lakos tartozik a véderőhöz (nyilván nem katona-állo- 
mányu egyéneket is ide számítva) 27.684 különböző napszámos 
él — a családtagokat is ide számítva — Budapesten; 100.792 
"nyugdíjas, tőkepénzes, életjáradékos, házbirtokos és magánzó" 
kelti Budapestről azt a látszatot, hogy tehetős város, míg lakos- 
ságának csaknem az egyhatoda: 153.066 ember az ,egyéb és 
ismeretlen foglalkozású," magyarán többnyire foglalkozásnélküli 
csoportba tartozik." 

Ha Budapest székesfőváros ezen, egyébként mintaszerűen 
szerkesztett statisztikai és közigazgatási évkönyvében közölt ada- 
tain túl akarunk menni, vagy vissza kell nyúlnunk az 1920. 
évi népszámlálás némileg már idejüket múlt adataihoz, vagy a 
következtetésnek számadatokat illetőleg mindig kissé süppedékes 
talajára kell lépnünk. 

Az évkönyv újabb adatai szerint a közegészségügyre tíz- 
ezernél valamivel több, irodalomra és művészetre ennél a számnál 
valamivel kevesebb lakos esik, az , egyéb értelmiségre7", azaz a 
szellemi szabad kereseti pályákra 46.769. Ha levonjuk tehát 
ezt a három tételt a csoport összlétszámából, kiderül, hogy a 
keresők és eltartottak közül körülbelül 90.000 ember esik a 
közszolgálatra. Arra vonatkozólag, hogy az ipar, kereskedelem 
és hitel, valamint a közlekedés terén hány tisztviselő talált alkal- 
mazást, csak a népszámlálási adatok nyújtanak útbaigazítást. 
Levonva már most a fenti 90.000-es számból az altiszteket és 
szolgákat, de számítva tovább is a hivatalnoki jellegű napidíja- 
sokat, hozzáadva ehhez a valószínűsített számhoz a magántiszt- 

viselők valószínű számát, nem vélünk nagyot tévedni, amikor 
a több statisztikai oszlopban elbújó tisztviselők budapesti össz- 
létszámát másfélszázezerre tesszük és feltételezzük, hogy minden 
hatodik ember, akivel a jószerencse kóborlásunkban az utcán 
összehoz, hivatalnok vagy annak eltartott családtagja. Olyan 
arány ez, amely feltalálható egyes külföldi kis székvárosokban 
vagy nagykereskedelmi cégekkel ellepett kikötővárosokban, de 
világvárosban, Washingtont kivéve, alig fordul elő. 

Ugyancsak ilyen természetű következtetéssel állapíthatjuk 
meg az ipari munkásság számát — ha kiegészítjük a napszámosok, 
közlekedés és ismeretlen foglalkozás rovatain szereplő, de ipari 
munkásjellegű elemekkel — legalacsonyabban háromszázezerben. 

Mit jelent már most Budapest kialakulásában és előttünk 
levő képében az, hogy a lakosságnak legalább egyharmada mun- 
kás és egyhatoda tisztviselő? 

A tisztviselő elem nagy száma hozza magával, hogy ezek — 
akármilyen csekély is a jövedelmük — mégis bizonyos tisztaság- 
és kultúraigényt hoznak magukkal. Nekik köszönhetjük első- 
sorban azt — és nem az anyagilag jóval tehetősebb, de ízléssel 
csekély hányadában rendelkező kereskedő és önálló iparos elenr 
nek, — hogy Budapest külföldi látogatóit meglepi az utcán 
mozgó tömeg jólöltözöttsége. Az ő számlájukra írható első- 
sorban az, hogy Budapesten van irodalom és a fixfizetésüek 
anyagi romlásával függ össze a művészet pangása, illetőleg a 
kevésbbé művelt újgazdagok ízléséhez mért elfajulása. A külön 
böző származású, világnézetű és alkalmazású tisztviselők mind" 
egyikét egybefoglalja a sötét gond, a drágulás réme, amely mind 
magasabban álló rétegek nyugalmát, sőt megélhetését veszélyez- 
teti és amely talán az egyetlen komoly összefogó tényező a 
különben oly heterogén fővárosban. 

Már nehezebb a munkásosztály hatásának kimutatása Buda- 
pesten a mindennapi életre. Ennek a hatásnak ugyanis első- 

sorban kellene nyilvánulnia, hogy  kiverekedje mindazokat 
a közlekedési, népművelési, egészségügyi,  népélelmezési,  lakás- 
politikai berendezkedéseket, amelyek a nagy tömegek számára a 
nagyvárosban lakást előbb tűrhetővé, majd kellemessé teszik. 
Nálunk azonban, ha az ember a székesfőváros történetét forgatja 
és az egyes intézmények kialakulását és a mozgalom sikerét 
tanulmányozza, meglepetéssel veszi észre, hogy ezeknél a kezde- 
ményezéseknél csaknem kivétel nélkül a polgári társadalmi osz- 
tályhoz tartozó tisztviselők és városatyák vittek vezető szerepet 
és a munkásvezérek, munkásszervezetek inkább a kiszélesítés, 
továbbfejlesztés terén szereztek érdemeket." 


Olyan erős azonban a munkások befolyása nem volt, vagy 
nem érvényesült abban az irányban, hogy a munkásság meg- 
élhetésének anyagi feltételeit erősen javította volna. 


Kétségtelen, hogy a székesfőváros óriási összeget fordít nem- 
csak a beteggyógyító intézetek fenntartására, hanem a megfelelő 
vízellátásra, csatornázásra, közigazgatási, egészségügyi szolgálatra, 
nyilvános kertek létesítésére és az is bizonyos, hogy mintaszerű, 
hatalmas nép- és szakoktatási szervezetet tart fenn, amelynek 
áldásait hatalmas tömegek élvezik. Mindez azonban az egész 
lakosság javára szolgál és ha a kevésbbé tehetősek esetleg nagyobb 
hasznát is látják ezeknek a berendezkedéseknek, azért nincs 
munkásjóléti jellegük. 

Legszomorúbb fejezete a székesfőváros életének a lakásügy. 
A főváros csaknem milliós lakosságának ugyan több, mint ne- 
gyedmillió lakás (212.215 rendes lakás, 469 rendkívüli ház- 
tartás és 40.433 , egyéb bérlemény") áll rendelkezésére, ezt a 
kedvezőnek látszó képet azonban erősen lerontja a lakások mi- 
neműsége." A rendes lakások 54.190-a egyszobás, 26.690-a két- 
szobás, így azután még a , rendes" lakásokban is erős zsúfoltság 
van a székesfőváros egész területén és az összes lakásokra szá- 

mítva szobánkint 2.29 ember esik, ez az arány azonban az egy- 
szobás lakásoknál 3.74-re emelkedik. Az utóbb említett csoport- 
ból 21.520-ban, a kétszobás lakásokból 11.634-ben volt albérlő; 
az összes lakásoknak csaknem egyötödében (19.290) a főbérlő 
albérlővel osztozkodott. A lakóknak kereken egytizede (9.790) 
volt kénytelen a főbérleti lakásról lemondani" és albérlőként 
tengődni. A budapesti munkás tehát nem álmodhatik arról 
hogy úgy, mint amerikai munkatársa, a napi munka után saját 
fürdőszobájában tisztálkodjék és utána kis kertjében üdüljön. 
Örülhet, ha valamelyik bérkaszárnyában a stereotip, folyosóról 
nyíló kis lakásban meghúzódhatik és nem szorul arra, hogy 
ágyrajáróként töltse valami fülledt helyiségben az elkerülhetet- 
len és szükséges nyugalomra szánt órákat. Egyes, bátortalan 
kísérletektől eltekintve, nem látunk azonban komoly törekvést 
a német földön annyira bevált kiskertintézmény meghonosítására 
sem, jóllehet a belterületen levő sok, fel nem használt épités 
teleknek erre a célra való ideiglenes igénybe vételét mi sem 
akadályozta. 

Úgy látszik tehát, hogy a munkásság ezekben az életbevágó 
fontosságú kérdésekben nem lépett fel azzal a teljes és olykor 
félelmetes erővel, amelyet más célokra olykor sikerrel vetett a 
mérlegbe. Budapest képének kialakításába tehát a munkásság 
cselekvőleg kevésbbé folyik be; szakegyesületeíben éli zárt életét, 
negyedei egyhangúságukkal tűnnek ki és a munkások száma 
inkább akkor szökik szembe, mikor a reggeli és esti órákban 
a közúti közlekedés eszközeit tömegesen veszik igénybe. A mun- 
kásság tehertétele jobbára az a több mint négyezer italmérési 
üzlet, amellyel a kormányzat a főváros lakosságát megajándékozta. 

A főváros túlságos széttagoltsága, a külterületen épült nagy 
bérházak és új negyedek távolsága okozza, hogy a nagy utcai 
forgalom miatt megbízhatatlan közúti közlekedést oly sokan 
veszik igénybe: az 1928. évben például csak a Bszkrt kocsijait 

több mint 317 millió utas (1927-ben 298, 1926-ban 281 millió) 
használta. 

A főváros jellegéhez hozzátartozik még az, hogy néhány 
szót szóljunk a fővárosi lakosság sportszeretetéről . Ez az abroncs, 
mely talán legerősebben fogja össze ezt a sokrétű embertömeget. 
Ha egy-egy viharos football-mérkőzés ki is robbantja az ellen- 
téteket, ezek rögtön elsimulnak, ha a nemzetközi bajvívásról, a 
magyar becsület megvédéséről van szó. 

Alig "an olyan sportág, amely a fővárosban otthonra nem 
találna. Rég elmúltak azok az idők, amikor az emberek szabad 
óráikat vagy napjaikat kávéházakban, korcsmákban töltötték. 
Ezt mi sem bizonyítja jobban, minthogy új kávéházak nyitása 
— ami még a század elején mindennapos esemény volt, — a 
legnagyobb  ritkasággá vált, új sportegyesületek  létesüléséről 
pedig lépten-nyomon olvashatunk. 

Az embersport mellett erősen terjed a gépkocsi is. Míg 
néhány év előtt fényűzés számba ment és az utcán bizonyos 
feltűnést keltett, addig most éppen úgy polgárjogot nyert, mint 
a külföldi nagyvárosokban. Ha kisebb is nálunk a gépkocsik 
száma, azért már kiszorították teljesen a pesti utca képére azelőtt 
annyira jellegzetes, előkelő gummikerekű lófogatú kocsikat és 
a még tengődő egyfogatúnak napjai is meg vannak számlálva. A 
gépkocsivezető-kényszer megszüntetése óta az üzleti és bank- 
negyed erre szolgáló terein és utcáin óraszámra állnak az auto- 
mobiltáborok és teljesen új elemet képviselnek a világvárosban. 

Van azonban valami, ami a sportéletben  visszafejlődést 
mutat: ez a lósport. Az az évszázad, amely Széchényinek első, 
nyomtatásban megjelent és a lovakról írt munkája óta eltelt, 
alaposan megtépte a lóverseny babérait. A magyar lótenyésztés 
intézőinek a tenyészanyag kiválasztására sokkal megbízhatóbb 
eszközök állanak ma már rendelkezésére, a közönség ízlése pedig 
az embersportok felé fordult. Az a láz, mely a régi Pestet a 

Kincsem, vagy a Tokió győzelme alkalmával elfogta, már elkép- 
zelhetetlen valami. A lóverseny üzletté vált és alig különbözik 
a szerencsejátéktól vagy a sorsjeggyel járó izgalomtól; a fényes új- 
lóversenypálya tribünjei többnyire üresen tátonganak, a játszó 
közönség körúti kávéházakban, vagy a napilapok hirdető táblái 
előtt lesi az eredményeket. A májusi nagy díjak még összehoz- 
zák a társadalom előkelőségeit, ezek a napok is kis kör ünnepére 
zsugorodtak azonban össze, a  nagyközönséggel az összeköttetés 
megszakadt, mihelyt vége lett az  Andrássy-úti felvonulásoknak 
és a Stefánia-úti kocsi korzóknak, mihelyt elszállt a lóversenyek 
romantikája. 


A sportok előtérbe kerülésével szorul háttérbe a mulatozás. 
Valamikor — ne vizsgáljuk, hogy okkal vagy ok nélkül — a 
külföldön  fővárosunknak az volt a híre, hogy a kontinensen 
itt lehet legjobban mulatni. , Budapest éjjel" fogalommá vált. 
Úgy hisszük, erős csalódás várná azt a külföldit, aki a régi 
információk alapján mulatás kedvéért jönne Budapestre. —— Talán 
nincs az egész földkerekségén még egy milliós város, amely a 
színházak bezárása után hirtelen annyira elcsendesednék, mint a 
mi fővárosunk. Az utca teljesen kihalt; abban az időpontban, 
amikor a Boulevard des Italiens-on vagy a new-yorki Broad- 
way-n a legnagyobb tolongás van, itt hazasiető egyes emberek 
és kis csoportok szakítják csak meg olykor a csöndet, amelyben 
feltűnik a kevés közlekedő gépkocsi bugása és kürtjelzése. A 
vendéglők korán zárnak: nincs már —— olyan  — vendég, aki Isten 
igazában mulasson, cigányozzon. Az előkelő helyek diszkrét 
csöndjében többnyire néhány asztalnál ülnek csak és hallgatják 
valamelyik nevesebb cigányprímás játékát; a kisebb helyek söröző 
közönsége korán tér haza, hogy a napi munka után kipihenje 
magát. A háborús táncőrület hullámán is túl vagyunk: polgár" 
jogot nyertek ugyan a parkett-táncok és jazz-zenekarok is bevo- 
núltak az éttermek egy részébe, de unottan és mind kevesebb 


SZÓRAKOZÁS 79 


mind kevesebb ember részvételével folyik a tánc a 
helyeken. Hiába, a magyar ember — még ha nagy- 
városba vetette is sora — a nyilvánosságot csak egyes életvi- 
szonyokra vonatkozólag bírja ki. Alig néhány táncos mulató- 
hely elégíti ki a könnyebb szórakozásra vágyók igényeit, és a 
szombati vasárnapi esték kivételével ezek sem dicsekedhetnek 
telt házzal. Kivétel csak azokra az orfeumokra vonatkozólag áll 
fenn amelyek a zsidó hibák kifigurázására, a zsidó tulajdonsá- 
goknak bántó él nélkül való kigúnyolására alapítják részben 
németnyelvű műsorukat; ezekben valóban mindig van közönség, 
ez a közönség azonban nem él igazi éjjeli életet. 

A pesti ember szórakozóhelyei közül még mindig első he- 
lyen áll, jelentőségének csökkenése ellenére, a kávéház. Itt kap 
a szerényebb jövedelmű és igényű ember lapokat, bizonyos fokú 
kényelmet, esetleg zenét, meleget, kapja az olcsó és gyakran 
ízléstelen fényűzés látszatát. A társaskörök látogatottsága a tagok 
anyagi gondjainak szaporodásával csökkenőben van, azonban 
egyes előkelő klubok még fenn tudják tartani régi fényüket, 
sőt tagjaik állásfoglalására, a közvélemény kialakulására is be- 
folyást gyakorolnak. A színházak mellett a főváros életében 
mind nagyobb szerepet játszik a klasszikus zene; a nyári, sza- 
badban tartott hangversenyek nagy látogatottságnak örvendenek 
és olykor négy-öt jó zenekar is működik ugyanebben az időben. 
Télen most már minden napra esik több elsőrangú hangverseny. 

Mint a múlt idők visszajáró kisértetei maradtak itt a buda- 
pesti nagy elit-bálok. Ez olyan intézmény, amelynek külföldön 
nem találjuk párját. Azon a fikción alapúi, hogy a budapesti 
jó társaság még mindig kicsi és azok az emberek, akik társadal- 
milag szamot tesznek, személyesen ismerhetik egymást. Az egy- 
mással való személyes ismeretséget pótolja azután a rendező- 
bizottság valamelyik tagjával való ismeretség vagy olyan társa-! 
dalmi állás, amely előtt a rendezőbizottságnak meg kell hajolnia. 

A meglehetősen heterogén nagy tömeg természetesen a fikció, 
fentartását rendkívül nehézzé teszi; mindenki csak saját régi 
ismerősével van együtt és a terem közönsége éppen úgy egymást 
meg sem látó csoportokra oszlik, mint akár valamelyik viljj 
fürdő nyilvános táncmulatságán. 

Az összeomlás után azt lehetett várni, hogy a lelki bánat 
a nyomasztó anyagi helyzet a közönség többségéből kiírtja a 
vágyat a mulatásra és az elit-bálok emlékké válnak, a múlt lom- 
tárába kerülnek. Az élet azonban alaposan megcáfolta ezt a 
várakozást. Míg a háború kitörése előtt a bálok évről-évre 
néptelenedtek, addig a proletárdiktatúra bukása utáni első évei- 
ben farsang idején minden szombat este ezrek tolongtak a Viga- 
dóban és foglalt volt minden, nyilvános táncmulatság rendezésére 
alkalmas terem. Most azután ismét lefelé menő irányzatot látunk; 
a családok belátják, hogy a bálterem már régóta nem ismerkedési 
alkalom és így meggondolják azt. hogy pusztán a látszat fenntar- 
tásáért, a tempó kiveréséért nagy áldozatokat hozzanak, esetleg 
valami ingóságot adjanak el. A bál divatja most inkább azokra 
a körökre ragadt rá, amelyekre nézve az újság ingerével bír és 
amelyek előtt az elit-bálok ajtaja nem tárul fel, tehát dacból is 
megszervezik saját összejöveteleiket. Valamikor az első társaság- 
beli nők ambíciója és dicsősége volt az, hogy a báli rovatban 
nevük megjelenjék, ekkor azonban a baloldali vagy túlnyomóan 
kispolgári olvasóközönséggel bíró lapoknak ilyen rovatjuk nem 
is volt. Amint azután a demokratikusabb bálok is megjelentek 
és a , publicity" minden társadalmi rétegnek életszükségletéve 
vált, megszületett egész baloldali újságok farsangi rovata is. 

Jellemzője a pesti ember életének az irracionális időbeosztás: 
a háromórai ebéd és kilencórai vacsora nehezen kiaknázhatóvá 
teszi a munkaidőt és fárasztja az embereket, az általános 
pedig idegesíti. A  késésnek azonban mentsége, hogy 
közlekedésünk megbízhatatlan és lassú; a szűk főútvonalak 

nem bírják a milliós város forgalmát. Másik ok a sok fölösleges 
várakozás; az egyes emberek már rájöttek lassan az idő értékére, 
hivatalok azonban nem, és egész egyszerű ügyek elintézése is 
ácsorgást, többszöri utánjárást kíván a fél részéről. A buda- 
pesti embert általában vérmesnek, hirtelennek és fegyelmezet- 
lennek írják le; valóban néha mutatkozik ilyennek is, pl. a szín- 
házi ruhatárak megrohanása alkalmával. Állandóan azonban 
jámbor egyetlen nagyváros közönsége sem tűrné pl. a villamos- 
kocsik tárcsájának primitív módon átszerelését és egyetlen más 
egyetem ifjúsága sem törődnék bele azokba a mesterségesen elő- 
idézett tolongásokba és napokon át való bizonytalanságba, amely 
a csökkent létszám mellett is évről-évre megismétlődik a beirat- 
kozáskor és a munka megosztásával, hirdetményeknek kellő idő- 
ben kifüggesztésével könnyen elkerülhető lenne. 
Ez a hatalmas metropolis élete. 


ÖTÖDIK FEJEZET 


A KISPOLGÁR 


A kisgazdaosztaly súlyhoz jutása, száma, érvényesülésének, alapja . 
Kisgazdatulajdonságok — A vagyon szerepe — 4 kisgazda lakása, élelme- 
zése, ruházkodása — A kisiparos és kiskereskedő 


OKAK előtt meglepetés volt a háború utolsó éveinek és 

a háborút közvetlenül követő időszaknak az a jelensége, 

hogy a kisgazda az ismeretlenség homályából az érdek- 
lődés középpontjába, a politikai súlytalanság helyzetéből a poli- 
tikai hatalom valóságos vagy látszólagos birtokába került. A 
háborús kötött gazdálkodási rendszerrel, a háború utáni gazdasági, 
főleg élelmezési zavarokkal magyarázták ezt a folyamatot és nem 
gondoltak arra, hogy — ha közrejátszottak is konjunkturális 
elemek a kisgazda érvényesülésében — természetes fejlődéssel és 
annak termékével állunk szemközt, amit igazol az is, hogy a 
kisgazdaréteg lassúbb ütemű fejlődése és erősödése akkor is tart, 
amikor a konjunktúra már rég elmúlt. 

A magyar közvélemény nagyon sokáig nem igen akart 
tudomást venni a kisgazdáról. Csak a szépirodalom és a képző" 
művészetek foglalkoztak vele; egyideig bírálat nélkül idealizálták, 
olyan szellemi és testi tulajdonságokkal ruházták fel, amelyek 
tőle merőben idegenek, majd túlzottan realisztikus színekkel 
festették és igyekeztek arra, hogy ellenszenvessé tegyék a pár- 
tatlan szemlélő előtt. 

A népszínművek árvalányhajas, pruszlikos, finomkodó és 

táncoló szalonparasztja, a régibb alanyi költők erős lelki életet élő 
kisgazdái azonban épen olyan kevéssé találhatók fel az életben, 
ahogy a ritka kivételek és nem típusos megnyilatkozások 
a naturalista irodalomban, a pesti kabarékban szereplő önző, 
kegyetl és ostoba falusiak is. A kisgazda nem érdemli meg 
azt, hogy idealizálják, hogy benne lássák a magyar géniusz 
megnyilatkozását, az értelemnek és szorgalomnak megtestesülését, 
de nem szolgált rá a sokszor nagyon is átlátszóan irányzatos 
ócsárlásra sem. Ő maga legjobban érzi hibáit, fogyatkozásait 
és becsületes igyekezettel törekszik azok csökkentésére; tudatában 
van azonban erényeinek és erejének is, amelyeket fejleszteni és 
jól felhasználni akar. 

Ki tehát az a kisgazda, akiről az utóbbi években annyit 
beszélnek? 

Ha előveszük a legutóbbi népszámlálás részletes feldolgo- 
zását, akkor elsősorban azt kell megállapítanunk, hogy ez a réteg 
sokkal kevesebb tagból áll, mint ahogy a köztudatban él. 1920- 
ban 7.955 férfinek és 1.539 nőnek volt 50—100 kat. holdig 
terjedő földbirtoka, a 20—50 holdig terjedő földbirtokkal ren- 
delkezők száma 44.022 férfi és 7.615 nő, 10—20 kat. holdig 
terjedő birtoka 80.774 férfinek és 14.615 nőnek volt, 10 holdnál 
kevesebb, de 5 holdnál több földbirtokkal, vagyis annyival, 
amennyi a magyar viszonyok között bérmunkavállalás vagy hozzá- 
bérlés nélkül önálló háztartás vezetésére alig elegendő, 105.491 
férfi és 22.445 nő rendelkezett. A kisbérlők száma 50—100 hold 
között 1.312 férfi és 86 nő, 20—50 hold között 3.872 férfi és 
257 nő, 10—20 hold között 4.401 férfi és 313 nő. A 10 holdon 
alóli bérlőket már nem sorozhatjuk a kisgazdák közé. 

Ha tehát mostan összegezni akarjuk a kisgazdák valószínű 
számát, figyelembe kell vennünk azt, hogy a kisbirtokos nők és 
kisbérlő nők nagyrésze nem önálló, hanem családbeli; számításba 
kell vennünk azt is, hogy a 10 holdon alóli földtulajdonnal ren- 

delkezők nagyrésze — hacsak különleges jó földje nincs, kertész-l 
kedéssel, szőlő- és gyümölcstermeléssel nem foglalkozik vagy fu- 
varozással nem könnyít helyzetén — inkább a mezőgazdaság 
munkásokból, zsellérekből álló , szegény emberek" sorába tartozik. 
Aligha tévedünk tehát, ha a kisgazdaosztály számszerű megállapí- 
tása alkalmával az említett statisztikai csoportok számadatainak 
egyszerű összeadása helyett a nőket és a 10 holdon alóliak egy részét 
elhagyjuk és országos  végösszegnek 150 —  180,000 kisgazdát 
veszünk. 

Kétségtelen, hogy ez is hatalmas szám, különösen, ha nem 
feledkezünk meg arról a tényről, hogy egyes vidékektől eltekintve 
a tehetősebb magyar gazdáknál a francia falu betegsége: az egy- 
és kétgyermekrendszer ismeretlen és ha a gazdaosztály természe- 
tes szaporodása nem is éri el pl. a mezőgazdasági cselédekét, 
azért szabályként állíthatjuk a többgyermekes családot. Felső 
határként tehát, a keresőket és eltartottakat egybevéve, valahol 
az egymilliós szám alatt lehet a kisgazdaosztály számbeli kifeje- 
zője. — Messze áll tehát ez az osztály attól, hogy a lakosság több- 
sége legyen; tömegjelenségek azonban ezeken a kereteken belől 
is előfordulhatnak; tömegmozgalmai azonban csak akkor erősöd- 
hetnek meg, ha egyes felette álló tényezői rokonszenvével talál- 
koznak és az alatta levő rétegek magukat azonosítják és taszító 
erőt kölcsönöznek neki. 

Mi az oka ennek ellenére annak, hogy a kisgazda a homály- 
ból előbukkant és tényezővé vált? 

Az egyik ok a lassú, természetes, sok gátló körülmény elle- 
nére mégis érvényesülő fejlődés folyamata. Aki csak 30 eszten- 
deje is ismeri a falut, kénytelen bevallani azt, hogy műveltség, 
ismeretek, belátás tekintetében a kisgazda egy emberöltő alatt 
óriási változáson ment át; ma hozzáférhető új eszmék, jobb mű- 
velődési módok számára; ösztönös üzleti érzéke igen sok esetben 

tudatossá vált, tehát nemcsak szellemiekben, hanem anyagiakban 
is rapodott. Bármennyire akadályozta a sok kötött birtok és 
tőeerős kézben levő nagybirtok a földszerzést, azért mégis az 
utolsó évtizedekben sok nagy és még több középbirtok morzsolódott 
szét és bármilyen kedvezőtlen feltételek mellett, de mégis a kis- 
gzadák kezére került, vagyis nemcsak termelési lehetőségük, 
hanem a földtulajdonnal járó befolyásuk is növekedett. Mind- 
ezek a körülmények osztálytudatot ébresztettek az eddig csak 
rendszertelenül kielégülő úrgyűlöletben és kielégítetlen földéhség- 
ben élő vagy pedig sorsában magasabbra törekvés vágya nélkül 
megnyugvó tömegben; a háború alatt megszokta a hadba vonult 
azt, hogy esetleg nemcsak engedelmeskedett, hanem parancsolt is, 
az itthonmaradt pedig azt, hogy az őstermelő szerepe fontossá vált. 
Nem csoda tehát, hogy a középosztály összeroppanásának pilla- 
natában, abban a történelmi időpontban, amikor szélesebb réte- 
gekre támaszkodó áramlatnak kellett érvényesülnie, a szellemileg 
és anyagilag felkészült kisgazdaosztály egyszerre az érvényesülés 
bűvkörébe jutott. 

A kisgazdák előtérbe kerülésének van azonban egy másik 
és a magyar néplélekben rejlő oka is. Amint egy élesszemű 
megfigyelő tanúsága szerint a nagygazdáknál a holdak száma 
adja az ember értékét, éppen úgy megvan minden magyar föld- 
míiívesben az a beidegződött meggyőződés, hogy akinek több földje 
van, az tekintély, azt követni kell. Sokan ezért tekintik a magyar 
parasztot arisztokratikus érzésüűnek, jóllehet az arisztokráciához, 
a leszármazáson vagy akár csak kiválasztódáson alapuló érvé- 
nyesüléshez ennek a jelenségnek semmi köze sincsen. A nincs- 
telenek és törpebirtokosok földtisztelete és  földszeretete tette 
természetes vezérükké a kisgazdát; ezért lehet elmondani azt, 
hogy a magyar agrármozgalomban a kisbirtokost és a mezőgaz- 
dasági munkást egymástól elkülöníteni nem lehet, de viszont ez 
a vagyoni tisztelet az oka a jobbágykorban hiányzó, a kapitalisz- 

tikus rendszer hatása alatt létrejött " belső osztálytagosúlásnak, a 
gazdák és zsellérek, munkások társadalmi elkülönülésének. 

Kifelé tehát egységes az emelkedő kisgazdaosztály, a felületes 
szemlélő szövettanilag valamennyi kisgazdát azonosnak látja. Az 
osztályon belől azonban óriási különbségek, olykor ellentétek van- 
nak." A parasztnábobtól, a módos telkes gazdától, az úrbéri 
nyolcadtelken sínylődő vagy néhány holdat bérlő és keze mun- 
kájával is boldoguló kisemberig a változatoknak jóformán vége- 
láthatatlan sorozatán tekinthetünk át. 

Kétségkívül vannak közös vonások, amelyek a kisgazda-szobor 
elmosódó, de érezhető vonalakkal széttagolt arcának mégis 
egységes és jellegzetes kifejezést adnak. Vannak olyan lelki 
tulajdonságok és külső körülmények, amelyek több-kevesebb vál- 
tozással a kisgazdaosztály miden rétegénél és az ország minden 
vidékén feltalálhatók. 

Köztudomású és az unalomig emlegetett tétel, hogy a kis- 
gazda világszerte konzervatív hajlamú. Ennek a tételnek helyes- 
ségét azonban felül kell vizsgálnunk. Akár abban az értelemben 
vesszük a konzervatívizmust, hogy a közösség mozzanatának erő- 
sítése az egyéniséggel szemben, akár abban az értelemben, hogy 
a fennálló rendhez ragaszkodást jelenti, a kisgazda konzerva- 
tívizmusához szó fér. Hiszen mindig elsősorban és ösztönösen 
saját javát, egyéni boldogulását kell néznie; viszont ott, ahol a 
társadalmi és jogi helyzet, különösen a földbirtokviszonyok nem 
felelnek meg, a kisgazdák nagyon is az állapotok megváltoztatása 
mellett törnek lándzsát. Nem konzervatív tehát a kisgazda, hanem 
tradicionalista,  hagyománytisztelő, ami természetes is, hiszen 
egész életmódja, tapasztalatai arról győzik meg, hogy a mezei 
gazdálkodásban, a falu életében ugyanazok a jelenségek vissza- 
térőleg mutatkoznak, ugyanazoknak az okoknak rendszerint 
azonos az okozata. Ez a körülmény természetszerűleg bizonyos 
fokig bizalmatlanná teszi a kisgazdát az újításokkal, az új jelen- 

ségekkel szemben. Tudja, hogy nemzedékek hosszú sorának ta- 
talatai alapján alakúlt ki a földmívelés rendje, a munkának 
bizonyos módja, beosztása; addig tehát, míg az újnak célszerű- 
séről meggyőződve nincs, meghajol a hagyományok ereje előtt." 
Minden munkájának megvan a századok folyamán kialakult 
mérete, amely munka természetével, a begyakorlás lehetőségével 
és az ember erejével számolt. 

Ez a hagyománytisztelet és nem a konzervatív világnézet teszi 
a kisgazdát tekintélytisztelővé. Láttuk már, hogy a földtulajdon 
a legfőbb értékmérő; tapasztalatai alapján tudja, hogy válságos 
időkben minél több föld birtoklása, minél több kenyérmagnak és 
húsnak termelése alapozza meg a jólétet, a. hatalmat. Ugyancsak a 
hagyományok ereje hajtja a közhatalom gyakorlóinak tiszteletére 
még abban az esetben is, amikor személy szerint ellenszenvesek 
neki. Csonka-Magyarország lakosságánál sohasem volt tapasztal- 
ható a felvidéki szláv földmíveseknek az a szokása, hogy a 
szolgabíró kocsijának közeledtére éppen úgy a hegyek közé 
menekültek, mint a vad törzsek tagjai az európai ember láttára. 
A hatósággal érintkezni vagy azzal éppen szembehelyezkedni 
azonban az alföldi, dunántúli vagy Mátra-Bükkvidéki magyar 
sem szeret; tapasztalásból tudja, hogy a hatósági közegnek óriási 
hatalom áll rendelkezésére és még abban az esetben is meg- 
torlással élhet más tereken, ha valamely kérdésben vele szemben 
igazát feltétlenül bebizonyította. 

A hagyomány- és tekintélytisztelet nem meríti ki annyira a 
magyar kisgazda jellemrajzát, mint a francia vagy bajor föld- 
mívesét. Elég ebben a tekintetben utalnunk arra, hogy milyen 
hamar terjedt el pl. hazánkban az amerikai szőlővessző, a hideg- 
vérű ló, nemesebb fajta szarvasmarha — milyen élénk részt vesz 
a nép saját ügyeinek intézésében. A magyar kisgazda jósága, 
ítélőképessége, önérzete, természetes esze a bizalmatlanságot és 
opportunista meghajlást nagyon sok esetben ellensúlyozza. 

Talán a józan ítélőképesség, analizálóképesség és függetlenségi 
érzés okozza, hogy a kisgazda vélelmezett dicsfényéből ki kell 
törnünk egy abroncsot. A városi közvélemény irodalmi beállí- 
tások révén a földmívesosztályt vallásosnak tartja. Ezzel szem- 
ben még a legóvatosabb szemlélő is megállapítja, hogy az egész 
vonalon meggyengült a hit. A már ismertetett falusi monográfiák 
nagyrésze a vallásos élet hanyatlásáról beszél, így Sándorfalván 
,a nép vallásos életéhez már igen sok szó fér." Bissén , a nép 
vallásos élete elszomorító." Csökölyön ,a nép vallásosságáról 
nehéz határozott véleményt mondani." Egy, a falusi viszonyokat 
kiválóan ismerő és állandóan tanulmányozó egyetemi tanár! elő- 
adásaiban már évekkel ezelőtt felhívta a figyelmet arra, hogy 
faluhelyen úgy a katholikus, mint a protestáns templomok több- 
nyire üresek; az istentisztelet ideje alatt folyik a templom előtt 
a vásár vagy vásár hiányában a gazdasági ügyek megbeszélése, 
a fiatalság a templom előtt szórakozik és tulajdonképen csak a 
gyermekek és öregek vesznek részt az istentiszteleten. 

A józan értelem és a tapasztalati igazságokon leszűrt erkölcs 
azonban nagymértékben pótolja az esetleg hiányzó vallásosságot is. 

Idegennel, más társadalmi osztályhoz tartozóval szemben a 
kisgazda nemcsak elzárkózott, hanem gyakran nem teljesen lelki- 
ismeretes az üzleti tiszteség megtartását illetőleg. Terménye el- 
adásánál, aprómarhájának vagy gyümölcsének piaci árusítása al- 
kalmával, ló- vagy tehénvásárláskor arra törekszik, hogy minél 
nagyobb hasznot szerezzen magának. 

Ezzel a magatartással nagyon összefér a kisgazdának egy 
másik olyan tulajdonsága, amellyel különösen a külföldieket 
vesztegeti meg: a gavalléria. Ugyanaz az egyén, aki üzletkötéskor 
a végsőkig megy és nem egy esetben alig megengedhető esz- 
közökkel érvényesíti érdekeit, rendkívül  tisztességtudó, olyan 
modorban tárgyal, ahogy külföldön csak magasabb iskolai minő- 
sítéssel rendelkező emberek szoktak, vendégszerető és szívességeit 

— ha jókedvében van vagy eltalálják vele szemben a hangot — 
lekötelező módon, uras formák között tudja megtenni. 

Népünkben általában jó adag előkelőség van és ez is meg- 
tévesztő az arisztokratikus jelleg szempontjából. Például ha a 
frfi és nő érintkezése nem is folyik le ugyanolyan formák 
között, mint az úri rendnél vagy a népszínművekben, még sincs 
a nőnek az a lealázó helyzete, háttérbe szorítása, amely már a 
szomszédos Balkán-népeknél is tapasztalható. 

A kisgazda lelkivilágában az alaptényezők mellett nagy vál- 
tozatok vannak; nem állíthatjuk fel azt a tételt, hogy a nagyobb 
vagyon a kisgazdáknál nemcsak nagyobb tekintélyt, hanem egy- 
szersmind több ismeretet és nagyobb lelkiműveltséget jelentene. 
Van akárhány százholdas gazda — különösen, aki vagyonát maga 
szerezte vagy gyarapította — aki emelkedett életnézetek, jó modor 
és jó szív tekintetében nemcsak kiállja a versenyt az úri renden 
levőkkel, hanem határozottan felül is múlja őket. Az ilyeneknél 
csak az a veszedelem forog fenn, hogy az iskolázott gyermekek, 
éppen a család nagyobb műveltsége miatt, túl hirtelen olvadnak 
bele a középosztályba, ami a középosztály utánpótlása szempont- 
jából örvendetes ugyan, azonban azzal a veszedelemmel jár, hogy 
a kisgazdaosztály elveszíti természetes vezéreit és összeomlik. 
Ezzel szemben különösen az alföldi megyékben gyakori az az eset 
is, hogy éppen a gazdagabb, olykor nagy vagyonú kisgazdák 
képviselik a legridegebb álláspontot, leginkább önzők és legin- 
kább akadályai a fejlődésnek. Ez a jelenség elég régi és nem 
egy esetben veszedelmes következésekkel jár. Nemcsak az illető 
családok mennek tönkre: az uralkodás és gőg nem egy paraszt- 
családnak okozta romlását; nemcsak a földbirtokmegoszlás szem- 
pontjából volt ez káros hatással: hiszen az alföldi u. n. agrár- 
szocializmus tulajdonképen olyan helyeken kezdődött és nőtt 
legnagyobbra, ahol a határban nagybirtok nem volt. Az igazi 
veszedelem a nagygazdák önzését és rövidlátását illetőleg abban 

van, hogy az alsóbb osztályokat éppen csekélyebb műveltségűk 
következtében olykor ok nélkül is kihívják és az adótehertől 
való félelmükben a községek fejlesztését megakadályozzák. 

Ezzel szemben az országnak nem egy vidékén és egyes ese- 
tekben minden községben azt tapasztaljuk, hogy a 10—15 holdas 
gazdák között feltűnően eszes, közügyek iránt érdeklődő, művelt, 
olvasni szerető emberek vannak, olyanok, akik nemcsak kis 
gazdaságukat művelik meg a fennforgó viszonyok között a lehető 
legjobb módon, hanem családjuknak is művelődési lehetőségeket, 
boldogulási alkalmat biztosítanak. Elvétve a törpebirtokosok 
között is akad olyan, aki ügyességével, vállalkozó szellemével a 
megfelelő életszínvonalat biztosítja és amellett közügyekkel is 
foglalkozik, sőt falujában vezető szerepet kap. 

A lelkivilágban, gondolkozásban észlelt változatok és ezek- 
nek az anyagi helyzettől való függetlensége annál figyelemre- 
méltóbb, mert az életmódban a különböző kisgazdarétegek vagyoni 
különbségei igen kevéssé jutnak kifejezésre. Vegyük szemügyre 
annak a három szükségletnek kielégítését, amely ebből a néző- 
pontból a legfontosabb: a lakásét, táplálkozásét és a ruházkodásét. 

Ami a lakást illeti, megállapíthatjuk, hogy a csonka ország 
földmíves eleme törekszik bizonyosfokú tisztaságra és csínra. 
Általában legtetszetősebbek a sváb falvak és a sváb kisgazdák 
laknak a legnagyobb, legszebben épített házakban. Van azonban 
akárhány vidéke az országnak, ahol a színmagyar lakosság házai 
is a felületes szemlélőben jó benyomást keltenek. Gyakran me- 
szelt vagy festett falak, szépen kisepert udvarok, muskátlis abla- 
kok, a ház előtt bólongató jegenye vagy virágzó akác igen 
tetszik annak, aki csak keresztül kocsizík a falun, legfeljebb azt 
a porfelleget hagyja maga után, amely miatt abban az esetben 
sem nyitnák ki az utcai szobának ablakát, ha azt laknák és 
szellőztetnék. 

Ha az ember azután beljebb kerül, némileg változtatnia kell 

véleményén. Elsősorban meglepetéssel észleljük, hogy azokban 
a házakban is, ahol három-négy, esetleg öt szoba van, az egész 
család csupán egy lakószobát használ és természetesen a konyhát. 
Ez alól csupán ott van kivétel, ahol az iskolázott és katonai 
szolgálat révén más viszonyokkal is megismerkedett fiú vagy a 
zárdai nevelést kapott lány akarata elég erős az ősi hagyományok 
megtörésére. 

A többszobás házak azonban a kivételek közé tartoznak. A 
szabály a kétszobás ház, mégpedig akként, hogy az merőlegesen 
áll az utca irányára és egyenes vonalban építették. Az utcára 
néz egy vagy két ablakkal az első ház, utána jön ajtóval és e 
mellett egy félablakkal az udvarra a konyha, e mögött a hátulsó- 
vagy lakóház. Melléképület a  módosabbaknál egyes vidékeken 
a telek másik utcai sarkán lévő kamra és a ház folytatásaképen 
az istálló. Alápincézve igen kevés ház van, (mindössze a lakó 
házak 16.390-a) a kötelező szabályok ellenére 333.902 ház nél- 
külözi az illemhelyet is (az összes házak 28.496-a)." 

A falak anyaga többnyire szalmával fedett agyagos sár, vagy 
vályog. Az ország területén 1920-ban a házak fele (51.990) 
vályog- vagy sárfalazatú, egynegyede (23.996) kő- vagy tégla- 
alapú ugyan, de ugyanilyen falazatú volt. A háztetőt illetőleg 
az előző évtizedek tapasztalatai legalább annyi változást idéztek 
elő, hogy most már a nád és zsúp mint fedőanyag visszaszorult 
és a cserép és bádog versenytársa a zsindelynek, amennyiben 
a házak nagyobb felének (50.490) volt ily tetőzete. 

Az első ház bútorzatából legkiemelkedőbb az egy vagy két 
vendégágy, amelyek a bennök lévő tollas párnákkal és dunnákkal — 
a gazdaasszony büszkeségével — egészen a mestergerendáig nyúl- 
nak. A szobát különben asztal, székek, a nagy láda, újabban 
szekrények töltik ki. 

A hátsó szobában az ágyak és ágyhelyek játsszák a főszerepet, 
ami természetes is, hiszen többnyire öt-hat ember fekvőhelyéről 

kell gondoskodni. Nyáron még könnyű a megoldás: a gazda 
és felnőtt fiai a tornácon vagy szérűskertben alusznak, télen 
azonban legfeljebb egy felnőtt férfi családtag tartózkodik éjjel 
is az istállóban. 503 egyén közül 67 aludt az istállóban, 435 
pedig 98 szobában, de csak 253 ágyon." 


Már maga az a körülmény, hogy ennyi ember kénytelen 
a szűk, egy négyzetméternél feltétlenül kisebb, többnyire ősztől 
tavaszig ki nem nyitott, sőt gondosan betömött ablakú szobában 
tartózkodni, elképzelhetetlen rendes szagló érzékű és friss leve- 
gőhöz szokott embernek. Súlyosbbítja a helyzetet az, hogy a 
falusi házak többségének csupán földeletes szobafeneke van, 
amelyet csak felszínesen takarítanak. A rendes szokás ugyanis 
az, hogy a mindennemű szennyet, télen benntartott baromfitól 
és egyéb háziállattól származó piszkot szétkenik csizmával vagy 
behintik homokkal, esetleg, hogy por ne legyen, a földeletes 
padlót kikenik és vizes seprővel seprik. A fülledt levegő rend- 
kívül kedvező a fertőző csírák terjesztésére, amelyek — különösen 
a gümőbacillusok — a szoba talajában úgy is otthont találnak. 
A gümőkórral fertőzött házak 90906-ában földeletes a lakószoba, 
legfeljebb az első szobának van fapadlója." Ugyanezeket az álla- 
potokat találjuk a magyar falu és földmíves ötven-száz év előtti 
leírásaiban is. A haladás ezen a téren tehát látszólagos. 


Télen a konyha is kevésbbé játszik szerepet, bent főznek a 
szobában; nyáron — amikor úgyis többet nyílik az ajtó és eset- 
leg kinyitják az ablakot is — a szabadban álló u. n. nyári 
konyhán történik a főzés, tehát akkor a szoba levegője aránylag 
tisztább. 

A friss levegő kizárása és a földes szobához való ragaszkodás 
részben babonás hagyományokon, részben azonban a szükségen 
alapul. A gazdaember abból indul ki, hogy a szoba rossz, 
fülledt levegőjében elgyötört, megfelelően nem táplált teste a 

hidegre érzékeny és aránylag könnyen megbetegszik. Ebből 
azt a következtetést vonja le, hogy a hideg és a friss levegő, 
különösen keresztlégvonat minden körülmények között ártalmas; 
azt ki kell zárni, így válik hagyománnyá a levegőtlenség és a 
pillanatnyi felmelegedést jelentő égetett szeszes italoknak élvezete. 
Nagyon nehéz azonban annak a felvilágosodottabb, tanultabb 
kisgazdának is a helyzete, aki szeretne egészséges házban lakni 
és megfelelően szellőztetni. A trianoni határok elvágták erdőin- 
ket, úgy, hogy az épületfa ára aránytalanul emelkedett és amint a 
vonatkozó fejezetben látni fogjuk, a Csehszlovákiából behozott fa 
kereskedelmi  mérlegünknek egyik legerősebb szenvedő tétele; 
a szénárak is magasabbak annál, hogy az átlagos kisgazda egész 
házának  fűtéséhez szükséges mennyiséget költségvetésébe  be- 
állíthatná. A szenet illetőleg azt sem hagyhatjuk figyelmen kívül, 
hogy vele szemben még mindig van bizonyos ellenszenv a 
magyar faluban. Ilyen körülmények között erős nehézségekbe 
ütközik úgy a szobák kipadlózása, mint a megfelelő fűtést fel- 
tételező elegendő szellőztetés. 

A helytelen táplálkozáson felül főleg a rossz lakás az oka 
annak, hogy az év túlnyomó részét szabadban töltő, káros szén- 
vedélyektől ment s olykor ugyan óriási testi erőfeszítésekre utalt, 
azonban hosszú pihenőszünetekkel is rendelkező földmíveseink 
a gümőkórt illetőleg alig állnak jobban, mint az ipari népesség. 
A háború utáni évek agrárkonjunktúrája és az a körülmény, 
hogy a csökkenő vásárló erejű pénzért nem volt érdemes eladni 
a mezőgazdasági és állati nyersterményeket, tehát inkább elfo- 
gyasztotta azokat a kisgazda éppen úgy, mint ahogy időleges 
jóléte valamelyest emelte lakásigényét is — azt eredményezte 
ugyan, hogy az őstermelő népesség háború előtti 3.490-os gümó- 
kórhalálozási indexe az 1920/23 évek átlagában leesett 2.990-rá, 
míg az ipari népességé háború előtt alig volt magasabb (3.690 
1920/23-ban pedig 3.776). A mezőgazdasági népesség jobb táp- 

lálkozása azonban nem éreztette hatását oly erősen, ahogy kellett 
volna." 

Paradoxonnak látszik a falut és kisgazdát nem ismerők előtt 
az az állítás, hogy a magyar kisgazdaosztály rosszul táplálkozik 
Hiszen nemcsak régi szépirodalmi művek örökítik meg a jóízű 
magyar étkezést, hanem a képviselőválasztások, egyházi gyűlések 
vagy ünnepélyek alkalmával falura kerülő városi, különösen 
fővárosi ember is belebetegszik a végnélküli ebédekbe és 
vacsorákba. A rendkívül zsíros, jóllakató ünnepi étkezések 
szerezték talán termőerőben szegény hazánknak a tejjel-mézzel 
folyó Kánaán elnevezést. Azok azonban, akik akár egyegy falut 
tesznek a tárgylencse alá, akár a néptáplálkozást összes meg- 
nyilatkozásaiban . tanulmányozták, egyértelműen azt mondják, 
hogy a rendelkezésre álló tápanyagok felhasználása teljesen cél- 
szerűtlen. 

Népünk táplálkozása nélkülözi a fehérjét és arra irányul, 
hogy a gyomrot megtömje, a jóllakás illúziójával kárpótoljon a 
táplálkozás eredményeért. 

Természetes, hogy az étkezési sajátosságok is változnak 
aszerint, hogy az ellátott milyen rangot visel a földmívesosz- 
tályban és milyen a vagyoni helyzete. Döntő jelentőséggel 
bírnak továbbá a vidék szokásai, úgy, hogy tulajdonképen meg 
lehetne rajzolni a csonka ország étkezési térképét is. Vannak 
azonban mégis olyan általános étkezési szokások, amelyekkel 
szemben megszűnik az osztálytagosulásnak vagy vidéki jellegnek 
a hatása. 

A földmívesnép táplálkozása változik aszerint, hogy milyen 
mezőgazdasági munkát végeznek. A téli  pihenőhónapokban 
általában csak kétszer esznek. Reggel, amikor felkelnek és dél- 
után, amikor besötétedik. Reggelire az ország legnagyobb ré- 
szében ritkán van meleg étel; a reggeli nagy karaj kenyérből 
áll, amihez valamilyen , disznóság" járul: füstölt vagy paprikás 

Szalonna, kolbász, füstölthús, esetleg sajt vagy túró. Ujabban 
erősen tértfoglalt a kávéivás is, azonban inkább az asszonyok 
és gyermekek körében, míg tejet jóformán sohasem isznak. A 
kávé tea elterjedését gátolja népünk rendkívül alacsony cukor- 
fogyasztása. 

A délutáni főétkezés már a legszegényebbeknél is főtt ételen 
alapul többnyire a hét minden napjára előre meg van állapítva az 
étrend, amelytől eltérni nem lehet. Nem feltétlenül húsos 
mindennap az ebéd; a főzelékre (vastag étel) azonban kijár 
legalább is a főtt szalonna, a. túróscsuszához a tepertő. 

Nyáron a nagy munkaidőben négyszer vagy ötször is étkez- 
nek. A nagy munkaidőben hajnalban kell felkelni, ilyenkor 
megeszik az , ember" egy karéj kenyeret, iszik tejet vagy kávét, 
főleg azonban pálinkát. A második reggelit és a délutáni uzson- 
nát tarisznyában viszi el magával a földmíves; a tarisznyába 
füstölt paprikás szalonna, füstölt hús, kemény tojás, sajt, túró, 
vöröshagyma, zöldpaprika, kovászos uborka kerül. Az ebédet, 
ha közelben dolgozik, az asszony vagy a süldő gyermek utána- 
viszi. Amennyiben a munkahely távolabb van és többen dol- 
goznak együtt, szabad tűzhelyen főznek maguknak ebédet, főleg 
lebbencslevest, bográcsgulyást, szalonnát pirítanak és annak 
zsírját kenyérre csöpögtetik, burgonyát, zsenge kukoricát sütnek. 

Az aratómunkások ennél is erősebb, főleg zsírdúsabb táplá- 
lékot kapnak; jellemző vacsorájuk a paprikás tarhonya leves, 
szárított tészta, különböző kásák. 

Földmívesnépünk táplálkozásában legnagyobb szerepet ját- 
szik a kenyér. Kenyérfogyasztásunk határozottan nagyobb, mint 
a tőlünk nyugatra eső, sőt szomszédos népeké is. A kenyér- 
sütést tartják a háziasszonyi erények fokmérőjének. A kenyér 
összetétele vidékenkint változik, az alföldi hófehér búzakenyér 
azonban nem nagyobb területen otthonos, mint a rozskenyér, 
rendszerint a kettő keverékével sütik a kenyeret, amelybe bur- 

gonyát tesznek. A kenyérnek és a lisztneműeknek a táplálko- 
zásban előtérbe nyomulása arra vezethető vissza, hogy lisztje 
körülbelől mindenkinek volt; akinek nincs saját vagy bérelt egy 
két hold földje, az aratórészben kap annyit, amennyi sajátmagá 
nak, családjának az újig elég. 

Másodsorban jön számításba a hús; a legáltalánosabban a 
sertéshúst fogyasztják, nélkülözhetetlennek tartják a sertéshíz- 
lalást. Egy sertést a legszegényebb ember is igyekszik hízlalni; 
faluhelyen az üres sertésól az ijesztő szegénységnek a jele. A 
gazdák kettőt, többnyire hármat ölnek: ősszel, karácsonykor és 
farsang végén. A sertésöléskor az egész rokonság és az ismerő- 
sök dúslakodnak a frislingben; ez az ajándékozás teszi lehetővé, 
hogy mindegyik család többször is hozzájusson friss sertéshúshoz. 
A húsnál is fontosabb azonban a szalonna és füstölthús, főleg 
azonban a zsír, melynek mennyisége fokmérője az étel jóságának. 
A gazdagoknál a főzeléknek és tésztának is úsznia kell a zsírban, 
illetőleg csöpögnie tőle. Harmadsorban jön számításba a főzelék- 
féle. A zöld főzeléket nem sokra becsülik, inkább a téli főzelékek 
játszanak szerepet: a bab, burgonya, főleg azonban a káposzta, 
amely jóformán nemzeti eledellé vált. 

Tojást és tejtermékeket alig esznek, még a gyermekektől 
is elvonják. Ebben a tekintetben határozott táplálkozásrontó 
hatása van a különben annyira üdvös  tejszövetkezeteknek."? 
Gyümölcs is ritkán kerül az asztalra; a gyümölcsfákat a gyer- 
mekek tarolják le többnyire akkor, amikor a gyümölcs éretlen. 
Gyümölcsnemesítésre csak ott gondolnak, ahol az egész termést 
eladják. 

Földmívesnépünk ételeit primitív konyhatechnikával készíti 
el." Főtt étele több van mint sült étele, de a főtt ételek 
elkészítésénél sem fordítanak kellő gondot a főzésre, nem tő- 
rekszenek jó ízre. Csak példaként említjük meg azt, hogy a 
főtt húst először kiáztatják forró vízben, majd második vízben 

megfőzik, de ezt is elöntik és a harmadik, tehát minden tápláló 
anyagtól megfosztott lé az, amit húslevesként feltálalnak. A 
szegényes és egyhangú étrendet akárhányszor elrontja az oda- 
kozmálás vagy odaégetés. Az ünnepnapi nagy húsfogyasztással 
és édes sült tésztákkal, valamint a zsírban sült tésztákkal szem- 
ben áll a hétköznapok jóformán hústalan, levesre, főzelékre, 
tésztákra alapozott étkezése. 

Népünk étkezése egyszerűen harc az éhségérzet ellen. A 
fel-feltörő éhségérzést, a tápfelvételre hajtó ösztön fontosságát 
fel nem ismerve, igyekeznek annak szavát mindenáron elhall- 
gattatni, az étkezés gondját minél hosszabb időre kitolni és a 
teltség kellemes érzését kevés fáradtsággal és olcsó áron, még 
önámítás árán is elővarázsolni. 

Az éhes gyermeket ezért altatják el lelkiismeretlenűl vagy 
küldik iskolába egy karaj kenyérrel, ezért törekszenek arra, hogy 
az ételek nagy telítőértékűek legyenek; a telítőértéket növeli 
még a durva halmazállapot, a rezisztens kötőszövet és cellulóze 
váz. A zsírral átitatott, zsírtól csöpögő vagy vastag rántással 
berántott étel, a vízben főtt gombócok, galuska és kása meg- 
fekszik a gyomrot, nehezen emészthetők és így sokáig csillapítják 
az éhséget. Ugyanez a szerepe a borsónak, paprikának és az 
ételpótlékul használt szesznek. 


A fehérjeszegény, egyoldalú telítő táplálkozás okozza azt, 
hogy az időnkint nagy testi munkát teljesítő földmívesnépesség 
tehetősebb körében is a 40—50 éves férfiak és 30—40 év 
közötti nők nagyrésze határozottan öreg ember benyomását teszi, 
munkaképességében csökken és az elmaradt fogkonzerválások 
miatt is emésztési zavarokkal küzd. 


Latjuk tehát, hogy a kisgazdaosztály különböző rétegei kö- 
zött táplálkozás szempontjából sincs olyan eltérés, mely mély 
szakadékot vonna közöttük. 

Még kevésbbé áll ez fent a harmadik nagy életszükséglet ki- 
elégítését: a ruházkodást illetőleg. 

Földmívesnépünk ebből a szempontból két részre osztható: 
arra, amely népviseletét megtartotta és arra, amely azt már 
elhagyta. Általában mondhatjuk, hogy a kisgazdák inkább 
hajlamosak a népviselet megtartására, mint a falu társadalmilag 
alattuk álló rétege, amely napszámos, kubikos munkát vállalva 
sok helyen megfordul és már rossz anyagi helyzete miatt is 
kénytelen azoknak a ruházati cikkeknek viselésére, amelyeket 
jutányosan megszerezhet. 

Vannak egész vidékek, ahol a népviselet, esetleg a mai 
időkhöz mért alakjában kötelező. Ezenfelül általában uralkodó 
a népviselet a vasútaktól, nagyobb forgalmú útvonalaktól távo- 
labb eső falvakban. Hanyatlóban van a népviselet a nők, kü- 
lönösen fiatal lányok körében, úgyszintén a fiatalabb gazdák 
körében is, akik a háborúban annyi országot bejártak. Vasár- 
napi istentiszteletkor faluhelyen a templom előtt gyakran lát 
az ember csupa magassarkú cipős és városi ruhás lányt és pan- 
tallós, legfeljebb sonkanadrágos (bricsesz) fiatal legényt; azokon 
a helyeken is, ahol nemrég cifra szűr, pitykés mellény volt az 
uralkodó, most legfeljebb a városi kabátra felvarrt vékony zsi- 
nórozás mutat az általános viselettől némi eltérést. 

Az igazán szép népviselet hovatovább ünnepi viseletté válik 
ott, ahol annak értékességéről a népet valaki felvilágosította. 

Akár ragaszkodnak azonban valamely faluban a népvise- 
léthez, akár elvetik, ebben a kérdésben 100-holdas gazda és 
negyedtelkes között különbség nincs. A fekete vagy kék ün- 
neplőt, a csizmát egyformán igénylik és megszerzik és ezek nem- 
csak szabásban, hanem minőségben is teljesen azonosak. Éppen 
így megszerzi a törpebirtokos lánya is napszámmal vagy kézi- 
munkával ugyanazt a pruszlikot, vagy ugyanazt a városból ho- 
zott divatos ruhát, amelyet a nagygazda lányán látott. A nagy 

dának éppen az ad helyzeti előnyt, hogy életigényei semmivel 
nagyobbak és kielégítésük semmivel sem költségesebb, mint 
kis emberéi. Az egyes egész kivételes alkalmakkor adott nagy 
vendégségek költségét pedig sokkal könnyebben viseli el, mint 
zsellér vagy napszámos, aki gyermeke keresztelőjekor, lánya 
menyegzőjén szintén kivágja a rezet. 

Sötét oldala a kisgazdatársadalomnak a nők alacsony szín- 
vonala és munkaerejüknek rossz felhasználása. Jó feleségek és 
még jobb anyák. A családi élet általában tiszta; egyes vidékektől 
eltekintve nemcsak a megesett lányt, hanem a feltűnően kikapós 
menyecskét is kiközösíti magából a falu és különösen a rátartós 
gazdaközönség. Természetes esze is van elég az asszonynak; sok 
korcsmázó, léha gazda vagyonát és családját az asszony tartja 
össze. Ezzel szemben — amint már láttuk — főzni nem tudnak 
és nem is igen akarnak megtanulni; még a városban szolgált 
asszonyok sem alkalmazzák falusi otthonukban azt a főznitudást, 
amelyet a városban szereztek. A tere-fere, a szomszédolás meg- 
ölője sokszor nemcsak a családi élet bensőséges voltának, hanem 
a boldogulásnak is. Rengeteg időt és energiát veszítenek ily 
módon amellett, hogy ezek a szomszédolások, együttes súlyko- 
lások sok visszavonásnak és mende-mondának is válnak alapjává. 
Nem történik gondoskodás arra vonatkozólag, hogy a hosszú őszi 
és téli esték óráit a falusi asszonyok jól használják fel; a házi- 
ipar visszafejlődőben van, a szövés-fonás teljesen kiment a divat- 
ból, jóllehet len- és kendertemelésünk az utóbbi években növek- 
szik és textilből ennek ellenére nagy behozatalunk van. 

A magyar kisgazdaosztályt nem fejlesztjük, ha csak a férfia- 
kat tanítjuk jobb földmívelésre és vezetjük az önművelés út- 
jára; első sorban az asszonyokat kellene jobb beosztásra, a ház- 
tartási munkák jobb elvégzésére, munkaerejük gazdaságosabb 
kihasználására megtanítani. 

Az életmódban csaknem azonos külső képet mutató, osz- 

tálytagosulásban azonban rendkívüli módon elkülönült és 
értékeket magában rejtő kisgazdaosztály kétségkívül egyike nem- 
csak termelési rendünk, hanem állami épületünk oszlopainak is. 
Abban az időpontban, amikor Európa gabonatermelő országait 
földrészközi válság fenyegeti és az intenzív gazdálkodásra át- 
menetet hirdeti mindenki, nem lehet közömbös annak a társa- 
dalmi rétegnek boldogulása vagy visszafejlődése, amely gazdál- 
kodásában összekapcsolja a földjáradékot, beruházott tőke ka- 
matozását a munkabérrel és a vállalkozói nyereséggel és amelynek 
birtoktípusán az állatállomány az ugyanazon területű nagy- 
birtok állatállományát négyszeresen haladja meg. Fontos azon- 
ban ez a réteg addig is, amíg megmaradunk a gabonatermelés 
mesgyéjén, joggal mondhatta egy szakértő, hogy ma Magyar- 
ország gabonatermelése már inkább függ a kis-, mint a nagy- 
birtoktól. " 

Nagy jelentőséggel bír azonban a kisgazda az állami és 
társadalmi élet folytonossága szempontjából is. Minthogy kis- 
iparunk számbeli gyarapodása ellenére gyengülőben van, a kis- 
gazdaosztálynak kell mind tömöttebb sorokban a heterogén ősz- 
szetételű és válságos helyzetéből kiszabadulni nem tudó közép- 
osztály hézagait kipótolnia és hovatovább a nemzeti élet foly- 
tonosságát, az irodalmi és művészeti szükségletek kielégítését 
biztosítania. 

Mindezen nézőpontokat tekintve nagyon indokolt tehát, 
hogy a közvélemény a kisgazdaosztállyal foglalkozzék és a kis- 
gazdát se túl ne becsülje, se indokolatlan és érthetetlen ellen- 
szenvvel ne viseltessék vele szemben. 

A kispolgári rétegnek másik, azonban teljesen eltérő külső 
képet mutató eleme a kisiparos. " 

A magyar kisiparos még a XIX. század utolsó évtizedeiben 
is egyik legerősebb tényezője volt a vidéki, különösen kisvárosi 
életnek. Elég, ha Mikszáth regényeit lapozgatjuk és azokat 


A KISIPAROSOSZTALT HANYATLÁSA 101 


összehasonlítjuk — saját  élményeinkkel; előttünk áll a politikus 
csizmadia, az ambiciózus szabómester, a magyar kedélyességnek- 
és polgári jólétnek megtestesülései. A kisiparos réteg nagyobb- 
műveltsége, olvasottsága révén könnyű szerrel jutott  vezető- 
szerephez a faluban, tömegei révén azonban a kisváros jellegét is 
meghatározta. 

Műveltsége régebben inkább tudákosság volt. Rendkívül 
fejlett volt azonban hazafias érzése és csaknem a régi, közép- 
kori mesterekre emlékeztet kari becsületérzése. A vidéki városok 
ellenzéki, főleg függetlenségi érzületében döntő tényezők voltak 
mindenkor a kisiparosok. 

Hátránya volt a magyar kisiparosságnak a tőkeszegénység, 
amely a naturálgazdálkodás korában nem játszott még olyan 
szerepet, mint később, amikor a kisipari hitel rendezetlensége és 
a vidéki pénzintézetek kamatpolitikája az önálló gazdasági egye- 
dek ezreit tette tönkre. A gazdasági érzék hiánya is hátrá- 
nyosan befolyásolta a kisiparosok elhelyezkedését: abban az idő- 
szakban, amikor az ízlés a tömegtermelés felé irányúlt és a gyár- 
ipar az ipari koncentrációnak minden előnyét élvezte, kisiparo- 
saink sem a szövetkezés előnyeinek felhasználásában, sem a 
közönség változott ízléséhez alkalmazkodásban nem tűntek ki. 
Sokáig kísértett még annak a szegedi bicskakészítőnek a példája, 
aki remekbe készítette a késeket, de tízezres megrendelést nem 
mert felvenni, a legnagyobb munkaidőben pedig legényeivel 
együtt elment szőlőt kapálni. 

Természetesen a mai kisiparosság a múltak hibáin tanúlt 
és nemcsak általános műveltségi szintje, hanem szakmabeli jár- 
tassága révén is az ipari termelés nemzetközi viszonylataiban is 
megállja helyét. Sajnos, a gazdasági válság ezt a forgótőkével 
rendszerint nem rendelkező és magasabb életigényekkel bíró 
réteget egészen közelről sújtja; innen erednek az elkeseredett 
panaszok a kisiparosok különböző ülésein. 

Ha befolyásuk, a közügyekben való részvételük csökkent 
is, számuk erősen növekedett. Még 1910-ben a csonkaország 
területén mindössze /29.255 segédnélküli iparvállalat volt, vagyis 
az összes iparvállalatoknak nem egész 6090-a, addig a háborús 
évek alatt a segédnélküli kisiparosoknak nemcsak számaránya 
dagadt meg, hanem abszolút számban is szaporodtak, amennyiben 
az 1920-as népszámlálás már 164.427 ilyen üzemet talál, amelyek 
az összes iparvállalatok 7/3-át (6690) tették ki. A kisipar kö- 
rébe vonván az egy és két segéddel vagy tanonccal dolgozó 
iparosokat is, bátran mondhatjuk, hogy a családtagokkal együtt 
a kisiparosok összes száma országos viszonylatban legalább is 
500,000, vagyis olyan tényező, amelynek boldogulása vagy pusz- 
tulása a nemzeti élet teljessége szempontjából súllyal bír. 

A kisipari üzemek számának viszonylagos és abszolút nö- 
vekedésével ellentétben áll az utánpótlás elmaradása. — Az utóbbi 
évek határozottan tanoncválsággal jártak; a szülők már nem 
szívesen adják a kockázattal járó, habár önállóságot biztosító- 
kisipari pályára gyermekeiket és a fiatalság is — amennyiben 
nem az értelmi proletariátus számát szaporítja — előszeretettel 
tölti tanoncéveit a gyárakban, ahol nagyobb egyéni szabadságot 
élvez és emellett részesévé válik a munkásság kitűnően szervezett 
és fölfelé törekvő osztálytudatának. Ezzel azonban az illetők 
elvesznek a kispolgárság számára és a munkásosztály sorait sza- 
porítják, ami a társadalmi egyensúly szempontjából adott esetben 
aggályos lehet. 

Egyelőre még a kisiparosok zárt szervezeteikben, társas- 
köreikben a vidéken hatalmat képviselnek és törekszenek arra, 
hogy az ipari fejlődés valószínű irányával szembe helyezkedve 
legalább is az átmeneti időre fentartsák műhelyeiket, amelyek 
annyi időn át voltak a polgári tisztesség és nemzeti érzés felleg- 
várai. 

A kisiparossággal ellentétben a kiskereskedőket kevésbbé 

tarthatjuk a kispolgári réteg jelentős tényezőjének. Számarány 
alapján úgy a fővárosi, mint a vidéki életben jelentős szerepet 
játtszhatnának; az a körülmény is megszűnt, hogy a kiskeres- 
kedők túlnyomó többsége idegen nyelvű. Minthogy azonban a 
kiskereskedőknek az országos arányon messze túlmenő hányada 
zsidó, továbbá figyelembe véve azt is, hogy népünk az iparost 
megbecsüli, sőt a földmíveseknél egyes iparágak művelőit maga- 
sabbra értékeli, a kereskedőt azonban — helytelenül — magánál 
alacsonyabb rendű foglalkozásúnak tartja, a kereskedők közéleti 
szervezkedése vagy egészen határolt jellegű eredményeket ér el — 
amint ez történik Budapesten — vagy pedig kénytelenek megelé- 
gedni azzal, hogy a háttérben maradva segítsék elő bizonyos irá- 
nyok győzelmét, vagy készítsék elő más eszmék bukását. A vidéki 
városok kereskedelmi körei hovatovább azoknak gyülekező 
helyévé váltak, akik az úgynevezett úri kaszinóban nem vétettek 
fel, vagy ott nem jól érezték magukat, a rendkívül agilis keres- 
kedelmi egyesületek pedig a panaszok illetékes helyre juttatásában 
látják legnagyobb eredményüket. 

Összegezve szemlénket, megállapíthatjuk, hogy hazánkban 
nyugat-európai értelemben vett kispolgári réteg nincs; a kispolgár 
fogalmához legközelebb áll a kisgazda, aki a kispolgári rétegek 
közül egyedül képvisel érzékelhető és érvényesíthető erőt. 

KÖZÉPOSZTÁLY a legnehezebben meghatározható, kö- 
rülhatárolható társadalmi réteg. 
A társadalomtudomány sokáig ingadozott abban 
a tekintetben, hogy kiket sorozhatunk a középosztályba; elég 
hosszú ideig tartott, míg az a tétel jegecesedett ki, hogy mind- 
azok az elemek ide tartoznak, akik képzettségük, munkájuk ter- 
mészete, jövedelmük mennyisége, esetleg kisebb tőkéjük révén is 
a felső osztályok és a tisztán kezük munkájából élő, csekélyebb 
képzettségű és jövedelmű, csaknem vagy teljesen vagyontalan 
munkásság, kisemberek között állanak. 

Ezzel szemben nálunk a , középosztály" hívó szóra csaknem 
kizárólagosan a hivatalnok fogalma jelenik meg előttünk. Kö- 
zéposztályunk lényegileg tisztviselő-osztály és az, amit külföldön 
középosztálynak neveznek, vagy egyáltalában hiányzik, vagy 
csírájában, esetleg visszafejlődött maradványaiban van csak meg. 
Ez az oka annak, hogy a kérdés egyik legalaposabb ismerője! 
nem is a középosztályt tette vizsgálódásának tárgyává, hanem 
a honorácior osztályokat és kijelenti, hogy a középnagyságú va- 
gyon vagy a közepes polgári életmód adja a honorácior osztály 

megkülönböztetésének alapját, szerinte azonban a  honorácior 
osztály azonos a középosztállyal. 

Történeti okok játszottak közre abban, hogy nálunk a közép- 
osztály másként fejlődött, mint az iparos és kereskedő nyugati 
államokban. A polgárosodásnak, művelődésnek, kereskedelmi és 
ipari fejlődésnek folyamatát megszakította a török veszedelem, 
majd a török hódoltság, azután az Ausztriához csatlakozás. A 
magyarság valóban kívül maradt az élet kapuján abban a pilla- 
natban, amikor az idegen kultúrájú és a mi sajátos művelődé- 
sünket romboló török a döntő győzelmet aratta és az újból be- 
csapódott előtte akkor, amikor nem saját erejéből vetette ki 
a törököt. 

Az élethivatások értékelése úgy értelmi, mint érzelmi ru- 
gókon nyugszik és az utóbbiak akkor is hatnak, amikor az értel- 
miségünk révén felismerhető oksági kapcsolatok megszűntek vagy 
lazultak. 

Századokon át fontos volt a nemzeti élet szempontjából a 
katona szerepe, azután az elnyomó hatalommal szemben törvény- 
könyvvel védekező jogászé és szónoké. Az emberek akkor is ra- 
gaszkodtak tehát az utóbbi hivatások megbecsüléséhez, amikor az 
élet kereke már fordult. 

Ismét történelmi, részben társadalmi előítéleti okok hatottak 
a kiegyezés évtizedeiben abban az irányban, hogy az addigi 
középosztálynak a kereskedelmi és ipari pályákra terelése elmaradt 
és a szabadkereseti pályák felé tájékozódása is aránylag későn, 
oly időben ment végbe, amikor azokat nem a régi középosztály- 
hoz tartozó elemek meglehetősen ellepték. 

Tisza Kálmán ideje óta a kormányzat úgy törekedett a kér- 
dés méregfogának kihúzására, hogy  derűre-borúra, nem egy- 
szer a tényleges szükséget messze meghaladó mérvben szervezte 
a tisztviselői állásokat és azokba , mentette" a társadalom középső 
rétegét. 

Így alakult ki az a helyzet, hogy a középosztály túlnyomó- 
része a tisztviselői vagy legalább fix javadalmazása közszolgálati 
állásokba jutott, osztozott abban a balsorsban, amely a fixjö 
vedelműeket világszerte utolérte és amelyet nálunk a tisztviselők 
aránytalan nagy számában és a tisztviselők magyar nemzetisé- 
gében rejlő mozzanatok még súlyosbítottak. A tisztviselői pá- 
lyán el kellett ugyanis helyezni olyanokat is, akiknek hivatott- 
ságuk és képzettségük esetleg kisebb volt, társadalmi helyzetük 
miatt azonban más pályát alig választhattak és annyi összeköt- 
tetésük volt, hogy tisztviselői állást, nagy nehézségek árán ugyan, 
de mégis kaptak. Ezek az elemek azután a tisztviselői létszámot- 
annyira megdagasztották, hogy a tisztviselők életszínvonala már 
az utolsó békeévben is a legtöbb életszükséglet kielégítését 
illetőleg mélyen alatta volt a hasonló munkakört betöltő kül- 
földi tisztviselők színtjének. A tisztviselőknek csaknem kizá- 
rólag magyar nemzetisége pedig azért hozott magával veszedél- 
met, mert az ország területének megcsonkítása azzal az ered- 
ménnyel is járt, hogy a magyar tisztviselő tömegek önként, vagy 
kényszer hatása alatt visszaözönlöttek a csonka ország területére 
és szinte megoldhatatlanná tették a középosztály-problémát. 

A magyar középosztály kérdésének vizsgálatánál nem té- 
veszthetjük el tehát szem elől azt a különleges körülményt, hogy 
a középosztály-kérdés nálunk elsősorban tisztviselői probléma, 
még pedig azért, mert a tisztviselői hivatás úri foglalkozásnak 
minősült és ezenkívül csak igen kevés élethivatás kapta meg 
ezt a bélyeget. 

Külföldön a középosztály szerepében az , úr" fogalma nem 
okoz zavart. Senkinek sem jut eszébe az, hogy a kereskedőben, 
a nagyiparosban, a hivatalnokban, orvosban, ügyvédben urat 
lásson vagy keressen. Vannak nemzetek, amelyeknél mindenki 
lehetőleg törekszik arra, hogy tisztességesen viselkedjék, nemesen 
gondolkozzék, előzékeny és emberszerető legyen, gentlemanként 

neljen. — Ezt jóformán mindenki el is érheti, ha egyes 
hivatások gyakorlói nehezen is jutnak hozzá és az angol 
közmondás szerint meg kell elégedniök azzal, hogy annak 
láttszanak. Úr azonban a grand seigneur, az, aki kedvteléseinek 
szabadon élhet és szabad elhatározásából érvényesítheti képes- 
ségeit, összeköttetéseit a közjó javára. —. Nálunk ezzel szemben 
az ,úr" élesen különül el a nem úrtól és egyes élethivatási 
ágakra, egyes társadalmi osztályokra kötelező az uraság, hátrány 
nyal jár az úri mivoltból való kivetkőzés vagy úri ideállal szembe- 
helyezkedés. A középosztályra nézve meg éppen kötelező az 
úri rendhez tartozás. 

Kik hát az urak? Egy szellemes és mélyenszántó meg- 
határozás szerint! azok az emberek, akik a létező társadalmi rend 
fennmaradásában másoknál nagyobb mértékben érzik magukat 
érdekelve és ezért ama rendért adott esetben nagyobb tevékeny 
ségre, áldozatokra, esetleg egész egyéniségük latbavetésére, életük 
kockáztatására is hajlandók. Ha alaposan átgondoljuk a kérdést, 
ennek a meghatározásnak igazat kell adnunk; társadalmi eltoló- 
dások idején, amikor új elemek jutnak hatalomra, ezek vagy 
egész új egyensúlyi helyzetet hoznak létre, vagy beilleszkednek 
az eddigi keretekbe. Mindkét esetben a fennálló renddel azonosít- 
ják magukat, ahhoz alkalmazkodnak és azt minden áron fenn- 
tartják. Jó példa erre az, hogy 1919 után Európa több álla- 
mában — nálunk is — mennyi új ember került a közéletbe 
és ezek mily hamar hasonultak át öltözködésben, viselkedésben, 
gondolkodásban ahhoz az átlaghoz, amilyen a hatalom gyakorlója 
lenni szokott és mennyire szembehelyezkedtek minden további 
változási törekvéssel, mennyire , úrrá" váltak. 

Az úri mivolthoz feltétlenül kell bizonyos anyagi független- 
ség. Az úri mivolttal együtt jár bizonyos társadalmi állás, meg- 
becsültetés, bizonyos feladatok megoldására képesség és lehetőség. 

Most már ez a kör elég tág, de vannak hivatások, minden 

világrészben és államban, amelyeket úr nem láthat el. Az úrnak 
mindig fölényesnek, más társadalmi osztályok vezetésére vágyó- 
nak kell lenni. Ez azonban maga után vonja azt, hogy az úr 
valóban erősebb, bátrabb legyen az átlagembernél. — , Az úri 
gondolkodással ellenkezik minden tény, amely az embert bizonyos 
mértékben erkölcsileg gyengének, a más ember feletti uralomra 
alkalmatlannak tünteti fel." Ennek az erőnek, a tekintély erő- 
szakos fenntartásának velejárója a halálmegvetés, a párbaj intéz- 
ményes ápolása, a lovagiasság a nőkkel szemben, amely különben 
bizonyos fokig a nők háttérbe szorítását, korlátok közé hajtását 
is jelenti avégből, hogy az urak uralmát ne veszélyeztessék. 

A középosztály anyagi helyzetének romlásával szinte gör- 
csösen kapaszkodott úri mivoltába és törekedett arra, hogy ennek 
a sáncnak védelme alatt húzza meg magát, különítse el magát 
azoktól, akik régi elhelyezkedéséből kiűzték és helyébe ültek 
Nem számoltak azzal, hogy az úrnak nemcsak előnye a zavartalan 
légkör, a biztonságérzet, hanem szükséges létfeltétele is. Mihelyt 
ez megszűnik, akcióképtelenné válik, nem tarthatja meg helyét." 
A középosztály uraskodása csakhamar előkelősködésbe fajult; a 
számtalan anyagi és erkölcsi érdek áttörte a korlátokat, levitézlett 
urak kimaradtak a régi középosztály szerepét igénylő körből és 
mások, olyanok kerültek helyükbe, akik erőt jelentettek, vagy 
előnyt tudtak biztosítani az úri rend megmaradt tagjainak. 

Amikor az úr fogalma elvesztette belső tartalmát, a közép- 
osztály múlttal bíró rétegei egy másik jelszó alatt próbáltak tö- 
mörülni és kísérelték meg különállásuk, befolyásuk megőrzését. 
Ez a jelszó a gentry. 

Amint nálunk a középosztály külföldi államokétól egész 
eltérő fejlődést vett és ez az elnevezés különleges tartalmat 
takar, éppen úgy a gentry is nem azt a jelenséget fejezi ki, 
amelyre ezt a szót hazájában megalkották. , A gentry tulajdon- 
képpen a közrendnek, a commonaltynak mindazon tagjait kap- 

Csolja össze, akik független vagyoni állásuknál fogva kellő szabad 
idővel rendelkeznek, kézimunka nélkül élnek és magasabb kép- 
zettségük, jó nevelésük, finom modoruk, erkölcsi kifogástalan- 
ságuk által a társadalomban vezető szerepet visznek." 

A gentry tehát a szó eredeti értelme szerint körülbelül az, 
amii megfelel az 1848 előtti , bene possessionatus" nemesnek, 
úgy, amint azt Beöthy Ákos gyönyörű munkájában leírja. A 
magyar gentryhez tartoztak a Beöthy Ödönök, Nyáry Pálok, a 
Deák Antalok és Ferencek, a Bezerédj Istvánok, akiknek mind- 
egyike többezerholdas birtokon gazdálkodott, kúriájuk nemcsak 
vendégszerető otthona volt rokonaiknak és politikai barátaiknak, 
nemcsak eszmecserék színtere, hanem könyvtára, lapjai révén 
állandó összeköttetésben volt a szellemi gócponttal. Ezek az embe- 
rek igazán élethivatásszerüleg és nem kenyérkeresetből foglalkoztak 
közügyekkel, az ország vagy a megye dolgával, önzetlen szol- 
gálataikért csak polgártársaik erkölcsi elismerése volt a jutalom; 
az alispáni fizetés vagy országgyűlési követi tiszteletdíj a kész 
kiadások fedezésére sem volt elég. 

Nálunk ezzel szemben a gentry elnevezés és fogalom akkor 
merült fel, amikor a kőzépbirtokos osztály már az anyagi romlás 
utolsó előtti felvonásához érkezett és amikor a nagytudásu és 
jószándéku, korában feltétlenül legnagyobb képzettséggel ren- 
delkező, de olykor elfogult Grünwald Bélára nemesség elleni 
támadásai miatt joggal mondhatta Mocsáry Lajos, hogy erejét 
vesztett intézményt támad. A gentry nálunk a fertálymágnás 
fogalmával azonosul, a minden áron előkelőség, a valóságnál 
többnek látszás, a külsőségeknek a belső tartalom elé helyezése 
adják meg fogalmát. 

A genry hanyatlási tünet. ,A magyar gentry hanyatló, 
kimerült társadalomnak felemás, kimerült szülöttje." 5A ha- 
nyatló köznemesség utolsó kísérlete ez, hogy az anyagi romlásból 
mentse azt, ami menthető, azt, mire jobb időkben keveset adott: 

a külső díszt és annak feltételét, az osztályöntudatot." Az osz- 
tály egyik legképzettebb, hibáitól ment és szűkebb hazájában 
nagy szerepet játszó családból származó tagja a gentryt úgy 
jellemzi, hogy keverék aviticizmusból és plutokratizmusból. ,A 
rendi és kapitalista társadalom egyes részei előkelőségi konven- 
cionalizmusba olvadtak össze."  — Kétségkívül illúzió volt a hiva- 
talnokká vált középnemességnek az a törekvése, hogy képzelt 
előkelő világában hivatást tölt be, míg azonban az úr öntudat- 
lanul és természetszerűleg az, ami, addig a gentrynél az ösztönös 
viselkedés helyébe az osztály külső és belső életformáihoz való 
öntudatos ragaszkodás lépett. Ezzel elkülönül a nagy urak és 
a kispolgárság spontán megnyilatkozásaitól; a tudatos akarás az 
életszínvonal fenntartására, a modorbeli és háztartásbeli külső- 
ségek minden áron megőrzésére azonban lehetővé tették azt, hogy. 
éppen a mozgalom eredeti célját: az elkülönülést hiúsítsák meg. 

Mihelyt ugyanis kiéltük a hagyományokat, ha nincs szerves 
kapcsolat a jelennel, eloszlik a presztizsösztön is. Amint nem- 
látta a magyar középosztály a vármegyétől az országot, éppen 
úgy nem látta meg azt sem, hogy nemcsak az úri függetlenség- 
hez, hanem bizonyos életformák fenntartásának akarásához is 
anyagi alap kell; ha ez az anyagi alap hiányzik, akkor megindul 
a leromlási folyamat, amit oly szomorúan látunk a menekült 
gentry családok többségénél. Viszont ha az életmód, életszokások 
és bizonyos értékítéletek elfogadása az elkülönülés alapja lehet, 
akkor logikusan nem lehet kizárni azokat sem, akik alacsonyabb 
osztályokból erednek ugyan, azonban úgy anyagi színvonal, mint 
az elvek hangoztatása és követése tekintetében teljesen alkalmaz- 
kodnak azokhoz, akik a középnemességből a gentryt kifejlesz- 
tették. 

Rendkívül tanulságos olvasmány ebből a szempontból a 
Tiszti Címtár, különösen, ha összehasonlítjuk az adatokat és 
neveket a háború előtti utolsó Tiszti Címtárral és találomra 


RÉGI CSALÁDOK HANYATLÁSA 111 


előhúzunk egyet a 90-es évekből. Meglepetéssel állapítjuk meg, 
hogy a gentry legsajátabb területén: a  várnegyei tisztviselői 
karban és az úgynevezett . előkelő — minisztériumok fogalmazói 
karában a régi nemesi családok mennyire teret veszítettek. Míg 
a 90-es években a vezető tisztviselői állások betöltői túlnyomó, 
szinte kizáró többségben közülök kerültek ki, addig most inkább 
alsóbb kategóriákban: a vármegyei segéd és kezelőszemély- 
zetben, útbiztosok körében találkozunk a legjobb történelmi nevek 
viselőivel. Feltűnő sok a vezető tisztviselők között az idegen 
hangzású név; ha családtörténeti nyomozásokat végzünk azokban 
az esetekben, amikor az állás betöltője a megszokottság révén jó 
hangzású névvel, nemesi előnévvel bír, feltűnő sok esetben jutunk 
arra az eredményre, hogy a név magyarosított, a nemesség új, 
a nagyszülők, legfeljebb — dédszülők polgári, esetleg — kispolgári 
vagy kishivatalnoki szinten voltak. 

Egészen természetes, hogy a gentry máz jobban ragad a pol- 
gárságból kikerült egyénekre, mint a régi nemesség maradékaira 
és az előkelő elkülönülésből eredő előnyöket amazok jobban tud- 
ják kiaknázni, mint ezek. A nemesi kiváltságok megszünteté- 
sének idején a gyenge polgárság nem tudta a különböző közép- 
osztálybeli rétegek összeolvadása alkalmával egyensúlyozni a 
középnemességet; . ízlésben, viselkedésében,  célkitűzéseiben azt 
utánozta." A kereskedő és iparos családok gyermekei szintén a 
tisztviselői pályákra mentek, mert ez volt az előkelő. Minthogy 
pedig az esetek többségében nagyobb műveltséget, jobban ki- 
formált, megmunkált agysejteket, nagyobb szellemi hagyatékot 
hoztak magukkal, a versenyben ők győztek, annak ellenére, hogy 
Tisza Kálmán ezt a hivatást a régi középnemesség rezervációs te- 
rületének szánta. 

A középnemesség, amelynek igazi képviselője Deák Ferenc 
volt, a becsületességben, a szolidságban tűnt ki, de jellemző 
vonása volt a passzivitás is." "Természetes tehát, hogy akkor, 

amikor igazi jellegével ellentétben külsőségek, sőt nyegleségek 
után kezdett kapkodni, alul maradt a polgári osztályból szár- 
mazó erényekkel terhelt egyénekkel, főleg azonban a mozgé- 
konyabb, könnyebb elhatározású és nagyobb átütő erejű szláv és 
sváb eredetű emberekkel szemben. Arégi magyar úr nem 
követhette a Dodó főhadnagyokat és Gyurkovics fiúkat a nekik 
otthonos, annyi erkölcsi süppedékkel telt térre; ha ezt tette, több- 
nyire rajta vesztett. . Az eredmény: a Gyurkovics fiúk és Dodó 
főhadnagyok léha, cinikus, bár kedves világa, amely oly sokkal 
járult hozzá a nagy összeroppanás katasztrofális hatásaihoz. 

A nemesség Magyarországon az erény borostyánkoszorúja 
,laurea virtutis? volt. A magyar nemesség sohasem volt elzárt 
testület, és mindig a nemzet jelentős részét foglalta magában. 
Lajos Fülöp idejében a nemesi Magyarországnak több ország- 
gyűlési választója volt, mint a polgárkirályságnak. Ha valaki ész, 
jellem, tudás, bátorság vagy akár gazdasági érzék révén kitűnt, 
az alkotmány sáncai régen is kitárultak előtte. A primae occupa- 
tionalis nemes büszke volt ugyan a hetomugerektől származására, 
köztisztelet övezte azonban az érdemes újnemest is, különösen ha 
gazdag volt, nagybirtokossá vált, az ilyen gyakran nagyon rövid 
idő alatt vezetőszerepre jutott." Hogy csak a távoli múltból 
vegyünk példát, a Thökölyek száz év alatt jutottak el a fejede- 
lemségig, a Grassalkovichok két nemzedék alatt a nagyszombati 
koldusdiák bögréjétől a hercegi koronáig. A döntő azonban a 
kiválasztódás, az értékek érvényesülése volt. 

A gentrynél bizonyos külső feltételek teljesítése mellett a 
kiválasztódás nem játszik szerepet; a középosztálynak ebbe az elő- 
kelőségi irányzatba eltolása tehát azzal a veszedelemmel járt, hogy 
az alulról kiegészülés kérdése az érdeklődés gócpontjából kikerült, 
a véletlen játékává vált, ami kedvezőtlen jelenségeket vont maga 
után. 

Kétségtelen, hogy nemcsak középosztályunk előkelő rétegé- 

ben, hanem középosztályunk egészében is a késői családalapítás 
nehézsége, külszín fenntartásának kötelezettsége miatt gyérülő 
gyermekáldás következtében szükségessé váló utánpótlásban erő- 
sen részesednek a társadalom kispolgári rétegei is. Ha azonban 
az utánpótlást eredet szempontjából elemezzük, arra a meggyőző- 
désre kell jutnunk, hogy a kispolgári rétegekből a kiskereskedő 
és kisiparos osztály erősebben részesedik, mint a kisgazda osztály. 
Ettől csak a legutóbbi években van eltérés, amikor a kisgazda- 
osztálynak politikai szerephez jutása számos, hozzájuk tartozó 
egyénnek nyitotta meg az érvényesülés útját és adott lökést arra, 
hogy fiaikat, leányaikat iskoláztassák, felsőbb rétegbe tolják. 

A nemesi előjogok eltörlésével megszakadt a középosztálynak 
és a népnek közvetlen kapcsolata és a két osztály egymáshoz 
közel álló részének érintkezési felülete észrevehetően kisebbedért. 
Az urak elkülönülése és felfelé tájékozódása bizalmatlanná tette 
az alsóbb osztályokat; egyes egyéneik törekedtek a felsőbb osz- 
tályokba elhelyezkedésre, tömegeik azonban intézményesen átala- 
kulni, felfelé fejlődni nem akartak. 

Ezt a hézagot használta azután fel a zsidóság, hogy saját 
fiait a középosztály soraiban elhelyezze, és hosszú időn át a 
fogyó középosztály legjelentősebb utánpótlását szolgáltassa. 

Sokáig nem volt szabad ehhez a kérdéshez nyúlni és aki 
megtette, az elfogultság, hátramaradottság gyanújában állott. Idő- 
közönkint fellángoltak ugyan antiszemita mozgalmak, amilyenek 
voltak pl. a tiszaeszlári per idején észlelhető politikai megmozdu- 
lasok, a századfordulón az egyetemi keresztmozgalom; hiányzott 
azonban mindkét részről a jóakarat és őszinteség a kérdés tár- 
gyilagos vizsgálatához és a következtetések levonásához. 

A tény az, hogy a háború előtt nemcsak a kereskedelem és 
ipar terén foglaltak el a zsidók vezető szerepet, hanem a szellemi 
szabadfoglalkozások tekintetében is döntő jelentőséghez jutottak. 
A nagykereskedő házak tulajdonosai, az ipari érdekeltségek veze- 


114 A KÖZÉPOSZTÁLY 


tői, a bankvezérek csaknem kizárólag közülök kerültek ki de 
ők adták a magántisztviselői kar 60, az ügyvédi kar 5290-át, a 
magánorvosok kétharmadát is. 

Ez a nagy anyagi erővel és szellemi felkészültséggel rendel 
kező tábor természetszerűleg nemcsak egyéni érvényesülésért küz- 
dött, henem törekedett a jóról, szépről és helyesről alkotott ítéle- 
teit a közéletben is érvényesíteni, a köztudatba bevinni. Ezek az 
ítéletek sok esetben megegyeztek azzal, amit az egész nemzet vagy 
középosztály egyes jelenségekről formált. Sok esetben azonban 
eltértek tőle vagy pedig olyan mellékzöngékkel jártak, amelyek a 
többség fülét bántották. 

Emellett . felpanaszolták, hogy egyes  hivatásokban nehéz 
ugyan a zsidók érvényesülése, de más hivatásokon viszont ők 
nehezítik meg a keresztények boldogulását, és a vezető állásokban 
való erős részesedésük révén túlzott befolyást gyakorolnak a jövő 
kialakítására, akadályozzák az alsóbb osztályok kiválóbb egyedei- 
nek a középosztályba való beolvadását. 

Jellemző, hogy hosszú idő után a zsidókérdéssel először a 
túlnyomóan zsidók vezetése alatt álló radikális irány folyóirata, 
a Huszadik Század foglalkozott, amely a háború végén hatalmas 
kötetnyi anyagot? gyűjtött pártatlanul össze, míg az akkori több- 
ségi párt folyóirata a zsidókérdésnek létét is tagadta ugyanakkor, 
mikor az izzó közhangulat jóformán egyébbel sem foglalkozott. 

A kötetben a zsidómozgalmak vezetői és különböző közéleti 
zsidó nagyságok éppen úgy szóhoz jutottak, mint a kifejezetten 
antiszemita, vagy a zsidó törekvésekkel szembehelyezkedő tudósok 
és politikusok. 

A hozzászólók közül csak elenyésző kisebbség — a liberális 
szabadelvű munkapárti szellem képviselői — tagadta a kérdés 
fontosságát és sorsdöntő jelentőségét. A többség — úgy a zsidók, 
mint nemzsidók — nemcsak a helyzet felismerésében értettek 
egyet, hanem abban is, hogy az okot ugyanabban a körülmény 

ben látták- a cionista törekvések akkori vezére éppen úgy abban 
találja a kérdés sarkpontját, hogy a zsidó nép, amelynek csak 
középosztálya van, elfoglalja vele a gazdanépek középosztályának 
helyét, mint ahogy csaknem ugyanezekkel a szavakkal érvel az 
agráriusok egyik vezető embere. — Volt olyan zsidó, aki még az 
egyenlőség elvének jogosultságát is felülvizsgálat alá vette és 
határát megvonta a nemzet javában, de a zsidókkal szemben leg- 
inkább elutasító hozzászóló is megállapította azt, hogy a zsidóság 
itt van, a nemzetnek alkotórészévé vált, tehát valamilyen modus 
vivendit kell találni a vele való együttműködésre. 

Meddőnek tehát az akkori és a jelenlegi viszonyokra kiható 
jelentőségű vitát annál kevésbbé tekinthetjük, mert a legnagyobb 
nehézség ma is a zsidóság és a középosztály viszonyának helyes 
megállapításában áll. 

A zsidóságnak a középosztály kereteibe való tömeges be-- 
szivárgása annál veszedelmesebb volt, mert ugyanakkor a régi 
középosztály válságos évtizedeit élte, ami úgy az anyagi, mint 
az erkölcsi alap leromlásával járt. A zsidóságnak kétségkívül 
állhattak rendelkezésre példaként igazán előkelő gondolkozású, 
önzetlen és művelt középosztálybeli családok és egyének: az át- 
hasonulás természete hozza azonban magával azt, hogy az át- 
hasonuló a hozzá legközelebb álló réteg szokásait, gondolkozását 
és főleg külsőségeit igyekszik elsajátítani és nem a kitűnő kivé- 
telekét. Nem teljesen alaptalan tehát az a megjegyzés sem, hogy 
a zsidóság akkor, amikor a kívánatosnál nagyobb tömegekben 
lepte el a közép- és főiskolákat és sajátította ki a közgazdasági 
életet, nemcsak a tömegében és rövid itt tartózkodásában rejlő 
okokból nem hatolt be a magyar géniusz rejtelmeibe és maradt 
bizonyos fokig idegen, hanem azért is, mert éppen a beszivárgás 
színhelyéül szolgált északkeleti vármegyék közéletében a befogadó 
társadalom nem minden vonatkozásban és mindenkor állított fel 
magas színvonalú példaképeket és így  boldogulhatott az 

előkelő gondolkozás, önzetlen jellem kifejlesztésének szűk 
nélkül is. 

Bármi is azonban az oka ennek a jelenségnek, már maga az 
a tény, hogy a zsidók mindegyike a felsőbb osztályokban elhelyez 
kedésre törekszik és a kapillaritás elvét mohón alkalmazza, ter- 
mészetszerű visszahatást kellett, hogy keltsen. Anélkül, hogy el- 
fogultaknak akarnánk látszani, meg kell továbbá állapítanunk 
azt, hogy a zsidóság nagy része saját faji hagyományaitól elfor- 
dult és ezért a befogadó nemzetek hagyományait és intézményeit 
rideg racionalizmussal, tisztán célszerűségi mérlegeléssel tekinti, 
az a része pedig a zsidóságnak, amely nemcsak hithű, hanem él 
benne a fajiságból eredő nemzeti tudat, feltétlenül szembe fordul 
minden más nemzet jellegzetes megnyilvánulásaival. Mind a két 
tényezőnek része van abban, hogy a trianoni Magyarországban 
tagadhatatlanul van jó adag antiszemitizmus, ha az a tüntetések 
és egyéni akciók korszakából a meggyőződések korszakává érett 
is és kormányzati intézkedésekben, különösen pedig a közgazda- 
sági élet mezején egyáltalában nem érvényesül. 

A gentry jelszónak, a zsidóság térfoglalásának és az előbbi 
jelszó és az előkelősködési vágy leple alatt a középosztályba ke- 
rült szláv és sváb eredetű, könnyebb fajsúlyú elemeknek köszön- 
hető az, hogy a középosztálynak az egyoldalú tisztviselői tájékozó- 
dás miatt amúgy is súlyos helyzetét illem- és konvenció-problémák 
teszik jóformán elviselhetetlenné. 

A régi középosztályt az életmód egyszerűsége jellemezte. 
Fényűzésszámba menő kiadás csak egy volt: a vendégeskedés. 
Ennek hatását csak akkor mérlegelhetjük kellőképpen, ha figye- 
lembe vesszük azt, hogy a középosztály és a föld kapcsolatának 
megszűnte előtt az elkészített étel és elfogyasztott ital igen kis 
pénzértéket képviselt és önköltségi áron jutott az asztalra. A 
vendégeskedés tehát csak abban a korban vált veszedelmessé, 
amikor a középosztály túlnyomó nagy része már a piacra volt 

utalva. A régi középosztály ezenfelül józan is volt: a nagy 
kártyacsaták és cigányozások a nagy uraknak, a híres gavallérok- 
nak fenntartott mulatságok közé tartoznak. 

Mihelyt úrrá lett az a szellem, mely a sokrétű galléros köpö- 
nyeget, a gamásnit, a jukkerkocsit, az asszonyok cigarettázását és 
konyakozását dicsfénnyel fonta körül, nemcsak azt nem lehetett 
megakadályozni, hogy, akik ezeket a külső kellékeket felmutatják, 
társaságba be kerüljenek, hanem azt sem, hogy példaadásuk 
az eddigi józan középosztályt is magával ne rántsa. Szégyen volt 
elmaradni ebben a versenyben, amelynek pályabére a romlás, a 
dicstelen bukás volt. Mintha a magyar középosztály duhaj má- 
morral ünnepelte volna saját halotti torát és egyengette volna- 
az útját azoknak, akik öngyilkossága után helyébe léptek. Mint- 
hogy pedig a háború előtti két évtizedben a vagyon, még az in- 
gatlan vagyon is mind nagyobb mértékben került a zsidók kezére, 
ezek közül is azok, akik társadalmi érvényesülésre is pályáztak, 
ugyanebben az iramban ugyanezt az életmódot folytatták. Ter- 
mészetesen jobban bírták, ami a régi középosztályt és az abba 
került különböző új elemeket még őrültebb hajszára indította. 

A középosztály életmódjának felső határait nem vonhatjuk 
meg, azonban a háború előtti viszonyokhoz képest meg tudjuk 
rajzolni azokat a legszűkebb kereteket, amelyek a középosztályhoz 
tartozók életét meghatározták. 

Legalább három szobás lakás, úgy a vidéki kis, három ablakos 
földszintes házakban, mint a fővárosi bérkaszárnyákban, szinte 
kivétel nélküli szabály volt ahhoz, hogy valakit középosztálybeli 
embernek tartsanak. Háztartási alkalmazott, vagy legalább bejáró 
tartása és ekként a családanyának, a feleségnek a legdurvább 
munkáktól megkímélése; a családfőnek bizonyos élethivatáshoz 
tartozása; kereskedők, iparosok csak abban az esetben voltak a 
középosztálynak elismert tagjai, ha vagy műveltségük volt a kö- 
zéposztály diplomás tagjaival egyenlő, vagy anyagi helyzetük 

ezekénél jóval kedvezőbb. Döntő jelentőségű ugyanis a családfő 
iskolai képzettsége és a gyermekek iskoláztatása volt; amennyiben 
különleges körülmények nem forogtak fenn, a legalább is közép- 
iskolai képzettséget és a gyermekeknek középiskolába küldését 
közvélemény megkívánta. Ennek talán az a magyarázata, hogy 
a mi régi hadseregünkben a tisztikart és a legénységet óriási tár- 
sadalmi szakadék választotta el egymástól; a legénység egész a 
világháború kitöréséig gyakran részesült művelt ember által el nem 
bírt bánásmódban és így a tartalékos tiszti rang eléréséhez szük- 
séges egyéves önkéntességi minősítést mindenkitől megkövetelték 
Ez azután természetesen még jobban elősegítette középosztályunk- 
nak egyoldalú hivatalnoki tájékozását és megfosztotta az ipart 
és kereskedelmet éppen a legértékesebb elemek utánpótlásától. 

Már nehezebb a középosztály élelmezési alsó határát meg- 
állapítanunk.  NagyMagyarországon is egész rétegek voltak, 
amelyek lakásban, bútorzatban, sőt ruházkodásban is a külszínt 
úgy-ahogy fenntartották és elsősorban a konyhán takarékoskodtak. 
A középosztály alsóbb rétegeiben a mindennapi húsétel nem volt 
szokásos és a háziasszony arra törekedett, hogy lehető olcsón 
elégítse ki különösen a nagyobb család szükségleteit. Hogy a 
középosztály ennek ellenére nem látszott rosszabbul tápláltnak, 
mint a kisgazdaosztály és különösen tovább őrizte meg fiatalságát, 
tetterejét, az részben a mégis egészségesebb lakásra és nagyobb 
tisztaságra, részben azonban a családanyák konyhaművészetére 
vezethető vissza, akik az olcsó élelmiszerekből is a nagyobb táp- 
értéküeket választották és azokat ízletesen készítették el. 

Ez az alsó határ a legutóbbi években elmosódott, részben 
még lejebb szállt, részben emelkedett. 

A kézimunkára kényszerült diplomás fiatalemberek és lányok 
nagy tömege némileg megszüntette az egyes hivatásokkal szemben 
táplált ellenszenvet és a tandíjak magassága a középosztály alsó 
határán levő családokat arra kényszerítette, hogy gyermekeik 

jövőjét illetőleg a gyorsabban megélhetést nyújtó életpályákra 
is gondoljanak. A sok létszámcsökkentett tisztviselő és nyugdíjas 
katonatiszt által megkísérelt, több-kevesebb sikerrel járó ipari és 
kereskedelmi vállalkozások megtörték a jeget. 

A lakást illetőleg ez idő szerint még kétségbeesett erőlködés 
van a régi színvonal fenntartására: a kötött lakásforgalom lehe- 
tővé teszi a nagyobb lakásokban maradást. Azok azonban, akik- 
nek új lakásra van szükségük (új házasok, más helyről költözöt- 
tek) kénytelenek igényeik lefokozására; az új házakban az 
egész országban elsősorban a kétszobás lakások iránt van érdek- 
lődés, azok találnak leghamarabb bérlőre, míg négyszobás lakás- 
nak aranybéren szerzése már semmi nehézségbe sem ütközik. Ha 
az ember Budapesten, vagy valamely nagyobb városban az új 
házakban a kisebb lakások bérlőinek névsorát vizsgálja, meglepe- 
téssel veszi észre, hogy előkelő állású emberek, történelmi nevek 
viselői vannak közöttük. 

Még lejebb szállott az alsó határ az élelmezést illetőleg. A 
proletárdiktatúra és azt követő egy-két év hozzászoktatta az em- 
bereket a legnagyobb nélkülözésekhez is és erős eltolódást idézett 
elő a középosztály jelentős hányadának ételrendjében, így vacsora- 
étellé vált a kávé és a kakaó; az eddiginél jóval nagyobb szerepet 
játszik a száraz főzelék és a hiányzó hús pótlására fokozottabb 
mértékben veszik igénybe a tejtermékeket. 

Az élvezeti és szórakozási kiadások jóformán megszűntek; 
az átlag középosztálybeli emberre nézve színház, hangverseny, mű- 
csarnok vagy éppen könyv- és képvásárlás lehetetlenné, szép múlt 
emlékévé vált. A napilap előfizetése is csak bizonyos nehézségek 
mellett megy végbe. 

Akkor, amikor a középosztályhoz tartozók életmódjának alsó 
határát megvonjuk, teljes tudatában vagyunk annak, hogy fel- 
felé a változatoknak csaknem határtalan száma áll előttünk. Hi- 
szen a középosztályhoz tartozik az a kevés vidéki középbirtokos 

is, aki a kastélyszerű úri lakásban gondtalanul él és az a nagy- 
kereskedő is, aki rózsadombi vagy svábhegyi villájából reggelente 
saját gépkocsiján robog üzletébe. Bármilyen nagy eltérések is 
vannak azonban az életmód tekintetében, ezek az eltérések, kü- 
lönbségek mindinkább halványodnak és mind szélesebb rétegek 
tolódnak az alsó határ felé. Ezt a folyamatot egyes családok vagy 
bizonyos élethívatás folytatók palástolják addig, amíg lehet; ide- 
gennek  viszonyaikba betekintést nem engednek; előbb-utóbb  azon- 
ban az igazság kiderül és véres következetességgel kell a változott 
viszonyok következményeit levonni. 

Míg az életmód tekintetében ilyen tarkaságot látunk, addig a 
középosztály érintkezési módja jóformán egyöntetű. Talán kissé 
lármásabbak és bizalmaskodóbbak nálunk az emberek, mint ahogy 
ezt a külföldön a műveltebb rétegeknél tapasztaljuk, de közvet- 
lenebbek és amellett jószívűek. A szívélyes viszony, vagy legalább 
annak látszata kötelező a középosztályhoz tartozó emberek között. 
A mágnásoktól és az osztrák katonatisztektől átvett tegeződés 
szokása általános; annak megtagadása, azonos társadalmi állású 
emberrel szemben, halálos sértés. — A nők különösen érzékenyek 
ebben a tekintetben. A középosztály belső rétegeződésére döntő 
jelentőségű az, hogy ki kivel van tegezési viszonyban. A zsidó 
szellemi foglalkozásúakkal szemben pl. ezzel fejezik ki a távol- 
tartást, amelyen a jogi recepció keveset változtatott.  Bennök a 
a régi középosztálybeli ember az egyént tiszteli meg akkor, mikor 
,:te7-nek szólítja; ezzel szemben bármelyik szolgabíró igénnyel bír 
arra, hogy minden vármegyei tisztviselő és az ezekkel érintkező 
réteg bemutatkozáskor barátilag fogadja. 


Általános műveltség szerzésére irányuló középiskolai nevelé- 
sünk azt idézi elő, hogy az átlag középosztálybeli ember a hazai 
és nemzetközi politika, az irodalom és művészet, újabban a köz- 
gazdasági élet kérdéseiben nagy tájékozottságot árul el és szelle- 
mesen, olykor vonzón tud róluk beszélni.  — Még a természetszerű- 


ÉRINTKEZÉSI MÓD — MŰVELTSÉG 121 


leg sivárabb lelki életet élő vidéki kisvárosok mindegyikében is 
van néhány ember, esetleg egész kör, akik a mindennapi élet apró 
hézségein túlteszik magukat és a nagy nemzeti, valamint a 
világáramlatokkal fenntartják a kapcsolatot. Vasúti kocsikban, 
vidéki kaszinókban, kávéházi asztaloknál néha meglepően alapos 
ilyen viták fültanúi lehetünk. A középosztály nőinek műveltsége 
átalában egy fokkal még a férfiaké felett van: különösen a ré- 
gebbi korosztályok a zene és az idegen nyelvek terén válnak ki, 
amely jelenség most azután megismétlődik a legifjabb nemzedék- 
nél. Igen kevés emberünk van, aki idegen nyelveket tökéletesen 
bírna; a Habsburg uralkodó-ház hatása és Magyarországnak a 
nemzetközi élettől távoltartása miatt a német nyelv vált abból 
a szempontból uralkodóvá annyira, hogy a teljesen önálló állami 
lét megindításakor szűkében voltunk a nyugati nyelveken tárgya- 
lásra képes embereknek. Ez azonban nem jelenti azt, hogy nagyon 
sokan nem értenek és különösen nem olvasnak franciául és újab- 
ban angolul; az itt utazó külföldi nyelvi nehézségekbe sehol sem 
ütközik, mert mindenütt akad olyan valaki, aki vele anyanyelvén 
beszélni tud. 

A műveltségi színvonal és művelődési törekvés újabban in- 
gadozóban van; új rétegek nyílnak meg számára, míg a régiek 
egy része gyermekeit már megfelelő képzésben nem tudja részesí- 
teni. Feltűnő a zsidók nagy kultúraéhsége, amellyel polgárosúlt- 
ságuk és lelki műveltségük nem mindig tart lépést. Ezzel szemben 
azt sem mellőzhetjük, hogy — amint erre már utaltunk is — 
különösen vidéken, olyanoknál is teszünk kedvezőtlen tapasztala- 
tokat, akiknél magas műveltséget kell vélelmezni. 

Mindezeket a jelenségeket könnyebben értjük meg, ha szám- 
adatok szerint is vizsgáljuk azt, kikből áll a középosztály és hány 
főt számlálhat. 

Törekvésünkhöz híven figyelembe vesszük elsősorban a mű- 
veltséget, amely az esetek túlnyomó többségében mégis főleg az 

iskolai képzettséggel függ össze; azután számot vetünk az élet- 
hivatással, és kisegítőnek vesszük az anyagi helyzetet is, amely- 
nek teljes felbillenése lehetetlenné teszi az illetőkre nézve a t- 
zéposztályban maradást. 

Sajnos, csak az 1920-as népszámlálás adataira támaszkodha- 
tünk, amelyek azóta már erős eltolódáson mentek át. Ide soroz- 
hatjuk első sorban a 8414 középbirtokos közül azokat, akik leg- 
alább a középiskola 4 osztályát végezték s akiknek száma 3123. 
Ugyancsak ide vehetjük a hasonló iskolai végzettségű 100 holdon 
felüli 1189 haszonbérlőt. — A kisbirtokosok és kísbérlők közül 
csak azokat sorozzuk be a középosztályba, akik legalább nyolc 
középiskolai osztályt végeztek, azonban még így is 1586 fővel 
gazdagítjuk ezt az osztályt. A gazdasági tisztviselők közül 2986- 
nak van legalább teljes középiskolai végzettsége, míg az egyéb 
őstermelők közül összesen 382 esik ebbe a csoportba. — AZ ős- 
termelés tehát 10.000-nél több keresővel és az eltartott családtag- 
jaikkal szerepel a középosztály rétegeződésében. 

A nyolc középiskolás cenzust fenntartva, a bányászat része- 
sedése 803, az iparé azonban már 15.726, akiknek két-harmada 
tisztviselő és csupán 3306 közülök az önálló. A kereskedelem 
és a hitel körében 27.206 a legalább teljes középiskolát végzettek 
száma, akik közül 20.647 tisztviselő, 955 az egyéb segédszemély- 
zet közé tartozik és 5604 önálló. 

A kereskedelemnél és az iparnál azonban — éppen úgy, 
mint a mezőgazdaságnál — az iskolai minősítést illetőleg lejebb 
kell hatolnunk. Amint a nagyobb birtok és bérlet anyagi alapja 
is a legtöbb esetben a középosztály körébe emeli a kisebb iskolai 
képzettséggel bíró egyént, éppen úgy nem zárhatjuk ki ebből az 
osztályból az annak idején kisebb iskolai képzésben részesült te- 
kintélyes kereskedőt, iparost, vagy akár kereskedelmi és ipari al- 
kalmazottat. Az ipar körében a 80 ezret meghaladja a legalább 
négy középosztályt végzettek száma, akiknek nagyobb fele az 

önállóak és a tisztviselők sorába tartozik, előbbiek 18.932 főnyi, 
az utóbbiak pedig 22.626-os hozzájárulást állítván ki. Hatalmas 
azonban a kereskedelem és hitel körében is a négy középiskolás 
végzettséggel rendelkezők száma: 72.510, akik közül 19.810 önálló 
és 41.501 tisztviselő. 

Tudjuk, hogy kereskedelmi, ipar- és hitelvállalatok a tisztvi- 
lői-címek adományozásával bőkezűek és alkalmazottaikat nem 
egy esetben ezzel kárpótolják az elmaradt fizetésekért. Az egész 
alacsony sorsból felkerült és tulajdonképen altiszti tennivalókat 
ellátó négy középiskolás férfi-alkalmazott, vagy a szintén túl- 
nyomó nagy részben a munkásosztályból vagy az altiszti és szolga- 
személyzet köréből kikerült gépírónők tömege a négy középiskolai 
osztállyal és a félig-meddig tisztviselői jellegű munkával még nem 
szereztek belépő levelet a középosztályba. Nem lehet azonban 
figyelmen kívül hagynunk azt, hogy sok magasabb társadalmi 
osztályhoz tartozó család gyermeke marad meg anyagi okok vagy 
a szellemi pályákra való kisebb hajlam miatt ezen a képzettségi 
fokon és sok alacsonyabb sorsból felkerült egyén ezzel az iskolai 
képzettséggel nemcsak kedvező anyagi helyzetet teremt magának, 
hanem nagy műveltséget szerez és gondolkodásban, viselkedésben 
is meghaladja az úgynevezett művelt középosztálybeli átlagot. 
Aligha tévedünk tehát, ha ennek a 150.000 főnyi tömegnek leg- 
alább felét a középosztályhoz tartozónak tekintjük. 

Ugyanezek a szempontok irányadók a közlekedésnél is. A 
legalább teljes középiskolai képzettséggel bírók száma 11.019 (eb- 
ből 10.540 tisztviselő) azonban a 36.017 főnyi négy középiskolai 
osztályos képzettséggel bíró személyzetből is bátran kiegészíthet- 
jük a létszámot, hiszen ezeknek 7/3-a tisztviselő jellegű és vidéken 
az állomási elöljárókat éppen úgy a falu vagy városka vezetői 
között látjuk, mint az aranygalléros vasúti tiszteket. A közleke- 
dés kontingense is eléri tehát a 30 ezret. A bányászat, ipar ke- 
reskedelem, hitel és közlekedés számláján tehát körülbelül másfél- 

százezer főnyi tömeget nyer a középosztály, azonban igen jel- 
lemző, hogy ez a tömeg is legalább két-harmadában tisztviselők 
ből áll. 

A közszolgálat és szabadfoglalkozások körében a legalább 
középiskolai képzettséggel rendelkezők száma 82.542; az össz- 
létszámnak csaknem fele (49.490-a). Itten a négy kö 
sokkal szemben már ridegebbek lehetünk: ezek nagy része 
a létminimumon alul lévő, a proletársors minden keserűségét 
szenvedő kishivatalnok és díjnok. Itt is végezhetünk azonban 
kiegészítést és százezerre emelhetjük a középosztálynak ezen a 
rovaton való gazdagodását. Ez a rovat is természetesen főleg a 
tisztviselők vagy legalább is közszolgálati alkalmazottak nagy- 
száma miatt éri el ezt az összeget. 

A véderő kötelékében 11.131 középiskolai képzettségű egyén 
van, míg a tőkések és nyugdíjasok között 12.070 (ugyanott a 
négy középiskolai osztályosok száma meghaladja a 30.000-et). 

Ugyanebben az évben az állami tisztviselők száma 15.465 
volt, akik közül 11.208 végzett legalább is középiskolát, az 1925 
vármegyei tisztviselő közül 1180, az 5736 városi tisztviselő közül 
3034, a 248? községi és körjegyző és 735 segédjegyző csaknem 
mindegyike; 1.894 bíró és ügyész működött, a tanszemélyzet lét- 
száma 40.000 körül mozgott, akik közül 32.330 végzett legalább 
is középiskolát, a szellemi szabadfoglalkozásuakat azonban főleg 
az ügyvédek (5446), ügyvédjelöltek (754), az orvosok és gyógy- 
szerészek egy része, az irodalom és művészet 5557 munkásának 
túlnyomó többsége és a 973 magánmérnök képviselték, úgyhogy a 
közszolgálat és szabadfoglalkozásúak körébe eső 121.058 egyén 
legalább is 8090-ában tartozott a fix-fizetésesek közé. 

A keresők számát véve tehát irányadónak, a magyar közép- 
osztály összlétszámát mintegy 300 ezerre tehetjük, akiknek "4-e 
köz- vagy magánalkalmazott és legfeljebb /4-e működik szabad- 
pályákon. 

Ezek a statisztikai adatok mindennél fényesebben magyaráz-zák 
mindazokat a jelenségeket, amelyeket — megemlítettünk és 
meglelő világításba helyezik azt a cinikusnak látszó, de mélyen 
szántó megjegyzést, hogy a magyar középosztályból, akinek 
múltja van, nincs jövője és akinek jövője van, nincs múltja. 


HETEDIK FEJEZET 


A FELSŐ NÉGYEZER 


Az arisztokratikus elv — Érvényesül-e nálunk a faji kiválasztódás? -— 
A magyar születési arisztokrácia kialakulása — Az átlagmágnás élete — 
A politikus főurak szerepe 


JABBAN sokat beszélnek és írnak nálunk is az arisztok- 
rácia szerepéről, hanyatlásáról, a nemzeti életben telje- 
sített hivatásáról. 

Akkor tehát, amikor az egyes társadalmi osztályokat vizsgál- 
juk, a felsőbbek között szemünkbe ötlik az arisztokrácia is, mint 
amely lényegéből folyólag a társadalom vezető rétegéhez tartozik. 
Fel kell vetnünk azonban a kérdést, hogy az arisztokrácia és a 
felsőbb osztályok elnevezése azonos vagy különböző fogalmat 
fed-e. 

A klasszikus politika tanítása szerint! az arisztokrácia lényege 
az, hogy a hatalom a felsőbb osztálynak vagy rendnek, vagyis a 
társadalom szerves tagozatának birtokában van. Azért tekinte- 
nek valakit a felső osztályhoz (vagyoni alap), vagy rendhez 
(élethívatási alap) tartozónak, mert az általános jó meghatározá- 
sára különös tehetsége van. Igaz, hogy a származás és a vagyon 
erre vonatkozólag csak vélelmet adhat: a természetes kiválóság 
felismerésére csak eszközök és mint ilyenek felmondhatják a szol- 
gálatot, a természetes kiválóság, a döntő tényező mesterségessé ala- 
kúl át, a helyes alapelv elfajul és a társadalomnak előrevivője 
helyett visszafejlesztőjévé válik. A függetlenség, szabadságérzet, 

A közügyek anyagi gondoktól ment szolgálata, a művészet és 
tudománypártolás igen könnyen válhatik elbizakodottsággá, gőggé, 
pazarlássá, önzéssé, hóborttá. 

Ezek a megállapítások tulajdonképpen már az arisztokrácia 
bírálatát is adják és az arisztokratikus elv veszélyeit eléggé ki- 
emelik. Az eltolódások, elfajulások sokak személyében az arisz- 
kratikus elv jogosultságát is megszüntetik és gondolkodóba ejte- 
nek abban a tekintetben, hogy az osztály- és rendi alapon kívül 
nincsenek-e lehetőségek a felsőbbek és alsóbbak közötti különb- 
ségek érzékeltetésére. 

Ismerünk ilyen megoldásokat is és ezért nem azonosíthatjuk 
feltétlenül a társadalom vezető rétegét az arisztokráciával; csak 
ebben az értelemben fogadhatjuk el egy szellemes magyar meg- 
figyelőnek azt a megállapítását, hogy nincs az a forradalmi cso- 
port, de nincs az a lenézett család, az a megvetett faj, avagy az 
egyenlőségelméleteknek az a kolostori, gyári vagy fegyházi szigete, 
amelyben lappangó arisztokratizmusra nem akadnánk. A presz- 
tízs, ami nem feltétlenül arisztokratikus elem, a személyinek 
látszatértéke, — úgy látszik — nélkülözhetetlen elem ott, ahol 
több ember van együtt. 


A magyar népet általában arisztokratikusnak tartják, holott 
— amint a kisgazda-osztály elemzésénél láttuk — nem arisztokra- 
tikus, csupán értékeli és érvényesíti a különbözőségeket, így látja 
a dolgot világrészünknek talán legdivatosabb írója: Keyserling is, 
akinek hazánkra vonatkozó megállapításához egyébként sok szó 
fér. Azt mondja ugyanis, Angliában az az ideál, hogy mindenki 
gentleman legyen, a magyar meg ezzel szemben a különbözőséget 
hangsúlyozza. 

Akárhogy áll is azonban a dolog, tény, hogy az európai 
kultúrközösségben nincs állam, ahol a felső osztályok jobban ér- 
vényesülnének, több előnyt élveznének, mint nálunk és amely a 

felső osztályok képződésénél és utánpótlásánál a születési leszár- 
mazási elvet jobban kiélezné. 

A leszármazási elv fajbiológus bajnokai nem is akarnak elis- 
merni más felső osztályt. Ők a nemzeti élet lényegéből, formáinak 
tökéletesedéséből vezetik le tételüket. , Leszármazott arisztokrácia 
és nacionalizmus egymást feltételező és sokszoros vonatkozásban 
egymást átszövő fogalmak. Arisztokrácia a faj tiszta elitje, a 
faji ideál megtestesülése. . Nem abszolút, nem is emberi tökély, 
hanem faji tökély... Az arisztokrácia az a természetes tekintély, 
amely etikai és kultúrai téren a tájékozást megszabja." Az arisz- 
tokrácia jellemvonása a becsületbeli dolgokban való ítélet meg- 
alkuvást nem ismerő szigorúsága. Arisztokrata az, aki ilyen típus, 
ha konstans." 

Vajjon csakugyan érvényesült nálunk e leszármazás elve és 
ha érvényesül, milyen eredményekkel jár, miképpen tükröződik 
vissza főnemességünkben? 

Csonka Magyarországon a leszármazás nemcsak előnyt vagy 
hátrányt, hanem bizonyos vonatkozásban előjogokat, a jogi rend- 
ben kedvező helyzetet is von maga után. A Habsburg-ház ma- 
gyar honos és Magyarországon lakó férfi tagjait és a bizonyos 
vagyoni cenzust megütő hercegeket, grófokat és bárókat nemcsak 
nagyobb tisztelet veszi körül, nemcsak tulajdonuknak tekinthet- 
nek vagyonukon felül bizonyos egyesületeket, közéleti érvényesü- 
lési lehetőségeket is, hanem egyszersmind született tagjai a tör- 
vényhozásnak és a főnemesi címet viselőket illetőleg csak lég- 
utóbb lépett életbe az a korlátozás, hogy ezt a jogot nem szemé- 
lyükben, hanem a körükből, mint erre a célra szervezett zárt 
testületből választottak útján gyakorolják. 

Az , una eademge nobilitas"-nak demokratikus és a magyar 
közjogi szellemből fakadó elvén az 1608-iki országgyűlés ütött 
rést. Tévednénk azonban, ha a főnemesi címeket viselők körén 
belől is egyenlőséget, pláne jogegyenlőséget tételeznénk fel. Ná- 

lunk is elharapódzott az az osztrák nézet, amely szerint az ember 
a bárónál, a nemes pedig — ha nem is a hercegnél — legalább 
is grófnál kezdődik. — A nagybirtokos, grandseigneuri életet élő, 
magyar nevű gróf fitymálva beszél az , osztrák katona bárók" 
vagyontalan vagy kisvagyonu utódairól, ellenben maga is mélyen 
meghajlik és szinte alázattal — közeledik valamely  Standesherr- 
salád nálunk indigena sarjához, régebben a bécsi udvari főnemes- 
ség befolyásos és gőgös tagjaihoz is. Ez a társadalmi rétegeződés 
azonban nem meríti ki a , cím-nemesség" kebelében meglevő kü- 
lönbségeket és rétegeződéseket. Van olyan jogi különbség is, 
amelynek igen messzemenő társadalmi következményei vannak. 

Az 1885. évi főrendiházi reform előtt mindenki, aki magyar 
hercegi, grófi vagy bárói címet kapott vagy — ilyen cím birtoká- 
ban levő külföldi állampolgár létére — törvénycikkel honosítta- 
tott, tagja lett a főrendiháznak és részese a kifelé egységesen 
jelentkező születési arisztokráciának. Az 1885. évi főrendiházi 
törvény azonban egyrészt felállította az anyagi cenzust és ezzel 
bizonyos fokig megbélyegezte a szegény mágnásokat, másrészt 
módot adott arra, hogy főnemesi cím legyen adományozható az 
örökös főrendiházi tagság joga nélkül is. Az uralkodó ezzel a 
joggal — kormányainak javaslatára — bőségesen élt is, különö- 
sen akkor, amikor valamely kormány a címadományozások révén 
áldozatkész barátokat akart nyerni. Emlékszünk egy ilyen 
tömeges bárósítási évet követő esztendőről szóló, már a következő 
kormány által szerkesztett évi jelentésnek arra a tömör kijelen- 
tesére, hogy ,,a bárósítások ebben az évben szüneteltek". 

Főnemesi címet az örökös főrendiházi tagság joga nélkül kap- 
tak híres egyetemi tanárok, kivált orvostanárok, vezető állású 
hivatalnokok vagy katonák is, a főnemesség ezen rétegének jelle- 
gét azonban csaknem kizárólag a haute finance adja meg, agilitá- 
sával, műveltségével és elég gyakori, bár az igazi mágnásokéitól 
elütő degeneráltsági formáival. 

A főnemesség két rétege között mélyebb szakadék van, mint 
a , régi" grófi rend gazdag és szegény tagjai között volt. 

A kétféle ,cím-nemesség" képviselőinek azonban a főnemesi 
címet nem viselők között is vannak támaszai, kiegészítői, akiket 
az arisztokrácia köréből nem rekeszthetünk ki. 

Éppen nálunk, ahol a főnemesi — cím elnyerése az idegen 
eredetű és gyakran a nemzeti mozgalmakkal szembe helyezkedő 
uralkodó kegyétől függött, akárhány ősnemes, a múltban szere- 
pet játszó, ősei között vezető embereket felmutató olyan vagyonos 
család van, amelynek életszínvonala, életnézete, teljesen megüti 
a születési arisztokrácia számára felállított mértéket és amelyet 
a főnemesek maguk közé be is vesznek, vadászataikra, egyesüle- 
teikbe meg is hívnak. Ezek nem egy esetben a magyar faji 
jelleg legszebb kitenyésztései; azért mondja az arisztokratikus elv 
egyik már idézett híve, hogy a cím nem vér és ezért foglalt állást 
a főnemesi címek ellen egy, valamikor sokat emlegetett, főúr- 
számba menő , de genere?" , Akinek elei kitűntek az ország, a 
haza, a király becsületes szolgálatában, azok mondhatják magukat 
Magyarországon a hagyomány jogán és jussán születésre arisz- 
tokratának és senki más." 

Ugyanez a tétel áll, még pedig fokozott mérvben áll a pénz- 
arisztokráciára. A hozzátartozó bank- és iparvezéreknek több- 
sége nem báró. Több rétegből áll tehát a mi felső osztályunk, 
amelynek türemléseiben még felfedezhetjük a magukat vezető 
és jól fizetett állásokba mentett politikusokat, a köztisztviselői 
kar kiemelkedő főnökeit és a művész világnak a bohéme-ből ki- 
került, annak szokásait levetett , beérkezett "-jeit. 

Mindezekből bennünket az eddigi fejlődés nézőpontjából, de 
befolyása, a többi társadalmi rétegre gyakorolt hatása miatt is 
legjobban érdekel a született régi főnemes, egykori radikális sajtó- 
termékek szókincse szerint a , gróf". 


Próbáljuk meg leírni egy ilyen tipikus  mágnásnak  háza- 

életmódját; hiszen ebben az osztályban — amint hívei 
mondják — az érték nem egyéni körülmények előtérbe helye- 
zésében, hanem a típus fenntartásában áll. 

Előnyös helyzetének, létének alapja kétségkívül a földbirtok, 
uradalom. — Ez a birtok nem szükségképpen hitbizomány, hiszen 
Csonka-Magyarországon levő 58  hitbizománynak nem  mind- 
egyikét alapította főnemesi család. 

Az uradalom csaknem babonás tiszteletet biztosít tulajdo- 
nosának vagy haszonélvezőjének. A falu vagy kisváros közepén, 
ritkán szélén levő, őspark lombjai közül kikandikáló, Mansard 
tetejű kastély felé áhítattal néznek a helybeliek és boldog az 
a honorácior, aki olykor-olykor ebéd-meghívást kap vagy valami 
hivatalos ténykedés révén összeköttetésbe jutván a kastély urával, 
abban a szerencsében részesül, hogy dolga végeztével a hallban 
vagy férfiszobában koccinthat a házigazdával és rágyújthat egy 
bőrszivarra. 

A környéken a kastély urát és gyermekeit senki sem em- 
legeti családnevükön. Egyszerűen ,a gróf," ,a herceg", , a báró" 
a családfő, éppen úgy, mint ahogy monarchikus államokban nem 
szükséges a király nevét megjelölni. A családtagok pedig ke- 
resztnevükkel szerepelnek és jövésük, menésük, viselt dolgaik 
nemcsak a helyi vagy szomszédos heti lapban, hanem az úri 
kaszinóban, a gyógyszertárban, a cukrászdában, sőt a kovács- 
műhely törzsközönsége körében is állandó érdeklődés tárgya. 

Ha hű leírók akarunk lenni, meg kell állapítanunk, hogy 
ebbe a külsőleg érvényesülő tiszteletbe, sőt alázatba sok irigység, 
elfojtott és nehezen fékezett ellenszenv is vegyül. Élénken 
vitatják, hogy a hitbizomány haszonélvezője kimeríti a föld termő- 
erejét, nem gondoskodik önzésében beruházásokról, az uradalom 
birtokosa nem ad kisbérleteket, nem is akar saját üzemben gaz- 
dálkodni, hanem zsaroló nagybérlőt szabadít a környékre. Egymás 
között gáncsolják a főúri család semmittevését, a fiatal tagok 

léhaságát. Kifelé azonban mindez alig érvényesül: amit a gróf 
akar, az parancs, földjeit a kataszteri felvételkor alacsonyabb 
osztályba minősítik, a kárára elkövetett erdei kihágást azonnal 
és súlyosan torolják meg, trágyatelepét megtűrik a község 
közepén. 

A grófi család élete a kastélyban tulajdonképpen elég egy. 
hangú. Mind több Múzeum-negyedbeli vagy várbeli mágnás- 
palota marad zárva vagy kerül egyesületek, intézmények bérle- 
tébe; elmaradt az aulikus főúri családok bécsi tartózkodása is. 
Ennek politikai okai is vannak, főleg és elsősorban gazdasági 
okokra vezethető azonban vissza ez az elzárkózás, amelyet leg- 
feljebb a fényéből erősen vesztett lóversenyidény szakít meg. A 
középosztály meg sem próbálhatta az inflációs időben a takaré- 
koskodást, mert az merőben céltalannak bizonyult; a nagybir- 
tokos főúr ezzel szemben úgy gondolkozott, hogy az átmeneti 
időt igényeinek csökkentésével kihúzza és azután majd újra kezdi 
régi életmódját. Ez azonban nem olyan könnyű: az időközben 
beállott drágulás és a változott viszonyok nem engedik, hogy 
teljes egészében varázsolja vissza a háború előtti pesti vagy bécsi 
légkört. 

Kétségtelen, hogy a vidéki magányában begubózott főúr 
találhatna elfoglaltságot és szórakozást környezetében is. Egy 
uradalom vezetése, irányítása még abban az esetben is elég 
munkát ad, ha elegendő számú és kitűnő gazdatiszti kar kezeli-, 
nálunk pedig ahol a nagybirtok extenzív művelése miatt a főis- 
kolai okleveles alkalmazottak létszáma országos viszonylatban 
csekély hányada a szükségesnek," fokozott felelősség és munka- 
teher hárul a tulajdonosra, vagy haszonélvezőre. Még inkább 
— többnyire nagyobb uradalom maradékaként jelentkező — bir- 
tokra, ahol az egyetlen okleveles intéző mindent el nem végezhet 
és így a gazda segítségére valóban szükség lenne. Ha tárgyi- 

lagosak farunk lenni, nem mellőzhetjük annak megállapítását, 
különösen a fiatalabb nemzedék soraiban akárhány kép- 
zett és lelkes gazda van; ez azonban a kisebbség, a többség vagy 
bérbe adja birtokát és a járadékos kényelmes életet választja, 
vagy megelégszik a felületes ellenőrzéssel és legfeljebb a gazda- 
ság személyi kérdései iránt érdeklődik. 

A ,mi grófunk" természetesen tagja a törvényhatósági és 
közigazgatási bizottságnak és mindazon községek  képviselő- 
testületének, ahol birtoka van. Az elsőnek közgyűléseire még 
bemegy a székvárosba; ott találkozni lehet néhány emberrel. A 
némi munkát jelentő albizottságokban (fegyelmi választmány, 
gyámügyi fellebbviteli küldöttség, erdészeti albizottság stb.) már 
nem vesz részt és rendszeresen távolmarad a közigazgatási bi- 
zottság üléseiről is. Arra pedig alig van eset, hogy a főúr 
személyesen vegyen részt a községi képviselőtestület tanácsko- 
zásaiban; a községi törvény patrimoniális szellemet visszatük- 
röztető rendelkezései alapján helyettesítteti magát gazdatisztjével. 
Nem vesz azonban részt az őt közvetlenül érdeklő gazdasági ág 
érdekképviseleti mozgalmaiban sem: a mezőgazdasági kamarák 
vezetőségében még szerepel néhány mágnás, vármegyei gazda- 
sági egyesületeink életének pangása azonban köztudomású és a 
nagybirtok legkiemelkedőbb szervezete: az Omge még a tagsági 
díjak elmaradását is panaszolja. Egyetlen tér van, ahol a fő- 
urak egy része közéletet él: ez a protestáns egyházi önkormányzat. 

Milyen más a legtöbb külföldi államban a főurak élete! Az 
angol főúri családokat már az örökösödési rend közelebb hozza 
as élethez: a fiatalabb fiúknak kenyérkereső foglalkozás után 
kell látniok, anélkül azonban, hogy családjukkal a kapcsolat 
megszakadna. Az angol főúri kastély lakossága ennek követ- 
keztében állandó vérkeringéssel frissül fel, lakályos otthona a 
rokonságnak, amely oly gyakran élvezi a családfő vendégszere- 
tetét, aki viszont nemcsak élénk részt vesz megyéje és községe 

közéletében, hanem az esetek többségében nagy gazdasági vállal- 
kozások befolyásos vezetője. A többnyire számos tagból álló 
német főúri család is egynek érzi magát környezetével, amelynek 
minden örömében és bánatában részt vesz, egyesületi életét vezeti, 
szoros érintkezést tart fenn vele. A magyar főurak elsáncolt 
életéhez legfeljebb a most többnyire vagyonukat veszített nagy 
osztrák mágnások háború előtti, az üvegházak zárkózottságára 
és meleg, mesterséges légkörére emlékeztető életmódja hasonlít. 

A vidéken élő mágnás , splendid isolation"-ját a magas fokú 
szellemi élet örömei sem édesítik meg. Egykét kivételtől elte- 
kintve, hasztalan keresünk olyan képtárakat, amelyek az angol 
főúri kastélyokat, sőt hollandi és flamand kereskedő családok 
városi otthonait is művészettörténeti gócponttá avatják. A nagy- 
szülők Barabás által festett arcképei még megvannak és látszik, 
hogy Széchényi hatása alatt még néhány évtizedig rendszeresen 
vásároltak a tárlatokon, az utolsó harminc-negyven év terméséből 
azonban alig találunk valamit vidéki kastélyokban; a néhány év 
előtti magyar táj- és zsánerkép kiállítás anyagát a rendezőknek 
— a katalógus tanúsága szerint — túlnyomó részben lipótvárosi 
szalonokból és városligeti palotákból kellett összeszedniök. A zene 
sem talál igazi megértésre: nemcsak a hajdan oly híres főúri 
virtuózok vesztek ki csaknem teljesen, hanem a zenepártolók is, 
mintha a Fáy István grófok, Brunswickok szellemi hagyatékára 
és hagyományainak átvételére a főúri rend már nem lenne 
alkalmas. 

A magyar feltámadás gyönyörű idején: a XIX. századnak 
Horváth Mihály által megírt dicső huszonöt évében erősen búz- 
gólkodtak a mágnások úgy a szépirodalom, mint a tudományos 
irodalom terén és még az azután következő évtizedekben is gyak- 
ran találkozunk neveikkel, ha másutt nem, úgy komoly művek 
fordítóiként. Ma — az erdélyieket és a hivatalnokbárókat nem 
számítva — nincs mágnás írónk és tudósunk; de igen kevés ki- 

vétellel nincs a kastélyokban megfelelő könyvtár sem. A ko- 
moly könyvbeszerzés a hetvenes-nyolcvanas években elakadt és 
utánpótlás legfeljebb gazdasági könyvekből áll. 

A tegnap főura — ha megunta a falu csendjét vagy a nagy 
kártyacsaták, tivornyák sivárságát — testet-lelket próbára tevő, 
de a tudományt is szolgáló, áldozattal járó kalandokat keresett, 
utazásokat tett. Széchényi Béla, Teleki Samu neve a földrajz- 
tudomány történetében fogalom; korának első viveurje: Zichy 
Jenő jelentős szolgálatokat tett az európai emberfajta őshazájának 
felkutatásában, egy másik Széchényi hozta a nyolcvanas években 
Magyarországba, amerikai útja tapasztalataként, a mezőgazda- 
sági kisember védelmének eszméjét. Ma minderről szó sincs; az 
utazás szórakozási vagy legfeljebb vadászati célokat szolgál, de 
az utóbbit sem teszi sportértékké, mint ahogy hiába keressük a 
főúri családok nevét a nemzetközi versenyeken országunk be- 
csületéért vetélkedők között is. Valamikor a mágnások kép- 
viselték a sportszellemet; anyagi függetlenségük, korai testi fej- 
lettségük, ráérő idejük révén, és azon vágytól sarkalva, hogy 
felsőbbségüket minden téren kimutassák, szép eredményeket is 
értek el. Az angol lord előkelőségét ma sem csorbítja, hogy mint 
futóbajnok szerez becsületet Old-Englandnak. A mi mágnásaink 
ellenben Amsterdamban csak a lósportban tettek kísérletet, de 
ott is csúfos kudarcot vallottak és megmaradnak a versenyistálló- 
tartás és fogadásnak ma már tisztán üzlet és szerencsejáték 
gyűjtőneve alá foglalható kereteiben. 

Nem túlságosan lakályos tehát a vidéki otthon; hiányzik 
belőle az a meghitt, családias hangulat, amely — kivált régebben 
— a középnemesség portáit kedvessé tette. Innen ered mág- 
násaink nagy részének nyugtalansága, szenzációéhsége. Az a 
néhány vadászat és a gépkocsi elterjedése következtében lehetővé 
vált látogatás és vacsora a rangtársnál nem töltheti ki az életet. 
A gépkocsi különben — az egyetlen sportlehetőség, amelyben 


136 A FELSŐ NÉGYEZER 


a mágnások sikert értek el — még inkább hozzájárult ahhoz, 
hogy a magyar főúr elidegenedjek környezetétől és csak rang- 
társai társaságát keresse. 

Ilyen körülmények között a főúr tekintélye megvan be- 
folyása is, hiszen — amint láttuk — mindent akarata szerint 
intéznek el. Ez a presztízs nemcsak abban a környezetben érvé- 
nyesül, ahol az illető főurat ismerik. Ha valaki ismert nevű 
főúri család nevével mutatkozik be, kitárul előtte minden ajtó 
az állami és társadalmi gépezet minden rugójával rendelkezhetik 
örömmel siet minden tényező az ő szolgálatára. Elég ebben a 
tekintetben arra a nem régi és már a komikum mocsarába fulladó 
esetre hivatkoznunk, amikor egy ügyes fiatal csaló — felhasz- 
nálva egyik elterjedt grófi család nevét — nemcsak gépkocsihoz 
és szerelemhez jutott, hanem dohányárúdát is szerzett pártfogolt- 
jának és az eljáró tisztviselők mind igyekeztek arra, hogy neki — 
nevére tekintettel — szívességet tegyenek. A főurak elég erősek 
arra, hogy terheket hárítsanak az államra (a versenyistállóknak 
olcsó csikóanyaggal ellátása) terhektől szabaduljanak (uradalmi 
érdeket szolgáló útnak közerővel elkészítése) de pozitív veze- 
tésre — a politikus főuraktól eltekintve — már nem képesek. 
Nem pedig azért, mert túlzott előkelőségükben, az átértékeléstől 
félelmükben, üvegházi elzárkózottsággal próbálták fenntartani 
a tekintélynek legalább a látszatát. Az ízig-vérig konzervatív 
és tekintélytisztelő rátóti prépost így fakad ki:" ,A magyar 
urak, különösen főurak . . . jórészt maguk szaggatták el azt a 
vérségi köteléket, amelynek magyar és magyar között fenn kellett 
volna állania; maguk ástak oly mélységes szakadékot fő- és köz- 
rendű ember között, aminő magyar és magyar között meg nem 
engedhető, amekkora távolság ember és ember között a természet 
törvényei szerint nincs 15." 

Hogyan történt a főúri rendnek ez az elszakadása, külön- 
válása? 

A legtöbb államban a főnemes a nemzeti öntudatnak leg- 
jellegzetesebb kifejezője. — A nagy whig hercegek a legangolabb 
angolok, a porosz mágnások a német nagyság előharcosai és a 
francia marguis— még ha elégedetlen is a mai államformával — 
ízig-vérig gall és népük mindezeket ezért a tulajdonságukért 
becsüli. E mellett a főúrban rendszerint van bizonyos frondeur- 
szellem is; az uralkodóval szemben érzett loyalitásba az az érzés 
vegyül, hogy miért éppen az a család lett uralkodó és miért 
nem az övé. , Roi ne puis, duc ne daigne, Rohan suis." Ezért 
állapítja meg Keyserling, hogy az arisztokrata szívében köztár- 
sasági; az , úr" nehezentűri el olyan valakinek a létét, aki 
többnek látszik nála. —— Ezért van világszerte annyi arisztokrata 
ellenzéki és forradalmi vezér, a Condéktől és Montfort Simonok- 
tól kezdve a Lwow hercegekig és Károlyi Mihályig. 

Mi nálunk is sokáig a születési főnemesség a nemzeti eszme 
kifejezője, az öncélúság bajnoka volt. Ha bírálat tárgyává is 
tehetjük Mátyás alatti magatartását, viszont nem mellőzhetjük 
azt, hogy vérzett Mohácsnál, tartotta a végvárakat, kezdemé- 
nyezte és vezette a szabadságharcokat Bocskay felkelésétől a 
Wesselényi összeesküvésig, vérpadra lépett és száműzetésbe ment. 
Éppen azért azonban, mert annyira magyar volt, üldözés tárgya 
lett. A harcok veszteségeit növelte a hóhér; az anyagi erőt 
csökkentette a vagyonkobzás. 

A főnemesség megritkult sorai olyanokkal teltek meg, akik 
nem a faji kitenyésztés gyümölcsei, hanem az idegen fajokból 
átültetés eredményei voltak. 1687 óta országgyűléseink derűre- 
borúra honosították a császári tábornokokat, a császári háznak 
más országokban szolgálatot tett idegen főurakat, akiket azután 
az uralkodói nagy kegy elhalmozott az elkobzott vagy töröktől 
megszabadított területeken levő uradalmakkal. A XVIII. század 
folyamán ehhez még egy más elem is járult: Mária Terézia 
nemetesítő politikájához tartozott, hogy vagyonosabb , gutgesinnt" 

családoknak grófi, bárói címet adott és így vonta őket a bécsi 
udvar bűvkörébe. — Ha végiglapozzuk a felsőházi tagságra jogo- 
súlt családok jegyzékét, nemcsak azon lepődünk meg, hogy 
mennyi közülük az idegen nevű, de azon is, hogy a magya 
nevüek közül a többség mennyire a közelmúltban kapta főnemesi 
címét és mennyi közülök olyan, akinek őse mint hivatalnok vagy 
szerencsés spekuláns szerezte a címet és vagyont. Az egy Erdődy 
család címe ered a Habsburg-korszakot megelőző időből és hang- 
adó mágnások vannak, akik a napóleoni háborúk alatt fogana- 
tosított hadseregszállításra vezethetik vissza vagyonukat. Némi 
joggal lehet azt mondani, hogy a magyar főnemesség nagyrésze 
parvenü eredetű, alig 2—300 év tradíciója van mögöttük; csa- 
ládjuk nem képvisel eszmét, családi nevelésük is főleg külsősé- 
gekre irányúl. Ha végigtekintünk az idegenhangzású család- 
névvel bíró aulikus főuraknak, valamint a Niczky Kristófoknak, 
Pálffy Fidéleknek, Almássy Móricoknak, Zichy Hennannoknak, 
Esterházy Móricoknak, Forgách Antaloknak, Szirmay Istvánok- 
nak hosszú során, akkor megértjük Grünwald Béla bírálójának, 
a nemzetiségi politika meg nem hallgatott szakértőjének azt a 
kifakadását, hogy a főpapok után a főurak voltak azok leginkább, 
akik , magukat az idegen és ellenséges királyságnak eszközül 
oda adták" és megbocsátjuk még az olyan elkeseredett kirohaná- 
sokat is, hogy ,ritka kivétellel a magyar nagybirtokok nem a 
nemzet nagy érdekeinek békében vagy hadban való szolgálatáért, 
hanem azok elárulásáért adattak."" 

Tudjuk, hogy az idegen nevű egyént nem tekinthetjük fel- 
tétlenül a nemzeti élettől és a néplélektől távol állónak. Ha a 
többi társadalmi osztályokra vonatkozólag nem állítjuk fel ezt 
a tételt, a főnemesekre vonatkozólag annál inkább igazságtalan 
volna, mert például az angol főurak egy része is francia nevű 
és nálunk is nemcsak Ankerschmidt költött alakjára hivatkoz- 
hatunk, hanem — hogy csak elhunytakról emlékezzünk meg 

— olyanokról, mint Wenckheim Béla báró, a magyar nagyúrnak, 
Degenfeld József gróf, a tiszántúli kálvinista mágnásnak köz- 
tiszteletben álló mintaképe. Ezek a példák azonban nem gyön- 
gítik annak a ténynek az erejét, hogy mágnásaink többsége vagy 
csak újabb időben a magyarsággal kapcsolatba jött idegen csa- 
ládnak, vagy az utolsó két században az udvarnak tett szolgá- 
latok révén kiemelkedett vagy hirtelen meggazdagodott családnak a 
sarja. 

Egyetlen mezőny van, ahol a magyar főúr a közrendüekkel 
találkozik: az országos politikában. Igaz, hogy tulajdonképen 
az egész osztályt erre a célra tenyésztettük és így az a főúr, 
aki a politikát élethivatásának tekinti — megélhetésének nem kell 
tekintenie — ösztönösen vagy tudatosan célbeli rendeltetését 
ismeri fel. 

Hogyan teljesítik azonban főuraink ezt a hivatást? 

Köztudomású, hogy a régi főrendiházban a legfontosabb 
kérdések tárgyalása alkalmával is ritkán volt jelen húsznál több 
főrend. Az új felsőházban más a kép: úgy az ülések látogatott- 
sága, mint színvonala tekintetében lényegesen javult a helyzet. 
Ha figyelmesen lapozzuk azonban át a felsőházi naplót, azt 
vesszük észre, hogy ez a hivatalból tagoknak, a törvényhatóságok 
képviselőinek és a kinevezetteknek az érdeme első sorban. Az 
örökös joggal bíró családok választottai — egy-kettő kivételével 
— sem az üléseken, sem a bizottságok munkájában nem vesznek 
részt. 

A súlypont minden parlamentáris államban a képviselőházba 
szállott át. Természetes tehát, hogy az erősebb egyéniségű, 
nagyobb becsvágyú főurak ott hagyták második kamarai helyüket, 
hogy törvényhozásunknak a politikájára közvetlen befolyást gya- 
korló házában vállaljanak szerepet. 

Céljukat el is érték. Az a nimbus, amely társadalmi osz- 
tályukat körülveszi, valamint a nagyobb műveltség és életismeret 

szerzésének egyes főúri  államférfiaink által lelkiismeretesen 
igénybe vett lehetősége megkönnyítették a sikert számukra. A 
múltban is, a jelenben is vezető politikusaink között feltűnő sok 
a mágnás — a közkatonák között már nincs; utánpótlásként 
alig egyet-kettőt látunk. 

Úgy látszik, a fiatalabb főúri nemzedék a közpályára el- 
készülésnek még azt az igazán könnyű módját is súlyosnak 
tartja, hogy néhány évet tanulmányoknak szenteljen és az élet 
megismerése végett valamilyen hivatalban töltsön el. Az egye- 
temek szemináriumi gyakorlatain éppen úgy hiába keressük 
őket, mint a Tiszti Címtárban vagy a honvédségi Évkönyvben, 
holott azelőtt szabály volt a birtok átvétele előtt valamely kül- 
földi egyetem látogatása és a hadseregben vagy miniszteri fogal- 
mazói szolgálatban eltöltött néhány év, amelyet az illetékes 
tényezők igyekeztek számukra kellemessé tenni. 

Főúri politikusok között találunk olyanokat, akik — amint 
már említettük — a tudás, önfegyelmezés és korrekt politikai 
magatartás mintaképei. Van azonban olyan is, aki megfelelő 
felkészültség nélkül veti magát a politikai élet forgatagába és 
a nemzet sorsának intézését csak idegizgató sportnak tekinti. 

Ez az a sportszerű politikai dilettantizmus, amely egyeseket 
minden kockázatba belehajt, amelynek alapján azonnal vezető 
szerepet igényelnek és panaszkodnak, ha nekik is , von Pick auf" 
államtitkársággal kell kezdeniök és amely elfeledteti velők azt, 
hogy az országlás nem személyek felemeléséből és buktatásából 
áll csak, hanem a vér és vas szörnyű kérdéseinek megoldása vagy 
elodázása. 

A nagy közéleti kérdéseknek személyi térre vitele, politikai 
céloknak szinte vadászösztönnel szolgálata igen nagy mértékben 
járult hozzá a közéleti légkör megmérgezéséhez és az erkölcs 
sülyedéséhez. A  mágnáspolitikus igénybe vehet erkölcstelen 
eszközt is a politikában; rangtársai ezért nem ítélik el. A Pap 

tán féle (1903-iki) vesztegetési ügy napfényre kerülése után 
a kényes kaszinó kifogástalan tagjai közé számította továbbra is 
a vesztegetésen tetten ért grófot és tanukat szöktető társait." 
Viszont, ha nincs személyes ellentét, a legelkeseredettebb politikai 
ellenfelek olyan békésen férnek meg egymással és beszélik meg 
vetélkedésüket, mint kint a turfon, ahol lovaik egymás ellen 
futnak. 1918 októberében, amikor a forradalmat előkészítő és 
azt megakadályozni törekvő kisemberek lázas  paroxizmusban 
élnek, álmatlanul töltik éjszakáikat, a forradalom kijelölt 
vezére, a monarchia kijelölt külügyminisztere és az a mágnás 
államtitkár, aki először hívta fel nyíltan a Ház figyelmét a for- 
radalom veszedelmére — utóbbi kettő képzett, jellemes és bátor 
férfi — békés egyetértésben mennek el szarvasbőgésre az erdélyi 
havasokba, nyolc órai járásnyira a legközelebbi vasútállomástól, 
ahonnan a válság kirobbanásakor alig lehet őket Pestre hozni." 
így fest legtöbb fűúri politikus szereplése, még ha nem is 
vizsgáljuk az , íródeákok" részét és befolyását benne. Ha ezt 
tesszük, még sötétebb képet kapunk. 

Az örvendetes egyes kivételektől eltekintve megemlékez- 
hetünk a főurak egész, hatalmas olyan csoportjáról, amely ember- 
tanilag valóban felsőbb rendű, erős, eszes és feltűnő sok tehet- 
séges egyént rejt magában. Sajnos, az erdélyi főuraknak inkább 
Nagy-Magyarországon lehetett volna nagyobb szerepük, nálunk 
most mint menekültek és így gyökértelenek lépnek fel. Ennek 
ellenére nem véletlen, hogy egymás után két erdélyi kormány- 
elnök vezeti a csonkaországot. Évszázados államférfiúi gyakorlat 
és hagyományok, portai követségek, tanácsúri és kormányszéki 
tapasztalatok gazdagítják az erdélyi főúri családok szellemi kin- 
csesházát; a szerény vagyon lehetővé, de egyszersmind szüksé- 
gessé is tette a műveltség megszerzését, az állandó munkálkodást 
és a mellett nem emelt áthághatatlan válaszfalat a többi társadalmi 
osztályok felé. 

A régi születésű főnemességgel nemcsak életmódban hanem 
befolyásban is erős versenyre kél az új. 

A városligeti negyed palotáiban többnyíre nagyobb a fény 
űzés és főleg több a műkincs, mint a régi főurakéiban Ha ren- 
delkezik az egyik csoport a nagy uradalmi hitbizományokkal 
viszont a másik is hitbizományszerüleg bírja a nagybankokat a 
karteleket annyira, hogy — ha valami válság miatt a részvény 
többség más kézbe, esetleg külföldre kerül, az új kéz elhelyezi 
ugyan a maga bizalmi emberét az elnökségben, az igazgatóság- 
ban, azonban a régi csoportnak közgazdasági életben jó hangzású 
névvel bíró vezetőjét helyén hagyja vagy másként elégíti ki 
, Élni és élni hagyni." 

Az új bárók élete állandó hintázás a kielégülés gyönyör- 
érzete, a megérkezés öröme és egyes elérhetetlen dolgok utáni 
fájdalmas nosztalgia között. Büszkeség és megelégedés tölti el, 
ha végig megy palotáján, megnézi Vieux Saxe vagy régi bronz 
gyűjteményét, rendelkezik kitűnő személyzetével, sétalovaglásra 
indul vagy kitűnő márkájú gépkocsiján rohan valahová, áttekinti 
intézetének, vállalatainak bonyolult hálózatát és elgondolja, hogy 
atyja, nagyatyja vagy legfeljebb dédatyja szegény, lenézett kezdő 
ember volt. Ha lelki műveltsége kisebb, büszkesége esetleg kissé 
bántó módon is nyilvánul azokkal szemben, akik társaságára rá- 
szorulnak vagy azt — rejtett avagy nyilvánvaló érdekből — 
keresik. Ha lelki műveltsége nagy — és ez elég gyakori eset — 
a művészetben, jótékonykodásban keres kielégülést, amit sokkal 
nagyobb méretekben tesz, mint a régi főnemesség, amelynek 
körében ritka egy-egy Apponyi vagy Vigyázó-féle (tulajdonképen 
köznemesi) hagyomány, amely országos feltűnést és örömet 
kelt. 

Mindezzel szemben áll az a talán nem is tudatos, hanem 
ösztönös érzés, hogy mindezen fényűzés, hatalom, műveltség, 
esetleg igazi jó szív ellenére valami láthatatlan válaszfal veszi 

katonatiszt ridegsége, sőt még a nagy mágnás magatartása 
is, aki szívélyes modor mellett is őt másként nézi le, mint a közép- 
osztályt, beteges vágyat ébreszt benne vagy a nem pótolható 
származás ellensúlyozására vagy szerinte fennálló társadalmi 
sérelem megtorlására. Ezért van ebben az osztályban annyi 
raffinált hedonista, annyi gyönyörvadász, annyi , magát kiélő" 
ember, de azért akad közöttük annyi nyílt vagy titkos forra- 
dalmár, hisztérikus és izgatott felforgató is. 

Ezt a lappangó elégedetlenséget még jobban hangsúlyozza 
az, hogy a gyors vagyonszerzés egy-két emberöltő alatt a legtöbb 
esetben felemésztette a család életerejét, tönkre tette idegrend- 
szerüket. A sok esetben edzett, olykor határozottan szép külső 
ritkán rejt magában egészséges belső szervezetet és így dolgozhat 
bennük az az érzés, hogy igazságtalanság a sorstól, ha annyi 
áldozatért nem kapják meg a teljes ellenértéket. Jellemző és 
nyugtalanságukat fokozó jelenség az is, hogy a régi főnemesség 
többségének , dolce far niente"-jével szemben munka nélkül nem 
tudnak élni. Ha távolmaradnak a gazdasági élettől, az irodalom, 
a művészet, a tudomány, a társadalmi gondozás terén kell mű- 
ködniök. A tétlenség, megállás visszafejlődést jelent számukra. 

Ha meg akarjuk azonban őrizni tárgyilagosságunkat, el kell 
ismernünk azt is, hogy az arisztokráciának ez a része az éppen 
most említett tetterő és munkára szorultság következtében hibái- 
nak kiküszöbölésére sokkal inkább képes, mint a régi főurak. 

Kiemeltük, hogy a régi főurak ifjabb nemzedékében is sok 
jó gazdával és igazán művelt emberrel találkoztunk; ez talán 
fokozott mérvben áll a pénzarisztokrácia újabb nemzedékére, 
akiknek körében nem ritka jelenség az amerikai kapitalista típus, 
vagyis az az ember, aki nagy vagyonának tulajdonképen csak 
igazgatója, vállalatainak első tisztviselője, anélkül, hogy  élet- 
igényeiben és életmódjában helyzetének előnyeit élvezné. Ezek- 


144 A FELSŐ NÉGYEZER 


nél — úgy látszik — a munka és vagyon révén szerzett 
gyakorlása többé-kevésbbé minden egyéb élvezetet pótol. 

Az új bárók fermentáló elemével szemben a főnemesi cím 
nem nyert nagy pénzemberek éppen úgy a tompított színeket 
juttatják kifejezésre, mint a birtokos ősnemesek a régi születési 
arisztokráciával szemben. Egyik réteget sem nyomja a ,,vice 
de position" és így szabadabban fejlődhetik, mozoghat. Ezzel 
szemben áll az a hátrány, hogy szilárd keret nem ad nekik 
támaszt és így könnyen kisíklanak, szertelenségekre vetemednek 
A , firtli" éppen úgy vékony jégrétegen csuszkái, mint a kor- 
mányfőtanácsos-vezérigazgató. 

Ami végül a szellemi és hivatalnoki arisztokráciát illeti, az 
életmódja, sőt életigényei tekintetében az utóbbi években teljesen 
visszasülyedt a középosztályba és annak legfelsőbb rétegévé vált. 

A társadalom vezető rétegeinek szemléjét nem végezhetjük 
el anélkül, hogy egy, a részletes tárgyalásnál többször érintett 
mozzanatra még vissza ne térjünk. A felső négyezernél látjuk 
t. i. legjobban a magyar társadalomnak egyik alapvető rossz 
tulajdonságát: azt, hogy társadalmunkat tulajdonképpen a kölcsö- 
nös megbecsülés angol-amerikai elve helyett a kölcsönös lenézés jel- 
lemzi és így a nagy nemzeti, esetleg társadalmi érdekazonos- 
ságok erkölcsi és anyagi kapcsolatainak összefoglaló erejével 
szemben a szétválasztó erők többnyire győzedelmeskednek. A 
régi mágnás lenézi az új bárót, sőt az ősmagyar családból szár- 
mazó az indigénát is; a bankár vagy gyáros báró lenézi a tiszt- 
viselői arisztokráciát, azonban — nagyobb műveltségére vagy 
legalább munkateljesítményére hivatkozva — a régi grófot is; 
a felsőbb osztályok lenézik az elerőtlenedett, anyagi tönk szélére 
került középosztályt, amely nemcsak az alsóbb osztályokkal szem- 
ben érvényesíti olykor beteges hiúságként feltűnő és bántóan, 
de csak külsőségekben érvényesülő osztálytudatát, hanem a mág- 
nástisztelet ellenére felfelé is, bírálván a felsőbb osztályok önzését 


SZÉTTAGOLÓDÁS 145 


és élvezetvágyát; a földmíves lenézi a kereskedőt, a városi embert, 
kabátosokat; ez legjobban nyilvánul a módos nagyparasztoknál. 
Lenézi azonban a törpebirtokost, a napszámost is; a gyárimun- 
kást Marxista megvíhatatlan elméletének talapzatáról megveti az 
összes polgári osztályokat, de a szakszervezetekbe nem tömörült 
osztályon kívülieket is. 

Természetes, hogy minden társadalmi osztályban és annak 
minden rétegében vannak belátó emberek, a közösség érzésének 
ápolói, akik nem egy részletsikerrel dicsekedhetnek. Ez azonban 
a szomorú összképen jóformán mit sem változtat, a széttagolódás 
tovább is érezteti hatását. Ez a magyarázata sok mozgalom bal- 
sikerének. 

Z ORSZÁG lakosságának túlnyomó többsége a  nincs- 
telenek, a kétkezük munkájából élők közé tartozik. 

Hazánk  agrárjellege következtében ennek a rétegnek 
többsége  főldmívesekből, mezőgazdasági munkásokból,  — cselédek- 
ből, zsellérekből és a rossz magyar szóval , törpebirtokosoknak" 
nevezett elemből, az életfenntartásra elegendő kisbirtoknál cse- 
kélyebb földterülettel rendelkezőkből áll. Ide tartozik azonban 
az ipari munkásságnak számra csekélyebb, de központi elhelyez- 
kedése és szervezettsége révén amannál jelentőségre, befolyásra 
tekintélyesebb tábora is. 

Mindezeket az elemeket elhelyezkedésük, környezetük, ke- 
reseti viszonyaik, sőt életszínvonaluk tekintetében is erős válasz- 
falak tartják egymástól távol. — Az öntudatos, képzett, újságolvasó, 
tisztaságát ápoló, rendes lakásban lakó, kényelmi berendezéseket 
használó ipari munkás olykor kozmikus távolságban érzi magát 
attól a gazdasági cselédtől, aki minden törvényes tilalom ellenére 
családjával együtt több más családdal osztja meg a tűzhellyel 
ellátott béresszobát és nem ugyan testi és lelki alkatára, hanem 
műveltségére és szokásaira nézve, valamint szükségletkielégítési 
lehetőségei szempontjából sokkal kedvezőtlenebb képet mutat. 

Van azonban valami, ami ezeket a különböző elemeket 
egységbe forrasztja és szükségessé teszi azt, hogy velük, mint egységes 
jelenséggel foglalkozzunk. — Ez a mozzanat a fölfelé törés vágya, a 
társadalmi kapillaritás fokozott jelentkezése. A kispolgári 
rétegekben olykor még felcsillan a régi rendiségnek valamelyes 
nyoma, a helyzettel megelégedettség, vagy legalább a helyzetben 
megnyugvás. Idelent azonban a tényleges helyzetet bilincsnek 
tekintik, amelyet szét kell feszíteni. — A viszonylagosan legjobb 
helyzetben levő gyári munkásnak sem ideálja az a munkaköri, 
társadalmi helyzet, amelyben van. 


Vizsgáljuk meg először a földmívesszegénység helyzetét. 


Ebben a rétegben van legkevésbbé helye az általánosításnak. 
A család szorgalmán, munkabírásán, ötletességén fordul meg az, 
hogy csekély vagyonuk segítségével vagy teljesen vagyon nélkül 
is ki tudnak-e emelkedni a szegénység nyomasztó légköréből. 
Néhány lánc föld, kis ház, ha kertészkednek és olyan helyen 
vannak, ahol napszámos minőségben is kiegészíthetik keresetüket, 
a társadalmi helyzethez mért jómódnak lehet alapja. Vannak 
azonban falvak, sőt vidékek is, ahol a teljesen vagyontalan mező- 
gazdasági munkás is normális időben elég magas életszínvonalhoz 
jut a kollektív szerződésekben rejlő erő felhasználásával, távolabbi 
munkapiacok felkeresésével és a háziipar kifejlesztésével. Elég 
ebben a tekintetben a mezőkövesdiek példájára és az ottani há- 
ború előtti viszonyokra hivatkoznunk. A mezőgazdasági cselédi 
állapot sem jelent okvetlenül szegénységet: akárhány olyan mun- 
kaadó van, akinél nemcsak megfelelő lakásban, hanem olyan 
ellátásban és munkabérben is részesül a mezőgazdasági cseléd, 
hogy 10—20 év alatt önálló lét megalapozására elegendő összeget 
takaríthat meg. Mindezek a mozzanatok arra indítanak, hogy 
a statisztikai kimutatásoknak a szegény népelemek gyűjtő címe 
alá fogható számoszlopait ne a maguk nyerseségében vegyük 

számításaink alapjául, hanem üssünk le a végösszegekből bizo- 
nyos százalékot. 

A földmíves szegénység törzsét mindenesetre a gazdasági 
cselédek, mezőgazdasági munkások között kell keresni. Az előb 
biek száma — csupán a kereső népességet számítva — 225.129 
volt 1920-ban, míg a mezőgazdasági munkások hatalmas serege 
757.377 tagot számlál. Azóta nagyobb változás nem állott elő 
mert az 1928. évi mezőgazdasági biztosítási statisztikai felvétel 
kerek számban 778.000  főldnélküli mezőgazdasági  munka- 
vállalót tüntet fel. Ezekhez jő az öt holdon aluli törpebir- 
tokosok és kisbérlők tábora, úgy, hogy ezt a csoportot — ha 
le is vonjuk belőle az aránylag jobb helyzetben levő és kispolgári 
jelleget öltő egyedek valószínű számát, — bátran vehetjük egy 
millió keresőre, aminek azonban aránylag nem sok eltartott felel 
meg: hiszen a mezőgazdasági cselédek, sőt munkások jelentékeny 
része is legény vagy hajadon. 

Ha a falusi szegénység aránylag nagy számának okait vizs- 
gáljuk, akkor arra kell rájönnünk, hogy ez a jelenség az utóbbi 
évtizedek fejlődési eredménye. 1848 előtt jobbágy és jobbágy 
között gazdasági különbség alig volt és a telkes gazda életszín- 
vonala nem sokkal múlta felül a zsellérét. 

A földtulajdon felosztása és a parcellaminimum 1848 előtt 
érvényesülő rendszerének elejtése, a megkésett jobbágyfelszaba- 
dítás gyors üteme, a pénzgazdaságra való hirtelen átmenet, 
amihez a jobbágyok jelentős hányadánál hiányzott az érzék, sőt 
a tudás is — teremtették meg a különbségeket. A családok 
szaporodtak, az uradalmak és nagy parasztgazdaságok azonban 
útját állottak a terjeszkedésnek, a földszerzésnek.? 

Az eredetileg telkes gazda utódja lassankint nincstelenné, 
bizonytalan létű emberré vált. 

Sajnos, a földmívelési kormányzat abbahagyta a mezőgaz- 
dasági munkabérekre vonatkozó statisztikai adatok közlését, 

amelyek pedig annakidején igen értékes tanulságokkal szolgáltak. 
Ilyen körülmények között főleg egyes elszórt adatokra, becslé- 
sekre vagyunk utalva, amelyek közül az Orsz. Mezőgazdasági 
Kamara jelentéseibe foglalt adatok látszanak a legmegbízhatób- 
baknak. 


A mezőgazdasági munkabérekkel kapcsolatos kérdés a kubikos 
földmunka problémája. Ez volt a segédeszköz, amellyel a nyolc- 
vanas években ideig-óráig az alföldi magyarság anyagi romlását 
fel lehetett tartóztatni, amelynek akkori megszüntetése a század- 
végi zavarokra vezetett és amely a proletárdiktatúra után a duna- 
völgyi rendezési munkálatok, csepeli kikötő-építés által ismét 
életerőt szivattyúzott ebbe a társadalmi osztályba, hogy ezeknek 
a munkálatoknak befejezésével vagy befejezéséhez közeledtével 
újból bizonytalanságba döntse. 

Bármennyi nehézséggel küzd ugyanis a földmunkás, a kubi- 
kos, bármennyit nélkülöz és bármennyire megkárosították a 
múltban a közvetítők, a , baráberek," mégis tízezreknek biztosi- 
tótta megélhetését, sőt a tőkegyűjtést is ez a munkanem.? 

Abban, hogy az 1928. év utolsó hónapjaiban a mezőgazda- 
sági munkabérek ismét rohamosan estek, nemcsak az 1928. évi 
és jónak nem mondható termésnek volt része, hanem annak a 
körülménynek is, hogy a földmunkára nincs remény és így az 
ott felszabaduló napszámos-elem nyomta le a mezőgazdasági 
munkabéreket. 

Az jár legjobban a mezőgazdasági munkások közül, akinek 
aratórésze van. Az aratórész vidékenkint, sőt gazdaságonkint 
változik; az ujabb szerződések a rész meghatározása mellett meg- 
állapítják a holdankinti minimális részesedést is, úgy hogy a 
munkás ennek alapján mégis megélhetéshez jut. Körülbelül 12 
mázsára tehető az a mennyiség, amelyhez egy pár — férfi és nő 
— s közepes termés mellett szert tehet és amely mennyiség az 
új termésig létalapul szolgálhat. Részes aratómunkát azonban 

nem mindenki kaphat, és aki ilyenhez nem jut, rettegő bizony- 
talanságnak néz elébe ősszel. . A mezőgazdasági munka idény- 
szerűségéből folyik, hogy a nagy munkaidő munkabérei és az 
utóidény munkabérei között 3—40090 -os eltérések is vannak 
Mikor ezelőtt néhány évvel a mezőgazdasági  bérmegállapító 
bizottságok megkezdették működésüket, a kormányintézkedésnek 
oka azoknak a panaszoknak légiója volt, amely különösen az 
őszi répaszedési napszámbérek tekintetében érkezett minden ható- 
sághoz. — Volt rá eset, hogy mai pénzértékben 40, sőt 20 fillér 
ellenében vették igénybe a munkaadók a munkás egész napi 
munkaerejét. 1928 őszén az ország több részében a mezőgazda- 
sági munkabér átlaga 2—2.5 pengő élelmezés nélkül;! a bi- 
zonytalan és kevés mezőgazdasági munka után jön a teljes és 
kényszerű munkátlanságban eltöltött tél, amelyet ilyen körül- 
mények között csak keserves szenvedéssel lehet valahogy kibírni. 

A mezőgazdasági munkásoknak mostoha sorsa annál szo- 
morúbb, mert már Nagymagyarországon ez a réteg volt az, 
amelyben a magyar anyanyelvűek százaléka legmagasabb volt és 
mert természetes szaporodásuk feltűnően kedvező, tehát a nem- 
Zeti erő regenerátorát elsősorban bennük kell keresni. 

Nem a nagy városok bérkaszárnyáiban van a legkiáltóbb 
nyomor, hanem a falusi kisviskókban, ahol ősztől tavaszig ritkán 
és alig fűtött kemence melegének illúziójánál, sötétségben, csupán 
a legszükségesebb élelmiszerekre utalva tengődik sok százezer 
magyar munkás-család. A falun hiányzanak azok a jótékony- 
sági intézmények, amelyek a városi nyomornak legalább lég- 
kiáltóbb eseteivel foglalkozhatnak; a kispolgári rétegekben elhelyez- 
kedett földmívesek szolidaritás érzése még sokkal fejletlenebb, 
semhogy a segítésnek és közös érdekeknek tudatára ébrednének. 
Ebben a tekintetben különben rossz példát látnak az uradalmaktól, 
különösen a bérlőktől, akikkel szemben a közigazgatás is tehetetlen 
és akik olykor a napszámbérek, aratórészek lenyomására kartelt 

kötnek, a mezőgazdasági munkások élelmezésére vonatkozólag 
létesült megállapodásokat megszegik. 

Rendkívül nagy ellentéteket látunk a mezőgazdasági cse- 
lédek életszínvonalában és boldogulásában. Amint már emlí- 
tettük, van akárhány mezőgazdasági cseléd, aki telkesgazdával 
sem cserélne és terhes, de jól fizetett és kockázattól ment állá- 
sával teljesen megelégedett. Nem hunyhatunk azonban szemet 
azon, hogy a mezőgazdasági cselédtörvénynek számos rendelkezése 
egyes vidékeken írott malaszt marad. Hiába írja elő a törvény 
egyes családok elkülönítését és határozza meg a padlózatnak és 
a helyiségek légtartalmának legkisebb mértékét; ma is akárhány 
nagy- és középbirtokot találunk, ahol ugyanazon az egy tűzhelyes 
helyiségen több családnak kell megosztoznia; fiatalja, öregje, 
férfi és nő együtt lakik; a gyermekek tanúi a gyermekszületésnek 
éppenúgy, mint a halál bekövetkezésének és ruhátlanságukban, 
táplálékhiánytól gyötörve várják azt, hogy őket is munka igájába 
törjék." 

Egészen más képet kapunk, ha a mélység lakóinak másik 
csoportját, az ipari munkásokat tesszük a gyűjtőlencse alá. 


Távol áll tőlünk, hogy a magyar ipari munkásság helyzetét 
rózsásnak tekintsük és ne legyünk teljes tudatában azoknak a 
bajoknak, amelyekkel meg kell küzdeniök. 

Észrevehető azonban a különbség már a mezőgazdasági és 
ipari munkabérek tekintetében is. Míg a mezőgazdasági mun- 
kabérek tekintetében meglehetős bizonytalanságban vagyunk és 
az egyes kiragadott szomorú adatok alapján kell megítélnünk a 
helyzetet, addig az ipari munkásság politikai szervezettségével 
és hatalmi súlyával elérte azt, hogy problémáival és így a munka- 
bérrel is az illetékes tényezők komolyan foglalkozzanak, igye- 
kezzenek a tényállás tüzetes megállapítására. 


Az ipari munkabérek megállapítására három eszköz áll ren- 

delkezésünkre: a gyáripari statisztika, a társadalmi biztosítási 
statisztika, a hatósági munkaközvetítők munkabéradatai. 

A gyáripari statisztikát illetőleg az 1926. évi munkabér- 
adatok állanak rendelkezésünkre. Ezekből megtudjuk, hogy egy- 
egy munkásra évi 1376 pengő átlagos keresmény jutott. Biztosabb 
alapot kapunk, ha a valóban munkában töltött munkanapok 
számát viszonyítjuk az összkeresethez. A gyári munkások az 
1926. év folyamán összesen 54,954.224 munkanapot töltöttek 
az ipartelepen. Ennek alapján egy munkásra átlag 280 munka- 
nap és az évi keresményből 4.92 P. napibér jutott. 

Némileg eltérők a társadalmi biztosítási statisztika bér- 
adatai. 

Első sorban figyelmet érdemel a biztosítottak számának 
nagy hullámzása. Minthogy a gyáripari statisztikát 1926. évre 
alkalmaztuk, megemlíthetjük, hogy az 1926. év folyamán a ház- 
tartási alkalmazottak nélkül a kötelezőleg biztosítottak száma 
legalacsonyabb volt március 31-én, amikor 681.880-at tett ki és 
legmagasabb szeptember hó 30-án, amikor a szám már 734.137-re 
nőtt. Az 1927. év kezdőadata csaknem azonos az utóbbival 
(734.697), szeptember 30-án azonban a biztosítottak száma 
838.698-ra nőtt. Az átlagos napibér az 1926. év végén 3.45 
pengő volt. Az 1927. év folyamán nem nagy, de határozottan 
észlelhető javulás történt, úgy, hogy az átlagos napibér az év 
végére 3.58 pengőre emelkedett. Az évközi maximum egybe- 
esett a tagok számának legnagyobb emelkedésével, amennyiben 
szeptemberben az átlagos napibér 3.65 pengő volt. 

A hatósági munkaközvetítők az 1927. évben Budapesten 
összesen 28.378, vidéken pedig 19.665 esetben közvetítettek. 
Ebből a számból a munkabérek kiszámításánál felhasználhattak 
15.562 illetőleg 5.258 esetet. A férfi munkabér országos átlaga 
57 fillér óránkint, a női munkáé 42 fillér. A felajánlott mun- 
kabérek adataiból képzett átlagos munkabér (4.40 pengő) csak- 

nem teljesen összevág az öregségi és rokkantsági törvényjavaslat 
biztosítási statisztikája által elért eredménnyel: a 4.43 pengővel." 

A névleges munkabérnél jóval alacsonyabb a reálmunkabér, 
legutóbbi számítások szerint egy öt tagú munkáscsalád heti 
szükséglete 70 pengőt tesz ki." Figyelembe véve a legkedvezőbb 
átlagmunkabért: megállapíthatjuk, hogy az öt tagú, tehát három 
kisgyermeket magában foglaló munkáscsalád ezt a legalacsonyabb 
letszínvonalat csak abban az esetben közelíti meg, de nem fel- 
tétlenül éri el, ha a családanya is állandóan bérmunkát folytat, 
amely körülményt sem társadalompolitikai, sem  népegészség- 
ügyi szempontból nem tekinthetjük örvendetesnek. Amennyiben 
pedig a családapa az átlagon alóli munkabér mellett dolgozik, 
vagy a családanya ideiglenesen munka nélkül van, avagy tanu- 
latlan munkás létére mélyen az átlagon aluli díjazásban részesül, 
a család fokozatosan, de határozottan távolodik a minimális 
szükségletkielégítés lehetőségétől. 

Olyan államban, ahol munkanélküliség esetére szóló biz- 
tosítás nincs és a betegség esetére szóló biztosítás azt csak töké- 
letlenül pótolja, elsőrangú fontossága van annak, hogy a munkás 
a lehetőség határain belől állandó foglalkozáshoz jusson. 

Láttuk, hogy a mezőgazdasági bérmunka idényjellege milyen 
hátrányosan befolyásolja a mezőgazdasági munkások százezreinek 
megélhetését, és az aratórész elmaradása miként dönti nyomorba 
az egész családot. Csalódnánk azonban, ha azt gondolnók, 
hogy az ipari munkásság körében a munkanélküliség nem okoz 
hasonló nehézségeket. 

Sajnos, munkanélküliségi statisztikánk nincsen és ebben a 
tekintetben jóformán kizárólag a szakszervezetek adataira va- 
gyunk utalva, amelyek — nem ölelvén fel minden munkást és 
minden munkaadót — a helyzetet nem tükröztetik teljesen vissza; 
azok a foglalkozási ágak, amelyek a szervezetbe nem léptek be 
és azok az egyének, akik munkanélküliekké váltak, mielőtt szer- 

vezett .  munkásokká lehettek —— volna, kétségkívül súlyosbítják 
a helyzetet. 

1928 december havában a  keresztényszocialista és szociál- 
demokrata szakszervezetek adatai szerint abszolút számban nem 
volt sok munkanélküli: "mindössze 15.187, amely szám lényegesen 
kisebb az 1924/26. évek munkanélküliségi átlagánál: a 28.213 
nál;" aggasztó az a tünet, hogy ez a szám emelkedőben van és 
az irányzat az 1929. évben is érvényesül. Az utolsó öt évben 
különben a munkanélküliek száma 11.188 és 38.457 között 
hullámzott. 

Már maga az a körülmény, hogy a munkaközvetítés és a 
munkanélküliek nyilvántartása terén a  szakegyesületi adatokra 
vagyunk utalva, eléggé mutatja azt, hogy a szakszervezetek mily 
komoly szerepet játszanak a munka és munkás ügyeiben. 

A mezőgazdasági munkásság mindeddig nélkülözi az élet- 
hivatási tömörülést. Ezt csak némileg pótolja a mezőgazdasági 
kamara, amely erre a társadalmi osztályra is kiterjeszkedik. 
Minden törekvés a mezőgazdasági munkások tömörítésére  meg- 
hiúsult részben a vidéki hatóságok ellenállásán, részben azon a 
tényen, hogy a földmunkás szervezetek lassabban terjedtek és 
kevesebb szellemi értéket látszottak feltüntetni, — mint az ipari 
munkások hasonló egyesüléseit. Inkább hirtelen  fellángolások, 
helyi jelentőségi okok adtak egy-egy lökést a földmunkás moz- 
galomnak, amelynek első apostolai között különben egy több- 
szörös budapesti házíúr-lapszerkesztő: —— Várkonyi — vitt sokáig 
vezérszerepet. 

Az ipari munkások szakegyesületei ezzel szemben hatalom- 
hoz, sőt közvetve erős politikai befolyáshoz is jutottak; központi 
szervük, a szakszervezeti tanács olykor döntő jelentőségű ténye- 
zője a magyar közgazdasági életnek. 

A marxista alapon álló és a szociáldemokrata párt társadalmi 
hátterét alkotó szakszervezeti tanáccsal és a kötelékébe tartozó 

szakegyesületekkel szemben a más gondolkozású munkások tag- 
létszámra összehasonlíthatatlanul kisebb, azonban szintén rend- 
kívül élénk szervezeteket létesítettek: a keresztényszocialista szak- 
szervezeteket, amelyek szövetségbe tömörültek. 


A szakegyesületek főleg és elsősorban a munkalehetőségek 
nyujtása révén gyakorolnak befolyást a munkásokra, de el nem 
vitatható érdemeik vannak a munkafeltételek szabályozása és 
munkabér megállapítása terén is. Működésükre fényt vet az, 
hogy utolsó rendelkezésre álló adatok szerint az 1925. év folya- 
mán a szakszervezeti tanács kötelékébe tartozó szakszervezeteknél 
közvetítésre jelentkezett 57.123 egyén, közvetítésük alapján 
munkát kapott 33. 945 és a fizető szakszervezeti tagok száma 
12?.024-et tett ki, vagyis többet, mint amennyi 1913-ban Nagy 
Magyarországon a szakszervezeti tagok száma volt, amennyiben 
ekkor a szakszervezetek csak 107.488 tagot számláltak. " 

Az ipari munkások szervezettségének eredménye az is, hogy 
az ipari munka a mezőgazdaságinál nagyobb védelemben részesül. 
Az utóbbi években egymást érik a munkavédelmi törvények és 
rendeletek (pl. gyermekek és nők éjjeli munkájának tilalmazása, 
sütőipari munka szabályozása, egyes ártalmas anyagok haszná- 
latának és gyártásának megtiltása). Ha mindezek iparfelügye- 
letünk nem teljes kiépítettsége és hatósági orvosi szolgálatunknak 
egyéb feladatokkal túlterheltsége miatt mindenütt 10090-ig nem 
is nyertek végrehajtást, az ipari munkásság öntudata és a szer- 
vezeteiben rejlő erő gondoskodnak arról, hogy ebben a tekin- 
tetben botrányos állapotok ne legyenek és fokozatosan javuljon 
a helyzet. 

Az ipari munkásság gyakorlatban kivívta magának a nyolc 
órai munkaidőt és munkaszabadságát nemcsak megóvja, hanem 
azt olykor a többségtől eltérő nézetű munkástársaival szemben 
erőszakosan alkalmazza. Ha túlnyomó többségében meg nem 
felelő lakásban lakik is és átlagmunkabérei — amint láttuk — 

az életszükségletekhez képest alacsonyak, azért mégis kedvezőbb 
helyzetben van mint a mezőgazdasági munkás, akinek, ha tisztán 
napszámra van utalva, 180 munkanapot és 3 pengős napszámbért 
feltételezve 540 pengő az évi jövedelme, amelynek legalább 
ötödét az egészséget határozottan veszélyeztető lakásra kell for- 
dítania úgy, hogy a ruházati kiadások levonása után a napi 
élelmezésre fillérek jutnak csak. 

A társadalmi ranglétrán az a mezőgazdasági munkás, aki- 
nek sikerül terményjárandósághoz is jutnia és az az ipari szak- 
munkás, aki állandó alkalmazásra talál, alsóbb fokon áll ugyan 
megnyugtathatja magát azonban azzal, hogy a súlyponthoz köze- 
lebb esvén, biztosabb helyzetben van, mint a létra tetején levők, 
akiknek helyzetét a legkisebb földrengés megváltoztathatja. Ha 
törekvését szerencse kíséri, megkísérelheti az is, hogy saját maga 
vagy családja számára az emelkedés, a boldogulás útját egyen- 
gesse és feljebb kerüljön. A társadalom szánandó páriái nem 
közülök kerülnek ki, hanem az osztályukat vesztettek közül; 
azok adják társadalmi egyensúlyunknak legnagyobb tehertételét, 
akik vagy teljesen munka nélkül vannak, vagy nem tudnak 
egyik osztályba sem kapcsolódni. 

Talán legszomorúbb a mélység lakói közül a magasabb 
osztályokból lecsúszott szellemi foglalkozásúaknak és magasabb 
műveltségű munkanélkülieknek a helyzete. 

Az utóbbiakra vonatkozólag az adatgyűjtés folyamatban van, 
de a feldolgozás eredményeit még nem ismerjük. A szakszerve- 
zeti tanács adatai szerint már az 1924. év végén 33.05-9 fix jöve- 
delmű munkanélküli volt." Idetartoznak a pályavégzett fiatal- 
emberek, akik a keserves szenvedések árán megszerzett oklevél 
birtokában minden állásra pályáznak, minden foglalkozásra jelent- 
keznek, azonban mindenütt zárt ajtókra találnak, Ebbe a cso- 
portba tartozik a néhány ezer állásnélküli gazdatiszt, ennek a tá- 
bornak sorait gyarapítja a rengeteg elbocsátott és végkielégítésével 

körülmények — között, megfelelő szakértelem nélkül 
közgazdasági pályákra tolult köztisztviselő; ide sorozhatjuk azokat 
a kereskedőket, akik önállóságukat fenntartani nem tudják és 
állást nem kapván, ügynökösködésre, alkalmi üzletkötésre kell 
vetemedniök; ez a tág kör öleli fel mindazokat, akik az élet nagy 
hajótörésének áldozatai. 

Nem mind munkanélküli ezek közül; ellátásuk, igazgatásuk 
annyiból könnyebb probléma, mert jórészüknek, sőt többségük- 
nek a betevő falatja megvan. Az orvos, akinek nincs módja arra, 
hogy évekig várjon valamely közkórház vagy klinika lehetőségeire, 
de vidéki gyakorlat indítására sem szerelheti fel magát, a mér- 
nök, aki hasztalan keres képességének megfelelő elhelyezkedést, 
végül belöki egy .fiókba oklevelét és elmegy villamos-kalauznak, 
mozgószinház vetítőnek, esetleg közüzemi munkásnak. 

A társadalom mélypontján levők között különös figyelmet 
érdemelnek a menekültek. 

Az a körülmény, hogy az ország területének mintegy két- 
harmada idegen uralom alá jutott és az új államok kormányai 
több-kevesebb elszántsággal, de állandóan törekedtek a magyar 
lakosság elnyomására, azt eredményezte, hogy nagy tömegek in- 
dúltak meg a trianoni határok átlépésére. Feltűnő nagy számmal 
vannak ebben a tömegben közszolgálati alkalmazottak és nyug- 
díjasok; az a körülmény, hogy részben a magyar kormányok 
habozása miatt, főleg azonban hazafias érzésüktől indítva meg- 
tagadták a hűségeskü letevését az új állammal szemben, azt vonta 
maga után, hogy nemcsak illetményeik, illetőleg nyugdíjuk folyó- 
sítása maradt el, hanem olykor a legkegyetlenebb módon ment 
végbe kiutasításuk is, A különböző agrárreformok, a magyar la- 
kosság ellen foganatosított lakás-igénybevételek, a magyar iskolák 
megszüntetése számos szabadfoglalkozású vagy serdülő korban 
levő megszállott területbeli magyart kényszerített a vándorbot- 
hoz nyúlásra, míg a minden alap nélkül folyamatba tett bűnperek 

rémületet keltettek és az áldozatok, valamint családtagjaik 
hacsak tehették — kivonták magukat az üldözés alól. 

Így azután 1918. őszétől kezdődőleg a beköltözés korlátoz- 
sáig valóságos népvándorlás indult meg Csonka-Magyarországra 
1924. július 15-éig 104.804 kereső és 245,196 eltartott lépte át 
a határt." Ezek közül az állami közszolgálati alkalmazottak száma 
— családtagjaik nélkül — 15.835, a törvényhatóságiaké 5.762 
a vasútiaké 19.092, az egyéb közszolgálati alkalmazottak száma 
3.554. 341 ügyvéd, 780 orvos és gyógyszerész kényszerült régi 
lakóhelyének elhagyására. Van azonban a menekültek között 
minden társadalmi osztályhoz tartozó, hiszen meghaladja az 
5.000-et az önálló iparosok és kereskedők száma és a csaknem 
25.000 ipari és kereskedelmi alkalmazott túlnyomó része a mun- 
kásosztályhoz tartozik. 


A menekültek ügye a trianoni Magyarországnak egyik leg- 
égetőbb problémájává vált. A sokezer vagonlakás ijesztő nyo- 
morúságával hosszú ideig volt élő szemrehányás a békediktátumok 
szerzőire. 

Sajátságos és a legtöbb magyar társadalompolitikus figyelmét 
elkerülő körülmény az, hogy a menekültek által magukkal hó- 
Zott vagyon jelentős értéket képviselt és — ha megfelelő módon 
használtatott volna fel, — nagyban csökkentette volna a mene- 
kültek ideözönlése által okozott bajokat. A menekültek nagy 
része bírt a megszállott területen valamelyes vagyonnal, amelynek 
értékesítése körül a kényszerhelyzetben rövidséget szenvedett 
ugyan, azonban még mindig rendelkezett annyival, hogy nem 
volt teljesen puszta kézzel érkezőnek tekinthető. 


A megszállt területen a pénz korai lebélyegzése, majd az 
új pénzláb bevezetése következtében az emberek a kis számokhoz 
szoktak. Az infláció és koronaromlás idején érkezvén ide, el- 
kapta őket a nagy számok lélektani csalódása és papírkoronára 

számítván át szerény vagyonukat, sok szegény ember közülök 
gazdagnak képzelte magát. 

További zavart okozott az, hogy abban az időben hivatalos 
nyilatkozatok is a tőzsdére utasították a magyar középosztályt, 
mint arra a helyre, ahol vagyonát felértékelheti. A menekültek 
hát részben ingatlant vettek és hozzájárultak az ingatlanok 
iránti túlzott kereslet révén az ingatlanárak felhajtásához, rész- 
ben egyenesen tőzsdei műveletekbe kezdtek, amelyeknek ideig- 
lenes sikere azután azokat is a Szabadság-térre és a zugkávé- 
házakba csábította, akik eredetileg tartózkodtak minden kocká- 
zattól, sőt ingatlant szereztek. Aligha tévedünk, amikor nagy 
részben a menekültek számlájára írjuk az 1920-as évek elején 
észlelhető túlzott és ideges ingatlanforgalmat (szerényebb házak 
és nyaralók három hónaponként cseréltek gazdát), de bennök 
kell gyanítanunk a gombamódra megszaporodott tőzsdeügynökök 
és magánbankárok ügyfeleinek és áldozatainak többségét is. 

Sajátságos, hogy a magyar szépirodalom művelői közül eddig 
még jóformán senki sem foglalkozott a menekültek szenvedései- 
vel és jelenlegi helyzetével. Alig van lázítóbb látvány, mint olyan 
kislakásos, vagy barakktelep, amelyet túlnyomóan vagy esetleg 
kizárólagosan menekültek töltenek meg. A Rákos homokjában, 
vagy valamely vidéki város porában spártai egyszerűséggel épült, 
külső csínt nélkülöző házak alacsony szobái erdélyi kastélyok és 
felvidéki kúriák iparművészeti remekeit rejtegetik. A falakon 
családi arcképek, az állványokon a régi ezüst maradéka, a ház 
előtti kiskertekben évszázadokon át kialakult szépérzék és virág- 
szeretet nyomai. 

Az egészen azonban mintha valami fekete fátyol lebegne, 
mintha ólomsúly nehezednék a lakókra. Nevetés, vidámság ritkán 
hangzik ki a gondosan elfüggönyözött ablakok mögül; különösen 
az idősebbeket szinte beteges elzárkózás jellemzi a mával, a kör- 
nyezettel és főleg a jövő szükségleteivel szemben. A múltban 

élnek és onnan bányásszák ki azt a lelkierőt, amely a jelennek 
elviseléséhez szükséges. 


A múlt azonban mind távolabbra kerül. 

Az idealizált múlt ellensúlyozó tényezőjének gyengülésével 
szemben könyörtelenül erősbödik a helyzet nyomása, amely a 
drágasági index emelkedésében jut kifejezésre. A menekült 
telepek népe — a magyar géniusz mérhetetlen kárára — ment- 
hetetlenül csúszik tovább azon a lejtőn, amelyre 1918-ban került 

EM célunk az, hogy a magyar termelés, forgalom és fo- 
Me tükörképét adjuk. Ügy hisszük azonban, a ma- 

gyar társadalomról adott ismertetésünk csonka lenne, ha 
a társadalom gazdasági kapcsolatairól, mint a társadalmi élet 
egyik legbiztosabb alapjáról röviden meg nem emlékeznénk. 

A magyar társadalmat aligha ismerné meg az, aki csak a 
települési rendszer és  osztálytagosulás nézőpontjait méltatná 
figyelmére és nem törődnék az anyagi kérdések megoldásának 
módjával. Nagyon fontos például annak a vizsgálata, hogy Ma- 
gyarországon melyik a legjobban elterjedt termelési ág, megfelel-e 
érdekeinknek ennek a termelési ágnak érvényesülése és ha nem, 
miként változtathatunk a helyzeten. 

A köztudat szerint Magyarország földmíves állam. A lakos- 
ság nagyobb fele (5596) őstermelőnek vallja magát; kérdéses 
azonban, hogy a föld mai megmunkálásában, termékeink mai 
értékesítési lehetőségei mellett valóban elláthatja-e a nemzetet. 

A föld mennyisége elegendőnek látszik. A több mint 16 
millió kat. holdnyi termő terület feltétlenül elég a 9 millión 

alól levő lakosság táplálására. Már jóval rosszabb a helyzet a 
föld minőségét, megművelését és főleg a földtulajdon megosz- 
lását illetőleg. 


A népnyelv tejjel-mézzel folyó Kánaánnak nevezi hazánkat, 
holott a szomorú valóság az, hogy a szikes, vadvízes területeken 
felül is csonka országunkban a termőtalaj jelentékeny hányada 
gyengébb minőségű; úgy homokos, mint agyagos területeink nem 
mindenütt adják meg a termelés előfeltételeit. 


Még inkább kihívja a bírálatot a termelés szempontjából 
talán legfontosabb tényezőnek: a  földbirtokviszonyoknak  egész- 
ségtelen kialakulása. A mai Magyarország területén a háború 
előtt a kisbirtok birtokállománya 7.14, a közép- és nagybirtoké 
pedig 9.01 millió kat. hold volt, vagyis az óriási többség a 
földtulajdonnak csupán  4496-ával rendelkezett, míg a törpe 
kisebbségnek 5699 jutott. 


A nagy- és különösen a középbirtokok lemorzsolására ter- 
mészetes folyamat indult, amelyet az 1920-ban  életrehívott 
földbirtokreform jelentékenyen gyorsított. — Még 1925-ben is 
1.130 olyan nagybirtokos volt azonban, akinek birtoka mégha- 
ladta az 1.000 holdat, és ha a tulajdon kisgazdaságok száma a 
földreform végrehajtása során erősen emelkedett is (1920—25-ig 
794.000-ről 840.000-re)? ez még nem jelenti az egészséges gazda- 
sági egyedek számának szaporodását: a törpebirtokoknak jelenté- 
kény része állati vagy gépi erő és forgó tőke hiányában szánalmas 
terméseredményeket mutat fel és az amúgy is égető mezőgazda- 
sági munkáskérdést súlyosbítja. 


Birtokviszonyaink .  tanulmányozásánál figyelemmel kell len- 
nünk arra is, hogy a mi statisztikánk csak a valóban nagy bir- 
tokokat sorozza ebbe a csoportba és olyan latifundiumokat is 
tüntet fel, amilyenek külföldön ismeretlenek, másrészt nem 
szabad megfeledkeznünk arról sem, hogy az ország területéből 
3.69 millió kat. hold a kötött birtokra esett, amelynek száma 

3.202 — köztük 58 hitbizomány, még pedig többnyire olyanok, 
elyek a liberális XIX. században alakultak." 

Ha el is kerüljük azt, hogy a kis- és nagybirtokrendszer 
hívei között állandóan észlelhető és olykor erősen kiélesedő 
vitában állást foglaljunk, még sem zárkózhatunk el annak meg- 
állapítása elől, hogy a kisbirtokrendszernek gazdasági előnyei 
is vannak, társadalmi hatása pedig olyan, amely adott esetben 
az esetleges gazdasági hátrányok figyelembe nem vételét is in- 
dokolja. Ha áll is az, hogy a nagybirtok üzemmenete gazda- 
ságosabb, élő és holt felszerelését jobban használhatja ki, köny 
nyebben termelhet egyöntetű, nagyobb tömegárút, ezzel szemben 
viszont a kisbirtok munkaerőben gazdaságosabb, több haszon- 
állata van, a talaj erőbeni állapotát elvileg könnyebben bizto- 
síthatja és főleg jóval több embert tart el, amely körülmény 
előttünk a mérleget javára nyomja le.! A nagybirtok túltengése 
elősegíti a kisbirtok túlságos elaprózódását, a kötött birtok pedig 
még azzal a hátránnyal is jár, hogy nincs meg haszonélvezőjében 
a jövedelem szaporítására irányuló hajlam, tehát gazdasági hiva- 
tását sem teljesíti. 

A nagybirtoknak egyik veszedelme az is, hogy tulajdonosa 
vagy haszonélvezője hajlamos a haszonbérbeadásra. A 100.000- 
holdnál nagyobb birtokcsoportban a területnek 4590-át, az 
50—100.000 — közötti csoportban  6090-át hasznosították így." 
A haszonbérlő természetesen inkább törekszik a föld kizsákmá- 
nyolására és többnyire ridegebb cselédeivel, munkásaival, a kör- 
nyező falvak népességével szemben, örvendetes jelenség az 
alföldi városi birtokoknak is kis haszonbérletek útján hasznosí- 
tása, ami a tanyarendszer leírásánál érintett visszásságok mellett 
is legerősebb gátja az egykor annyira fenyegető alföldi agrár- 
szocializmus terjedésének. 

Jellemző, hogy a föld megmunkálásában a vetésterület 
emelkedik, a termésátlagok azonban nem emelkednek ugyan- 

olyan arányban mint a terület, ami valószínűleg arra vezethető 
vissza, hogy az ipari növények térfoglalásával a búza fokozatosan 
rosszabb területre szorul vissza. 

A vetésterületnek ez a túlnyomósága mindenesetre aggasztó 
akkor, amikor a búza világpiaci ára zuhan és a tengerentúli 
versennyel kell megküzdeni. A 9,600.000 kat. hold körüli ve- 
tésterületnek — legnagyobb része (csaknem  3,200.000 hold) 
gabonaneműekre esik, utánuk a kapásnövények következnek 
1927-ben 2,634.000 holddal, mig a szálas takarmány az 1,200.000 
holdat sem éri el." Ha most már figyelembe vesszük azt, hogy 
termésátlagaink aránylag alacsonyak (tavaly pl. búzában csak 
9.3, tengeriben 6.8, burgonyában 34.9 mázsa volt) akkor meg- 
értjük azt, hogy a magas földjáradék és termelési költségek 
mellett a magyar mezőgazda miért panaszkodik. Ezen a helyen 
kell eloszlatnunk azt a balítéletet is, mintha a városok élelmezé- 
sére és a kivitelre rendelkezésre álló gabonaneműeket csak a 
nagybirtok termelné. A kereskedelmi forgalomba kerülő búza 
és rozsmennyiségnek csupán 3590-a kerül ki a nagy- és közép- 
birtokokból, 6596-ot a kisgazdák termelnek. A gabonatermelés 
kérdése tehát társadalmi nézőpontból elsőrendű fontosságú tömeg- 
jelenség." 

A burgonya és tengeri takarmányozási és ipari célokat szol- 
gál elsősorban, felmerül tehát az a kérdés, hogy nem az állat- 
tenyésztést és az ipari növények termelését kellene-e mezőgazda- 
ságunk tengelyévé tenni, amivel esetleg a gabona-világválság 
hatása némileg csökkenthető lenne. 

Ezt a kérdést is nem gazdasági, hanem társadalompolitikai 
nézőpontból vizsgáljuk és arra a megállapodásra kell jutnunk, 
hogy ha sok eredményt érhetünk is el ezen a téren, ennek az 
elvnek alkalmazásával még nem találjuk meg társadalmunk 
fejlődésének megingathatatlan gazdasági alapját. 

Állattenyésztésünk a világháború, a proletárdiktatúra és 

ellenséges "megszállások következtében válságos helyzetbe jutott, 
melyből kilenc év megfeszített munkájával kiemelkedett ugyan, 
de a kiviteli nehézségek és a belső piac felvevő képességének 
csekélysége miatt csaknem ugyanazokkal a nehézségekkel küzd, 
mint a gabonatermelés. 

Az 1928-ban foganatosított állatszámlálás az 1922-es  vi- 
szonyokhoz képest csupán lovakban mutat számbeli emelkedést; 
917.000 lovunk meghaladja a háború előtt ugyanezen a területen 
volt lovak számát. A szarvasmarhák száma némi csökkenést 
mutat, ezt azonban kiegyenlíti a minőségbeli javulás: az 1,800.000 
szarvasmarha "4-e a már teljesen meghonosodott és úgy húsállat- 
ként, mint tejelőként elsőrangú  simmentáli fajtához tartozik, 
ami azt jelenti, hogy minőség miatt a magyar élőállatot és tej- 
terméket most már nem vethetik vissza. Ennek ellenére szarvas- 
marhakivitelünk . csökken, csupán  lókivitelünk  számbavehető 
mérvű." 

Rét- és legelőterületünk ijesztően csökkent és rajta túlzsúfolt- 
ság állott elő, ami annál sajnálatosabb, mert a 4,300.000 kat. 
holdat meghaladó, mesterséges takarmányfélékkel bevetett terület 
a rétek átlagos 22 milliós szénatermelésének segítségével is csupán 
a mai állatállomány eltartására képes, nem nagyobb állomány 
ellátására. " A kevés, rossz legelő, a mesterséges takarmány 
drágasága, népünknek az istállózástól való idegenkedése egyaránt 
hozzájárulnak ahhoz, hogy a falusi szegényebb népelem nem 
veheti ki részét az állattenyésztésből. Baromfi  tenyésztésünk 
rendszertelensége és erősen tagozott tojáskereskedelmünk nevelő 
hatásának hiánya oda vezetett, hogy a magyar tojás — amely 
niég a közelmúltban egyike volt legfontosabb kiviteli cikkeinknek 
— a világpiacon mind szűkebb körre szorul, ami szintén első- 
sorban a kisembert fosztja meg jövedelmi lehetőségétől." 

A múlt század kilencvenes éveiben a szőlők újjátelepítésétől 
várták a  földmívesosztályok helyzetének javítását. A háború 


166 A TÁRSADALOM ÉS GAZDASÁGI ÉLET 


előtt a szőlőterület már messze meghaladta a filloxera fellépése 
előtti terjedelmet. 1927-ben 385 ezer kat. hold szőlőnk volt; 
ennek a területnek nagyrésze alföldi homoktalajra esett. ? Átlag- 
terméseink nem magasak és az erős művelési költségek mell 
rosszabb talajon nem teszik jövedelmezővé a szőlőművelést. E 
mellett erősen sújtja a magyar szőlőművelőket az a körülmény, 
hogy a magyar borkiviteli lehetőségeket a nemzetközi helyzet 
jóformán megszüntette. — Lengyelország — vámokkal védekezik 
Oroszországba pedig — amely a nehéz magyar boroknak talán 
legjobb piaca volt — teljesen megszűnt a kivitel lehetősége. Az 
egységes tájfajták hiánya, a gazdák egyéni kedvteléseinek ki- 
elégítése és a magyar ízléshez alkalmazkodása nem sok jóval 
kecsegtet a jövőt illetőleg. 

Több sikerrel járhatna a gyümölcstermelés és gyümölcs- 
kivitel, amely nemcsak a nagy gyümölcskert-tulajdonosoknak, 
hanem megfelelő kiválasztás mellett a kisbirtokosoknak is erős 
jövedelmi forrása lehet. A jelenlegi terület még a belső fő- 
gyasztás szükségleteit sem elégíti ki, az 1927. évben pl. 8,000.000 
pengő behozatali passzívumunk volt gyümölcsből." 

Valamelyest emelkedik a len; ellenben csökken a kender- 
termelés, jóllehet ezzel, különösen a len házi feldolgozásával 
erősen segíthetne földmíves népünk anyagi helyzetén. 


Látjuk tehát, hogy mezőgazdaságunk minden ága kínos ne- 
hézségekkel küzd és ha egyes kisebb gazdasági ágakban van is 
jelentős fejlődésre lehetőség és remény, ez még magában véve 
a kérdés megoldását nem adja. 


A mezőgazdaság helyzetképe csonka lenne, ha erdőgazda- 
ságunkról nem emlékeznénk meg. Az erdő nemcsak egészség- 
ügyi és szépészeti nézőpontból fontos, hanem a gazdasági és tár- 
sadalmi viszonyokat illetőleg is. A tűzi- és épületfa a közgazdasági 
életnek jelentős tényezője; az erdők kitermelése és a faipar a 


JELZÁLOGTERHEK 167 


épületfával kapcsolatos építőipar nélkül is sok  munkaalkal- 
mat ad. 


Csonkaországunk  őstermelésének egyik legnagyobb hiánya 
rdőterületünk veszedelmes csökkenése. 1913-ban még a terü- 
1 tnek egy negyedét borították erdők, most már csupán kilencedét. 
Öt alföldi vármegye mindegyikében az erdőterület 10 ezer holdon 
alól van. A fa a második legerősebb behozatali cikk." 


Ilyen körülmények között különös fontosságot kell tulajdo- 
nítanunk annak a nagyszabású mozgalomnak, amely az Alföld 
fásítását tűzte ki célul és amelynek még csak első lépéseit figyel- 
hetjük meg. 

A kormányzat, gazdák társadalmi szervezetei mindent meg- 
tettek a mezőgazdaság szomorú helyzetének javítására; a föld- 
mívelésügyi kormányzat többtermelési és versenytermelési ter- 
veit azonban sokan bizalmatlansággal fogadják és előbb a ter- 
melési többlet biztosítását, a földmívelés rentabilitásának eme- 
lését sürgetik. Kétségtelen, hogy a többtermelés a legtöbb esetben 
egyszersmind a termelési költségek csökkentését is jelenti, például 
az átlagos tejhozam emelése vagy a zsírsertés súlyának emelése 
azt vonja maga után, hogy a tej- illetőleg zsírtermelő gép tel- 
jesítő képessége az üzemköltségnél gyorsabb arányban emelkedik 
és így a hozam gazdaságosabb, a tennék pedig olcsóbb és verseny- 
képesebb lesz. 


Amíg azonban ezt az eredményt elérjük, a magyar föld- 
birtok ismét eladósodik. A háborús és a háborút követő mező- 
gazdasági konjunktúra maga után vonta a föld tehermentesítését. 
Gazdáink rossz papirkoronában fizették ki jelzálogos terheiket. 
1923-ban ez a teher 710 millió papír koronára esett, az 1926. 
évben azonban már ismét 500 millió aranykoronára tehető," az 
1928. február 19-iki felvétel szerint pedig 972 millió, amelynek 
csaknem fele (48.190) pengőben bekebelezett összeg, tehát a 

legutóbbi években keletkezett teher. — Ez a teher a Központi 
Statisztikai Hivatal becslése szerint a földbirtok értékének 
8.290-át teszi ugyan, azonban ez is több, mint az 1913-as 790-os 
megterhelés és egyes birtokkategóriákban, különösen a kisbirtokn-i 
csaknem katasztrófális méreteket ölt. 

Mind többen hangoztatják azt a tételt, hogy hazánk egyedül 
a földmívelésre vagy legalább is a földmívelés eddigi módjára 
nem alapozhatja létét, és a többi termelő hivatást az eddiginél 
jóval nagyobb mérvben kell alkalmazásba vennie. Előbbi fejte- 
getéseink ennek a nézetnek alaposságát látszanak indokolni. 

A földmívelés mellett társadalmunk gazdasági alapja szem- 
pontjából első sorban az ipar jöhet számba. Itt azonban figyelmet 
érdemel az, hogy a csonkaország a szén- és a természetes energia- 
források tekintetében meglehetősen mostoha helyzetben van, a 
gyáripar tehát olyan nehézséggel küzd, amely a szén- és vízdús 
országokban ismeretlen. 

Gyáriparunkban úgy társadalmi, mint gazdasági nézőpont- 
ból jellemző tünet az, hogy főleg Budapesten és Budapest kör- 
nyékén vert gyökeret. Példaként említjük meg, hogy az 1926. 
év IV. negyedében a vas- és gépgyárak 32.766 munkást foglal- 
koztattak; ebből a számból a fővárosra és környékére 30.523 
esett," 

A másik jellemző tünet az, hogy iparunk a nehézségek, a 
környező államok védelme, a hitel válsága ellenére erősen fej- 
lődik. A gyáripar most évi 150 millió aranykoronával termel 
többet, mint amennyi fejkvóta alapján az 1913-as termelésből a 
mai területre esik." 

Ha ennek ellenére iparcikkekben erős behozatalunk van, úgy 
ennek csak az lehet a magyarázata, hogy vagy nem termelünk 
eleget a magyar szükséglet kielégítésére, avagy pedig a magyar 
gyáripari termék árban vagy minőségben alatta marad a kül- 
földi árúnak. 

Azt, hogy a területi megcsonkítás és Magyarország gazda- 
sági körülzárása a magyar gyáripar fejlődését előmozdította, leg- 
jobban bizonyíthatjuk a textilipar fejlődésével. — 1921-ben 114, 
1925-ben pedig már 228 ebbe a főcsoportba tartozó gyári jellegű 
ilyen üzemünk volt, amelyek 1926. évi munkáslétszáma meg- 
haladta a 32.000-et, míg 1921-ben csak 13.300 kötőszövő 
iparigyári munkásunk volt. Mihelyt kereskedelmi szerződéseket kö- 
töttünk és megindult a nagyobb forgalom a többi állammal, a 
textilgyárak fejlődésében némi visszafejlődés állott elő; 1926-tól 
számuk csökkent." 

Hogy gyáriparunk a társadalomnak jelentős tényezője, azt 
abból is látjuk, hogy az utolsó rendelkezésre álló részletes adatok 
szerint az 1926. évben a gyári munkásság száma meghaladta a 
200.000-et, az alkalmazottak illetményei több mint 300 millió 
aranykoronára rúgtak; a gyáripari termelés pénzértéke 1,820.300 
aranykorona volt, amelynek !/9-e esett a vas- és fémiparra, 
valamivel több //9-nél a textiliparra, csaknem fele az élelmezési 
iparra és élvezeti cikkek gyártására." 

A gyáripar nagyjában és egészében fejlődést mutat és ne- 
hézségei ellenére a termelésnek jelentékeny tényezője, egyes ágai 
pedig egyenesen meglepő eredményeket mutatnak fel. Ezzel 
szemben a kisipar számbeli gyarapodás ellenére a visszafejlődés 
tüneteit árulja el. Az 1921—24. évekre vonatkozólag állanak 
feldolgozott adatok rendelkezésünkre. Az első évben az ipar- 
testületekhez tartozó mesterek száma 102.051 volt, amely szám 
fokozatosan emelkedett az 1924. évi 120.331-re. Emelkedett a 
segédek száma is a négyévi viszonylatban: 94.226-ról 148.304-re. 
Alig emelkedett azonban a tanoncoké: az 1921. évben számuk 
a 66.000-ret haladta meg, az 1924. évben pedig nem érte el a 
74.000-ret. Figyelembe véve azt, hogy az ipartestületekhez nem 
tartozó kézműiparosok körében általános a panasz az utánpótlás, 
nehézségét illetőleg, megállapíthatjuk, hogy a kézműipar — amely 

a proletárdiktatúra bukása után, akkori körülzártságunkban és 
a meglévő anyagok felhasználására, átdolgozására utaltságunkban 
szerephez jutott — elveszítette ujabban vonzó erejét." 

A kisipar fellendülésének idejére esik az ipartestületek s - 
mának szaporodása is. — 1921-ben mindössze 235 ipartestület volt 
1924-ben már 275. A népszámlálásban szereplő önálló kis- 
iparosoknak 47.390-a volt ipartestületi kötelékben, míg az utolsó 
békeévben az arány 30.196 volt. 

Mihelyt a nagyipar hitelhez jutott és kartelszervezeteit ki- 
építette, a kisiparosság az egyes esetekben velük szemben meg- 
nyilatkozó tagadhatatlan jóindulat ellenére a szállítások elnyeré- 
sét illetőleg hátrányos helyzetbe került. Ezen a hátrányon a 
kisiparosság többsége az ipari hitel kérdésének rendezésével és 
az érdekképviselet megalakításával szeretne segíteni. A kézműves 
kamara és az ipartestületi rendszer éles ellentéteket vált ki és 
két, egymással ellenséges viszonyban álló táborba tömöríti a kis- 
iparosokat. 

A mezőgazdasági és ipari termelés meddő maradna, ha a 
forgalom nem gondoskodnék a javaknak a fogyasztóhoz jutta- 
tásáról. A forgalomnak ezt a hivatását a kereskedelem és a szö- 
vetkezetek teljesítik. 

Hazánk különböző éghajlatú és termelési rendű övek kiegyen- 
lítődési pontján áll, tehát kereskedelemre lehetőségei vannak. 
Ebben a tekintetben Nagy-Magyarország sokkal jobb helyzetben 
volt ugyan, mert a Kárpátoktól északra és a Duna-Száva vonaltól 
délre sokkal nagyobbak ezek a különbségek, mint a trianoni ha- 
tárok által elválasztott területek között. Éppen Csonka-Magyar- 
országnak egyes termékekben szűkölködése és más, különösen a 
cseh-szlovák köztársaság által igényelt terményekben való viszony 
lagos bősége azonban a külkereskedelmet elméletileg elősegíthetne. 

Hátránya azonban hazánknak az, hogy fő és természetes 
közlekedési eszköze: a Duna nem észak-déli irányban folyik, 

hát nem egyenlít ki különböző éghajlati viszonyú és különböző 
termelési körhöz tartozó vidékeket, hanem kelet-nyugati irányban 
gyjából azonos természetű országokat köt össze, az északi és 
nyugati államokkal és világtengerrel csatornahálózat utján való 
összeköttetése pedig mindeddig nem sikerült és ezzel, mint ténye- 
zővel legfeljebb a jövőt illetőleg számolhatunk. Minthogy pedig 
vasúti és közúti közlekedésünk is a Duna-vonalat követi, ez az 
adottság külkereskedelmi lehetőségeinket nem mozdítja elő. 

A kereskedelem feladata első sorban az, hogy az árút a bel- 
földi fogyasztóhoz juttasa, illetőleg a belföldi termelőtől össze- 
szedje és piacra hozataláról gondoskodjék. A belkereskedelemnél 
azonban nemzeti szempontból fontosabb a külkereskedelem, az 
árúknak külföldre közvetítése. A külkereskedelem fokmérője a 
külkereskedelmi mérleg nyelve. 

Nagyon aggasztó, hogy a trianoni Magyarország külkeres- 
kedelmi mérlege erősen szenvedőleges, és a helyzet ebből a szem- 
pontból állandóan romlik. Az 1925. évben a passzívum csak 
46 millió pengő volt, az 1926. évben már 82 millió, az 1927. 
évben csaknem 350 millió, 1928-ban meghaladja a 370 milliót. 

Külkereskedelmi mérlegünk  tanulmányozásakor egyenesen 
megdöbbentő az, hogy — egész jelentéktelen forgalmat feltün- 
tető viszonylatoktól eltekintve — csupán Ausztriával szemben 
haladja meg kivitelünk a behozatalt és nemcsak a Németbiro- 
dalommal való forgalomban veszítünk erősen tért, hanem a Cseh- 
szlovák köztársasággal és Romániával szemben is. 

Az 1926. évben cselekvő volt még mérlegünk Jugoszláviával 
és Olaszországgal szemben. A következő évben az előbbit ille- 
tőleg a 14 milliós kiviteli többlet csaknem 8 milliós hiánnyá vál- 
tozott, a 14 milliós olasz exportfelesleg pedig csaknem 24 milliós 
hiánnyá. Némileg vigasztaló, hogy ez a hiány 1928-ban 4.8, 
illetve 18.5 millió pengőre csökkent. A mezőgazdasági termé- 
nyeink és állatkivitelünk előtt mereven elzárkózó Németbirodalom 

pedig 1926. évi 45 milliós behozatali többletét velünk szemben 
a következő évben megkétszerezte és ugyanilyen arányban fog)ai 
újabb teret 1928-ban is, csaknem 136 millió pengőre növelvén 
behozatali többletét. . A második helyen a lassan, de biztosan 
előre haladó Csehország áll, melynek követelése velünk szemben 
1926-ban nem egészen 50 millió pengő volt, ez a következő évben 
123 millióra ugrott, hogy azután 1928-ban 125 millióra sza- 
porodjék. 

Az 1926. és 1927. évek között kivitelünk 70 millió pengővel 
esett vissza. Az 1928. évben a kivitel 18 millióval nőtt, ez 
azonban korántsem ellensúlyozza a behozatalnak 1.147 millióról 
1.189 millióra való emelkedését. 

Mit szóljunk azonban ahhoz, hogy a szárnyait bontogató 
válság ellenére a gaze, crépe-szövet és tiszta selyem behozatala 
1928-ban ugyanolyan volt, mint 1927-ben, tehát a közönség 
egyáltalán nem ismeri fel a külfölddel szemben eladósodásban, 
fizetési eszközeinknek külföldre szivárgásában rejlő veszélyt. 

Aggasztó kivitelünk csökkenése is, amelyet a legutóbbi kis 
javulás lényegesen nem befolyásol. Legerősebb kiviteli cikkünk 
a liszt (1927-ben 1,643.500 g. 1928-ban 2,000.000 g-át meg- 
haladó mennyiség), a búza (1927-ben 3,112.000 g. 1928-ban már 
csak 2,843.000 ag), valamint a vágó- és igásállatok. A búza 
alacsony világpiaci ára és a szomszédos államoknak a magyar 
állatok elől elzárkózása nagyon szomorú jövőt jósol. Erősen 
csökkent a baromfi és tojáskivitel; ennek oka főleg az, hogy 
elmulasztottuk a külföldi igényeknek megfelelő baromfiak és 
tojásüzemek kellő időben való bevezetését. 

Külkereskedelmünk politikai okok miatt is nagy nehézséggel 
küzd; a mainál nagyobb agilitással, piacok felkeresésével és szer- 
vezésével azonban javíthatna a helyzeten. Ezt annál inkább 
meg kellene tennie, mert a belkereskedelem is súlyos válsággal 
küzd. 

Az 1927. év folyamán 1.097 fizetésképtelenség állott elő, 
körülbelül — 9090-a az  árúkereskedelemre esett. Az 
előző évhez képest javulást látunk, mert akkor 2.508 fizetés- 
képtelenséget tartottak nyilván. 1928-ban megint emelkedést 
tapasztalunk 1.580 fizetésképtelenséggel. 

1927-ben 51.297 váltóóvás történt, melyek túlnyomó több- 
sége ugyan 100 és 1.000 pengő körül mozogtak, az érték na- 
gyobbrésze azonban a kétezer pengőn felüli váltókra esett (28 
és 3090). Ez a folyamat az 1928. évben is tovább tartott: az 
ez évi 120.518 váltóóvásból az 1.000 pengőn alóli váltókra csak 
az érték 3790-a esett. A kereskedelmi körök és a kereskedelmi 
érdekképviseletek tanúsága szerint a kereskedők üzletük fenntartá- 
sát illetőleg is nagy nehézségekkel küzdenek és vagyonképződésről 
szó sincsen már. Az üzletmenet csak úgy biztosítható, ha az 
árúhitelezést a végletekig viszik és nagy cégek is bevezették a 
részletüzletet. A tipikus magyar jelenségből: az öngyilkossági 
járványból a kereskedők számarányukat messze meghaladó arány 
bán részesednek, ami érthető is, mert a hajdan jobb napokat 
látott kereskedő sokkal kevésbbé bírja el a nélkülözéseket, mint 
a fix javadalmazású tisztviselő, aki ezekhez már régóta hozzá- 
szokott. A kereskedelem helyzetének romlása azonban a keres- 
kedők számának szaporodásával esik egybe." Állandó és régi 
a panasz arra vonatkozólag, hogy az árú a termelőtől vagy 
import-kereskedőtől túl sok kézen megy át addig, míg a fogyasz- 
tóhoz jut. Az önálló kereskedők száma, különösen a háború 
alatt, de a háború után is erősen növekedett és a rendes üzlettel 
bíró kereskedőkön felül a házalók, vásári kirakóárúsok, ügynökök 
légiója — foglalkozik  árúközvetítéssel. — Ezek természetszerűleg 
kisebb üzemi költséggel dolgoznak és adózás szempontjából is 
könnyen kibújnak az ellenőrzés alól; megértjük tehát a keres- 
kedelmi egyesületek állandó panaszát velük kapcsolatban. Elég 
magas azonban azoknak a száma is, akik iparengedélyt váltva 

folytatnak rendes kereskedelmi tevékenységet. A Budapesti 
Kereskedelmi és Iparkamara jelentése szerint csak Budapesten 
meghaladja a szám a 30.000-et." Ha fel is tesszük azt, hogy 
a kereskedelem éppen úgy, mint minden más életjelenség Magyar- 
országon központosító irányt követ, és így Budapesten arányt 
legnagyobb a kereskedőknek az össznépességhez viszonyított 
aránya, országos átlagban is azt kell mondanunk, hogy a keres- 
kedelem minden valószínűség szerint túlnőtt azokon a kereteken 
amelyeket csonka országunk adottságai jelentenek. 

A drágaságról állandó tanácskozások, állandó hírlapi 
polémiák folynak. Kétségtelen, hogy a drágaság velejárója a 
vesztett háborúnak és következménye az egészséges, fejlődésre 
képes állami és gazdasági egység megbontásának. Az is bizonyos 
azonban, hogy ugyanakkor, amikor mind nagyobb tömegek nél- 
külöznek és szegényednek, egyesek gazdagodnak. Az árképződést 
figyelemmel kísérve, gyakran látunk áremelkedést olyan esetekben 
is, amikor ezt a világpiac helyzete, a termelési költségek növeke- 
dése, vagy az értékesítés fokozódó bizonytalansága nem indokolja. 
A közönséghez az árú a kereskedelem közvetítésével jut; a leg- 
több esetben tudja azt is, hogy a termelő az árúért mit kap, 
vagy mi annak külföldön az ára. Az átlagembertől nem vár- 
hatjuk azt, hogy vasúti tarifa-táblázatot, vámtételeket tanul- 
mányozzon és kiszámítsa azt a hányadot is, amely a feltétlenül 
szükséges, ki nem küszöbölhető, az árút felkutató és raktározó 
közvetítőnek szükségszerű jutaléka. Az átlagember abból indul 
ki, hogy a termelő az almáért vagy szőlőért kilónként néhány 
fillért kap és ő Budapesten a világpiaci árat messze meghaladó 
összegekért jut csak gyümölcshöz, hogy a répát a termelők jó- 
formán elvesztegetik, a cukor pedig drága. 

Valóban, az élet megdrágult Magyarországon; még a sta- 
tisztikai indexszámok is, amelyek tudvalevőleg nagy átlagokkal 
dolgoznak és így többnyíre messze elmaradnak az egyes esetek- 

ben észlelhető valóságos árképződés mögött, — erős emelkedést 
tatnak. Ha az 1913. évi nagykereskedelmi árakat pl. 100-al 
jelöljük, akkor 1924 végén — amikor a defláció következtében 
legmagasabbak voltak az árak, az élelmicikkek és mezőgazdasági 
termékek árjelző száma 156 volt, az ipari anyagoké és termékeké 
163, a gyártmányoké 154, belföldi árúké 157, külföldi árúké 
166." Az összes árúk indexszáma 160. Ezután erős esés követ- 
kezett be: a szanálás átmenetileg az árképződést is kedvezően be- 
folyásolta. 1926-tól kezdődőleg azonban az árak megint emel- 
kednek. 1928. december 31-iki viszonylatban az élelmezési cik- 
keké és mezőgazdasági termékeké ugyan csak a 131-es színvonalat 
érték el, az iparcikkeké azonban a 137-et, a belföldi árúké 133-at, 
a külföldieké 138-at és az összes árúk indexszáma 135 volt. 

Ezzel ellentétben a kiskereskedelmi árak sokkal erősebb ár- 
emelkedést "mutatnak. Budapesten az 1928. év  hónapjainak 
átlagában az 1913-as indexszel szemben a tojás kiskereskedelmi 
jelzőszáma 186, a kenyéré 126, a burgonyáé 167, a káposztáé 
azonban már 187, a ruházati cikkekben pedig egészen meglepő 
áremelkedéseket látunk, mert míg a munkásing (férfiing) index- 
száma 145, addig a női harisnyáé 269, a férfi harisnyáé 322; a 
fűtő széné 166. A közönség tehát nem egy cikkre vonatkazólag 
megütődik a nagy- és kiskereskedelem árai között mutatkozó 
különbségen. 

A kereskedelemnél is jobban izgatja a közönséget az a szerep, 
amelyet az érték- és némileg az árútőzsde játszik, és amely titok- 
zatos fonalakon hozza összefüggésbe ezt a kiegyenlítő szervet 
a nagybankok és merész pénzemberek működésével. 

A budapesti tőzsde ugyanazokat a jelenségeket mutatta fel 
a háború utáni inflációs időkben, mint a többi tőzsde. Közgaz- 
dasági életünk kiegyenlítetlensége és hitelviszonyaink rendezet- 
lensége miatt azonban ezek a jelenségek olykor torzképpé váltak. 
A tőzsde megszűnt szükségszerű közvetítő lenni: a spekulációnak 

lett . színtere, — amely részben a meglevő — vagyon konzerválására 
részben a meglevő értékel lerontásával új vagyonok szerzésére 
irányul. A háború utáni első években fehér holló számba ment 
az az ember, aki nem vett részt tőzsdejátékban. Law ideje óta 
talán nem volt állam, ahol a szerencsejátéknak ez a faja annyira 
általános lett volna, mint akkor nálunk. Tőzsdézett a pénzember, 
tőzsdézett a bank, amely így szerezte meg vagy gyarapította be- 
folyását az iparvállalatokra; tőzsdézett azonban a kereskedő is, 
hogy a pénz romlásából előállott és az új árúbeszerzés szükséges- 
sége révén fenyegető veszteséget ellensúlyozza; főleg és  elsősor- 
ban azonban az a középosztály rohanta meg a tőzsdét, amelyet 
a nagy számok teljesen elvakítottak és vagyona roncsaiból, vég- 
kielégítése összegéből akart gazdagságot szerezni. Ez, a tőzsdei 
parkettel nem otthonos tömeg azután többnyire lelkiismeretlen 
üűzérek martalékává lett — és az álmodott gazdagság helyett a 
nyomor lett osztályrésze; ezek joggal átkozzák azt a pénzügy- 
miniszteri nyilatkozatot, amely őket egyenesen csábította a  tőzsde- 
játékra. 

A magángazdaságok végsőkig — megfeszítésével — járó szanálás- 
nak az a jó oldala minden esetre meg volt, hogy a teljesen egész- 
ségtelenné vált tőzsdei viszonyokat rendezte. 


Ez visszatükröződik abban is, hogy az emberek spekulációk 
helyett ismét takarékbetétek gyűjtését tűzték ki célul. Annak 
ellenére, hogy a bankráta aránylag igen magas, és a vidéki 
pénzintézetek kölcsönei többnyire a bankkamatláb kétszereséig 
is terjednek, a pénzintézetek betevőiknek elég alacsony kamatot 
fizetnek. A betétállomány növekedése tehát nem a gyümölcsöző 
elhelyezés vágyára, hanem a pénz iránti bizalom helyreállására 
vezethető vissza. A 13 legnagyobb budapesti pénzintézetnél és 
a postatakarékpénztárnál  — elhelyezett betétek összege állandóan 
nő. Az 1924. év december végén még csak a 30 millió pengőt 
haladta meg, 1925 végén a 143 milliót, 1926. évben a 231 milliót 

és 1927. év végén 364.8 millióra emelkedett, 1928 december 
31-ére meg éppen 495.9 millióra szökött." Ebből 35 millió 
pengőt tett ki az idegen valutában elhelyezett takarékbetét 
összeg; örvendetes ellentét azokkal az időkkel, amikor mindenki 
dollárban igyekezett pénzét elhelyezni, de figyelmet érdemel az, 
az előző év végén külföldi értékben elhelyezett tőkék ösz- 
csak 21.4 millió pengő volt. A külföldről beszivárgó tőke 
— úgy látszik — takarékbetét formájában is keres elhelyezkedést. 
Ugyancsak a takarékbetéteket gyarapítják a beruházási kölcsönök 
fel nem használt részletei is. A takarékbetétek összegének emel- 
kedése ellenére ugyanezeknél a pénzintézeteknél még csak 49.5 
százalékát értük el az 1913. évi betétállománynak. Ennek a jelen- 
ségnek mérlegelésénél nem szabad azonban elfelejtenünk, hogy 
éppen ezek a pénzintézetek terjesztették ki működésüket az egész 
országra, a területi csonkulás tehát számukra ügyfeleik nagy 
részének elvesztését is jelentette. 

Igen erős a folyószámlabetétek emelkedése. Az 1924. év 
végén 237.5, egy évvel később 378.2, az 1926. év végén 502.2 
és 1927 december végén 682.2, végül 1928 végén 892 millió 
pengő volt a folyószámla betétek összege. A folyószámlabetétek- 
nél a külföldi értékek részesedése emelkedőben van. A folyó- 
számla betétek álladéka már meghaladja az 1913. évi álladékot, 
amennyiben az 1928 decemberi állomány az akkori összegnek 
104.299-át teszi. 

A tőzsde viharos éveiben a vagyongyarapodások és vagyon- 
vesztések külső kifejezője a részvények és más tőzsdei papírok 
árfolyamának viharos ingadozása volt. Emlékezünk még azokra 
az időkre, amikor a spekuláció egészen jelentéktelen vállalatok 
részvényeit felhajtotta, hogy azután az áresés magával rántsa a 
megalapozott, komoly pénzintézetek és iparvállalatok  részvé- 
nyeit Is. 

Közgazdasági életünknek nemcsak az jellemző tünete, hogy 

a nagy pénzintézetek, elsősorban a Magyar Általános Hitelbank 
és a Pesti Magyar Kereskedelmi Bank főleg iparvállalatok ala 
pítására és pénzzel ellátására törekszenek; ez a jelenség több- 
kevésbbé világszerte meg van. A mi különlegességünk az, hogy 
ugyanakkor, amikor a részvények értéke a békebelinek csekély 
hányada, az intézetek óriási mérvben vagyonosodnak, titkos 
tartalékokat gyűjtenek, külföldön alig ismert magas igazgatói 
cégvezetői fizetéseket és igazgatósági tagi tiszteletdíjakat folyó- 
sítanak és szindikátusi részesedések által nemcsak önmaguknak 
szereznek hihetetlen hasznot, hanem ugyanilyen haszonlehető- 
ségeket biztosítanak más pártfogolt egyéneknek vagy fiókinté- 
zeteknek is. Az 1927. év december hó végén a részvényes az 
1913-ban befizetett 100 pengőből 19.3 pengőt konzervált, vagyis 
1913-ban 100 pengőt ért részvénye most 19.3 pengőt ér, míg a 
bankok tőkéjüknek 29.896-át konzerválták." 

A közgazdasági élet kialakulására és az egyes termelő hi- 
vatások fejlődésére mindenütt nagy hatással van az államháztartás 
helyzete, nálunk azonban, ahol az állam nemzetközi viszonylatban 
szokatlan mértékben szorítja háttérbe a társadalmat, az állam- 
háztartás szilárdsága vagy bizonytalansága döntő szerepet játszik. 

Feltétlenül logikus és helyes volt az államháztartás egyen- 
súlyának helyreállítása, a bevételeknek a kiadásokkal arányba- 
hozatala és a pénz értékének valamely külföldi standardpénz- 
egységgel kapcsolatba hozatala. Ez a művelet volt az, amelyet 
szanálásnak neveztek el. 

A szanálás alapját és jogcímét a Nemzetek Szövetségének 
közvetítésével felvett külföldi kölcsön adta meg, amely beruházási 
célokra szolgál elsősorban és amelynek felvétele a jóvátételi kö- 
telezettségek teljesítésének húsz esztendőre való eltolódását vonta 
maga után. Az 1924-ben felvett kölcsönnel kapcsolatban Magyar- 
ország azt a kötelezettséget vállalta magára, hogy legkésőbb 1926 
július 1-étől kezdődőleg deficitmentes költségvetést állít be; tehát 

bevételeit fokozza, kiadásait pedig csökkenti. Ez az utóbbi kö- 
telezettség azt vonta maga után, hogy számos állami intézményt 
meg kellett szüntetni vagy méreteiben csökkenteni, sok állami 
tisztviselőt el kellett bocsátani. Mindezek az intézkedések sok 
egyéni érdeket érintettek, sok embertől vonták el a létfeltételeket, 
amiből önként következik, hogy az elkeseredés is nőtt: az állam- 
háztartás egyensúlyának helyreállítása ebben a vonatkozásban 
is számos munkaalkalmat szüntetett meg. Innen ered a közön- 
ségnek elkeseredése és az a körülmény, hogy a nyelvhasználat a 
szanálást idestova egyértelműnek veszi a tönkretétellel. A be- 
vételek fokozása pedig az adók és más közszolgáltatások jelen- 
tékeny emelésével járt, ami a magángazdaság erős megpróbál- 
tatását jelentette. A magángazdaság ugyanis az infláció idején 
hozzászokott ahhoz, hogy különösen az egyenesadók terhe jófor- 
mán névlegessé vált és az egyes emberek köztartozásaikat tulaj- 
donképen a vagyoni és jövedelmi dézsma azon primitív alakjában 
rótták le, amely a koronaromlás útján érvényesült. 

A deficitmentes költségvetés már 1924-től megvan és ezt 
a körülményt az állami zárszámadások is igazolják. Az 1924/25. 
számadási év — ha az állami üzemek kezdeti deficitjét is be- 
számítjuk — 99,255.000 pengő többlettel zárult, a következő évi 
88,392.000-rel, az 1926/27. évi pedig 151,101.000-rel. 

Az 1929/30. évi állami költségvetés az igazgatási ágakra 
vonatkozólag 920,800.400 pengő kiadást irányoz elő, az állami 
üzemekre vonatkozólag pedig 507,871.000 pengőt. Feltűnően 
kicsi a szomszédos államokéhoz képest a hadügyi költségvetés, 
mindössze 150 millió; ezt is a zsoldos hadsereg fentartásának 
kötelezettsége okozza. Legerősebb kiadási tételek a belügyminisz- 
tériumnál (124 millió), pénzügyminisztériumnál (168 millió) 
és a vallás- és közoktatásügyi minisztériumnál (148 millió) for- 
dulnak elő; az agrárjellegű Magyarország földmívelésügyi költ- 
ségvetése csak a 38 milliót némileg meghaladó összeget tüntet 

fel a kiadási rovatban, szociális célokra pedig csak 74 
pengő jut és ennek is felét visszatérítteti a népjóléti miniszter 
főleg a községek által. 

A kiadásoknak részletezését illetőleg utalunk arra a már 
érintett körülményre, hogy a kiadásoknak nagyobb felét a sze- 
mélyi kiadások teszik; az állami költségvetésben mindössze csat 
314 millió, az üzemek költségvetésében pedig 265 millió pengőt 
meghaladó összeg esik a dologi kiadásokra, 30 millió, illetőleg 
18 millió a beruházásokra és 96 milliót meghaladó összeg az állam- 
adósságok évi terhe. 

A bevételek közül az egyenesadók 187 millió pengővel sze- 
repelnek, a forgalmi adók csaknem 115 millióval, az illetékek 
101 millióval, a fogyasztási adók 101.6 millióval, vámjövedék 
128.6 millióval, a dohányjövedék 83 millió nettó bevétellel, a 
sójövedék csaknem 16 millióval. Amint látjuk tehát, a magyar 
állam bevételeit elsősorban a leggyengébb adóalanyok által fize- 
tett vagy azokra áthárítható közszolgáltatások adják ki (for- 
galmi adók, fogyasztási adók, vám jövedék, só- és dohányjövedék). 

Az állami bevételek ily mérvű fokozása azzal az eredménnyel 
jár, hogy az állami adók összege már az 1926/27. évi költség- 
vetési évben fejenkint 73 pengőre emelkedett, jóllehet a Nemzetek 
Szövetsége által elfogadott szanálási tervezet szerint a fejenkinti 
adóteher csupán 58 pengő lett volna. Az illetékekkel és tárca- 
bevételekkel együtt a fejkvóta már akkor 103 pengő, jóllehet 
a háború előtt ugyanezen a területen a fejenkinti teher csak 59 
pengő volt és a nemzeti jövedelem akkor aránylag nagyobb volt. 
Az 1929—1930. költségvetési évben már 141 pengő a hivatalos 
adóstatisztika szerint is a fejenkinti adómegterhelés. Ha a kereső 
korban levőkre számítjuk át az adóterhet, úgy ez fejenkint a 
300 pengőt is meghaladja." 

Az adócsavarnak ez az erős fokozása és az adók erélyes, 
olykor kíméletlen behajtása nemcsak a nagyobb vállalatok és 

kereskedők számításait zavarja hátrányosan, hanem a kisemberek 
életébe is erősen belenyúlik és válságba sodorja őket. A leg- 
utolsó rendelkezésre álló zárszámadás arról tesz bizonyságot, hogy 
a valóban befolyt jövedelmek közül a föld- és házadó, az ingat- 
lanátruházási illeték hozadéka emelkedett a legjobban, vagyis 
azok a bevételi források, amelyek első sorban sújtják az állandó 
jellegű, . konzervatív " népelemeket és az  ingatlantulajdonosokat. 
Ennek az eredménynek elérése csak úgy vált lehetségessé, hogy 
az adóvégrehajtások száma állandóan szaporodik és az állam- 
kincstár kielégítése a kis gazdasági egységek és egyedek rom- 
bolásával jár. . Ha hozzászámítjuk az állami adóterhekhez a köz- 
ségi és egyéb önkormányzati adókat, az egyházközségi járuléko- 
kát, akkor valóban igazat kell adnunk azoknak a panaszoknak, 
amelyek a magángazdaság túlzott igénybevételére vonatkoznak. 
A társadalom és gazdasági élet viszonyának vizsgálatát tehát 
azzal zárhatjuk, hogy úgy a  földmívelés, mint az ipar súlyos 
termelési válsággal küzd, a kereskedelem nemzetközi viszonylat- 
bán gazdagodásunkat, belső viszonylatban a fogyasztónak olcsó 
árúval ellátását biztosítani nem tudja, az állam pedig a köz- 
szolgáltatások nagymérvű emelésével a  magángazdaságokat felette 
gyengíti, talpraállásukat megnehezíti. Ennek a szomorú képnek 
a sötétségét csak egyes vigasztaló fénysugarak enyhítik: az állat- 
állomány minőségbeli színtjének emelkedése, kísérletezés új mű- 
velési ágakkal, egyes iparágak megerősödése és a tőkeképződés- 
nek valamilyen szerény mérvben való megindulása. 


TIZEDIK FEJEZET 


A TÁRSADALOM ÉS A SZELLEMI ÉLET 


Műveltségi színvonal — Az elemi oktatás —  Középiskokáink — Az 

egyetemek — 4 szellemi proletariátus — Tudományos egyesületeink — 

A régi és új irányok harca tudományban és művészetben — A magyar 
művészet 


MAGYAR társadalom és a magyar szellemi élet, ma- 

gyar — műveltség — viszonyának elemzésénél mélyreható 

bölcseleti, embertani és történelmi fejtegetésekbe kellene 
tulajdonképpen bocsátkoznunk. 

Ezek messze vezetnének, ezért inkább feltételezzük azt, hogy 
az olvasók az eddigi fejezetekből nyert benyomásaik és saját 
tudásuk, tapasztalataik alapján ennek a kapcsolatnak a meta- 
fizika ködös távlatában elvesző rugóit és ható-erőit ismerik. 

Arra kell szorítkoznunk, hogy rövid szemlét tartsunk a 
magyar iskolaügy, iskolánkívüli népművelés mai birtokállagán, 
futó pillantást vessünk a tudomány és művészetek állására. 

Az oktatást és nevelést illetőleg nézetünk szerint első sorban 
az elemi iskola jön számításba. Nagyon tiszteljük azokat, akik 
az egyetemekben, főiskolákban, a kutató intézetekben, a tudo- 
mányos egyesületekben látják az ország szellemi színvonalának 
fokmérőjét; nekünk azonban, akik a társadalmi vonatkozásokat, 
a nemzet nagy tömegeinek életformáit és életlehetőségeit vizs- 
gáljuk, a népiskola és az elsőrendű ismereteknek mindenki által 
való megszerzése a fontos, mi Széchényi , kiművelt emberfőinek 
sokaságát" nem a tudósok nagy számában, hanem a kellő isme- 

tekkel rendelkező földmívesek, iparosok, kereskedők összessé- 
gében látjuk. 

Az elemi iskolát illetőleg azzal a megállapítással kell kez- 
denünk szemlénket, hogy a magyar elemi népiskola egyáltalában 
nem az lett, aminek a magyar törvényhozás eredetileg szánta. 

Az 1868-as törvényhozás azt a reményt táplálta, hogy a 
népiskolák fenntartása hovatovább községi teherré, illetőleg köz- 
ségi feladattá válik és az egyházak a községek javára iskolafenn- 
tartási jogukról lemondanak. Ez a reménység egyáltalában nem 
vált valóra, hiszen a községi iskolák aránya az elmúlt hat év- 
tized alatt sohasem haladta meg az összes elemi iskolák 1196-át. 
A legutóbbi adatok szerint az elemi iskolák 7190-a az egyházaké 
és felekezeteké, az állami iskolák aránya 1690, a községieké 11 
és a társulati és magániskoláké 290. Ha jogilag nem is községi 
vagy állami jellegű a falusi iskola, a terhek szempontjából kétség- 
kívül az. Az állam segélyezi ugyanis az elemi iskolák "/5-ét, a 
falu pedig kivétel nélkül a községben lévő felekezeti iskolákat." Ez 
annyira megy, hogy az 50970 pótadó maximum ellenére a tanügyi 
főhatóság hivatalból állítja be a költségvetésbe a felekezeti iskola 
fenntartásához szükséges összegeket és a község nem alakíthatja 
át a felekezeti iskolát községi iskolává, hanem kénytelen azt 
segélyezni. 

Ez a tény minden esetre némileg leszállítja az egyházak és 
felekezetek  iskolafenntartási áldozatkészségének értékét. Emlí- 
tést érdemel, hogy míg a róm. katholikus és a két protestáns 
egyház — természetesen állami és községi segéllyel — az egyes 
elemi iskolák 42, 17, illetőleg 690-áról gondoskodik, addig a 
tehetős izraelita felekezet a lakosság arányszámánál kevesebb elemi 
iskolát tart fenn és így az állami és községi, más felekezeti is- 
kolákat használja. 

A népműveltség szempontjából jelentős, hogy az iskolában 
a tankötelesek mit és hogyan tanulnak. Nem szándékunk 

pedagógiai kérdések megvitatása, csak megállapítjuk, hogy a vidéki 
életet ismerő szakértők nézete szerint az elemi iskolákban eddig 
sok olyan ismeretnek a közlése történt, amely a gyakorlati élet 
szempontjából jóformán hasznavehetetlen és csak vizsgaeredményt 
jelent; sok iskola nem adott ezzel szemben elég alapot az önálló 
gondolkozásra és nem serkentett az ismeretek fejlesztésére. 

Feltűnő az is, hogy a törvényesen hat osztályosnak meg- 
állapított iskolalátogatási kötelezettség az életben lényegesen 
módosult. A háború előtti utolsó rendes tanévekben az elemi 
népiskola 5. és 6. osztályába összesen a tanulók 1496-a járt, 
a kötelező ismétlő iskolai oktatásból az összeírtak 5890-a maradt 
ki. Ez annál figyelemreméltóbb szám, mert még a huszadik 
században is állandóan 1690-on felül volt az évenkénti össze- 
írásból kimaradt és így be nem írt tankötelesek száma. Az 
1920-as népszámlálás szerint Magyarországon egy milliót meg- 
haladó (1,090.215) analfabéta volt; ez a szám annyit jelent, 
hogy ha a hat évüket meghaladott, iskolaköteles korúk bevégzése 
előtt írni-olvasni megtanuló gyermekeket, valamint az olvasni 
tudókat leszámítjuk, még mindig 866.000-re, vagyis a hat éven 
felüli lakosságnak csaknem //e-ára tehető az analfabéták száma. 

Az elemi iskoláknál nagy nehézséget okoz az, hogy falu- 
helyen rendszerint minden egyház fenntartja osztatlan elemi 
iskoláját ahelyett, hogy közös erővel szerveznék a többtanitós 
és eredményesebb tanítást lehetővé tévő iskolát. Az 1925— 1926. 
tanévben az elemi iskoláknak éppen fele (3.202) az osztatlan, 
vagyis egytanítós csoportba esett. 

Figyelemre méltó és nem tagadható jelenség egyes falusi 
iskolák elnéptelenedése, nem hunyhatunk azonban szemet azon 
sem, hogy az iskolák elosztása meglehetősen ötletszerű és kü- 
lönösen a Nagy Magyar Alföld a művelődési lehetőségektől 
meglehetősen távol volt. A háború előtti 3.300 állami iskola 
csaknem teljesen az elszakított területre esik.  Pest-Pilis-Solt- 

Kiskun, Jász-Nagykun-Szolnok, Heves vármegyékben a tankö- 
teleseknek "/3-a jóformán kiszorult az; iskolából. Ezen a hiányon 
akar segíteni a tanya-iskolái és általában új iskola-programm, 
mely szerint az ország területén Budapest székesfőváros kivé- 
telével 5.784 tantermet és 2.778 tanítói lakást kellene építeni. 
Az 1927. év végéig 3.745 iskolából és lakásból azonban csak 
80 épült fel államsegély nélkül, azoknak a társadalmi osztályok- 
nak áldozatkészsége, amelyekre a kormányzat ezen a téren számí- 
tott, egyáltalán nem jelentkezett. 

Az elemi iskolai tanításnak továbbfejlesztése a tömegek szá- 
mára a polgári iskola. A haladó, városiasodé nagyközségekben 
polgári iskola felállítására van vágy és ennek a vágynak kielé- 
gítéséért áldozatokra is hajlandók. 

A polgári iskolának eddig tanügyi rendszerünkben meg- 
felelő gyökere nem volt. Olyan polgári osztály szükségleteit 
akarta kielégíteni, amely valójában nem is létezett. Hat osztá- 
lyában az ismereteknek elég széles körét közölte, de nem adott 
önkéntességi jogot és így kizárta tanítványait az úri társaságból, 
ahová bejutni mindenkinek törekvése. Ilyen körülmények között 
az V. és VI. osztály elsorvadt; logikus volt tehát az 1924-ben 
végrehajtott reform, amely a négy osztályú polgári iskolát terem- 
tette meg, ennek eredményét azonban még nem tekinthetjük át. 
Sok adat van arra, hogy az új polgári iskolák egy része el- 
néptelenedik." 

Az elemi népiskola valamennyi néprétegé, a középiskola a 
felsőbb osztályoké. Nem ugyan abban az értelemben, hogy ajtaja 
zárva volna az alsóbb osztályok gyermekei előtt, hanem azért, 
mert mindazok, akik elvégzik, a felsőbb osztályokhoz tartozók- 
nak érzik magukat. 

Középiskoláink pedagógiai szempontból bírálat tárgyává 
voltak tehetők: sokan mondják, hogy a szakembereket nevelő 
német vagy angol intézetek az életnek jobban megfelelnek, azt 

azonban mégis nekik köszönhetjük első sorban, hogy közép- és 
felső osztályaink általános műveltségi színtje elég magas és 
vidéki városainkban annyi ellenkező tényező ellenére szellem; 
élet van. 

Az 1926/27. tanévben 156 középiskola működött, amelyből 
59 állami, 36 r. kath., 22 református, 11 községi, 7 gör. kath 
míg a többi az ágostai evangélikus egyház, az izraeliták, egyesü- 
letek és magánosok között oszlik meg." 

Az iskolafenntartást nem kell szó szerint venni; a tényleges 
iskolafenntartó többnyire az állam; az iskolafenntartók a személyi 
kiadásoknak legfeljebb 4096-át, egyes esetekben csak 590-át tud- 
ják előteremteni, a hiányt az állam fedezi. Az 1927/1928. 
költségvetési évben pl. 410.000 pengő középiskolai államsegély 
és csaknem harmadfél millió pengő fizetéskiegészítési államsegély 
szerepel," tehát ugyanaz a helyzet, ami az elemi iskoláknál: az 
állam fizet, de nem rendelkezik. 

A középiskolai reform hármas tagozatot állapít meg: a kö- 
zönség határozottan a reálgimnázium csoport mellett foglal állást, 
a 121 fiúközépiskola közül 69 ezt a megoldást választotta, az 
50.000-ret meghaladó fiúközépiskolai növendék közül pedig a 
növendékek összes számának több, mint a fele ilyen iskolát lá- 
togat. A reáliskolákkal szemben bizonyos ellenszenv  mutat- 
kozik, mindössze 22 reáliskola van (18 állami, 3 községi, l egye- 
sületi) . 

Haladóbb városaink a gazdasági utánpótlásra felső keres- 
kedelmi iskolával is rendelkeznek, amelyet jogrendünk a szak- 
iskolák közé soroz ugyan, a közvélemény azonban régóta, közép- 
iskolává minősít. A 30 felső kereskedelmi iskola az utánpótlásra 
teljesen elegendő, csak az a sajnálatos, hogy végzett növendé- 
keiknek túlnyomó része a hivatalnoki és nem az önálló keres- 
kedői pályára lép. 

Városaink szellemi színvonalának emelkedésében nagy sze- 


EGYETEMI OKTATÁS 187 


repe vana  leányközépiskolának is. — Még a közelmúltban a tanítónői 
oklevél — volt — a középosztály leányai számára az a 
fokmérő, mely az átlagosnál valamivel nagyobb műveltséget 
biztosított. Ezzel szemben 19 26/27-ben 35 leány középiskola 
csaknem 12.000 növendéke gyarapítja ismereteit. 

Nem vizsgáljuk, csupán felvetjük azt a kérdést, — hogy 
a középiskolák száma és a tanulóknak létszáma a csonka ország 
szükségleteivel és utánpótlási lehetőségeivel arányban van-e. Nem 
tekinthetjük — teljesen  alaptalanoknak azokat az aggodalmakat, 
amelyek ebben a tekintetben felmerülhetnek; nem  mellőzhetjük 
azt, hogy a költséges, hosszú középiskolai előkészítés után olyan 
funkciók teljesítésére, olyan munkák vállalására  kényszerűinek 
a mindkét nembeli fiatalok, amelyek ellátásához kisebb iskolai 
képzettség is elegendő. Az is figyelmet érdemel, hogy a szülők 
foglalkozásának elemzése a gyermekeket illetőleg olyan kapilla- 
ritási folyamatra vet fényt, amelynek nincsenek meg a gazda- 
sági előfeltételei. 

Vessünk most futó pillantást a tudományos képzés  felleg- 
váraira: az egyetemekre és főiskolákra. 

Magyarország ma négy teljes egyetemet tart fenn. Egyike 
legsúlyosabb kultúrpolitikai kérdéseinknek az, hogy négy egye- 
temre szükség van-e és ha van, úgy azok hivatásuknak teljesen 
megfelelnek-e. 

Hosszú ideig a tudományos képzést és tudományos  vizsgá- 
lódást csupán egy egyetem szolgálta: a budapesti, amelyhez a ki- 
egyezés utáni években járult a kolozsvári. Noha az utóbbin 
kiváló tanárok, olykor világhírű tudósok működtek, a második 
egyetem jelentősége össze sem volt hasonlítható a budapestivel, 
amely hova-tovább a mammut-egyetemek jellegét öltötte magára. 

A viszonylagos túlnépesedés a budapesti egyetem  színvona- 
lának csökkenését vonta maga után annál inkább, mert az 
egyetemi igazgatás akkori állapotában gondolni is alig lehetett 

arra, hogy megfelelő szervezeti berendezéssel és tudomány 
felszereléssel a hallgatók ezrei számára tegyék lehetővé a lelt- 
ismeretes munkálkodást. Azóta ez megoldott probléma nem eev 
európai és amerikai egyetemen, amelyeken 8—10 ezer hallgat- 
részesül ugyanolyan intenzív oktatásban, mintha kis egyetemnek 
lenne polgára. 

Az aránylag kevés hallgatóra berendezett budapesti egyetemi 
tantermek és intézetek sajátságos típust termeltek ki: az ősjogászt 
és ősmedikust, akik a legkülönbözőbb módon keresték kenyerüket 
amíg azután az egyetemi vizsgálati rend hézagain keresztül be- 
lopództak a pályavégzettek sorába. Ezek azután természetesen 
közhivatalokban és szabad pályákon az értéktelenebb elemet 
képviselték, úgy, hogy érthető volt a színvonal emelésére törek- 
vőknek új egyetemek felállítására irányuló sürgetése. 

Ezeket az új egyetemeket azonban anyagi nehézségek és 
nem utolsó sorban az egymással vetélkedő városok egymással 
szembenálló igényei miatt csak későn, közvetlenül a világháború 
kitörése előtt lehetett felállítani és működésüket csírájában fa- 
gyasztotta meg a történelmi idők jeges zivatara. Az ország 
területének megcsonkítása következtében a kolozsvári és pozsonyi 
egyetemeknek gyönyörű felszerelésük  hátrahagyásával kellett 
menekülniök és évekig tartó bizonytalanság után találtak csak 
új otthonra Szegeden, illetőleg Pécsett. 

A debreceni egyetem befejezésével és a két menekült egye- 
tem elhelyezésével és fejlesztésével, költséges teoretikus intéze? 
teinek megteremtésével járó kiadások erős próbára tették az 
állami költségvetést és felette igénybe vették a beruházási 
hiteleket. 

El kell ismernünk, hogy négy egyetemünk, az önálló egye- 
temi szervezettel bíró közgazdasági kar, mintaszerű műegyetemünk 
az életpályákra képesítő hatásától függetlenül a tudományos 
vizsgálódás és működés megszentelt csarnokai. Az is bizonyos, 


SZELLEMI PROLETARIÁTUS 189 


hogy ha a 337 egyetemi és műegyetemi tanár között van olyan 
js akiknek tudományos működése csekélyebb értékű vagy aki 
hajló"? kora, elkedvetlenedése miatt hosszabb időn át vagy hosv 
szabb jdő óta meddő, túlnyomó többségük élénk, érdemes tudó- 
jnányos működést fejt ki, amely tudományos intézeteink és egye- 
sületeink életének legbiztosabb alapja. 

A tanári kar és az ennek segédkező, munkáját kiegészítő 
tudományos segédszemélyzet azonban csak egyik elemét adja 
az egyetemnek, mint tudományos intézetnek életéhez. A másik 
elem az ifjúság, amely felkeresi az Alma Matert és oklevélszer- 
zési törekvése közben a tudományos gondolkozás és módszer 
birtokába jut, tudományágának ismereteit elsajátítja. 

Tetszetős és megvesztegető az a tétel, hogy egyetlen nem- 
zetnek sem lehet túlsók, magas műveltséggel rendelkező, tudó- 
mányos fokozatot elnyert fia. Annak az észrevételnek helyességét 
is el kell ismernünk, hogy valamennyi élethivatás csak nyer 
magas műveltségű, az összefüggések feltárására és értékelésére 
képes, a hivatás emelésére alkalmas egyének tömegesebb oda- 
özönlése által. 

Ezzel szemben azonban nem hagyható figyelmen kívül, 
hogy egyes, tudományos készültséget feltételező hivatásokban az 
érvényesülés csak nemzeti állam keretein belől mehet végbe és 
így annak felvevő képessége megadja azt a felső számot, amelyet 
az illető ágban oklevelet szerzők tömege nem léphet túl. Vannak 
olyan hivatások is, amelyek akár tudományos működésre, akár 
megélhetésre az állam határain kívül is módot adnak; ebben az 
esetben azonban elvész nemcsak a fiatal és életerős állampolgár, 
hanem annak az erkölcsi és anyagi befektetésnek ellentétele is, 
amelyet a nemzeti társadalom a kiképzésre fordított. 

A négy egyetemnek nemcsak az a veszélye, hogy felállításuk, 
felszerelésük és fenntartásuk nagyon sokba kerül, hanem az a 
lehetőség is, hogy hallgatóik nem lelik meg azt a helyet, amelyet 

joggal igényelhetnek. A felszerelés becsület és részben hiú - 
kérdése minden egyetemnél; arról hallani sem akarnak, hó 
valamely teoretikus tanszék laboratóriumáról, intézetéről lemond 
J-on; az illető tanár azzal érvel, hogy ebben az esetben a képzés 
teljesége szenvedne csorbát és az illető ágban az egyetem ki?" 
maradna az egyetemek és tudományos intézetek ily irányú 
munkaközösségéből. Az állam fokozott anyagi igénybevételénél 
is nagyobb veszély talán a hallgatói anyag túlzott vagy rend- 
szertelen igénybevétele. Nem lehet az egyetemek szabad tet- 
szésére bízni azt, hogy esetleg egymással versenyezve igyekezzenek 
a hallgatók minél nagyobb számának biztosítására: a befogadó 
képességen felül a végzettek elhelyezésének kérdése is figyelmet 
érdemel ebből a szempontból. 

Ez az elgondolás volt alapja a numerus clausus törvénynek, 
amelynek megvalósításában csak minősítő és nem döntő tényező 
volt az, hogy a proletárdiktatúra bukása utáni irányadó politikai 
tényezők az egyetemi, főiskolai hallgatók számának korlátozásával 
egyszersmind a zsidóknak egyes szabad szellemi foglalkozásokban 
észlelhető túlnyomó többségét is fokozatosan meg akarták szün- 
tetni. 

Távol állván a napi politikától és tartózkodván attól, hogy 
a leírt jelenségek  bírálatába bocsátkozzunk, megállapíthatjuk, 
hogy még a numerus clausus-törvény által foganatosított korlá- 
tozások is túlságosan enyhék ahhoz a riasztó képhez viszonyítva, 
amelyet az elhelyezkedési lehetőségek korlátoltsága vagyis az 
évente egyetemet és főiskolát végző fiatalemberek száma és a 
szükséges utánpótlás mérve közötti különbség mutat. 

Nem akarjuk a napi kérdéseket érinteni és ezért egy közel- 
múlt tanév adatait vesszük elő. Az 1926/27. tanévben — a mű- 
egyetemet és a főiskolákat leszámítva — a felvehető első éves 
hallgatók létszámát úgy állapították meg, hogy a hittudományi 
karokra 150, a jogi és államtudományi karokra 1.100, az orvos- 

tudományi karokra 950, a különböző bölcsészettudományi ka- 
rokra 750 és a közgazdaságtudományi karra 550 első éves hallgató 
volt felvehető, ami magában véve 3.400-as létszámot ad. Ha 
hozzávesszük a műegyetem és a főiskolák létszámát, bátran 
mondhatjuk, hogy a kormányzatunk 5.000-en felülinek tartja 
" évi utánpótlás számát, holott az utóbbi évek tapasztalatai 
arról győznek meg, hogy a köztisztviselők idősebb rétegeinek a 
nyugalombahelyezéstől idegenkedése és a szabad pályákon levő 
idősebb elemeknek a rossz gazdasági viszonyok miatt pályájukon 
az utolsó percig való megmaradása lehetetlenné teszi évente ennyi 
fiatalembernek elhelyezését. 

Számolnunk kell azzal, hogy egyetemeinken és főisko- 
láinkon olyan létszám kavarog, amelynek tagjai tudják, hogy 
tudományos készültséget feltételező pályán elhelyezkedésük 
merő esetlegességektől függ és számításba kell venniök azt is, hogy 
esetleg két kezük munkájával kell fenntartaniuk magukat. 

Rendkívül nehéz tudományos működést fejteni ki olyan 
egyetemeken és főiskolákon, tudományos irányítást adni olyan 
ifjúságnak, amely a legsúlyosabb anyagi válsággal küzd, első- 
rendű életszükségleteinek kielégítésére alig képes és emellett azt 
sem tudja, hogy a tudományos előkészülés éveinek eredményét 
felhasználhatja-e. Alig érthető, hogy ilyen gátló körülmények 
mellett is az előadások látogatottak, a vizsgaeredmények kielégi- 
tők és az összesen 213 egyetemi intézetben és szemináriumban, 
valamint a műegyetem és főiskolák hasonló alakulásaiban intenzív 
tudományos munka folyik. 

Megállapíthatjuk azt, hogy az összeomlás utáni első években 
az ifjúság, amely elsősorban kenyeret akar és csak másodsorban 
szenteli magát a tudomány szolgálatának, főleg a nagyobb el- 
helyezkedési lehetőséggel kecsegtető orvosi, mérnöki pályákat 
rohanta meg. Még 1922/23-bán is az első félévben 5.532 volt 
az orvostanhallgatók és 4.820 a műegyetemi hallgatók száma. 

Amikor azonban a gazdasági válság a  szabadkereseti 
lehetőségeit is csökkentette, mind kevesebben gondoltak ár 
hogy ezeket válasszák, illetőleg, hogy tanulmányaikat folytassál/ 
1924/25-ben az orvostanhallgatók száma a második félévben mi 
leszállóit 3.382-re, a műegyetemi hallgatóké 2.213-ra. E?-.i 
szemben az 1922/23. tanév első felében a joghallgatók szarna 
— az egyetemeket és a jogakadémiákat egybeszámítva — 
4.661 volt, két évvel később pedig a második félévben 
4.254, vagyis számbavehető csökkenést nem látunk, ami annak 
a jele, hogy egyéb elhelyezkedési lehetőségek hiányában az ifjúság 
ismét a fix jövedelmet nyújtó állásokra képesítő jogászkodás 
felé fordul. Ezt megerősítik az 1927/1928. évi adatok is. Jogás? 
4.120, orvos 2.381, mérnök 1.568." 

Tekintettel arra, hogy egyetemeink is minősítést nyújtó in- 
tézetek, a főiskolákat velük egyenlő elbírálás alá kell vonnunk, 
annál inkább, mert a főiskolák közül több a tudománynak éppen 
annyira gócpontja, mint bármely egyetemi kar. Világhírű állat- 
egészségügyi  főiskolánk, szépmúltú gazdasági akadémiánk, a 
jelenleg Sopronban működő és egykor egész Európában vezető 
szerepet betöltött bányászati és erdészeti akadémia az alkalmazott 
tudományok terén sok találmánnyal és eredménnyel gazdagították 
az irodalmat és az életet, igazi kutató szellemnek váltak otthonává. 

Egyetemeink és főiskoláink bizonyosfokú önkormányzattal 
bírnak, amely előmozdítja úgy a tudományos szellem ébren- 
tartását, mint az akadémiai közérzést. A tanári kar és az ifjúság 
között azonban a legutóbbi időkig csupán igen gyenge kapcso- 
latok voltak és az ifjúság sem mutatta fel azt az összetartást és 
testületi érzést, amely a legtöbb külföldi egyetemen otthonos. 
Egyes főiskolákról terjedt át az egyetemre az az irányzat, amely 
először a szemináriumok és gyakorlatok révén létesít erős kap- 
csolatot a tanár és hallgatója között, azután az ifjúságnak szabad 
társulásokba szervezése által tömöríti az egyetemi és főiskolai 

hallgatókat. A bajtársi egyesületeknek — amelyekkel szemben 
egyes körökben annyi ellenérzés mutatkozik — éppen az a jelen- 
tőségük, hogy a kollektív- öntudat érvényesülése korában az addig 
teljesen széttagolt diáktársadalmat hatékony egységgé formálják. 

A hivatalos és három tagozatú iskolai rendszer mellett az 
utóbbi években mind erősebben érvényesült az a törekvés, hogy 
adjuk meg a tanulás lehetőségét mindazoknak, akik azt bármilyen 
okból iskolaköteles korukban elmulasztották, és juttassuk hozzá 
a csak magasabbfokú (közép- vagy felső-) iskolában elsajátítható 
ismeretekhez mindazokat, akik tehetségük és törekvésük révén 
kiemelkednek az általuk végzett iskolák által adott keretek közül. 

Nagyszabású szabadoktatási tevékenység indult meg az 
utóbbi években. Ez messze meghaladja méreteiben és hatásában 
fízt a félig-meddig műkedvelő és némileg jótékonyság számba 
menő működést, amely már a múlt század utolsó évtizedétől 
kezdve megmunkálta a talajt a rendszeres szabadoktatási moz- 
galom számára. 

Éppen a rendszerben van azonban némi veszedelem. Ha a 
szabadoktatási vagy hivatalos nyelven iskolánkívüli népműve- 
lési tanfolyamok szorosan megállapított tanrendjét olvassuk és 
a hivatalos jelentések számadatait vizsgáljuk, önkéntelenül az a 
gyanú merül fel bennünk, hogy lassankint elvész a mozgalomnak 
az egyéni tetterőből és az érdeklődők szükségérzetéből fakadó 
lendülete; hova-tovább új iskolatípussá, a kényszer unott mes- 
gyéjén haladó működéssé válik. 

Már az egyetemek leírásánál utalás történt arra, hogy az 
egyetemek tanszemélyzete hivatásszerűleg a tudományos életnek 
legerősebb alapja. Az egyetemi tanszemélyzet és a tudományos 
intézetek tisztviselői játsszák a  vezérszerepet a tudományos 
egyesületekben is. 

A magyar tudományos egyesületek két csoportba oszthatók. 
Vannak olyanok, amelyek a közönséggel és a közönséget érdeklő 

gyakorlati célokkal az összeköttetést jóformán teljesen megsz 
kították, akár azért, mert céljuk, működésük természete csat 
kisszámú szakértőt érint, akár azért, mert az , Odi profanum 
vulgus" álláspontjára helyezkedtek. Vannak ismét tudományos 
egyesületek, amelyek a tudományos színvonal leszállítása nélkül 
a tárgyalt kérdések ügyes megválasztásával, az érdeklődés felkel- 
tésével nagy népszerűségre emelkedtek. Az elsőre példa a Magyar 
Tudományos Akadémia, amely a legutóbbi évekig előkelő és zárt 
magányban élte üvegházi életét és olyan kiadmánysorozatokat 
támogatott, amelyek az illető tudományág néhány művelőjén 
felül senkiben sem ébresztettek lelkesedést. Az utóbbi típusra 
példa a Kir. Természettudományi Társulat, amely sok ezer főnyi 
tábort nevelt és több évtizedes munkájával nagyban hozzájárult 
a természettudományok fejlődéséhez. Kétségtelen, hogy tudo- 
mányos egyesületeink egy részének az élettől elfordulása, a napi 
szükségleteknek általuk semmibe vétele a magyar szellemi élet 
kialakulására hátrányos befolyással volt, mert hozzájárult áltekin- 
télyek, téves nézetek érvényesüléséhez és a közönség tudományos 
érdeklődésének csökkentéséhez. Semmi esetre sem kívánatos, ha 
előkelő tudományos egyesületek felolvasó ülései 10—12 hallgató 
előtt folynak le, holott tudjuk, hogy az Akadémia és a többi 
tudományos egyesület alapítását osztatlan lelkesedés vette körül 
és működésüket sokáig nagy érdeklődés kisérte. 

Ha a tudomány, sőt a szépirodalom berkeiben levő állapotokat 
vizsgáljuk, arra is figyelemmel kell lennünk, hogy a fiatalok és 
öregek, maradiak és újítók közötti ellentét nálunk különös éles- 
seggel robbant ki, és míg az öregek évtizedeken át mereven zár- 
kóztak el az új irányok tehetséges követőivel szemben is, és inkább 
a szürke középszerűséget pártolták, addig a fiatalok túlzásaikban 
olykor a teljes tagadás álláspontjára helyezkedtek, egyes csoport- 
jaik pedig a magyar leiektől idegen húrokba csaptak be. 

Figyelemreméltó, hogy a legutóbbi időkben határozott 

javulást látunk ezen a téren: az elzárkózott tudományos egyesü- 
letek új tájékozódásra törekszenek; a közönség pedig mind 
nagyobb érdeklődést mutat a tudományos irodalom iránt. 

A tudománnyal párhuzamosan halad a szépirodalom és a 
művészet fejlődése. A szépirodalom, a nemzeti nyelv, nemzeti 
színház műveli az elméket, teszi fogékonnyá az embereket maga- 
sabb eszmék, gondolatok befogadására. 

Akkor tehát, amikor az ismertetett tudományos tényezők 
munkássága mellett is a folyóiratok fenntartása nehézségekbe 
ütközik és a nem elvont tudományos fejtegetéseket tartalmazó, 
hanem a magyar közélet vagy múlt mindenkit érdeklő jelen- 
ségeivel foglalkozó komoly művekből is kb. csak annyi példányt 
lehet eladni, mint amennyire rúgott az ilyen könyvek olvasó- 
közönsége a múlt század harmincas-negyvenes éveiben, akkor a 
szépirodalom terén is bizonyos visszásságokat vagy hiányokat kell 
sejtenünk. 

Ez így is van. 

Kétségtelen, hogy olyan író, különösen drámaírói  gár- 
dával dicsekedhetünk, amely nagyobb nemzetnek is becsületére 
válnék. Ez azonban még nem minden. Ha meg is állapíthatjuk 
azt, hogy íróink jelentős része a tárgy megválasztása, művészi 
kidolgozása, a műgond, az ihletettség tekintetében méltó utódja 
nagyjainknak és szerencsés kézzel egyesíti az általános emberi 
eszmények szolgálatát a legutóbbi különleges magyar szempontok 
érvényesítésével: viszont nem tagadhatjuk azt sem, hogy akárhány 
írónk tisztán napi sikerre, regénynél, novellánál kelendőségre, 
drámánál a színszerűségre és hatásvadászatra törekszik. A neo- 
romanticizmustól a .verizmusig minden árnyalat képviselve van 
irodalmunkban, mindegyiknek vannak jeles művelői, de kontárai 
is. Feltűnő, hogy az ország területének megcsonkítása és a régi 
nemzeti állam összeroppanása aránylag milyen kevés költőt és 
írót ihletett meg a csonkaországban. Közönségünk — úgy látszik 

— fásulttá és fáradttá kezd válni, szórakozást keres. Ugyan- 
akkor, amikor jazz operettek sorozatos előadásokat érnek meg, 
az ország első színháza kénytelen levenni a műsorról egyik leg- 
kiválóbb írónknak gyönyörű, az ország megcsonkításával és 
középosztály romlásával foglalkozó szimbolikus darabját. —— Köz- 
könyvtárainkban a vidéken még legerősebb a Jókai regényeknek 
és Mikszáthnak a forgalma; a fővárosban és a fővárosból kiter- 
jedőleg mind erősebben foglal tért a ha?ug romantikájú, a felsőbb 
társadalmi körökben játszó szentimentális, a napigondoktól elvonó, 
többnyire rosszul fordított fantasztikus regény és az erotikum. 

A könyvtennelés ma is nagymérvű, — 1928-ban 3.138 
könyv" — a könyvek és folyóiratok száma imponálóan nagy. 
A túlnyomó többség azonban selejtesebb termékekre esik és a 
folyóiratok lapszáma, terjedelme — egyes kivételektől eltekintve 
— a háború előtti évekhez képest határozottan visszaesést mutat. 

Már utaltunk arra, hgy társadalmunk olvasó rétegeinek 
fokozatos szegényedése maga után vonta az időszaki sajtó, külö- 
nősen napisajtó befolyásának erősödését, amely hovatovább 
átveszi a szépirodalom és tudományos irodalom nevelő szerepét is. 

A sajtó már rég kinőtt azokból a keretekből, amikor inkább 
buzdítás, mint elismerésként hatodik nagyhatalomnak nevezhető. 
A nagyhatalmak száma azóta változott, a sajtó pedig döntő 
tényezője lett az életnek. Magyarországon ugyan részben a nem 
kifogástalan közlekedési viszonyok, részben műveltebb osztályaink 
sokoldalúsága miatt a sajtó nem egyedül uralkodó és nem befo- 
lyásolja annyira  olvasóközönségét, mint pl. az angolszász 
államokban, ahol bárkiről megállapítható pár percnyi beszélgetés 
után az, hogy mely lapot szokott állandóan olvasni, — amily mér- 
tékben csökken azonban egyéb szellemi táplálék élvezetének 
lehetősége és súlyosodnak a kenyérgondok, nő a napilap jelentő- 
sége, amely a fáradt, agyonhajszolt egyénnek mindenből juttat 
valami morzsát. 

Ez a magyarázata annak, hogy nálunk nagyon magas pél- 
dányszámú napilapokkal nem találkozunk; az egységes közszellem 
később tárgyalandó fogyatékossága, az egymást felváltó, egymással 
szemben álló két párt hiánya hozzájárul ahhoz, hogy az olvasó- 
közönség is elaprózódjék és kevesebb erősebb napilap helyett több 
gyengébbet tartson fenn. Az időszaki sajtótermékek aránylag 
nagy számát okozza továbbá az is, hogy most már a legszerényebb 
városiasodé község is igényt formál saját lapra, sőt — ameny- 
nyiben egymással viaskodó helyi nagyságok vagy csoportok 
vannak, — azok mindegyike igénybe veszi a sajtót eszméinek 
terjesztésére, céljainak megvalósítására. 

Természetes, hogy óriási a különbség valamely budapesti 
nagy lap és a vidéki kisváros heti újságjának szerkesztősége 
között. Az egyikben lázas munka folyik a kora délutáni óráktól 
kezdve, sürgés-forgás: riporterek rohannak be és mondják gépbe 
tudósításukat, csilingel a városközi távbeszélő, tucatjával jönnek 
a panaszosok és a honmentők, a főszerkesztőnél egymásnak adják 
a kilincset tekintélyes politikusok, a különleges helyzetben lévő 
és a többi munkatársnál rendszerint önállóbb közgazdasági rovat- 
vezetőnél tanácskozás folyik; ha kirobban valamely szenzáció, 
hirtelen dobják ki a már tördelt vezércikket és írnak helyébe 
másikat; az egész gépezet az agyvelők megpattanásig, az író- és 
szedőgépek töréséig hajszában van, hogy azután az esti órákban 
fokozatosan lassuljon az ütem és éjfél után az éjjeli szerkesztő 
is nyugalomra térjen. 

A saját palotában vagy fényes bérelt helyiségben lévő buda- 
pesti szerkesztőséggel alig hasonlítható össze a vidéki kis hetilapnak 
többnyire a kiadó nyomdatulajdonos üzlethelyiségében szorongó 
redakciója, amely kényelmesen végzi munkáját és csak arra ügyel, 
hogy az esetleg már a hét közepén esedékes lapzárta után be- 
következett események teljesen ki ne maradjanak a lapból. 

Bármily eltérő azonban ezeknek a szerkesztőségeknek külső 

képe, van valami, ami csaknem minden időszaki sajtóvállalatot- 
egybefon: ez a kiadónak és a szellemi vezetőnek a viszonya 
Bármennyit írjanak ugyanis erről a kérdésről, a helyzet lénye- 
gileg változatlan marad, a kiadó üzleti vagy politikai érdeke 
mindig erősebbnek bizonyult az újságíró nézeténél és törekvé- 
seinél; ha a kettő között ellentét merül fel, az utóbbinak kell 
engednie, mert a sajtó nálunk is, épp úgy, mint külföldön 
üzleti vállalkozás jellegétől nem vonatkoztatható el. 


Éppen ezek alapján a 934 újság szerepét együtt taglalhatjuk, 
noha tudjuk, hogy az 1925-ben postára adott 82.2 millió újság- 
példányból több mint 70 millió példány 24 budapesti nagy 
lapra esett. Megemlíthetjük, mint érdekes részletet azt is, hogy 
az újságok közül 218 Budapesten jelent meg; a napilapok száma 
72 volt; a nyelv tekintetében jellemző, hogy ?22 csak magyarul, 
10 pedig csak németül jelent meg." 


A tudomány és irodalom mellett meg kell emlékeznünk a 
művészetről is. 

A képzőművészetekben is észrevehetjük ugyanazokat a jelen- 
ségeket, amelyek a tudományt és az irodalmat jellemzik. A 
képzőművészetben azonban az akadémikusok és az újítók vala- 
hogy könnyebben és hamarabb találták meg egymást, mint a 
szellemi életnek többi ágazataiban. Része lehet ebben a művészek 
nagyobb megértésének, engedékenységének, de annak a körül- 
ménynek is, hogy az új vevőközönség közelebb állván az 
újítókhoz, ezek megtalálták hozzá az utat és így az anyagi 
érdekellentét éle csorbult, az újítók is megélhetéshez, dicsőséghez 
jutottak. 

A képzőművészeti törekvések homlokterében állami múzeu- 
maink állanak. Ha van valami, ami a magyarságnak a környező 
népekkel szemben való felsőbbségét bizonyítja, úgy Szépművészeti 
Muzeumunk, a magyar képzőművészet fejlődésének csodás gaz- 

jagságú tárháza feltétlenül ezen tényezők közé tartozik. A magyar 
festészet és szobrászat épp úgy rövid múltra tekinthet vissza, 
rint a tulajdonképpeni nemzeti élet; letargikus álmából 
Széchényi korában ébredt fel. Az a művészet azonban, amely 
a nagy pleneristákkal egyidőben keltett életre magyar őstehetsé- 
geket és az egyik legtökéletesebb impresszionista iskolával — a 
nagybányaival — ajándékozta meg az egyetemes művészetet, 
még abban az esetben is tiszteletet érdemelne, ha legújabb 
kiágazásai, gyümölcsei nem lennének annyira értékesek. 
Képzőművészetünk fejlődésére döntő hatással van az, hogy 
megtalálta a. kapcsolatot a néppel és az anyafölddel. A nagy 
bányaiak mintájára most már az ország számos városában alakul- 
tak művésztelepek, amelyek tagjai a környezet hatása alatt törek- 
szenek egyéniségük kifejlesztésére. Az Alföld lelkének meg- 
érzéséhez pl. a szépirodalmon kívül nem utolsó sorban a szolnoki 
művészek vezettek, akiknek meglátásán keresztül ismerkedett meg 
a művelt magyarság az alföldi levegővel, napfénnyel, a Holt- 
Tisza fényhatásaival, a tiszavidéki magyar típusokkal. 
Természetes, hogy a gazdasági válság a képzőművészeti 
alkotások terén és a művészek körében is nagyon érezteti hatását. 
A szűkjövedelmű emberek először az élvezetek terén korlátozzák 
magukat; azt vetik el, ami életüket szebbé és tartalmassabbá 
teszi, és csak azután kerül az elsőrendű életszükségletek csök- 
kentésére a sor. Minthogy pedig hazánkban a képzőművészeti 
alkotásokra való igény még amúgy sem lehetett erős, kézenfekvő, 
hogy az eddigi műpártolók jó része — semhogy társadalmi 
kiadásait csökkenteni kelljen, — inkább a kép- és könyvvásár- 
lást szüntette meg. Ezen a tényen nem sokat változtat az 
államnak és egyes önkormányzati testületeknek az a törekvése, 
hogy a művészeknek munkaalkalmat adjon. A művész éltetője 
a mecénás és az ezerfejű nagyközönség; addig tehát, amíg az 
általános rossz gazdasági helyzetben, annak irányzata ellenére 

fölfelé törő rétegek művészeti igénye meg nem nyílik, képző- 
művészetünk anyagi kérdései alig lesznek rendezhetők. 

E szomorú perspektíva ellenére megelégedéssel kell meg. 
állapítanunk azt, hogy már a középosztály fogadószobáiból j; 
az egy emberöltő előtt még annyira népszerű ízléstelen olaj- 
nyomatok tűnőben vannak, a tanácstermekben igazi művészek 
által festett arcképeket vagy történelmi képeket láthatunk és 
a világháború áldozatainak emlékét a legtöbb község művészi 
színvonalon álló művel örökíti meg. 


A művészetek közül külön helyet foglal el az építészet és 
a zene. 

Azon törekvések után, amelyek külön magyar építőstílus 
kialakítására irányultak, az újabb építészet ismét többféle meg- 
oldási lehetőséggel kísérletezik és különböző eszményeket tűz 
maga elé. Sajnálatos körülmény, hogy hazánk építészeti emlékei 
túlnyomó részükben az elszakított területen vannak és a meg- 
maradt terület épületeinek megőrzése terén sok mulasztás történt. 
Az az állam azonban, amely ma is dicsekedhetik a budai vár 
barokk épületével, a Halászbástya román folyosóival és amelynek 
fia tervezte és építette a világnak egyik legszebb gótikus épületét, 
nem mondhatja magáról azt, hogy a monumentális épületekre 
fordított áldozatok által polgárainak ízlését nem igyekezett volna 
finomítani. 

Az építések elmaradása és a háborús és háború utáni évek- 
ben a takarékosság kényszerű alkalmazása nem volt kedvező 
arra, hogy építészeink új megoldási lehetőségekkel kísérletezzenek, 
a megváltozott anyag szellemét teljesen felkutassák. Nem lehet 
azonban tagadni, hogy a nagyobb városainkban épült vasbeton 
házak architektonikus szempontból sokkal szerencsésebb meg- 
oldásokat tartalmaznak, mint azok a gipszoromzatu és palotákat 
mímelő bérházak, amelyekkel egy letűnt kor építészeinek elkép- 

zelésbeli szegénysége pl. a budapesti Nagykörút hatását tönkre- 
tette. 

Feltűnő, hogy a legutóbbi években nemcsak középületek, 
főleg iskolaépületek emelése történt, hanem a városokban számos 
templom is épült, ami alkalmat adott arra, hogy — a pénzügyi 
helyzet által vont korlátokon belül — művészeink a gyakorlati 
célokon túlmenő feladatokat is megkíséreljék. 

A magyar építészek sikerével vetekszik, sőt méreteiben azt 
messze meghaladja az a diadalút, amelyen a zene művelői 
haladnak. 

Hazánk régóta részt vett a világ zenei életében és nem 
egy világhírű előadó művésszel gyönyörködtette a közönséget 
határainkon kívül is. Zenei életünk azonban aránylag későn 
fejlődött ki; komponistáink vagy a részvétlenség és ismeretlen- 
ség homályában maradtak, vagy teljesen a külföldre voltak 
utalva. A műveltebb osztályok érdeklődését és igényét is teljesen 
kielégítette a cigányzene, amely Lavotta, Csermák magyar mű- 
zene törekvéseit is lassankint feledésbe szorította. A szabadság- 
harc utáni időkben eltűntek a virtuózok is, és a népdal, főleg 
cigányosított vagy színpadra hozott alakjában, foglalt el magának 
minden érdeklődést. A század elején egyetlen operaházunkban 
gyakori volt a félig vagy alig telt ház; a híres külföldi művészek 
ellátogattak ugyan hozzánk, hangversenyeik azonban inkább 
társadalmi esemény jellegével bírtak. 

Nem vélünk tévedni, ha a mostani magas fokú zenei kul- 
túrát elsősorban a zenei főiskolák működésének és az ott nevelt 
oktatók eredményeinek számlájára írjuk. Ebben az irányban 
sokat tett már a magántörekvések nyomán keletkezett Nemzeti 
Zenede is, a döntő lökést azonban a Zeneakadémia, most Zene- 
művészeti főiskola adta meg," mely 187 5-ben kezdette meg 
működését s amelynek első elnöke Liszt, első igazgatója Erkel 
Ferenc volt, most pedig olyan művész áll az élén, mint Hubay 

Jenő. Amilyen mértékben bocsátotta ki ez az intézet növen- 
dékeit, annyira erősödött mindenütt a zenei műveltség és vált 
népszerűvé a klasszikus zene. Az egykori részvétlenség helyett 
most az operaháznak csaknem összes helyeit bérletben kötik le 
és még ezelőtt egy-két évvel nagy pártfogás kellett ahhoz, hogy 
valaki filharmonikus bérlethez jusson. A fővárosban második 
operaház, vidéken operai előadások gyönyörködtetik a közön- 
séget; az egyetlen zenekar helyett csak a fővárosban négy-öt, 
hasonlóan sorozatos hangversenyeket adó zenekar, számos kamara- 
zene társaság működik és minden nagyobb vidéki városban meg 
van már a mód arra, hogy a zenekedvelő a helyszínén is meg- 
találja igényének kielégítését. 

Bizonyos szegénység volt tapasztalható a magyar zeneszer- 
zők működésében. Ez is megszűnt. Néhány magyar operaíró 
működését nem említvén, büszkén hivatkozhatunk Bartóknak, 
Kodálynak, Dohnányinak az egész művelt világot diadalmasan 
meghódító műveire. Nagy probléma, hogy a klasszikus zene 
nemes tartalmát miként ontsuk hozzáférhető és népszerűségre 
számot tartható edényekbe. Sokan félnek attól, hogy a magyar 
dal a megváltozott viszonyok között nem tarthatja fenn magát, 
ha nemcsak a könnyű, hanem a klasszikus zene versenyével is kell 
küzdenie. 


A magyar dalnak gyökere olyan mélyen van, hogy azt csak 
a nemzeti életet teljesen megingató zivatarok gyomlálhatják ki 
a néplélekből. Az idegen könnyű zenével szemben pedig a klasz- 
szikus zene kétségkívül léleknemesítő és művelő hatással lesz. 
Ha a magyar legény már nem akar száz szál gyertyát az asztalra 
és nem kér száz itce bort, akkor talán mégis üdvösebb, ha 
dalait hallgatja, mint a , Lesz maga juszt is az enyém" című 
örökbecsű művet. 

Ezt a kérdést egyébként éppen úgy a rádió és mozi fogja 
eldönteni, mint művelődésünk irányvételének egyéb kérdéseit is. 


A rádió és a mozi körülbelől azt a szerepet játsszák a hang- 
versenyek és színházak mellett, mint a hírlapok a tudományos 
és szépirodalom mellett. 

Bármily kevéssé szívesen látott egyesek előtt az a változás, 
amely az élet központi tengelyébe egyes technikai vívmányokat 
és kényelmi berendezéseket helyez, ez olyan tényező, amellyel 
mindenkinek számolnia kell. 

A mozi könnyű hozzáférhetősége, üzemének  aránylagos 
olcsósága, szemet gyönyörködtető, olykor kápráztató lehetőségei 
a nép számára nélkülözhetetlenné tették ezt az intézményt. 
Hatása kiírthatatlan nyomot hagy a fejlődésben: nemcsak a vá- 
rosi diákgyerekek, hanem a falusi legények és leányok is nem 
egy esetben már úgy viselkednek és értékelnek, ahogy ezt 
a moziban látták, még abban az esetben is, ha eljárásuk a 
hagyományokkal, környezetük elveivel ellentétben áll. 

Most a mozikban túlnyomóan teljesen idegen viszonyokat 
visszatükröztető, idegen népiéleknek megfelelő darabokat lát a 
néző és a zene, amely az előadást kíséri, részben magyar nép- 
dalokból, főleg azonban idegen modern zenéből áll. Ha több 
magyar tárgyú darab állana rendelkezésre, döntően befolyásolná 
a néplélek változását, és a mozielőadások kísérő zenéjének klasz- 
szikus darabokkal tarkítása éppen úgy hozzájárulna ezek dalla- 
mának megismertetéséhez, mint ahogy ez pl. az Egyesült Államok- 
ban végbemegy. 

Addig is azonban, amíg ennek a tényezőnek és a vidéken 
mind erősebben terjedő rádiónak ilyen átalakítására gondolhat- 
nánk, meg kell elégednünk azzal, hogy zenei életünknek nagy 
és fokozatos fejlődéséről adhatunk számot. A rádió elterjedése 
különben részben összefügg a középosztály elszegényedésével; 

csak így érthető, hogy a 168.000 rádióengedélyből a relatív 
többséget Budapestre adták ki."? 

A mozi és rádió érezhető kárt okoztak egyik szép múlttal 
bíró művészetünknek: a színművészetnek. 

A nemzeti nyelv és irodalom apostoli lelkű munkásai, a 
nemzet napszámosai, az Egressyek és Megyery Károlyok a túl- 
világról büszkén tekinthettek utódaikra. A Nemzeti Színház 
és ezt követve a többi színház, a művelődés valódi gócpontjává 
vált. A Nemzeti Színház Shakespeare és Moliére előadásai szín- 
vonalban elérték, sőt meghaladják az ezeknek a szellemóriásoknak 
hazájában bemutatott előadásokat; a színházban és a színpadon 
keresztül érvényesült sok igazság, vált népszerűvé sok tétel. 

Ezen az sem változtat, hogy egyes színpadok mellékcélok 
szolgálatába állottak és az üzleti mozzanatot tolták előtérbe. 

A nagy országos műintézetek hivatásukat teljesíthetik is. 
A vidéken azonban a közönség ellanyhulása, a fizetőképes kö- 
zönség meg nem értése, a mozi igen problematikussá tette a szín- 
társulatok megélhetését, amelyeknek helyzetét még az is nehezíti, 
hogy a magyar színészet erre a kis területre szorult. A színészek 
tömegesen hagyják el a pályát. Az 1927/28. színi évadban 
már csak 18 vidéki színtársulat működött 582 színésszel; ezek 
is mindjobban összevonják műsorukat, amely hiányt a műked- 
velők — utóbbi években örvendetesen fejlődő működésük ellenére 
— teljesen pótolni nem tudják. 


TIZENEGYEDIK FEJEZET 


A HIVATALOS MAGYARORSZÁG 


Az államforma és az államfő — A kormány befolyása a törvény 
hozásra — A rKképviselőház: a választások eredménye, a képviselőház 
személyi összetétele — A felsőház — A végrehajtó hatalom jellege — 
A magyar közigazgatás jellemzése 


AZÁNK. a két forradalom viszontagságai után visszatért 

a királyság ősi intézményéhez;. Az alkotmányos élet 

helyreállításáról szóló 1920. évi I. törvénycikk félre 
nem érthetően tett tanúságot amellett, hogy a nemzet akaratát 
megtestesítő nemzetgyűlés a királyság intézményéhez ragaszkodik 
és az azóta szerepelt kormányok csaknem mindegyike talált módot 
arra, hogy a törvénynek ezzel a kijelentésével a nyilvánosság 
előtt azonosítsa magát. 

A köztársasági államformával 1918-ban tett tapasztalatok 
nem voltak alkalmasak arra, hogy a lakosság többségének rokon- 
szenvét számára megnyerjék. A pártatlan írónak számot kell 
vetnie azonban azzal, hogy a köztársaság úgy 1849-ben, mint 
1918-ban kétségbeesett helyzetet talált és előző korszakok hibái- 
nak kiküszöbölésére, függő kérdéseinek megoldására lett volna 
hivatva. A királyság mellett tehát egyesek és tömegek bizonyos, 
a hagyományokon alapuló eszmei tartalmon felül azért is tettek 
hitvallást, mert a nem csupán a köztársaságok által felidézett, de 
a köztársaságokkal egybe eső zavarokat, nyomasztó helyzetet és 
nélkülözéseket a királyság megelőző, boldogabbnak látszó kor- 
szakaival hasonlították össze. 

Csakis így érthető a királysághoz való ragaszkodás, noha 
az utolsó négy évszázad számos esetben látta ellenfelekként 
nemzetet és az uralkodót, és a Habsburg ház ismételten helye" 
kedett szembe a nemzet érdekeivel, akaratával, hiúsította meg , 
nemzeti állam teljes kiépítését és állandóan olyan gazdasági rend- 
szer bilincseibe verte hazánkat, amelyek az ország igazi gazdasági 
és ennek következtében művelődési fejlődését is erősen hátrál- 
tatták. 

A törvény szavai szerint monarchikus Magyarország kül- 
politikai események hatása alatt 1921-ben megfosztotta a tróntól 
azt az uralkodó családot, amellyel szemben ezt az eszközt már 
1707-ben és 1849-ben önként is igénybe vette. Az ellentétek 
elsimítására vagy legalább csökkentésére előnyös volt a külpolitikai 
nyomás, bármilyen megalázóak is voltak kísérő körülményei. 

A királyi széket a nemzet a trónfosztás ellenére sem töltötte 
be, hanem már a trónfosztást megelőzően, az állami élet folyto- 
nosságának helyreállításakor kormányzót választott, amire a múlt- 
ban szintén volt példa. A kormányzó csaknem az összes királyi 
jogokat gyakorolja; a királyi jogkörből mindössze azok a jogosít- 
ványok maradtak el, amelyek a király személyével kapcsolatosak. 
Különbség továbbá a vétójog korlátozása is. A kormányzó azon- 
ban éppen úgy megtestesítője az ezeréves állami lét folytonossá- 
gának és éppen úgy élő lelkiismerete az országnak, mint a király; 
az ő elhatározásán, az érveknek általa történő elbírálásán fordul 
meg a kormányzat iránya és eredménye. Mindezt a kormányzó 
szigorúan alkotmányos módon végzi; a nemzeti lét megszilárdu- 
lásáben az általa képviselt kilenc esztendős államfői gyakorlatnak 
nagy, szinte döntő része van. 

Az államfő és az országgyűlés két háza együtt gyakorolják 
a törvényhozói jogokat. Tőrvényhozásnak azonban a napi nyelv- 
járásban csak az országgyűlés két házát, vagyis a képviselőházat 
és felsőházat nevezzük. 

Az 1918 előtt közjogunk szerint működött képviselőház és 
főrendiház helyébe, — miután az első az októberi forradalom 
kitörése után önként mondotta ki feloszlását, a második pedig 
felfüggesztette működését és az állami élet folytonosságának 
helyreállítása után összehívásuk nem látszott célszerűnek — nem- 
zetgyűlés lépett. 

Az általános, titkos választójog alapján megválasztott 
nemzetgyűlés a nemzeti akarat letéteményesének és a fő- 
hatalom birtokosának nyilvánította ugyan magát, azonban túl- 
nyomó többsége megakadályozta egyes pártoknak, jobban mondva 
párttöredékeknek azt a törekvését, hogy alkotmányozó nemzet- 
gyűléssé váljék. Úgy a két évre választott első nemzetgyűlés, 
mint az azt követő és szűkebb körű, részben nyílt szavazással 
választott második nemzetgyűlés számos olyan törvényt iktatott 
a törvénytárba, amely mélyreható változást idézett elő ugyan 
magán- és közjogi rendünkben, azonban a gyökeres átalakítástól 
tartózkodott. Meg lehet állapítani, hogy a nemzetgyűlésekkel 
szemben a hirtelen és merész változtatásokat illetőleg táplált 
aggodalmak nem bírtak tárgyi alappal: ha végig lapozzuk az 
1920—1926. évi törvényeket, azt kell látnunk, hogy a törvénye- 
sített reformok terjedelme és tartalma semmi esetre sem haladja 
meg azt a mérvet, amelyet a megváltozott viszonyok közepette 
bármilyen alapon egybehívott országgyűlésnek, akár a régi ország- 
gyűlésnek is szem előtt kellett volna tartania. 

A második nemzetgyűlés megbízatásának vége felé alkotta 
meg a törvényhozás azokat a törvényeket, amelyek az ország- 
gyűlésre és két kamarás rendszerre való áttérésre vonatkoztak. 
Az 1926. évi december havi képviselőválasztások és az egy- 
idejűleg foganatosított felsőházi választások után alakult meg az 
országgyűlés két háza. 

Mielőtt a házak összetételét és működését vázolnánk, rá kell 
mutatnunk arra, hogy a törvényhozásnak az említett két tör- 

vényes tényezőn: az államfőn és az országgyűlésen kívül van mé 
egy harmadik tényleges tényezője, amelynek súlya és befolyása 
nálunk is, éppen úgy, mint Európa legtöbb államában, állandóan 
nő. Ez a tényező a kormány. 

A kormány tulajdonképpen a végrehajtó hatalom birtokosa 
és célbeli rendeltetése az, hogy a törvényhozás akaratát az életbe 
átvigye, valóra váltsa, a közigazgatás segítségével gondoskodjék 
a közszükségletek kielégítéséről. Ezekben a vonatkozásaiban a 
kormánnyal a végrehajtóhatalom leírásában foglalkozunk. Itt 
az a viszony igényel megvilágítást, amelyben a kormány az állam- 
fővel és az országgyűléssel van. 

Elvileg a kormány mindenütt az államfőnek a kormánya; 
a parlamentáris rendszer fejlődésével azonban a kormányok 
hova-tovább az államfők rovására is terjesztik érvényesülési 
körüket; az államfő kénytelen arra, hogy vagy a képviselőházi 
többség vezetőjét, vagy pedig az országgyűlés mellett, vagy eset- 
leg ellene érvényesülő leghatalmasabb társadalmi- vagy tömegerő 
képviselőjét bízza meg kormányalakítással. Minthogy pedig az 
államfőnek tényei csak miniszteri ellenjegyzéssel érvényesek, 
kötve van kormánya hozzájárulásához, sőt kezdeményezéséhez 
és a kormányt éppen a kormány által képviselt országgyűlési, 
társadalmi vagy tömegerőre tekintettel nem cserélheti ki. 

Még jobban erősödik a kormány befolyása az országgyűlésre. 

A törvénykezdeményezés joga gyakorlatilag csak a kormányt 
illeti meg. A kormány állapítja meg az országgyűlés munka- 
rendjét; ha a kormány nem látja el megfelelő törvényjavasla- 
tokkal a két házat, azok kénytelenek működésük felfüggesztésére 
és elnapolják magukat. A kormány felelős ugyan az országgyű- 
lésnek, főleg az alsóháznak, ezt a felelősséget azonban az 
interpellációs jognak világszerte észlelhető fokozatos csökken- 
tése enyhíti; e mellett figyelmet érdemel még az is, hogy a felső- 
házban való leszavaztatás éppen olyan kevéssé jár politikai követ- 

kezményekkel, mint az ujabb gyakorlat szerint az, ha nem a 
kormányt, hanem csupán egyik tagját szavazzák le a képviselő- 
házban részletkérdésben. Végül szoros kapcsolatba kerül az 
országgyűlés a kormánnyal azon a réven is, hogy a kormány 
elnöke egyszersmind a parlamentáris rendszerben vezetője a több- 
ségi pártnak is. 

Mindezek a mozzanatok igen nagy mértékben hozzájárulnak 
ahhoz, hogy a parlamentáris kormányrendszer elmélete a gyakor- 
latban lényeges módosulásokat szenvedjen és a kormány ellen- 
őrzése többé-kevésbbé a kormány általi vezetettséggé váljék. 

Ami már most az országgyűlés működését illeti, az első 
pillanatban szembe tűnik az, hogy úgy a nemzetgyűlés, mint az 
országgyűlés rendkívüli szorgalmat fejtettek ki. Ez nemcsak 
az országos törvénytár vaskos köteteiből derül ki, hanem az or- 
szággyűlés naplójából is, amelynek egy-egy ülésszakra vonatkozó 
számai jóval testesebbek, mint a háború előtti országgyűlések 
naplói. 

Ha azonban átnézzük a naplókat, elsősorban azt kell meg- 
állapítanuk, hogy feltűnő sok helyet foglalnak el benne az 
interpellációk és a személyes kérdések megvitatása. Az inter- 
pellációk és napirendelőtti felszólalások oly nagy számmal for- 
dulnak elő, hogy ez a körülmény a kiegyezés utáni ország- 
gyűlésekre emlékezteti az olvasót. A személyes kérdések túl- 
tengő tárgyalása pedig főleg arra vezethető vissza, hogy a forra- 
dalmak utáni idők nem egy embert térítettek el kitűzött céljától 
és hoztak nem várt olyan helyzetbe, amely támadási felületet 
nyújt és magyarázatot igényel. 

További megfigyelésünk, hogy az országgyűlés egészében 
nagyon szorgalmas, tagjai azonban kevésbbé. Lépten-nyomon 
látjuk a határozatképesség megállapítására irányuló kérelmeket 
és olvassuk a naplóban a határozatképtelenséget megállapító elnöki 
kijelentéseket. Általában azt mondhatjuk, hogy a képviselői 

állással járó terheket, az ülések folytonosságának biztosítását 
mintegy 30—40 képviselő vállalja, akik a névszerinti szevazá- 
soknál csaknem mindig jelen vannak. Ugyanez a helyzet , 
felsőházban is. 

Nincs meg az a folyosói élet sem, amelyet Mikszáth aranyos 
humora tett halhatatlanná. A folyosók csak akkor népesednek 
be, ha nagy politikai esemény szaga van a levegőben: a miniszter- 
elnök, pénzügyminiszter, vagy valamelyik ellenzéki vezér készül 
felszólalásra. A folyosói anekdotázók kara erősen megfogyat- 
kozott; hírlapírók kérdeznek ki egy-egy közlékenyebb államférfit, 
különben protekciót kérő képviselők és nem-képviselők foglalják 
le a soros minisztereket. 

A dunaparti fényes gótikus palota még mindig az érdeklődés 
gócpontjában áll. Képviselőnek vagy felsőházi tagnak lenni meg- 
tiszteltetés, amely számos előnnyel jár és csaknem minden ajtót 
kinyit a mandátum vagy felsőházi meghívó boldog birtokosa előtt. 
Az átlagember, különösen a fiatalabb nemzedék azonban már 
nem törekszik feltétlenül arra, hogy politikai pályára lépjen és 
nem ambíciója az azon való érvényesülés. Ha Daudet még joggal 
írhatta ezelőtt néhány évtizeddel azt, hogy minden francia tudós 
előtt az Akadémia kupolája testesíti meg a legfőbb jót, az esz- 
ményt, akkor mi most már több joggal mondhatjuk, hogy a 
dunaparti kupola nem veri már vissza a magyar vezetőrétegnek 
és a magyar léleknek minden sugarát, és főleg nem gyűjti egybe 
ezeket a sugarakat. 

Vizsgáljuk meg, kik és hogyan kerülnek be az országgyűlés 
két házába. 

A magyar országgyűlés képviselőházának 245 tagja van. Ez 
feltűnő nagy szám, hiszen a legtöbb európai államban, a nálunk 
gazdagabbakban is, nagy átlagban minden 50.000 lakosra esik 
egy képviselő. Ebben az arányban nálunk legfeljebb 180-nak 
kellene lennie. Ha a többlet okát vizsgáljuk, akkor azt látjuk, 

hogy az 1914-ben megállapított, sőt a nemzetgyűlési választások 
alapjául szolgált beosztással szemben egyes kerületeket személyi 
okokból is osztottak ketté. A kerületek arányát rontja továbbá 
az, hogy a csonka vármegyék csonka területei lényegtelen ki- 
egészitésekkel önállóságukat megtartották, így azután olyan 
aránytalanságok állanak elő, hogy míg 1926-ban számos 12 ezer 
választón felüli kerület volt, addig pl. az abaúji garbócbogdányi 
választókerület névjegyzéke csak 2.168, a felsőgagyi 2.201 nevet 
tartalmazott, a Bács-Bodrog vármegyei tompái választókerületben 
csak 849 választó volt, Biharban a kismarjai választókerület 
2.368 választót számlált, az ország legkisebb választókerülete: a 
Csonka-Torontálba eső kiszombori meg éppen csak 676 válasz- 
tóval rendelkezett. 

A rendi világban nem volt feltűnő az, hogy a kis Torna 
vagy Esztergom ugyanazokkal a jogokkal és befolyással bírt, 
mint a vezérmegye vagy Bácska. Most azonban, amikor a felső- 
házi tagválasztásoknál a törvényhozás egyes vármegyék nagyságát 
erősen tekintetbe veszi, visszásnak tűnik fel az, hogy a kiszombori 
kerület 676 választója a törvényhozás mérlegén ugyanannyit 
nyomjon, mint a celdömölki 17.092, vagy az ugodi 14.849 
választó és az a képviselő, aki néhány száz ember bizalmának 
köszönheti ebbéli minőségét, a nemzeti akarat kialakításában 
ugyanúgy vegyen részt, mint az, aki ezrek meggyőződésének 
letéteményese. 

A cselekvő választójog elég széleskörű, hiszen az ország- 
gyűlési  képviselőválasztások alapjául szolgált névjegyzékben 
2,229.806 egyén szerepelt, vagyis az ország lakosságának jó 
negyede. A cselekvő választójog kellékeinek elemzésébe nem 
hatolunk, kerülni óhajtván a napi politikával határos kérdéseket. 
Meg kell azonban említenünk azt, hogy a 245 képviselő közül 
199-et nyílt szavazással, 46-ot pedig titkos szavazással válasz- 
tottak meg. A nyílt szavazással választó kerületek mindegyiké- 

ben egy képviselőt választanak, az abszolút többségi elv alapján 
amely sok esetben pótválasztás alkalmazását teszi szükségessé 
Titkosan és többnyire lajstromosan történik a szavazás az iparos 
kereskedő jellegű városokban és Budapest környékén, úgy, hogy 
a 46 titkos szavazással választott képviselő 11 választókerület 
között oszlik meg. 

Anélkül, hogy a legutóbbi választások eredményét illetőleg 
értékelő bírálatba bocsátkoznánk, meg kell ragadnunk azt a 
körülményt, hogy a titkos és nyílt szavazás a kerületek kétféle 
neme között éles elválasztóvonalat húzott. 

Az utolsó általános választáson 170 egységespárti, 35 keresz- 
tény gazdasági párti, 9 nemzeti demokrata, 14 szociáldemokrata 
jelöltet választottak meg, míg a többi a pártonkívüliekre és kisebb 
törmelékpártokra esik. A jobboldali pártokhoz tartozott a jelöl- 
teknek csaknem 96-része (72.390) és ezek közül — főleg az 
egységespárti egyhangú választások miatt — 56.890-ot válasz- 
tottak meg országgyűlési képviselővé; a kifejezetten baloldali 
pártokhoz a jelölteknek csupán 21.990-a tartozott és ezek közül 
is csak 21.296-nak törekvését koronázta siker. A jobboldali 
pártok a nyíltan szavazó kerületekben értek el nagyobb sikert, 
a baloldali pártok csak a titkosan szavazó kerületekben. A bal- 
oldali pártok nyíltan szavazó választókerületben egyáltalán nem 
jutottak mandátumhoz. 

A megválasztott képviselők formailag valóban a közbizalom 
letéteményeseinek mondhatják magukat, mert a választások al- 
kalmával a szavazóknak több, mint háromnegyede (76.890)) 
szavazott érvényesen és az érvényes szavazatoknak 9o-e esett 
a jobboldali pártokra. Ennek az eredménynek megítélésénél fi- 
gyelembe kell azonban vennünk azt is, hogy az egyhangú vá- 
lasztások kerületeinek összes választóit a megválasztott képviselők 
javára kell számítani; nyílt szavazási rendszernél pedig esetleg 
egyik jelölt könnyű szerrel biztosíthatja magának megfelelő moz- 

gékonyság esetén a többséget már a jelölés során és ezzel a 
kisebbséget a szavazati jog tényleges érvényesítésétől elzárja. 

Ezek lévén a szavazási eredmények, nem habozhatunk annak 
kijelentésével sem, hogy a jobboldali pártoknak a jelenlegi válasz- 
tójog keretein belől a statisztikai adatok szerint valóban túlnyomó 
többsége volt. Az 1910es választások alkalmával például a 
mandátumok 6190-át birtokába vevő nemzeti munkapártra az 
összes érvényes szavazatok csupán 4790-a esett, míg a 3996-nyi 
ellenzéki képviselők joggal hivatkozhattak arra, hogy a nemzet 
febizalmával tulajdonképpen őket ajándékozta meg, mert a választók 
5399-a rájuk szavazott. 

Ha azt is vizsgáljuk, hogy milyen összetételű választókerü- 
letekből került ki a többség, akkor azt látjuk, hogy főleg a mező- 
gazdasági vagy az iparos jellegű, de nyíltan szavazó kerületek a 
támaszai. 

A megválasztott képviselők elfoglalják helyüket, beadják 
megbízó levelüket, megkezdődik az igazolási eljárás és gondos- 
kodás történik mindjárt arról is, hogy az új honatyák személyi 
adatai a nyilvánosság számára hozzáférhetők legyenek. 

A nagymúltú és régen annyit említett Sturm-féle ország- 
gyűlési Almanach nem méltatlan utóda, rendkívül érdekes 
olvasmány.? 

A korosztályok tekintetében a képviselőházat forradalminak 
igazán alig lehet nevezni. Már a megalakuláskor, a korjegyzők 
kijelölésénél fel kellett menni egészen a 30-as évek közepéig." 
A túlnyomó többség meghaladja a 45 évet, vagyis olyan korban 
van, amelyben érett elmével lehet a tapasztalatokat értékesíteni, 
azonban az élet új problémáival való kapcsolat már nem olyan 
erős. 

A képviselők foglalkozását és társadalmi beidegződését ille- 
tőleg jellemző, hogy — ha a volt főispánokat is ide vesszük — a 
létszám "/6-a: 42 viselt hosszabb-rövidebb ideig vármegyei tiszt- 

viselői állást; ha a pótválasztások eredményét is figyelembe vesz- 
szűk, a megyei és állami tisztviselők száma éppen 100-ra emel- 
kedett. 

A vármegye évszázadokon át pótolhatatlan és érdemes is- 
kolája volt a közéleti pályákra készülőknek és kialakítója a köz- 
szellemnek. A vármegyei tisztviselők azonban a vármegye köz- 
életének csupán egyik oldalát: az igazgatást képviselik, a keretet, 
amelyet az életnek kell tartalommal kitöltenie. A törvényhozás- 
ban ily nagy számban elhelyezkedésük annál feltűnőbb, mert a 
községi jegyzői karból csupán kettő és a városi tisztviselők közül 
is csak néhány lett tagja a képviselőháznak. 

A jogász elem általában aránylag legerősebb a házban. A 
tagoknak több mint Va-3- jogvégzett, ami magában véve — ha 
a többi élethivatás is megfelelő képviseltetéshez jut — nem 
hátrány, mert a jogászt átfogó gondolkodása és rendszerező ké- 
pessége az egyéb életjelenségek megértésére is alkalmassá teszi. 
A háború előtti országgyűlésekhez képest feltűnően csökkent 
az ügyvédek száma; ma már ügyvéd-parlamentről nem beszél- 
hetünk. 

Feltűnő már az első nemzetgyűlés összeülésétől kezdve a 
papképviselők aránylag nagy száma, (14) akik különböző párt- 
kötelékekben, főleg azonban a keresztény gazdasági pártban 
olykor vezetőszerepet játszanak. A nemzetgyűlések és az ország- 
gyűlés legmarkánsabb alakjai jóformán közülük kerülnek ki. 
Említést érdemel az is, hogy a választók igen kevéssé éltek azzal 
a lehetőséggel, amelyet az összeférhetetlenségi törvény az egye- 
temi tanárok és országos intézeti igazgatók képviselővé választ- 
hatóságára vonatkozólag teremtett. Alig néhány egyetemi és mű- 
egyetemi tanár tagja a háznak, a tudományos intézetek igazgatói 
közül pedig egy sem. Ez minden esetre a képviselőház tanácsko- 
zásainak színvonala és szakszerűsége szempontjából  kevésbbe 
előnyös körülmény és ellentétben látszik állani a törvényhozásnak 

a századforduló alkalmával elfoglalt álláspontjával. Alig néhány 
műszaki szakértő lett képviselő, a nagykereskedelmet egy-két 
ember, a nagyipart alig néhánnyal több képviseli. Általában a 
magasabb rendű működést feltételező gazdasági pályák kevéssé 
jutottak szóhoz az országgyűlés alsóházában: a volt megyei tiszt- 
viselőket a különböző birtokkategóriákon gazdálkodók egészítik 
ki, akik közül elkülönül a kisgazdáknak mind inkább fogyó és 
a hatalmi mozzanat szempontjából is csökkenő csoportja. 

Ha a demokrácia szempontjából vizsgáljuk a képviselőházat, 
kielégítő eredményt látunk, hiszen mindössze 22 gróf és báró 
tagja van és ezek közül többen a hivatalnoki és katonai arisztok- 
ráciához tartoznak, néhány pedig annyira a közélet vagy tudo- 
mányos élet vezetői közé emelkedett, hogy született arisztokrata 
voltuk teljesen háttérbe szorul. Azt sem tagadhatjuk, hogy az 
alsóbb osztályok is aránylag sokat küldöttek be tagjaik közül; 
nemcsak a kisgazdaképviselők, hanem a szociáldemokraták nagy- 
része is sokáig keze munkájával tartotta fenn magát, és nemcsak 
a törvényhozói szék magasságából, hanem alulról is ismeri az 
életet. Mindamellett nem hallgathatjuk el azt az észrevételünket, 
hogy a sok megyei tisztviselő, az életrajzokban többnyire előfor- 
dúló huszárönkéntesség a képviselőház pártkülönbség nélkül szá- 
mított többségére mégis határozott jelleget üt; az állásfoglalások- 
ban, a társas érintkezésben, a beszédek meghallgatásában és a 
közbeszólásokban gyakran felismerhető az a határvonal, amely 
a képviselők között is az úgy nevezett jó társaságbeli embereket 
a társaságon kívüliektől elválasztja. Ezt a határvonalat érdekből, 
mulatságból, olykor rokonszenvből egyesek vagy csoportok át- 
lépik, azonban az árok két partján állók kölcsönös bizalmatlan- 
sága ezzel igen kevéssé enyhül és a képviselőház nem gyakorolja 
az olvasztótégely szerepét, sőt működése gyakorta hagy tövist 
egyik vagy másik résznek, még inkább egyes társadalmi osztá- 
Iyoknak szívében.. 

Talán a második nemzetgyűlés szintén meglehetősen egy- 
oldalú összetétele indította a kormányt arra, hogy a felsőházról 
szóló törvényjavaslat benyújtása alkalmával a műveltségi szín- 
vonalat és a különleges szakképzettséget, élettapasztalatokat fo- 
kozott figyelembe vegye. 

A magyar felsőház nem jogutóda annak a fényes, azonban 
munkaképesség és munkakészség szempontjából eredményesnek 
nem mondható arisztokratikus testületnek, amelynek főrendiház 
volt a neve. Bármennyire törekszik is azonban az új törvény a 
rendi jellegnek a névből kiküszöbölésére, az új felsőház sokkal 
inkább érdemelné meg a főrendiház nevet, mint elődje. 

A felsőház tagjainak első csoportja azokból áll, akik méltó- 
ságuk vagy hivataluk alapján tagjai a második kamarának. Ezt 
a csoportot a múlthoz képest a reform felette kibővítette. Nem- 
csak az ország zászlósai és a két koronaőr maradtak tagok, ami 
némileg az anakronizmus színével bír, hanem az ország öt nagy 
bírája is, sőt a koronaügyész, a honvédség főparancsnoka és a 
magyar nemzeti bank elnöke, vagyis törvényhozásunk ezek 
felsőházi tagságának megállapítása alkalmával szembehelyezkedett 
azzal a nagy alkotmányiam elvvel, hogy a bírót és az aktív 
katonát az általuk képviselt egyetemes nemzeti érdekekre tekín- 
tettel ki kell hagyni a politika játékaiból. Bővült a vallásfele- 
kezetek képviselete is. 

Amint látjuk tehát , hivataluk vagy méltóságuk alapján" 
számosan tagjai a magyar felsőháznak, amely ezen a réven rend- 
kívül képzett és értékes elemekhez is jut ugyan, azonban bennök 
olyan törzset bír, amely a fennálló társadalmi és vagyoni rend 
fenntartásához minden körülmények között ragaszkodik. 

Ezt az elemet a dolog természete szerint más érdekek szó- 
hoz juttatásával kellene ellensúlyozni. Vizsgáljuk tehát, hogy a 
felsőház tagjainak többi csoportjai milyen érdekeket képviselnek 
és milyen eszméket testesítenek meg. 

A felsőház; többi tagjai három csoportra oszlanak: az örökös 
főrendiházi tagság jogával felruházott főnemesi családok köré- 
ből kikerülők; a törvényhatóságok és az élethivatás! érdekkép- 
viseletek és szervezetek által választottak; az államfő által ki- 
nevezettek. 


Sajátságos, hogy a törvény az örökös jogú főrendi családok 
közé sorozza be a trónfosztott uralkodó családot is, amelynek 
bizonyos feltételeknek megfelelő nagykorú férfitagjai személyes 
jogon tagjai e felsőháznak. 


Az örökös főrendiházi tagsággal bíró főnemesi családok 
nagykorú férfitagjainak, amennyiben megütik a vagyoni cenzust, 
választójoguk van arra, hogy önmaguk közül fele annyi felső- 
házi tagot válasszanak, mint amennyi a törvényhatóságok által 
választott felsőházi tagok összes száma. A törvényhozás ezzel 
a rendelkezéssel tekintetbe vett egy megszűnt jogot, az örökös 
főrendiházi tagságot és akkor, amikor a felsőház megalkotásánál 
határozottan érdekképviseleti és önkormányzati tájékozódást ke- 
resett, erre a rétegre vonatkozólag visszatért a feudális-patrimo- 
nális elvhez, kimondván azt, hogy a főnemesi családhoz tartozás, 
amennyiben bizonyos vagyon élvezetével jár együtt, külön élet- 
hivatásnak számít. Az elmaradt személyes ülési és szavazati 
jogért pedig ezt a társadalmi osztályt azzal kárpótolta, hogy ön- 
maga rendi képviseletként küldheti ki kebeléből megbízottait. 


A törvényhatósági megbízottakat a törvényhatóságok köz- 
gyűlése választja, még pedig a törvényhatóság által választott 
országgyűlési képviselők számának arányában. A törvényható- 
ságok tehát, az 1848 előtti követküldéssel ellentétben, nem egyenlő 
számú felsőházi tagot választanak; a népesebb törvényhatóságok 
fokozott előnyökhöz jutnak, még inkább azonban azok, amelyek 
már a törpe választókerületek révén is kedvező elbírálásban ré- 
szesültek. Csonka Abaúj-Torna vármegye pl. két felsőházi tag- 

hoz jut, míg nála népesebb törvényhatóságok kénytelenek eggyel 
megelégedni. 

A törvényhatóságoknak a felsőház összetételébe való be- 
vonása általános rokonszenvvel találkozott, különösen a vármegyei 
vezető körök fogadták örömmel a befolyásuk növelésére szolgáló 
ezt az eszközt. Volt azonban olyan szakértő is, aki aggodal- 
mának adott kifejezést azért, mert így a pártpolitika intézmé- 
nyesen vonul be a közgyűlési terembe, ahol elvileg nem lenne 
helye." 

A felsőházba tagokat küldő szervezetek és intézmények 
közül a törvényjavaslat megalkotóinak céljára és gondolkozására 
jellemző az, hogy a felsőházi törvény szerint kifejezetten gazda- 
sági természetű érdekképviseletek összesen 13 tagot, a szellemi 
foglalkozásúak  érdekképviseletei és a tudományos, valamint 
művészeti intézetek pedig 22 tagot választanak. Ezzel akarta a 
törvényhozás főleg elérni azt, hogy az alsóházban szóhoz kevésbbé 
jutó és a szellemi élet terén értéket jelentő kiválóságok a tör- 
vényhozás munkájából kivehessek részüket. 

Végül lehetővé tette az új felsőházi törvény is azt, hogy a 
különböző pályákon működő és kiváló érdemeket szerzett hon- 
polgárok államfői kinevezés alapján váljanak a felsőház tagjaivá; 
a törvény azt az utasítást tartalmazza, hogy ezeknek kiválogatása 
alkalmával különös figyelemmel kell lenni azokra az élethiva- 
tásokra, amelyek országos szervezet hiányában vagy egyéb okok- 
ból törvényes képviseltetéshez nem jutottak. Ezzel a kijelentéssel 
a törvény tehát nyíltan kifejezésre, juttatja az új rendiség szel- 
lemét, amely különben legtökéletesebben az olasz fascista nagy 
tanácsban érvényesül. Valóban, ha végig olvassuk az ebbe a 
csoportba tartozó kinevezett tagok névsorát, a Magyar Lovar- 
egylet volt elnökétől és a világháború hadvezéreitől kezdve diplo- 
matákon, írókon, művészeken, közgazdasági vezetőkön keresztül 
egyszerű kisgazdáig minden állású és hivatású embert találunk. 

Ami már most a felsőház; tagjainak színvonalát, megelőző 
tapasztalatait és ismereteit illeti, úgy meg kell állapítanunk azt, 
hogy a felsőház ebben a tekintetben a képviselőházat messze 
meghaladja. Ezzel természetesen nem gyakorlunk bírálatot a 
képviselőházon, csak annak a tényállásnak vonjuk le a követ- 
keztetését, hogy ha a képviselőház tagjai is aránylag idősek, úgy 
a felsőház tagjai csaknem kivétel nélkül átlépték az öregkor 
küszöbét, érdemes és hosszú működést fejtettek ki választott 
pályájukon és így valóban szenátussá minősítik a második ka- 
marát. A 35 éves korhatár még az örökös főrendi családok 
köréből választottakat illetőleg sem érvényesül, Az ebből a 
csoportból választottak közül mindössze kettő van a 40 éven 
innen. 

Feltűnő a felsőházban a gazdasági képzettséggel bíró és a 
közgazdasági téren eredményeket elért egyének nagy száma. 
Nemcsak a főnemesek közül van több, aki pénzintézetekben, 
mezőgazdasági mozgalmakban, iparvállalatok vezetésében vezető 
szerepet játszik, hanem a törvényhatóságok választottjai és a 
kinevezett tagok között is. Ezt a számot: a közgazdasági elemet 
szaporítja a kifejezetten közgazdasági jellegű érdekképviseletek 
kontingense is. 


A felsőház tagjai között elég nagy számmal szerepelnek 
továbbá tudósok. Szinte úgy látszik, hogy mindazok, akik az 
alsóházban elhelyezkedni nem tudtak, idekerültek. Az egye- 
temek, tudományos intézetek felsőházi képviselőin kívül több 
világhírű tudós van a kinevezettek között és a törvényhatóságok 
képviselői között is akad néhány nemcsak gyakorlati, hanem 
elméleti téren is kivált egyén. 


Míg az alsóházban egyetlen olyan képviselő ül, aki külügyi 
szolgálatban volt, addig a felsőházban a számos külügyi vonat- 
kozású nemzetközi kapcsolatot fenntartó egyházfő,  közgaz- 

dasági vezető ember és tudós mellett volt nagykövetek és követek 
ülnek. 

Ilyen körülmények között nem lehet csodálkoznunk azon, 
hogy a felsőház tárgyalásai valóban magas színvonalúak és élénk- 
ség tekintetében sem maradtak az alsóház mögött. 

A felsőház tagjainak egy része felül van az élet apró küz- 
delmein és így szenvedélytelenebbül, többek között osztályelfo- 
gultságtól is mentesebben ítélheti meg a politika kérdéseit, mint 
a képviselő, akinek rövid lejáratú mandátuma nem egy esetben 
megélhetési lehetőséget is jelent. A képviselők többségéről külön- 
ben is megállapítottuk, hogy többségük egy bizonyos társadalmi 
körből származván, annak érdekeit védenie, irányát és előítéleteit 
osztania kell. Ezzel szemben a társadalmilag legmagasabban álló 
felsőházi tagok részéről a társadalmi megértés, béke és haladás 
figyelemreméltó szavait halljuk. 

A második kamarának világszerte az első kamarákhoz képest 
csökkenő befolyása és a felsőház tagjainak előkelő zárkózottsága 
megakadályozza azonban azt, hogy ez a magasabb rendű világ- 
és életszemlélet, az osztályönzéstől ment osztálytudat lefelé vagy 
a végrehajtó hatalomra komolyan hasson. 

Amint már említettük, a végrehajtóhatalom, a közigazgatás 
mind erősebben érvényesül a törvényhozás rovására is. Ez még 
a jogszabályalkotásokban is visszatükröződik: a háborúk utáni év- 
tized átvette a háborús törvényhozásnak azt a szokását, hogy 
széleskörű felhatalmazást ad a kormánynak a rendeleti szabá- 
lyozásra olyan kérdésekben is, amelyek azelőtt törvényi szabá- 
lyozás tárgyai voltak. 

Még erősebben érvényesül a végrehajtó hatalom az egyes 
polgárok életében, az átlagember nézőpontjából. Törvénnyel 
ritkán kerül ellentétbe vagy kapcsolatba, a rendeleti szabályozás, 
a hatósági intézkedés ellenben minden lépését ellenőrzés alá vonja. 

A magyar közigazgatást három tulajdonság jellemzi: az állami 


A VÁRMEGYE 221 


igazgatásnak az önkormányzat felé emelkedése, a tisztviselői elem 
kidomborodó szerepe és a túlzott központosítás. 

Gyönyörű beszédeket mondunk és cikkeket írunk az ön- 
kormányzat előnyeiről, nemzetnevelő hatásáról. Ezzel szemben 
a tény az, hogy az utolsó évtizedekben rohamosan veszítette a teret; 
ma komoly önkormányzatról sem a területi, sem az élethivatási 
önkormányzatban nem beszélhetünk. 

A területi önkormányzat szervei közül a köztudat még ma 
is a vármegyében látja az önkormányzat megtestesítőjét. A vár- 
megyétől azonban egymásután vették el az igazságszolgáltatást, 
a pénztári és számviteli szolgálatot, végül még az adóztatási 
jogot is. A vármegye kifelé hatalmat sejtet; annak azonban, 
aki a viszonyokat ismeri, a szabad akaratelhatározás feltételeinek 
hiányát is észre kell vennie. Minden fontosabb határozat kor- 
mányhatósági jóváhagyást igényel, a többi határozatokat pedig 
fellebbvitel útján lehet a miniszterhez vinni. A pártkormány 
megbízottja: a főispán elnöke az önkormányzati képviseletnek 
és minden fontosabb bizottságnak. Az általa kijelölt vagy ki- 
nevezett tagok révén többsége van a kijelölő választmányban, a 
fegyelmi választmányban, ő nevezi ki a közigazgatási gyakor- 
nokokat és így az utánpótlás kiválasztódásában is döntő sze- 
repe van. 

Nem csoda, ha ilyen körülmények között a vármegye ügyei 
iránt érdeklődés nincs: életbevágó fontosságú, nagy anyagi kö- 
vetkezményekkel járó határozatok meghozatalánál gyakran két- 
három tucat bizottsági tag van csak jelen, akiknek fele tisztviselő. 
Hozzájárul a gyűléstermek elnéptelenedéséhez és az önkormány- 
zati szellem elsorvadásához az is, hogy csaknem minden vár- 
megyében az uralmat tulajdonképen szükkörű társaság tartja a 
kezében, amellyel szemben — ha a főispán is támogatja őket — 
a szervezetlen és csupán néha a megye székhelyén megjelenő 
bizottsági tagok tehetetlenek. 

A vármegye vitalizálására komoly kísérlet az 1929: XXX. 
törvénycikk, amely a rendiség elemeit újból beviszi a közgyűlési 
terembe és mozgékonyabb ügyintéző szervet: kisgyűlést állított 
be. Az alapfogyatkozásokon azonban ez a törvény sem segített: 
megmaradt a főispán túlhatalma, a tárgyilagos közigazgatási 
intézkedést "megnehezítő és az érdeklődést az önkormányzati 
ügyektől elterelő politikai hatáskör. E mellett aggodalomra keltő 
az, hogy ez a törvény is mindenféle mesterséges és bonyolult 
eszközökkel igyekszik a közhatalomnak az eddigi gyakorlók 
kezén rögzítésére és a lakosság igazi többségének az önkormány- 
zati ügyek intézéséből kizárására. 

Ha a vármegyéknél látjuk az önkormányzat háttérbe szo- 
rulását, úgy még fokozottab mértékben tapasztalhatjuk ezt a 
községeknél, ahol lenne a közügyek iránt érdeklődés, a túlzott 
és társadalmi nézőpontoktól is befolyásolt állami és megyei ellen- 
őrzés azonban őket a szabad fejlődésben gyakran gátolja. Még 
leginkább megközelítik — megkötöttségük ellenére — az önkor- 
mányzat ideálját a városok, ahol többnyire van a közügyek iránt 
érdeklődés és áldozatkészség. 

Az önkormányzati szellem hanyatlását és az államtól való 
függést látjuk a területi önkormányzat mellett kivált az utóbbi 
időkben fellépett hivatási önkormányzatnál is. A kereskedelmi 
és iparkamarák régi élénkségükből sokat veszítettek. Az új 
mezőgazdasági kamarák nehezen izmosodnak meg és túlságosan 
veszik igénybe az állam támogatását, fogadják el az állam irányí- 
tását. A társadalombiztosítás teljesen állami igazgatássá vált; ki- 
nevezett elnök és állami tisztviselő jellegű tisztviselői kar hajtják 
végre azokat a határozatokat, amelyek nagyrészt szintén minisz- 
téri jóváhagyásra szorulnak. 

A társadalom szabad elemeinek meggyengülése, a még élet- 
képességet mutató elemeknek vagy alulról feltörekvő egyéneknek 
a közügyektől távoltartása azután olyan tisztviselői túltengést 

teremtett, amely külföldön már alig található. Hogy ismét csak 
a vármegyére hivatkozzunk, elég arra utalnunk, hogy az új tör- 
vény ismét sok, eddig testületi szerv által intézett ügyet utalt át 
a tisztviselők hatáskörébe. 

Szegény Neményi Ambrus egy emberöltővel ezelőtt még 
félreverte a harangokat akkor, amikor észrevette, hogy az állami 
tisztviselők száma elérte a tízezret. Mekkora lehetett a becsületes 
Smith Jeremiás meglepetése, amikor azt kellett jelentenie, hogy 
Nagymagyarországon 1913-ban 28.543 képesítéssel bíró állami 
tisztviselő volt, 1924/25-ben pedig ezek száma már 33,883-ra 
emelkedett" és — az üzemeket is beleszámítva — most is 42.87 3 : 
ha hozzá vesszük ezekhez a területi és hivatási önkormányzat 
tisztviselőit, valóban ijesztő szám tárul elénk. 

Említést érdemel az is, hogy az állami költségvetésben — a 
sok menekült nyugdíjasra is tekintettel — a személyi kiadások 
állandóarri-az 5090-on jóval felül vannak. 

A magyar tisztviselőről sok jót mondhatunk: szakképzettsége 
és egyéni becsületessége messze meghaladja a tőlünk délre és 
keletre található színvonalat. Alapfogyatkozása az, amit a közép- 
osztály leírásánál már kiemeltünk: úrnak érzi és képzeli magát, 
úri hagyományokat ápol, amelyek nem egy esetben fintorrá 
válnak, csupán visszásságaikban jelentkeznek. Minthogy nincs 
igazi önkormányzat, nincs polgári önérzet, a tisztviselők 
jelentős része a közönség urának érzi magát és — ha 
idejét, idegeit őszintén és igazán a közönség szolgálatára 
bocsátja is — ez a tudattá sűrűsödő érzés az érintkezés módjában 
a közönség kényelmi igényeinek figyelmen kivül hagyásában 
erősen visszatükröződik. Ez az a mozzanat, amelyet a külföldi 
vagy külföldről jött magyar leghamarabb vesz észre a csonka 
országban és legjobban ütődik meg rajta. 

A tisztviselők aránylag nagy száma és helyzeti energiája 
a XVIII. század német államaira emlékeztető bürokratikus rend- 

szert tart fenn. Az ügyiratkezelés és ügyintézés módja, a reszort- 
elfogultság, az egyéni felelősségtől való irtózás és a felelősségnek 
másra hárítása, az intézményes bizalmatlanság mindenkivel szem- 
ben nemcsak a tehetséges és jóakaraté tisztviselő munkakedvét 
őrli meg, hanem pótolhatatlan károkat okoz az egyeseknek és 
népszerűtlenné teszi a közigazgatást, amely oly gyakran csupán 
hónapok múltán, a fél számtalan megidézése után intézi el az 
ügyet. A fél csak azt látja, hogy az állami gépezet forog: folyton 
iktatnak, mutatóznak, leírnak, elintézési tervezetet készítenek, 
jegyzőkönyveznek, vizsgálnak,  felülvizsgálnak,  kiadmányoznak, 
fellebbezést intéznek el és az ügy mégsem halad előre. Nem 
csoda tehát, ha sóhivatali rendszerről beszél és tele van panasszal. 

Amíg a területi önkormányzat tagozatainál inkább látjuk 
a szükségletekhez alkalmazkodást és legfeljebb bizonyos önkényes- 
kedési hajlamot kifogásolhatunk, addig egyes szakigazgatóságok- 
nál az elfogultságot és a gyakorlati szempontok figyelmen kívül 
hagyását kell észrevétel tárgyává tennünk. Vezet ebben a tekin- 
tétben az adóügyi igazgatás, amelynek bonyolult rendszerében, 
az adófőkönyvek útvesztői között a szakember sem találja meg 
a kivezető utat. Ma nagyobb adóhivatalnál jóformán lehetetlen 
megtudni azt, hogy az adóalany mit köteles fizetni, követelése 
van-e az állammal szemben vagy tartozása. Természetes, hogy 
a bosszankodó fél önkéntelenül is összehasonlítást tesz a keres- 
kedelmi könyvvezetéssel dolgozó magánüzemekkel. 

Részben a tisztviselői elem felülkerekedése, részben a poli- 
tikának a közigazgatásba betörése okozza a harmadik jellemző 
vonást: a túlzott központosítást. A legjelentéktelenebb ügyeket 
is a minisztériumban intézik el. Mindegyik minisztérium ügy- 
forgalma százezres számokban fejezhető csak ki. A politikus 
miniszter bizalmatlan az önkormányzattal szemben, a tisztviselő 
mindenkivel szemben, egybeesik tehát törekvésük arra, hogy 
lehető sok konkrét ügyre gyakoroljanak befolyást. 


KÖZPONTOSÍTÁS 225 


A Csonkaországhoz hasonló kis államok központi kormány 
hatóságai vagy együttesen húzódnak meg egy nagy palotában, 
vagy villaszerű házakban találnak otthonra. Nálunk ellenben 
óriási paloták lépcső- és folyosó-útvesztőjében kavarog a fél, míg 
az illetékes ügyosztályt megtalálja; a hivatalos óra végén száz- 
számra hagyják el az alkalmazottak az épületet. 

A központosítás két oka közül a politikai talán erősebb. 
Míg a Bántffy- és Széli-kormányok idejében a minisztereknek 
egy-egy titkáruk volt, aki a levelezést is intézte, most hatalmas 
titkárság áll rendelkezésükre, mert nemcsak a főispánok, hanem 
a képviselők, sőt minden befolyásosabb ember minden ügyben 
a miniszterhez fordul, aki jelzőlapot bocsát ki, jelentést kér 
olyan kérdésekben is, amelyek talán nem is tartoznak az ő ügy- 
intéző hatáskörébe, így aztán köztudattá vált az, hogy a minisz- 
terhez kell fordulni mindenben és az ő kegyétől függ valamely 
szükséglet kielégítése vagy kielégítetlenül hagyása. Az érdek- 
lődés nyomán érvényesül a protekció nemcsak személyi, hanem 
tárgyi kérdésekben is és válik a hivatalos Magyarországnak el 
nem törölhető jellegzetes vonásává. 


ÖSSZEFOGLALÁS 
A MAGYAR LÉLEK 


z eddigiekben áttekintettük azokat a változásokat, ame- 
FA az ország területi megcsonkítása és az utolsó 

tíz év eseményei Csonkamagyarország társadalmának 
összetételében, műveltségében okoztak. Hátra van annak a vizsga- 
lata, hogy a néplélek: a társadalmat alkotó és formáló tényezők 
egyik leghatalmasabbika milyen átalakuláson ment át. 

Erre a mozzanatra figyelemmel voltunk már az egyes tár- 
sadalmi osztályok leírásánál, a társadalom szellemi és anyagi 
hátterének vizsgálatánál is. Szükségét látjuk azonban annak, 
hogy a néplélek állandó és újabb elemeit élesebb megvilágításban 
is bemutassuk. 

Első megfigyelésünk az, hogy míg a trianoni határokon túl 
a magyar néplélek nagy változásoknak nyomait mutatja, addig 
ezeken a határokon belől a két alapvető jellemző régi tulaj- 
donság szinte korlátlanul érvényesül. 

A magyar népléleknek — számtalan erénye, felemelő tulaj- 
donsága mellett — nemzetünk nagy tanítómesterei által állan- 
dóan kifogásolt, olykor korlátok közé szorított, de mindig érvé- 
nyesülő alaptulajdonsága és alapfogyatkozása a szalmalángszerű 
lelkesedés és a változásoktól való irtózás. 

A magyar szalmaláng olykor-olykor nagy tetteire, hősies 
elhatározásokra indította nemzetünk fiait, de történelmünk egész 
folyamán visszatérő jelenségként számos egészséges eszmét tett 

tönkre, számos helyes elindulást hiúsított meg. Elég ebben a 
tekintetben az utolsó évtized történetére  visszatekinttenünk. 
Anélkül, hogy a napipolitika útvesztőjében eltévednénk, meg 
kell állapítanunk azt, hogy a keresztény nemzeti egység, kérész- 
tényszociálizmus, — agrárdemokrácia, — fajvédelem, legitimizmus, 
szabad királyválasztás, konszolidáció egymásután, olykor egy 
mással versenyezve indultak rohamra a lelkek uralmáért; mind- 
egyik áramlatnak hatalmas átütő ereje volt, mindegyik dicseked- 
hetett lelkes és elszánt hívekkel és egyik sem teljesítette hivatását, 
egyik sem jutott hozzá ahhoz, hogy eszméjét gyakorlatilag meg- 
valósítsa. Legfeljebb annyi sikerre mutathat egyik-másik irányzat, 
hogy programmjából egyes részeket — nem is a leglényegesebb 
követeléseket — valósíthatott meg, minden esetre jóval keveseb- 
bet, mint amennyi az ideál és valóság, az elmélet és gyakorlat 
közötti különbség maradékaként természetszerűleg jelentkezik. 

Hogy ez így történt, abban kétségtelenül része van annak 
is, hogy minden, átértékelést, a szellemi, társadalmi vagy anyagi 
javak új csoportosítását hirdető áramlatba az opportunisták nagy 
tömege kapcsolódott bele, olyanok, akik mindig birtokon belől 
akarnak lenni és egy irányt, egy eszmét sem vesznek komolyan, 
saját érdekeik szempontjából mindegyiket kiforgatják valójából. 
Különösen kedvező volt ennek az elemnek kifejlődésére a 67-es 
rendszer, amelyben közkeletű igazsággá vált az, hogy a boldo- 
gúlás előfeltétele a hirdetett elvek megtagadása, amikor kor- 
mányzati programm volt évtizedeken át a kényszerű megalkuvás, 
olyan államjogi szervezetnek elfogadása, amelyet lelke legbelse- 
jében a kormányt támogató éppen úgy elitélt, mint a függetlenségi 
tigris. A hazugságra épített rendszer szükségszerűleg vonta maga 
után a nemzeti akaratnak erőszakkal meghamisítását, az állandó 
kormányzathoz fűződő érdekből a pártszempontok egyoldalú 
figyelembevételét, jogos osztály és egyéni érdekek meghiúsítását. 

Egy évtizeden belől ennyi irányzatnak kudarca vagy ter- 

mészetellenes módon összeolvadása azonban egyedül ennek az 
elemnek hatására nem vezethető vissza. Szerepe van ebben a 
magyar néplélek másik alap jellem vonásának: a Pató-Páloskodás- 
nak, a kényelmes várakozásnak, a változásoktól való irtózásnak is. 
Ebben az alapjellemvonásban kétség kívül sok egyéni és osztály- 
önzés is felismerhető: akkor is látjuk azonban ennek a tényezőnek 
hatását, amikor ilyesmiről szó sincs. Ez az a tűrő erő, amelyről 
Széchényi beszél akkor, amikor a cselekvő erők hiányát kifo- 
gásolja; ez az a bizalmatlanság a kockázatvállalással szemben, 
amely ezer év tapasztalataira támaszkodva csak a megadott 
nyomon akarja biztosítani a nemzeti élet folytonosságát. 

Bármily veszélyei is vannak tehát a szalmalángnak és a meg- 
merevedésnek, nem hunyhatunk szemet azon, hogy mégis a 
szalmaláng is indít nagy tettekre és állandó feszültséget semmi- 
féle élő szervezet sem bír el, másrészt figyelemmel kell lennünk 
arra is, hogy a változásoktól való irtózás — ha meg is nehezíti 
a szükséges változások keresztülvitelét — fékje egyszersmind a 
könnyelmű, időelőtti újításoknak is. Éppen az a nagy probléma, 
hogyan lehet a szalmaláng-lelkesedést kisebb tűzzel égő, de 
állandóbb kitartássá nemesíteni és hogyan lehet a társadalmi 
béke és az átalakulást is magában rejtő fejlődés nézőpontjából a 
merev és önző várakozást józan konzervatív iránnyá szélesíteni. 

Az alaptulajdonságok ezen megváltoztatását illetőleg döntő 
jelentőségűek azok a jelenségek, Eynelyek az utolsó évtizedben 
léptek fel. 

Első sorban szemünkbe ötlik a nem állandó tulajdonságok 
közül az a feltétlen fásultság, közömbösség, amely ma mindenkit 
elfog. Az egymást követő, olykor egymást keresztező irányok 
és mozgalmak kudarca által okozott csalódás, a nyomasztó gaz- 
dasági helyzet, a  kenyérgondok, munkanélküliség egyaránt 
hozzájárultak ennek a lelkiállapotnak a felidézéséhez, amely 
messze meghaladja a szalmaláng ellobbanása után szokásos ki- 

ábrándúltságot. Amint erre az egyes helyeken utaltunk is, a 
közügyek iránt érdeklődés csak ott van, ahol a helyi kapcsolatok 
vagy hivatási adottság nagyon erősek. 


Feltűnik továbbá az egységes közszellem hiánya. Míg a 
háború előtt — a politikai pártok és társadalmi osztályok küz- 
delmei ellenére — többnyire egységes állásfoglalást láttunk a 
nemzettagok részéről, addig most a társadalomnak a régi egyen- 
súlyi helyzetből kilendült és új egyensúlyi helyzetbe még nem 
került elemei alapvető kérdésekben sem tudnak azonos állás- 
pontra helyezkedni. Amint meg van az egyes társadalmi rétegek 
között a kölcsönös lenézés és kölcsönös idegenkedés, éppen úgy 
folynak szét a nézetek is. 


Egyetlen kivétel van: az integritás, illetőleg békerevizió kér- 
dése. Ennek részleteiben, a követendő eljárás módozataiban el- 
térnek a vélemények; nincs azonban olyan szervezet, társadalmi 
osztály, élethívatási rend, sőt nincs olyan egyén sem, aki a mai 
helyzetbe belenyugodnék. Külföldieknek ez a jelenség tűnik fel 
első sorban és ez adja kifelé azt az előnyös látszatot, mintha az 
ország lakossága minden tekintetben egységes lenne. 


További, az utóbbi években homloktérbe került és a nép- 
leiket módosító mozzanat a fiatalabb korosztályok szereplése. 
Nálunk is meg van a mély szakadék az öregek és fiatalok között 
és azt látjuk, hogy az öregek a közéleti érvényesülés, tisztviselői 
boldogulás, gazdasági hatalmi helyzetek tekintetében mereven 
ragaszkodnak helyükhöz; a legkülönbözőbb társadalmi osztályok- 
hoz tartozó fiatalok méltán panaszkodhatnak visszaszorítottságuk 
miatt. Ennek ellenére szembeszökő az, hogy a még forrásban 
levő új közvéleményben mennyi olyan eszme kavarog, amelyet 
csak a fiatalok hirdetnek és a különböző társadalmi, gazdasági, 
műveltségi jelenségek értékelése mennyire kezd az ő ízlésük 
szerint kialakulni. 

A fiatalabb korosztályok, — ha nem is foglalják el az őket 
megillető helyet az országos politikában, az önkormányzatban, 
a gazdasági élet írányitásában, tudományban, irodalomban, mű- 
vészetben — nagy befolyást gyakorolnak és új színeket hoztak 
a szürke közéletbe. A háború és háború utáni évek forgataga 
edzettekké és a viszonyokhoz alkalmazkodókká tette őket. Saját- 
ságosan egyeztetik össze a materialista felfogást a tiszta ideáliz- 
mussal. Az előbbi megnyilvánul abban, hogy a dolgok gyakor- 
lati "vonatkozásait nézik elsősorban; a fiatalabb gazda jobban 
törekszik a haszonra, a fiatalabb munkás könnyítésekkel tör az 
eredményre, a fiatal diplomás ember kevésbbé hajlandó ingyen 
szolgálatra — de ezzel szemben a fiatalok azok, akik városban 
és falun az eszmei irányokat fenntartják, akik rendőrattakokat 
tűrnek, akik a jövőbe szegezik tekintetüket és a magyar jövőért 
olykor hősi önfeláldozásra és önfegyelmezésre képesek. Kétség- 
telen, hogy az ipari munkásság szakszervezetei mellett a levente- 
és cserkészszervezetek a legerősebbek Csonkamagyarországon és a 
fiatalokat magukba foglaló irodalmi, tudományos körök a leg- 
élénkebbek. 

A szalmalángos, Pató-Páloskodó, kiábrándult, nagyrészt közö- 
nyössé vált, de hazája sorsán még mindig aggódó, fiatalságával 
új utakat kereső, többségében idejüket múlt értékítéleteket fenn- 
tartó, a múltból örökölt intézményekhez olykor vakon is ragasz- 
kodó  csonkamagyarországi magyarsággal szemben állanak a 
trianoni határokon túl élő és esetleges elnyomatásuk mellett is 
a világáramlatokba közvetlenebbül belekapcsolódó magyar töme- 
gek. A határokon innen lényegében az 1918. év előtti Magyar- 
ország van, az akkori viszonyok által indokolt vagy akkor is már 
meghaladott . álláspontokkal, berendezéssel. A határokon túl 
olyan új világ, amelynek fuvalmai — akár áldást hozzanak, akár 
átkot, — az új határokon még alig hatoltak át. A néplélek tehát 
— amint láttuk — itt az 1918. előtti tulajdonságokat tükrözteti 

főleg vissza, míg ott valószínűleg az új helyzet, új szükségletek 
által életrehívott tulajdonságokat fejlesztette ki. 

Az egységes magyar nemzetnek, amely csak részben él állami 
életet, arra kell törekednie, hogy népi mivoltában, társadalmilag 
izmosodjék meg és alakuljon ismét egységgé. Választanunk kell 
tehát végérvényesen és félre nem érthetően a kínálkozó utak 
között; ügyelnünk arra, hogy az út az egység és ne a további 
széttagolódás felé vezessen. Hozzunk meg minden áldozatot 
azért, hogy a helyes célhoz érhessünk. 

Schiller Wallensteinjában áll az a mély értelmű tétel, hogy 
a végzet nemzeteknek és embereknek egyszer ad alkalmat a 
döntő akaratelhatározásra. Sokan úgy érezzük, hogy a magyar 
társadalom számára most van ez az alkalom; ha ezt az alkalmat 
elszalasztjuk vagy rosszul használjuk fel, állásfoglalásunk vég- 
zetessé válhat a magyar társadalomra, a magyar népre, a magyar 
nemzetre. 

Koncz J. dr.: A község-jegyző szociális hivatása. Budapest: 1912. 
" Bene L.: A magyar falu társadalma. Budapest: 1925. 61. old. 
5 Bene: Id. m. 61. és 127—128. old. 
Váradi: Egy magyar falu egészségügyi rajza. Népegészségügy 
1928. évf. 1282. old. 


HARMADIK FEJEZET A VÁROS 


! Egy vidéki város jó szociográfiájára példa Asztalos: Pécs szellemi 
élete. (Magyar Szemle, 1929 márc.) 
Ecseri: Az alföldi munkáskérdés. Budapest: 1898. 15. old. 
Jung S.: Nedves, egészségtelen lakások Szeged sz. kir. város 
- belterületén. Szeged: 1927. 10. old. 
Kovács A.: Pécs lakosságának összetétele. Magyar Statisztikai 
Szemle 1928. április. 
B Debrecen lakosságának összetétele. U. o. 1927. május. 
xi " Schneller: Magyarország városi és vidéki népessége. Pécs: 1925. 
-,-k " Bernát I.: A népesedés problémája. Budapest: 1914. 14. old. 


, 


NEGYEDIK FEJEZET AZ ORSZÁG SZIVE 


! Thirring: Budapest befolyása a környék népesedésére. Magyar 
Statisztikai Szemle 1926 márc. 

Budapest székesfőváros 1928. évi statisztikai évkönyve 71. és 
72. sz. táblázat. (55. és 56. old.) 

Budapest székesfőváros statisztikai zsebkönyve IV. évf. Budapest: 
1929. 20—21. old. 

Budapest székesfőváros 1928. évi statisztikai évkönyve 77. sz. 
táblázat. (65. old.) Az 1920-as adatok részletes elemzését 1. Laky: Buda- 
pest székesfőváros népességének fejlődése. Budapest: 1929. 

5 V. ö. Dr. Bolgár Elek: A szociálpolitika c. tanulmányát a 
, Negyvenéves Budapest" (Városi Szemle 1913. okt.—dec.) című műben 
1434. és köv. old. 

$ Budapest székesfőváros 1928. évi statisztikai évkönyve. 33. táb- 
lázat 26. old. 

/ U. o. 51. táblázat 37. old. 

§ Nagyiványi Fekete Gy.: A munkásság helyzete. Budapest: 1908. 
Sl.ésköv.old.. . . . . . . . 

ÖTÖDIK FEJEZET A KISPOLGÁR 


!  Szeberényi: A parasztok helyzete Magyarországon. Budapest: 


1902. 26. old. 
5 Bene: Id. m. 5., 6. old. 
5 Szeberényi: A parasztkérdés hazánkban és külföldön. Békéscsaba: 
1907. 111. old. 
5 Stinecker: Községpolitika. Budapest: 1926. 127. és 134. old. 
" Szeberényi: A parasztkérdés. 103. 
Návay L.: Budapesti Szemle: 1901. évf. szept. 
Ormos: A szocializmusról. Hódmezővásárhely: 1896. 32. old. 
" Kovács A.: Lakásviszonyaink a közegészségügy szempontjából. 
Magyar Statisztikai Szemle 1925. évf. 655. old. 
Surányi: Adatszerzés a falu közegészségügyi viszonyairól. Nép- 
egészségügy 1927. évf. 763. old. 
Kovacsics S.: A falu egészségügye. Népegészségügy. 1927. évf. 
1632. old. 
"Taky D.: Magyarország tuberkulózis halandósága. Budapest: 
1925. 14. old. 
"Soós A.: A magyar földmívesnép táplálkozásáról és szakács- 
művészetéről. Népegészségügy 1927. évf. 487. old. 
1, Leopold L: Elmélet nélkül. Budapest: 1917. 153. és köv. old. 
5 Soós: Id. m. 490. 
4 Konkoly Thege Gy.: Magyarország földbirtokviszonyai. Buda- 
pest: 1925. 26. old. 
5 Kenéz B.: Gazdák és mesteremberek pusztulása. Pécs: 1909. 
Különösen 8—9. old. 


HATODIK FEJEZET A KÖZÉPOSZTÁLY 


! Buday D.: Magyarország honoratior osztályai. Budapesti Szemle 
1916. februári szám. 

: Gidófalvy: A hivatalnok. Budapest: 1907. 

, Farkas Geiza: Az urirend. Budapest: é. n. 7. old. 

5 Lippay: A magyar birtokos középosztály. Budapest: 1919. 36. old. 
, Concha: Jelszavakról. Budapest: é. n. 22. old. 

5 Mocsáry: A régi magyar nemes. Budapest: 7. old. 

" Szekfű: Három nemzedék. Budapest: II. kiadás, 443. old. 
, Lippay: Id. m. 35. old. 

" Szekfű: Id. m. 251. old 

10 Mocsáry: Id. m, 236. old. 

"! Grünwald: A régi Magyarország. II. kiadás, 120. old. 

? A zsidókérdés Magyarországon. Budapest. Társadalomtudomány 
kiadása: 1917. A kötetből különösen figyelemre méltók Bíró Lajos, 
Beregi A., Hatvány Lajos br., Buday Barna és Concha Győző hozzá- 
szólásai. 

HETEDIK FEJEZET A FELSŐ NÉGYEZER 


1 Concha: Politika.I. kiad., 162—163., 356. és köv. old. 
? Leopold L.: A presztízs. Budapest: é. n. 12. old. 
" Keyserling: Das Spektrum Europas, 239. old. 
x és " Keltz: Konzervatív világrend. II. kötet, Nagykanizsa: 1924. 
27. és 39. old. 
, Szemére Miklós: A gentry. Budapest: 1922. 2. old. 
, Kerék M.: Az új nemzedék problémája. Űj élet. II. évf., 4. szám. 
, Szentiványi K.: Falusi programmok. Budapest: 1920. 269. old. 
" Mocsáry: A régi magyar nemes. 209. old. 
a n Polónyi G..: Birtokpolitika. Budapest: 1916. 49. old. 
"! Polónyi: Id. m. 52. old. 
! Sebess Dénes: gróf Bethlen István. Budapest: 1928. 199. old. 


NYOLCADIK FEJEZET A SZEGÉNY EMBER 


! Méhely K. Cifj.): A munkáskérdés lényege. Budapest: 1916. 
88. old. 

7 Mailáth I. gróf: Studien über die Landarbeiterfrage in Ungarn. 
Wien u. Leipzig: 1905. kül. 31. és köv. old. 

, Vadnay A.: Tiszamellékről. 51. old. 

5 Orsz. Mezőgazd. Kamara 1929 febr. havi helyzetjelentése. 

" Oláh Gy.: A falu szegénye. Magyar Szemle I. évf. 1. sz. 

§ Buday L.: Agrárpolitika. Budapest: 1922. 261. old. Oláh Gy.: 
Három millió koldus. Miskolc: 1928 I. és IV. fejezet. 

" Kovács N.: Az öregségi stb. biztosítás statisztikai megvilágításban. 
Magy. Statisztikai Szemle 1928 márc. szám. 

Budapest székesfőváros Statisztikai és Közig. Évkönyve 1928 
736. old. 

Kovács N.: Munkanélküliség és munkapiac. Magy. Statisztikai 
Szemle 1928 jan. A munkanélküliség és munkapiac az 1928. évben. 
Magy. Statisztikai Szemle 1929 április. 

A szakszervezeti mozgalom Magyarországon 1923—1925. A 
Szakszervezeti Tanács jelentése. 

! Id. m. 28. old. szellemi foglalkozású munkanélküliekről 1928-ban 
készült felvétel adatai még nem ismeretesek. 

? Jelentés az Orsz. Menekültügyi Hivatal négy évi működéséről. 
Budapest: 1924. 


KILENCEDIK FEJEZET A TÁRSADALOMÉS GAZDASÁGI ÉLET 


, Konkoly Thege Gy.: Id. m. 11. old. 

Konkoly Thege Gy.: Id. m. 13. old. A , La reforme agraire en 
Hongrie" (Budapest: 1929.) c. röpirat szerint 19. old. az ezer holdnál 
nagyobb birtokok 3,970.000 kát. hold szántóföld, rét és legelő területéből 
640.000 kát. hold lett az 1928. év végéig igénybe véve. Igaz, hogy ez a 


236 JEGYZETEK 


számítás a vagyonváltság földekre is figyelemmel van, amelyek részben 
régi tulajdonosaiknál maradtak. 

" Sajóhelyi: A korlátolt forgalmú birtokok Magyarországon. Magy. 
Statisztikai Szemle 1926 január. 

! Buday L.: Agrárpolitika. Budapest: 1922. 50. old. Polónyi G.. 
Birtokpolitika. Budapest: 1916. 78. old. Kenéz: Nép és föld. Budapest: 
1917. 28., 47., 137. old. 

5 Sajóhelyi: Magyarország földbérleti viszonyai. Magyar Statisztikai 
Szemle 1926 február. 

J Fodor F.: Gazdasági földrajz. Budapest: 1924. 72. old. 

" Sajóhelyi: Mezőgazdasági termelésünk. Magy. Statisztikai Szemle 
1928 március. 

§ Konkoly Thege Gy.: A kereskedelmi forgalomba kerülő búza 

és rozs mennyisége. Magyar Statisztikai Szemle 1928 február. 
Állatállományunk 1928-ban. Magyar Statisztikai Szemle 1928 

július. 

10 Takarmánytermelésünk. Magyar Statisztikai Szemle 1928 május. 

"  Balkányi: Magyar mezőgazdasági export. Közgazdasági Szemle 

1928 február. 

" Sajóhelyi: Az 1927. évi szüret. Magyar Statisztikai Szemle 1928 
június, Az 1928. évi szüret. U. o. 1929 január. 

Szöllőssy: — Gyümölcstermelésünk. . Magyar Statisztikai Szemle 
1928 ápr. 

Szöllőssy:  Erdőgazdaságunk. Magyar Statisztikai Szemle 1928 
január. 
" Bodor A.: Magyarország termőföldjének értéke és terhei. Magyar 
Statisztikai Szemle 1927 május. 

KonkolyThege: A magyar földbirtokosok jelzálogilag bekebe- 
lezett terheinek ű összeírása. Magyar Statisztikai Szemle 1928 november. 
" Farkasfalvi: A vas- és gépipar. Magyar Statisztikai Szemle 1927 
október. / 

"5 Közgazdasági Szemle: 1927 nov.—dec. 

) Bene: A magyar textilipar 1926-ban. Magyar Statisztikai Szemle 
1927 szeptember. 

" Farkasfalvi: A gyáripar 1926-ban. Magyar Statisztikai Szemle 
1927 augusztus. 

A kisipar 1921/24-ben. Magyar Statisztikai Szemle 1926 március. 
E cikk szerint 1927. évben 343 ipartestület volt. Az ezekben tömörült 
mesterek 175.133 segédet és 81.119 tanoncot alkalmaztak. 

? Kádas: Magyarország külkereskedelme. Magy. Statisztikai Szemle 
1925 aug. Magyarország külkereskedelmi forgalma az 1928. évben. U. o. 
1929 február. 

Szőnyi Gy.: 1927. évi árstatisztikái és pénzügyi jelzőszámok. 
Magyar Statisztikai Szemle 1928 január. 

Kemény:  Ungarisches Wirtschaftsjahrbuch, 1927. 163. old. 
, Kereskedelmünk és iparunk az 1928. évben? címmel a budapesti keresk. 
és iparkamara (Budapest 1929) kiadta hivatalos jelentését is. Itt (26. 
old.) kisebb létszámról történik említés. 

5 Szőnyi Gy.: Az 1928. évi árstatisztikái és pénzügyi jelsószámok. 
5 Magyar Statisztikai Szemle 1929. január. 
U. o. 
ye U- o. 
5 Kállay T.: Ungarisches Wirtschaftsjahrbuch. 1927. 237. old. 
és 1929. május 14-iki képviselőházi beszéd. Napló. 257. old. 


TIZEDIK FEJEZET A TÁRSADALOM ÉS A SZELLEMI ÉLET 


! Magyar Népoktatás. A vallás- és közoktatásügyi miniszter ki- 
adása. Budapest: 1928. 95. old. 
3 U. o. 15. és köv. old. 
? U. o. 41. old. 
kt Az adatokat 1. Asztalos: Polgári iskoláink az 1925/26. tanévben. 
Magyar Statisztikai Szemle 1927 október. 
Asztalos: Középiskoláink az 1926/27. tanévben. Magyar Statisz- 
tikai Szemle 1928 szept. 
Kornis Gy.: Magyarország közoktatásügye a világháború óta. 
Budapest: 1927. 138—139. old. 
" Magyary Z.: A magyar tudománypolitika alapvetése. Budapest: 
1927. 43. old. 
$§ A főiskolai hallgatók az 1927/1928. tanévben. Magyar Statisz- 
tikai Szemle 1929 ápr. 
) Magyar Sianázákái Szemle 1929 február. 208. old. 
" Elekes D.: Az időszaki sajtó statisztikája. Magyar Statisztikai 
Szemle 1927 március. 
Kornis Gy.: Id. m. 427. old. 
? Várszeghy L: A rádióvevő berendezések Magyarországon  1928- 
bán. Magyar Statisztikai Szemle 1929 február. . 
" Kornis: Id. m. 546. old. 


TIZENEGYEDIK FEJEZET A HIVATALOS MAGYARORSZÁG 


! A számadatok Konkoly-Thege Gy.: Az 1926. évi képviselő- 
választások eredménye. (Magyar Statisztikai Szemle 1927 január) c. 
értekezéséből valók. 

Kun—Lengyel— Vidor: Országgyűlési almanach. 

3 Antal István: Felsőház és alsóház. Magyar Statisztikai Szemle 
I. kötet, 1. szám. 

X Ereky István: A magyar felsőház, Budapest. Társadalomtudo- 
mányi füzetek 2. sz. 

6 A Nemzetek Szövetsége Magyarországi Főbiztosának III. jelen- 
tése. Budapest: 1924. 12. old. 

Kimutatás az állami alkalmazottak létszámáról. Budapest: 1929. 


TÁRGYMUTATÓ 


Adóteher 180 
Alföld erdősítése 26 
Alföldi városi határok 16 
Arisztokrácia fogalma 126 
Allamforma 206 
Állami költségvetés 179 
Állatállomány 165 
Bálok 80 
Beiskolázás 184 
Budapest elemei 70 
— eszményítése 66 
— éjjeli élete 78 
— és vidék viszonya 67 
— osztálytagosulása 73 
Budapesti lakásviszonyok 75 
— városrészek 71 
Bürokrácia 224 

Cím — nemesség 129 
Drágaság 174 
Egyetemek 187 
Elemi iskolák 183 
Előkelősködés 110 
Falu-fogalom általánosítása 32 
— társadalmi tagozódása 47 
Falusi lakásviszonyok 90 
— tanító 43 
Felsőház 216 
— színvonala 219 
Fiatalok és öregek 230 
Földbirtok eladósodása 167 
Földbirtokmegoszlás 162 
Földmívesek táplálkozása 94 
Fölmívesszegénység 147 
Fűtési nehézségek 93 
Gentry 108 
Gyáripar fejlődése 169 
Hagyománytisztelet 87 
Háborús életszínvonalcsökkenés 119 
Időszaki sajtó 197 
Indexszámok 175 
Indigenák 137 
Integritás 229 
Ipari munkabérek 152 
Jegyző 40 
Kereskedelem helyzete 173 
Képviselőház összetétele 214 
Képviselőválasztási eredmények 212 
Képzőművészetek 199 


Kisgazdaosztály fejlődése 84 


Kisgazdák száma 
Kisipar helyzete 
Kisiparosok 
Kiskereskedők 


Kispolgári réteg a városokban 
Kormány és parlament viszonya 


Középiskolák 
Középosztály kialakulása 
— életszínvonala 

— érintkezési módja 

— -statisztika 
Központosítás 

, Község" szó jelentése 
Községi jegyző 

— monográfiák 
Közszellem hiánya 


Köztisztviselők pályaválasztása 


Külkereskedelmi mérleg 
Lelkész 

Leszármazási elv 

Megyei elem a városokban 
Menekültek 
Mezőgazdasági munkabérek 
— munkáskérdés 

Mozi 

Munkanélküliség 
Nagybirtokos főurak élete 
Nagybirtokrendszer 
Nemzetgyűlés 

Nemzeti egység 
Néoviselet 

Nőkérdés falun 

Numerus clausus 
Országgyűlés működése 
Önkormányzat hanyatlása 
Párbér 

Pest-környék 
Pénzarisztokrácia 
Politikus főurak 

Rádió 

Sport 

Szabadoktatás 
Szakszervezetek 

Szanálás 

Szellemi proletariátus 
Szépirodalom 

Szikesedés 

Színművészet 
Takarékbetétek 


83 

169 
100 
103 
61 

208 
186 
105 
117 
121 
122 
225 
34 

40 

37 

229 
106 
171 


179 


116, 189 


196 
27. 

204 
177 


TÁRGYMUTATÓ 239 


Tanító 43 Változásoktól irtózás 228 
Tanyavilág 11 Vármegye 221 
Tanyai gazdálkodás 23 — és falu viszonya 31 
— iskolák 18 Városba özönlés 64 
Tanyák keletkezése 15 Városi jelleg 50 
Társadalmi széttagolódás 144 — — lakásviszonyok 63 
Tisztviselők száma 2237. elesterület Fő 164 
Tözsdézé 176 Vidéki városok vezető rétege 58 

ezé ESB Zenei élet 201 
Tudományos egyesületek 194 — Zsidőkérdés 113 
Ur" fogalom 107 — Zsidóság térfoglalása 115 


IRODALOM 


Ágoston P.: A zsidók útja. Nagyvárad, 1917. — Kalló. A.: A ma- 
gyar országgyűlés története; 1867—1927. Bp., 1927. — Bem L. dr.: 
Budapest székesfőváros iparosai. Bp., 1929. — Beiril W. B. Forster: Hun- 
gary and the Hungarians. London, 1908. — Buday B.: Magyar fényképek. 
Bp., 1927/28. — Buday L.: Magyarország küzdelmes évei. Bp., 1923. — 


Czettíer J.: Magyar mezőgazdasági szociálpolitika. Bp., 1914. —  Czibula 
A.: A gazdag város szegénysége. Szeged, 1928. — Czirbusz G.: Magyar- 
ország a XX. évszáz elején. Temesvár, 1902. — Dubosg, A.: Budapest 
ét les hongrois. Paris, 1913. — Elekes D.: La situation de la Hongrie 
avant ét aprés la guerre. Bp., 1929. — Ehen Gy.: Városaink közélete. 
Bp., 1906. — Farkas Geiza: A kisgazda. Bp., 1912. —  Gonnard, R.: 
La Hongrie au XX.-iéme siécle. Paris, 1908. — Győrffy L: Az alföldi 
kertes városok. Bp., 1928. — Heller F.: A városba tömörülés. Bp., 1908. 

— Imre §S.: Nemzetnevelés. Bp., 1912. — Keleti K.: Hazánk és népe. 


II. kiad. Bp., 1873. — Kovács Gy. Kultúra és politika. Bp., 1928. — 
Kovács A.: A zsidók térfoglalása Magyarországon. Bp., 1922. — La.ky D.: 
Csonka-Magyarország megszállásának közgazdasági kárai. Bp., 1923. — 
Laky D.: Budapest székesfőváros népességének fejlődése; 1900—1920. 
Bp., 1929. — Lőherer 4A.: A többtermelés nemzeti organizációja. II. kiad. 
Bp., 1908. — Lukács Gy.: (szerk.): Magyarok a kultúráért. Bp., 1929. 

—  Nékám L.: Egyetemi problémák. Bp., 1904. — Olay F.: A magyar 
kultúra válságos évei. Bp., 1927. — Pásztor-Kelle: A. mi városunk. Bp., 
1913. — Polten: lm Lande dér Magyaren. Zürich, 1927. — Prinz Gy.: 


Magyarország földrajza. Bp., 1914. — Sávoly: Miért jutott koldusbotra 
a magyar középosztály? Esztergom, 1925. — Street: Hungary and democ- 
racy. London, 1923. — Szandtner P.: A magyar főiskolai ifjúság válsága. 
Szeged, é. n. — Tanulmányok az Alföld mezőgazdasági viszonyairól. 
Orsz. Magyar Gazd. Egylet; I—IV. Bp., 1906/7. — Tomcsányi M.: Ön- 
kormányzat és decentralizáció. Bp., 1911. — Trócsányi D.: A modern 
gimnázium. Pápa, 1924. — Weis I: A múlt és jelen közigazgatása. 
Bp., 1920. 


Az egyes kérdések behatóbb tanulmányozására vágyó olvasót 
első sorban a fejezetek szövegében idézett művekre és a Központi Statisz- 
tikai Hivatal kiadványaira utalom. A fenti címjegyzék a felhasznált 
irodalomból csupán egyes jellemző művek címét tartalmazza. 

